
Marie-Louise von Franz (1915-1998) se numără printre cei mai importanţi 
psihanalişti jungieni. în 1919, s-a mutat din Germania în Elveţia, împreună 
cu familia. A locuit la Zurich, unde avea să-l cunoască, în anul 1933, pe 
Cari Gustav Jung, cu care avea să lucreze până la moartea acestuia, surve¬ 
nită în anul 1961. A studiat iniţial filologia clasică la Universitatea din Zurich, 
dedicându-se apoi psihanalizei. 

De-a lungul anilor, a publicat peste 20 de volume de psihologie analitică, 
fiind preocupată în primul rând de universul basmelor şi de vis (a interpre¬ 
tat, după cum a afirmat ea însăşi, peste 65 000 de vise), temă pe care a 
cercetat-o în studii care au făcut-o celebră în lumea academică. S-a aplecat 
şi asupra alchimiei, pe care a abordat-o din perspectivă jungiană, şi asupra 
imaginaţiei active. A tradus manuscrise alchimice, a fost cofondator al 
Institutului C.G. Jung din Zurich, a înfiinţat mai multe centre de studii 
jungiene, a susţinut conferinţe în numeroase ţări. Printre cărţile sale se nu¬ 
mără An Introduction to theInterpretation of Făry Tales (1971), C.G. Jung. 
Sein Mythos in UnsererZeit (1972), Alchemical Active Imagination (1979), 
Traume (1985), Der ewige Jungling. Der Puer Aeternus und der kreative 
Genius im Erwachsenen (1987), Psychotherapie. Erfahrungen aus der Praxis 
(1990), Archetypische Dimensionen der Seele (1994), The Cat. A Tale of 
Feminine Redemption (1999). 

Marie-Louise von Franz (1915-1998) a fost cea mai apropiată colabo¬ 
ratoare a lui Cari Gustav Jung, începând din anul 1930 şi până la moartea 
acestuia, în 1961. în momentul în care Jung - după finalizarea perioadei 
de explorare interioară care a durat 16 ani - a decis că psihologia lui are 
nevoie de conjuncţia cu alchimia, Marie-Louise von Franz l-a însoţit în acest 
parcurs şi a tradus pentru el textele cele mai importante din latină şi greacă. 

Ea este singura autoare invitată de Jung să contribuie la unul dintre volu¬ 
mele operei sale, ceea ce este o dovadă de imensă încredere. în Mysterium 
Coniunctionis (volumul 14 al Operei jungiene) Marie-Louise von Franz 
scrie despre problematica alchimică a contrariilor în documentul „Aurora 
consurgens", atribuit lui Toma d'Aquino. 

Dar care a fost istoria lor din momentul în care s-au întâlnit? 

Marie-Louise von Franz a fost copleşită în anii studenţiei de impozantul 
şi atrăgătorul doctor Jung, iar impactul afectiv pe care l-a avut asupra ei 
întâlnirea cu cel care-i va deveni mentor a fost imens. Ea chiar recunoaşte, 
la un moment dat, că s-a îndrăgostit de el nebuneşte şi că a făcut un 
„transfer groaznic", ceea ce a făcut-o să se comporte ani întregi ca o 
şcolăriţă plină de pasiune. Dar această implicare emoţională, departe de 
a-i afecta munca, a avut un efect benefic asupra carierei şi, în ultimă in¬ 
stanţă, asupra întregii ei vieţi. Inteligenţa, seriozitatea şi puterea de muncă, 

pe de o parte, ataşamentul faţă de sistemul jungian, pe de altă parte, l-au 
convins pe Jung că poate conta pe sprijinul ei în consolidarea identităţii 
culturale a psihologiei analitice. Aşa se explică faptul că i-a devenit asis¬ 
tentă în munca dedicată „transmutaţiei" alchimice, proces considerat de 
Jung o parabolă inspirată a individuării. 

Alchimia a avut un impact imens nu numai asupra sistemului jungian, 
ci şi asupra vieţii personale a lui Jung, în sensul că a constituit motivul 
separării brutale de Toni Wolff, cea care l-a însoţit în anii dedicaţi exploră¬ 
rii imaginilor interioare şi, mai mult decât atât, a lucrat împreună cu el la 
fundamentarea sistemului psihologiei complexe şi analitice. Toni nu a fost 
de acord să deplaseze aventura lor exploratorie dinspre mitologie, filosofie 
şi gnosticism în direcţia alchimiei, ceea ce a făcut ca ea să iasă din viaţa lui 
Jung la fel de brusc cum intrase cu ani în urmă. „Eu am înlocuit-o pe Toni 
Wolff în viaţa lui Jung", consemnează Deirdre Bair, biografa lui Jung, 
spusele tinerei Marie-Louise von Franz, care era pe deplin conştientă că, 
dacă Toni ar fi consimţit să-l urmeze, şansa ei s-ar fi năruit. 

Aş vrea să fie foarte clar că apropierea lui Jung de alchimie a constituit 
o miză enormă, deoarece au putut fi astfel depăşite limitele care-l ţineau 
încorsetat, chiar şi după încheierea perioadei în care s-a retras din lume 
pentru a lua contact profund cu Şinele. Instinctul i-a spus că ceva lipseşte 
din strategia lui şi tot instinctul i-a arătat şi calea pe care trebuia s-o străbată 
pentru a împlini opera. Von Franz a crezut cu tărie în maestrul ei. Şi pe 
bună dreptate: universul alchimic pe care l-au explorat împreună a constituit 
pentru el etapa studiilor celor mai consistente, iar pentru ea fundamentul 
unei cariere cu adevărat excepţionale, poziţionând-o în prima linie a con¬ 
tinuatorilor operei lui Jung. Viaţa întreagă, după cum spune la un moment 
dat Marie-Louise von Franz, a beneficiat de un consistent material de re¬ 
flecţie şi elaborare din discuţiile pe care le avea împreună cu Jung şi din 
ceea ce îi povestea. 

Anii în care s-a format ca analistă sub directa îndrumare a lui Jung n-au 
fost deloc uşori pentru ea, o persoană introvertită, aşa cum se caracteriza ea 
însăşi, din cauza invidiei şi geloziei colaboratoarelor mai vechi ale fondatoru¬ 
lui psihologiei analitice. Au salvat-o însă forţa ei interioară şi capacitatea de 
a se ţine la distanţă de urzelile grupului din apropierea lui Jung, prin dăruirea 
în totalitate misiunii asumate de a contribui la dezvoltarea psihologiei 

jungiene. S-a dedicat studiului alchimiei, ceea ce i-a făcut suportabilă izolarea 
socială .şi absenţa relaţiilor cu tineri de vârsta ei. Cărţile pe care le-a scris însă, 
inclusiv Visele şi moartea, pe care o prezentăm în premieră publicului român, 
arată că a muncit nu numai cu zel, ci şi cu rezultate spectaculoase. Asta i-a 
atras respectul lui Jung şi explică de ce el a considerat-o confidenta şi prietena 
lui cea mai apropiată. Când Jung a decis, cu un an înainte de a muri, să 
accepte propunerea lui John Freeman de a coordona o lucrare destinată 
publicului larg despre simbolurile cele mai semnificative ale procesului de 
individuare, ea a fost prima invitată să contribuie la volum şi Jung i-a încre¬ 
dinţat, în cele din urmă, chiar coordonarea acestui proiect, dându-şi seama 
că viaţa lui se va sfârşi înainte de finalizarea cărţii, lată încă o probă a încre¬ 
derii şi devotamentului pe care Von Franz le-a meritat cu prisosinţă. 

Textele lui Jung de după 1930 au ca accesoriu în susţinerea argumen¬ 
taţiei discuţiile cu Marie-Louise von Franz pe marginea lucrărilor de alchimie 
traduse de ea, iar cărţile ei iau naştere din împărtăşirile generoase ale ma¬ 
estrului său şi din subiectele majore ale operei jungiene, cărora reuşeşte să 
le aducă inestimabile clarificări. Devoţiunea şi fidelitatea faţă de Jung au 
fost recunoscute în foarte multe situaţii, dar parcă niciodată atât de emo¬ 
ţionat ca în interviul intitulat „îi datorez totul!", remarcă preluată ca motto 
de asociaţia franceză Autour de Marie-Louise von Franz. 

Ce spun visele despre moarte? 

Cartea Visele şi moartea este, cred, cea mai spectaculoasă dintre scrierile 
autoarei. Nu trebuie să mire pe nimeni, dat fiind că vorbim despre moarte, 
mai precis, despre trauma legată de moarte, care le dă fiori de groază celor 
mai mulţi dintre oameni. De aceea evităm să vorbim despre moarte, facem 
din ea un tabu, în loc să o transformăm în obiectul unei autentice educaţii. 
Oare nu trebuie să ne pregătim pentru ritul de trecere cel mai însemnat? 
Ei bine, acestui subiect i se dedică Marie-Louise von Franz, dar din altă per¬ 
spectivă, decât cea a relaţiei terapeutice. Interesul autoarei este să studieze 
constelările speciale ale inconştientului în faţa morţii iminente. 

Cum ne pregătesc visele pentru moarte? 

Ştim că visele au o rigoare necruţătoare, ele reprezintă vocea Naturii 
care grăieşte foarte special în apropirea morţii. Problema este însă ca noi 
să putem înţelege modul în care se manifestă Natura şi felul în care tinde 
ea spre conştienţă. 

Marie-Louise von Franz este o cercetătoare de excepţie. Ea îşi constru¬ 
ieşte analiza, situând vastul material oniric în contextele culturale cele mai 
semnificative, alchimice şi antropologice, construind astfel cadrul compre¬ 
hensiv cel mai potrivit pentru cercetarea de faţă prin recursul la un imens 
corpus de date referitoare la moarte. Aş vrea ca cititorii să ştie că această 
carte nu este o speculaţie pe tema morţii, ci o cercetare serioasă a conste- 
lării arhetipale cu totul speciale care însoţeşte în adâncul sufletului procesul 
trecerii dincolo de viaţă. 

Avem tendinţa de a căuta informaţii despre moarte, îndreptându-ne 
atenţia spre textele referitoare la oamenii care au avut experienţeîn apro¬ 
pierea morţii. Ignorăm astfel propriul repertoriu simbolic, care conţine şi 
fabrică date despre la moartea noastră şi a celor apropiaţi. Nimic nu se 
compară cu nuanţele şi consistentele detalii furnizate de visele care anunţă 
şi pregătesc omul pentru moarte. 

Visul este, după Marie-Louise von Franz, un adevărat maestru iniţiatic. 
El ajută spiritual omul în procesul marii treceri. Am putea spune că este 
nemilos acest învăţător, în sensul că manifestă o totală indiferenţă faţă de 
faptul că oamenii care sunt în pragul morţii se tem de încercarea care-i aş¬ 
teaptă. Dacă studiem cu atenţie această atitudine, vedem însă că nu e vorba 
de absenţa compasiunii, ci de faptul că maestrul iniţiatic nu crede în moarte. 
Pentru inconştient moartea nu este acelaşi lucru ca pentru fiinţa conştientă, 
ci, pur şi simplu, o continuare a procesului de individuare, experienţa su¬ 
fletească mergând mai departe, pe calea ei, în viaţa de după moarte. Visul 
fabrică evenimentul trecerii fără nicio grijă faţă de Eul obiectiv, ca şi cum ar 
avea alte priorităţi decât acest Eu sortit să se reîntoarcă în trupul 
Mamei-Pământ. Vom putea cunoaşte, citind această carte, o mulţime de 
vise care anunţă sfârşitul corpului fizic, dar şi continuitatea vieţii sufleteşti, 
vestirea învierii. Ele sunt analizate cu mijloacele specifice psihologiei analitice 
şi contribuie la consolidarea cercetărilor realizate de alţi jungieni pe această 
temă. îi am în vedere, în primul rând, pe Edward F. Edinger, a cărui lucrare 
Ego şi arhetip a fost deja publicată în Colecţia Philemon, dar şi pe Barbara 
Hannah, ale cărei lucrări le vom oferi publicului român foarte curând. 

Cercetarea lui Marie-Louise von Franz este inspirată de ideea lui Jung 
că fiecare om are sau ar trebui să aibă un mit despre moarte şi să se în¬ 
creadă în arhetipul care-l conduce şi-l îmbogăţeşte spiritual, atunci când 

se apropie marea trecere. în această privinţă nu avem decât instinctul pe 
care să ne bazăm, nici o altă funcţie psihică nu ne poate ajuta. Pe instinct 
se înalţă tulpina arhetipului ce apare în reprezentările individualizate ale 
morţii, aleînvierii şi ale vieţii de după moarte. Diversitatea lor este impresio¬ 
nantă şi trimite spre religiile nebiblice, chiar şi la omul modern occidental. 
Marie-Louise von Franz este de părere că multitudinea imaginilor onirice 
despre moarte compensează sărăcia simbolică a textelor creştine. Acestea 
ne spun doar că omul depinde întru totul de graţia divină care-i acordă în¬ 
vierea, fără ca el să facă nimic special în acest sens. Dar cel care se pregăteşte 
să moară este foarte activ şi fabrică simboluri care trimit spre întreaga 
moştenire culturală a omenirii şi spre marile tradiţii. 

încă din timpul vieţii, unii oameni lucrează intens pentru a-şi elabora 
trupul reînvierii, trupul de lumină, trupul de diamant, corpul spiritual, trupul 
subtil etc. întreaga operă de alcătuire a acestor corpuri, care ascund sub¬ 
stanţa misterioasă a vieţii şi a nemuririi, porneşte de la corpul fizic aşa cum 
este el, corpul material care urmează să fie prelucrat şi distilat. Simbolurile 
scoase la lumină din inconştient pentru a însoţi acest proces constituie 
suportul analizei în cartea de faţă. Vreau să precizez foarte clar că aceste 
simboluri sunt specifice individuării, care se declanşează uneori foarte dra¬ 
matic în a doua parte a vieţii şi care,în ultimă instanţă, nu înseamnă nimic 
altceva decât pregătirea omului pentru moarte. Cu cât omul se pregăteşte 
mai bine pentru moarte, urmărind şi desluşind exigenţele simbolice ale 
propriei individuări, cu atât trecerea lui este mai liniştită. E adevărat că 
imaginile despre moarte sunt cel mai adesea angoasante, dar ceea ce con¬ 
tează este maturitatea psihică a omului care se pregăteşte să treacă şi 
faptul de a fi stabilit o relaţie consistentă cu Şinele lui. 

Interesul autoarei pentru problema morţii continuă o mai veche frămân¬ 
tare a lui Jung, care se ocupa intens de propria lui moarte, dar şi de moartea 
celor apropiaţi. Jung era convins că visele iau foarte în serios problema 
morţii şi încearcă să-i pregătească pe oameni pentru această experienţă. Ele 
anunţă cu multă rigoare visătorul despre moartea iminentă. Asta înseamnă 
că inconştientul ştie viitorul şi ni-l anunţă prin intermediul viselor, lata de ce 
trebuie să privim cu atenţie visele. Este exact ceea ce face Marie-Louise von 
Franz în această cercetare. Ea povesteşte într-un interviu despre visul iniţia- 
tic al unui pacient, care-l pregătea pentru o moarte apropiată, deşi visătorul 

nu suferea de nicio boală când a făcut visul. Fatalitatea prevestirii a fost 
foarte tulburătoare pentru Marie-Louise von Franz. Ea a înţeles imediat că 
bărbatul respectiv nu mai avea nicio şansă, deşi abia trecuse de 50 de ani 
şi era complet sănătos, iar visul nu făcea referire la o moarte violentă, 
provocată de vreun accident. După câteva luni, pacientul respectiv a mu¬ 
rit din cauza unui virus gripal. Această întâmplare a convins-o definitiv că 
Jung avea perfectă dreptate să considere visul un fenomen al naturii spre 
care trebuie să privim cu respectul pe care-l datorăm acestei forţe miste¬ 
rioase, în braţele căreia suntem cu toţii, indiferent că ne declarăm religioşi 
sau atei. 

Marie-Louise von Franz depăşeşte în cercetarea ei orice dispută ideo¬ 
logică şi păstrează o singură întrebare: Ce ne spune natura despre moarte? 
Mai precis, ce mărturisesc visele noastre, ca fapte ale naturii, despre 
moarte? lată ce declară ea în interviul acordat postului France Culture după 
apariţia volumului Visele şi moartea în limba franceză: „Am descoperit-şi 
asta confirmă ceea ce Jung a spus de multe ori sau a mărturisit în anumite 
scrisori către apropiaţi, chiar dacă nu a făcut multe referiri în textele din 
operă - că inconştientul crede într-o viaţă viitoare şi că visele fac referiri 
clare la continuarea vieţii." 

în profundă consonanţă cu Jung, Marie-Louise von Franz insistă asupra 
familiarizării omului cu perspectiva morţii şi pune problema unei educaţii 
în acest sens, a familiarizării cu punctul de vedere al inconştientului care ne 
pregăteşte nu în ideea unui sfârşit total odată cu moartea, ci mai degrabă 
pentru continuitatea procesului vital din noi înşine, ceea ce nu putem sesiza 
în starea obişnuită de conştiinţă. 

Această impresionantă cercetare despre visele care prevestesc moartea 
şi continuarea individuării după marea trecere este un instrument excelent 
pentru fiecare cititor, indiferent de convingerile religioase, de profesie şi 
chiar de vârstă, pentru că oferă instrumente capabile să contribuie la ges¬ 
tionarea Marii Transformări prin care ne este dat să trecem cu toţii şi ppate 
că am trecut deja de foarte multe ori. Putem scăpa de îngrozitoarea frică 
legată de moarte? Cred cu tărie că a cunoaşte cât mai multe lucruri despre 
Transformarea care începe încă din timpul acestei vieţi şi continuă după 
moarte poate ajuta enorm la crearea unei perspective mai adecvate, capa¬ 
bile să destructureze frica. Şi mai cred, de asemenea, cu tărie că procesul 

de individuare, în măsura în care este conştientizat, creează o relaţie stabilă 
cu Şinele şi această relaţie face o diferenţă semnificativă în atitudinea faţă 
de moarte: unii oameni ies din lume exact aşa cum şi intră, strigând şi dând 
din picioare, alţii fac experienţa trecerii cu graţie. în spatele atitudinilor 
evocate stă o muncă fundamentală de extindere a conştienţei: acesta pare 
a fi mesajul nu doar al cărţii de faţă, ci al tuturor referirilor la moarte făcute 
de Marie-Louise von Franz şi de alţi autori din Colecţia Philemon. 

Lavinia BArlogeanu 




Fig. 1: Nuntă în moarte ca motiv pe un sarcofag etrusc 


INTRODUCERE 


Această carte nu tratează, precum majoritatea lucrărilor de psi¬ 
hologie despre moarte, problema relaţiei terapeutice cu muribunzii, 
întrebarea pe care o urmăresc eu este: ce ne spune inconştientul, 
lumea instinctelor noastre, în faţa unei morţi iminente? 

Visele nu se lasă manipulate, după cum bine ştim. Ele sunt, într-un 
fel, chiar vocea Naturii manifestată în noi. De aceea, ne putem întreba 
cum ne pregăteşte natura însăşi pentru moarte? Din această între¬ 
bare provine şi prima dificultate a cercetării: tocmai pentru că visele 
prefecă să se manifeste în imagini, cum putem garanta că interpre¬ 
tarea pe care le-o dăm este cea potrivită? Pentru a rezolva problema 
şi mai ales pentru că în cazul visului vorbim despre o activitate ge¬ 
neral umană, am recurs la surse de factură etnologică şi alchimică. 
Am încercat, aşadar, să plasez visele muribunzilor în contexte cât mai 
generale, iar în acest sens, tradiţia alchimică este relavantă pentru 
că, spre deosebire de tradiţia religioasă oficială, are mult mai mult 
material referitor la problema morţii. 

Cartea se constituie, în principal, din patru aspecte tematice: 

(1) Vise şi trăiri ale muribunzilor în epoca contemporană; 

(2) concepţiile de bază ale psihologiei jungiene despre cea de-a 
doua jumătate a vieţii omului şi despre moarte; 

(3) simbolistica morţii şi a învierii în tradiţia alchimică apuseană -trei 
domenii în care mă simt acasă. în afară de acestea, aduc în discuţie, 
foarte pe scurt; 

(4) anumite aspecte ale cercetării parapsihologice. 

Ne-am putea întreba dacă ar mai fi ceva de adăugat în torentul 
contemporan de literatură de specialitate pe tema morţii . 1 Totuşi, 
doar în foarte puţine dintre aceste lucrări se ţine seama de mani¬ 
festările inconştientului în vis sau sunt menţionate în treacăt. De 
exemplu, Elisabeth Kubler-Ross s-a ocupat în detaliu de fenomenul 
dezvoltării personalităţii în faţa morţii 2 , dar în cea mai mare parte, 
a descris procesele observabile conştient şi tot ce se întâmplă în 
adâncul inconştientului a rămas prea puţin cercetat. Edgar Herzog 3 
şi Ingeborg Clarus 4 abordează, spre exemplu, tema morţii din per¬ 
spectiva lui C.G. Jung, dar ambele cărţi se învârt în jurul procesului 
„mori-şi-devii", aşa cum se întâmplă în procesul individuării de-a 
lungul vieţii. Niciunul nu se ocupă de visele oamenilor aflaţi efectiv 
la scurtă distanţă de sfârşitul fizic. Barbara Hannah 5 tratează, în 
schimb, o serie interesantă de vise ale unui muribund, în timp ce 
Edward Edinger 6 a publicat o serie de douăsprezece vise ale unui 
paaent aflat pe patul morţii, însoţită de o remarcabilă interpretare, 
în aceste vise, Edinger subliniază înrudirea evidentă a imaginilor 


1 Doresc să aduc aici cele mai calde mulţumiri mai tânărului meu prieten, 
Manolis Xipolitas-Kennedy, care mi-a înlesnit o largă perspectivă asupra literaturii 
existente, pe care, fără ajutorul lui, nu aş fi reuşit să o birui. De asemenea, mi-a pus 
la dispoziţie disertaţia sa încă nepublicată, Archetypische Erfahrung in der Nahe des 
Todes, Innsbruck, 1980. 

2 Elisabeth Kubler-Ross, Reifwerden zum Tode, Stuttgart, 1975. Vezi şi Verstehen, 
was Sterbende sagen wollen, Stuttgart ,1981. 

3 Edgar Herzog, Psyche und Tod, Zurich, 1960. 

4 Ingeborg Clarus. Du stirbst, damitdu lebst, Fellbach, 1979. 

5 Barbara Hannah, „Regression und Erneuerung im Alter",în Psychotherapeu- 
tische Probleme, Zurich, Stuttgart, 1964, pag. 190 şi urm. 

6 Edward Edinger, Ego and Archetype, New York, 1972. în română: Edward 
Edinger, Ego şi arhetip, trad. Claudiu Pănculescu, Nemira, Bucureşti, 2014. 

onirice cu cele ale tradiţiei alchimice. Aş mai menţiona şi valoroasa 
lucrare a lui Jane Wheelwright 1 , în care autoarea descrie întreaga 
desfăşurare a analizei unei tinere muribunde. Referinţe la vise apar 
şi în lucrările lui Mark Pelgrin 2 şi Frazier Millie Kelly 3 la care voi face 
trimiteri frecvente. în sfârşit, în timpul cât elaboram acestă lucrare, 
David Eldred a adunat şi analizat excepţional, în disertaţia sa 4 , ima¬ 
ginile pictate de o femeie simplă din Elveţia, bolnavă de cancer, 
în aceste imagini apar cam toate motivele care vor fi discutate şi în 
această carte. Aşa cum se pare, aproape întotdeauna anumite 
structuri arhetipale fundamentale însoţesc, în adâncul sufletului, 
procesul morţii. Voi reveni adesea la lucrarea lui Eldred. 

Am comparat o parte din motivele onirice cu trăirile în apropierea 
morţii, analizate în bogata literatură a zilelor noastre. în ceea ce 
priveşte tematica şi mărturiile, visele nu diferă, în principiu, de anu¬ 
mite trăiri ale morţii, dar sunt mult mai nuanţate şi mai bogate în 
imagini. Experienţele-în-apropierea-morţii (E-A-M) se înfăţişează, prin 
comparaţie cu visele, mai schematice şi mai influenţate de cultura 
de provenienţă a persoanelor care le trăiesc. Oamenii par să experi¬ 
menteze în aceste stări ceva incomunicabil, căruia îi adaugă apoi 
imagini specifice culturii din care provin; în schimb, visele sunt în sine 
mult mai plastice şi mai bogate în detalii. 

Analiza oamenilor în vârstă oferă o abundenţă de simboluri 
onirice menite să-i pregătească spiritual pentru moartea apropiată. 
Şi totuşi, rămâne adevărată şi observaţia lui C.G. Jung că psihicul 
inconştient dă destul de puţină atenţie morţii ca sfârşit brusc al 
vieţii fizice şi se comportă ca şi când viaţa sufletească, respectiv, 
procesul de individuare a fiecăruia ar merge, pur şi simplu, mai 
departe. Dar există, totodată, şi vise care anunţă simbolic atât tema 
sfârşitului vieţii fizice, cât şi o continuare explicită dincolo de moarte. 


1 Jane Wheelwright, Death of a Woman, New York, 1981. 

2 Mark Pelgrin, And a TimetoDie, Londra, 1961. 

3 Frazier Millie Kelly, Dreams and Preparation for Death, Londra, 1979. 

4 David Eldred, The Psychodynamics of the Dying Process, iunie 1982 (nepu¬ 
blicată). 

Se pare că inconştientul „crede" în mod vădit într-o viaţă după 
moarte. Desigur, scepticii ar putea spune că asemenea vise sunt 
simple iluzii. Lor li se poate replica în acest fel: experienţa generală 
nu ne arată, în niciun caz, că visele ar reflecta exclusiv dorinţe in¬ 
conştiente. 1 Dimpotrivă, cel mai adesea, visele figurează, aşa cum 
subliniază Jung, un „eveniment" sufletesc „natural", prezent, 
complet obiectiv, neinfluenţat de dorinţele Eu-lui. în cazurile în care 
visătorul sau visătoarea se iluzionează cu privire la propria moarte 
iminentă sau nu este conştient(ă) de apropierea acesteia, apar de 
multe ori vise care o anunţă brutal, fără milă. Aşa sunt, de exemplu, 
visele în care apare motivul ceasului care stă şi nu mai poate fi pus 
în funcţiune sau al visătorului care îşi vede propriul Pom al vieţii 
tăiat, doborât la pământ. 

Uneori, moartea se anunţă într-un mod şi mai clar, precum în 
acest caz: Un coleg analist asista o femeie tânără, cu corpul complet 
cuprins de metastaze. într-un final cancerul îi afecatase şi creierul, 
de aceea pacienta era mai mereu inconştientă. Analistul continua, 
totuşi, să o viziteze, timp în care stătea tăcut lângă ea. Cu douăzeci 
şi patru de ore înainte de a deceda, pacienta a deschis ochii brusc şi 
i-a povestit următorul vis: 

Stau lângă patul meu, în salon şi mă simt puternică şi sănătoasă. 
Soarele intră pe fereastră şi inundă încăperea. Medicul era acolo şi 
spunea: „Da, Domnişoară X, v-aţi însănătoşit complet, în pofida 
tuturor aşteptărilor. Puteţi să vă îmbrăcaţi şi să părăsiţi spitalul." 
Atunci m-am întors şi am văzut în pat cadavrul meu! 

Evident, mesajul consolator al inconştientului că moartea în¬ 
seamnă „însănătoşire" şi că există o continuare a vieţii nu poate fi 
interpretat în acest caz ca iluzie, fiindcă, în acelaşi timp, visul 
anunţă brutal şi clar sfârşitul vieţii corporale. 


’ Aceasta este o interpretare mai veche a lui Freud, care, însă, la o mai atentă 
considerare a viselor, nu stă în picioare. 

Pe parcursul lucrării, voi reda mai multe vise în care sfârşitul 
vieţii corporale este clar prezentat. Dar aproape de fiecare dată este 
însoţit - ca şi în visul de mai sus - de afirmaţii care indică o conti¬ 
nuare a vieţii visătorului. De altfel, Jung accentuează că a se obişnui 
cu posibilitatea morţii este „o preocupare deosebită a omului care 
îmbătrâneşte". „Omului i se pune un ansamblu de întrebări impe¬ 
rioase şi el ar trebui să răspundă. în acest scop, ar fi bine ca omul 
să aibă un mit despre moarte, căci raţiunea nu-i arată nimic altceva 
decât groapa întunecată în care va coborî. Or mitul ar putea oferi 
privirii sale alte imagini, despre viaţa în ţara morţilor, imagini care 
să-l ajute şi să-l îmbogăţească. Dacă el crede în ele său dacă le 
acordă măcar o oarecare încredere, atunci are la fel de multă drep¬ 
tate sau se înşală la fel de mult ca unul care nu crede deloc în ele. 
însă în timp ce cel care neagă se îndreptă spre neant, cel care se 
încrede în arhetip merge pe urmele vieţii până la moarte. Ce-i 
drept, amândoi plutesc în incertitudine, însă unul merge împotriva 
instinctului său, pe când celălalt merge împreună cu el, ceea ce 
înseamnă o diferenţă şi un avantaj considerabil în favoarea celui 
din urmă ." 1 

în cele ce urmează voi interpreta vise arhetipale ale muribunzi¬ 
lor, amplificându-le în principal din perspectiva simbolisticii ritua¬ 
lului egiptean al morţilor şi a celei înrudite, simbolistica alchimică. 
Spre deosebire de acestea, în reprezentarea colectivă din creştinis¬ 
mul oficial domneşte, referitor la tema continuării vieţii dincolo de 
moarte, o lacună evidentă: se propovăduieşte nemurirea sufletului 
şi învierea trupului, dar aceasta din urmă are loc oarecum brusc, la 
sfârşitul lumii, printr-un act de graţie al Domnului. Vechiul trup este 
miraculos reînfiinţat. Este o taină care trebuie „crezută" şi nu există 
explicaţii precise despre „cum" se întâmplă minunea. 


1 Erinnerungen, Traume, Gedanken von C.6. Jung, editată de Aniela Jaffâ, 
Olten, Freiburg, 1971, p. 308 şi urm. în română: C.G. Jung, Amintiri, vise, reflecţii, 
consemnate şi editate de Aniela Jaff£, trad. Daniela Ştefănescu, Humanitas, Bucureşti, 
2010, p. 350. 


Introducere j 17 



în zelul lor de a opune celorlalte religii contemporane creştinismul 
ca pe ceva complet nou şi superior, majoritatea teologilor 1 a încercat 
să accentueze aspectul concret istoric al vieţii lui lisus şi al învierii 
Sale, să tăgăduiască orice legătură cu tradiţia antică a zeilor care mor 
şi învie ca Attis, Adonis, Osiris, precum şi să reproşeze religiilor păgâne 
lipsa de claritate şi precizie. Astfel, de exemplu, B. Friedrich Notscher 
accentuează imprecizia reprezentărilor vieţii după moarte în cultura 
antică egipteană şi culturile orientale anterioare şi devalorizează 
multe reprezentări din Vechiul Testament ca fiind simple figuri de 
stil . 2 Această abordare are, mi se pare, un efect de sărăcire a simbo¬ 
lului. Dacă, aşa cum este îndeobşte recunoscut, religiile nebiblice ale 
Antichităţii târzii conţin imprecizii şi contradicţii aparente, ele au, în 
schimb, avantajul de a propune o lume de reprezentări ale morţii, 
învierii şi vieţii după moarte mult mai bogată în simboluri şi imagini 
arhetipale. Şi astăzi încă aceste simboluri mai participă la definirea 
sufletul omului modern. în afară de aceasta, diferenţa vizibilă între 
produsele spontane ale inconştientului şi învăţătura creştină oficială 
este aceea că în creştinism omul rămâne complet pasiv în desfăşu¬ 
rarea evenimentului învierii: un act pur de graţie al Domnului îi redă 
viaţa. Spre deosebire, în tradiţia alchimică, adeptul creează, încă din 
timpul vieţii, un Opus (opera alchimică), propriul trup al învierii. Şi 
pentru el este importantă graţia lui Dumnezeu, fără de care opera lui 
nu poate reuşi. La fel, anumite metode orientale de meditaţie servesc 
la crearea în interior a unui „trup de diamant" care supravieţuieşte 
morţii fizice. 

Astăzi numeroşi teologi moderni, aparţinând ambelor confesiuni 
creştine, s-au îndepărtat de concretismul concepţiilor creştine tim¬ 
purii. Pentru ei, învierea devine „deşteptare iminentă (Auferstehung 
zur Naherwartung)": fiindcă în moarte timpul liniar istoric încetează, 
„Judecata de Apoi" are loc, în concepţia lui Boros, imediat după 


1 Vezi Friedrich Notscher, Altorientalischerund alttestamentlicher Auferstehungs- 
glaube (1970), Darmstadt, 1980, p. 300 şi urm. Vezi şi literatura citată şi completările 
lui Josef Scharbert. 

2 Ibid, p. 301. 

moarte . 1 Conform altei interpretări, omul devine după moarte, 
aşa cum explică Karl Rahner, „atotcosmic" şi se intergrează într-o 
materia prima universală. Aici îl găseşte pe Hristos ca „Domn al 
Lumii ". 2 învierea nu mai este, aşadar, gândită ca restaurare a ve¬ 
chiului corp, ci este interpretată ca o continuare a existenţei persoa¬ 
nei într-un „corp spiritual" sau într-un fel de „materie interiorizată" 3 . 
Un astfel de proces de „interiorizare a materiei" sau a planului de 
fond al universului este, însă, pur şi simplu, postulat. Contrar aces¬ 
tei abordări, alchimiştii Antichităţii s-au străduit, utilizând întot¬ 
deauna metode empirice, să pătrundă mai adânc taina vieţii de 
dincolo de moarte, creând simboluri mitice izbitor de asemănătoare 
cu visele noastre care, şi ele, sunt produse inconştiente spontane. 

în introducere la Psihologie şi alchimie 4 , Jung arată cum simbo¬ 
listica alchimică a produs teme noi în compensarea orientării ex¬ 
clusiv spirituale a creştinismului: „Alchimia se formează ca un 
subcurent faţă de creştinismul care domină la suprafaţă. Ea se află 
într-un astfel de raport cu acesta precum un vis faţă de conştiinţă 
şi, aşa cum acesta compensează conflictele conştiinţei, tot astfel 
alchimia încearcă să umple golurile lăsate de încordarea contrariilor 
în creştinism... Convertirea istorică, universală, a conştiinţei înspre 
partea «masculină» este compensată mai întâi prin aspectul feminin 
şi chtonic al inconştientului. Deja în anumite religii precreştine apare 
o diferenţiere a masculinului sub forma specificării tată-fiu, trans¬ 
formare care va dobândi apoi în creştinism o semnificaţie majoră. 
Dacă inconştientul ar fi fost doar complementar, atunci ar fi însoţit 


1 Deja Arthur Schopenhauer scrie [Parerga, l, p. 245): „Pe aceasta se întemeiază 
caracterul de cea mai înaltă importanţă, sărbătoresc şi totodată groaznic al ceasului 
morţii. Este o crizăîn cel mai puternic înţeles al cuvântului - o judecată universală." (n.a.) 

2 Karl Rahner, Zur Theologie des Todes (Quaestiones Disputatae, voi. 2), Freiburg, 
Basel, Viena, 1958, p. 23 şi 61. 

3 Vezi Gisbert Greshake şi Gerhard Lohfink, Naherwartung, Auferstehung, 
Unsterbilichkeit, Freiburg, Basel, Viena, 3, 1978, în special p. 170 şi urm. şi p. 1963 
(Teilhard de Chardin). 

“ C.G. Jung, GW 12, par. 26 şi urm. în română: C.G. Jung, OC 12, „Psihologie şi 
alchimie", trad. Carmen Oniţi şi Maria Magdalena Angelescu, Teora, Bucureşti, 1998. 

această transformare a conştiinţei prin scoaterea în evidenţă a mamei 
şi a fiicei, pentru care există materialul necesar în cadrul mitului 
Demeter-Persefona. El a preferat însă, aşa cum arată alchimia, tipul 
Kybele-Attis în forma prima materia şi filius macrocosmi şi astfel s-a 
dovedit nu complementar, ci compensator..."' 

Or problema morţii constituie ea însăşi un domeniu în care s-a 
desfăşurat acelaşi proces de compensare. Creştinismul, punând 
accent exclusiv pe spirit, a dat prea puţină atenţie sorţii cadavrului, 
iar restaurarea trupului la sfârşitul lumii printr-un miracol divin este 
un simplu postulat dogmatic. 

Cum vom constata din materialul reunit în primul capitolul, 
omul arhaic păgân a fost intens preocupat de semnificaţia trupului 
şi a degradării sale în moarte, ceea ce a dus la bănuială că există o 
taină a trupului, nu fără legătură cu soarta sufletului după moarte. 
Secretul l-au presimţit şi alchimiştii în a lor prima materia sau într-un 
corp subtil pe care l-au sondat cu mai mult interes decât cel acordat 
materiei opace a vizibilului. Pentru ei, acest corp subtil ascundea 
elixirul vieţii şi secretul nemuririi pe care încercau să le distileze din 
corpul material brut. 

Cercetările lui Henry Corbins au arătat că şi islamul, la fel ca şi 
creştinismul, s-a aflat într-o situaţie asemănătoare. La sunniţi, ideea 
de înviere este la fel de sumară, dar compensată de bogatele re¬ 
prezentări simbolice ale anumitor mistici şiiţi direct influenţaţi de 
tradiţia alchimică timpurie greco-egipteană şi de gnostici. 

Din aceste motive mi s-a părut important să mă refer la simbo¬ 
listica alchimică şi mistică. De fapt, în visele muribunzilor predomină 
imagini apropiate de aceste sisteme de reprezentări. în alchimie, în 
mistică şi în cazul viselor ne aflăm în faţa celor mai naturale imagini 
sufleteşti, încă nedogmatizate, despre procesul morţii şi al vieţii de 
dincolo de moarte. 

Alchimiştii, aşa cum vom vedea, s-au ocupat de problema cor¬ 
pului subtil legându-l de ritualul religios al mumificării şi de liturghia 


1 C.G. Jung, OC 12, „Psihologie şi alchimie'', trad. Carmen Oniţi şi Maria 
Magdalena Angelescu, Teora, Bucureşti, 1998, par. 26. 

morţilor din cultul egiptean antic. Ca întotdeauna, acolo unde omul 
se confruntă cu un mister, cu ceva necunoscut - fie că e vorba de 
originile lumii sau de enigma vieţii şi a morţii - inconştientul schi¬ 
ţează în contraparte modele „mitice", scheme arhetipale care par 
proiectate în neant. Aceasta este valabil şi pentru misterul care în¬ 
văluie moartea. Simbolurile schiţate de inconştient în faţa morţii - 
căci vorbim de simboluri şi nu de relatări cu substrat concret - vor 
face obiectul exclusiv al lucrării de faţă. 

Vom vedea că aproape toate simbolurile din visele muribunzilor 
sunt imagini ce apar şi pe parcursul procesului de individuare, mai 
ales în a doua jumătate a vieţii. Cum a remarcat Edward Edinger, 
este ca şi cum procesul de individuare, dacă nu a fost susţinut cu 
suficientă conştiinţă şi cu un interes viu, se manifestă la finalul 
vieţii cu un ritm accelerat, ca şi când ar fi telescopat. Procesul de 
individuare este, chiar literalmente, o autentică pregătire pentru 
moarte şi, de aceea, visele de individuare şi cele de moarte nu se 
disting prin nimic unele de altele în simbolismul lor arhetipal. 

într-un excelent articol, D.l. Lauf 1 accentuează tocmai asemăna¬ 
rea simbolicii individuării cu povestirile mitice privitoare la viaţa de 
după moarte. El arată că aici par să lucreze aceleaşi arhetipuri - 
structuri psihice fundamentale care conduc mereu la reprezentări 
simbolice asemănătoare. Lauf atinge, în special, următoarele teme: 
separarea elementelor, în analogie cu miturile Creaţiei, motivul marii 
treceri sau al călătoriei, traversarea unei ape sau a unui pod cu unul 
sau doi însoţitori, reconstituirea defunctului sub forma unui corp spi¬ 
ritual sau a unui corp de după moarte, cântărirea sufletului sau jude¬ 
cata în faţa unei instanţe, reîntoarcerea într-o altă lume, în sfârşit, 
posibilitatea reîncarnării. Vom vedea că pot apărea şi alte motive şi 
într-o ordine diferită, ceea ce nu are o importanţă aparte. 

Celor trei domenii deja menţionate - psihologia profunzimilor, vi¬ 
sele şi simbolistica alchimică - le-am adaugat în lucrarea mea şi un al 
patrulea - spiritismul, un domeniu problematic, aşa cum era de 


1 Detlef Ingo Lauf, „Im Zeichen des groSen Obergangs", în Leben und Tod in 
den Religionen, Darmstadt, 1980, p. 80 şi urm. 

aşteptat. întrebarea firească este dacă nu ar trebui să ne interesăm şi 
noi de spiritism, de cercetarea în domeniul parapsihologiei şi de fizica 
modernă, în măsura în care noua fizică se interesează deja de parap¬ 
sihologic şi de psihologia profunzimilor? Deşi nu mă îndoiesc în sine 
de autenticitatea anumitor fenomene parapsihologice, amestecul in¬ 
tim de veridic şi de fantezie care se întâlneşte în spiritism m-a descu¬ 
rajat. Am decis, de aceea, să mă limitez ocazional la a indica 
simbolismul arhetipal al acestor fenomene, fără a discuta problema 
„realităţii" 1 lor. 

în acest domeniu, de fapt, un singur lucru este sigur: cele mai 
multe evenimente parapsihice se petrec după un model arhetipal 
care poate fi înţeles şi interpretat tocmai graţie psihologiei. în schimb, 
mă văd incapabilă să tranşez dilema dacă în şedinţele de spiritism 
intervin cu adevărat persoanele decedate sau este vorba numai de 
complexe ale participanţilor şi de conţinuturi ale inconştientului co¬ 
lectiv. Fără îndoială, acestea din urmă apar cel mai frecvent. 

Emilian Mattiesen, în cuprinzătoarea lucrare de referinţă, Das 
personliche Uberleben des Todes, încearcă să conteste 2 , o dată 
pentru totdeauna, interpretarea animistă a fenomenelor parapsi¬ 
hologice care susţine că în şedinţă intervin complexe sau sufletele 
parţiale ale participanţilor. Dar în epocă nu era cunoscut ceea ce 
astăzi ştim despre inconştient şi, în special, despre inconştientul 
colectiv, astfel că unele dintre argumentele sale nu mai sunt decât 
pe jumătate valide. Acum ştim că „în inconştient există o cunoaş¬ 
tere, pe care Jung o caracterizează drept cunoaştere absolută" 3 . 
înseamnă că inconştientul poate să ştie lucruri pe care, conştient, 
nu le cunoaşte nimeni altcineva. Toate datele şi dovezile de identi- 


1 La fel ca Aniela Jaffă în cartea ei, Geistererscheinungen und Vorzeichen, 
Zurich, 1958. 

2 Interpretarea spiritelor ca euri inconştiente divizate, adică, în terminologia 
modernă, complexe autonome. 

3 C.G. Jung, „Synchroniztăt als ein Prinzip akausaler Zusammenhănge", GW 8, 
par. 902 şi urm. şi par. 921 în română: C.G. Jung, OC 8, „Sincronicitatea ca principiu 
al corelaţiilor acauzale", trad. Viorica Nişcov, Trei, Bucureşti, 2013, par. 921. 

tate ale „spiritelor", furnizate în şedinţele de spiritism, pot fi expli¬ 
cate, aşadar, ca provenind şi din inconştientul colectiv al grupului 
de participanţi, nu numai dintr-un autentic mesaj al celui decedat. 
Fenomenele de materializare rămân singurele neatinse în mod direct 
de acest argument. Totuşi, „cred" că morţii se manifestă uneori 
efectiv prin intermediul unor fenomene parapsihice, chiar dacă 
pentru moment nu putem „demonstra" acest lucru. 

Ne află într-o situaţie asemănătoare şi atunci când trebuie să 
interpretăm visele în care morţii apar persoanelor încă în viaţă. Voi 
reda câteva vise de acest fel pe parcursul cărţii. Le voi interpreta pe 
plan obiectiv, adică neexplicându-le prin elemente subiective ce ţin 
de visător, ci ca manifestări autentice ale supravieţuirii post-mortem 
a unui defunct. 

Eu însămi am avut câteva vise pe care Jung le-a interpretat în 
acest mod, ceea ce, la început, m-a surprins. Jung nu mi-a spus 
niciodată de ce alege să interpreteze obiectiv anumite vise, când, 
de regulă, acorda preeminenţă semnificaţiei subiective a imaginilor, 
altfel spus, considerându-le conţinuturi psihice ale visătorului, ema¬ 
nând de la propriul lui inconştient. 

Apoi, într-o zi, o analistă m-a rugat să studiez împreună cu ea 
visele unei paciente. Era vorba despre o tânără fată care îşi pierduse 
logodnicul (era pilot) într-un accident de aviaţie. Pacienta ît visa 
aproape în fiecare noapte, iar analista şi cu mine am interpretat fi¬ 
gura pilotului care apărea în vis ca imagine a an/'mus-ului fetei, pro¬ 
iectată în logodnic. Inconştientul părea să tindă spre o retragere a 
proiecţiei, vindecând-o progresiv, de pierderea sufletească şi dez- 
legând-o de legătura cu cel mort. Şase vise, totuşi, păreau să excludă 
această interpretare şi i-am spus analistei că în aceste vise, viziunea 
pilotului este probabil chiar decedatul care o vizita şi o consola pe 
fată în vis. Analista, cu înclinaţie spre raţionalizare, a fost indignată şi 
a cerut o consultaţie cu Jung căruia i-a prezentat întreaga serie de vise. 
Fără nicio ezitare, Jung (care nu ştia nimic despre alegerea mea) 
a selectat aceleaşi şase vise şi le-a interpretat ca obiective. 

Am, aşadar, impresia că putem „simţi" dacă un vis foloseşte ima¬ 
ginea unui mort ca simbol pentru ceva din interior sau îl reprezintă 

„cu adevărat" pe decedat, însă este greu să stabilim criterii general 
valabile pentru această distincţie. Mai degrabă, se poate spune că 
dacă interpretarea subiectivă nu are deloc sau are prea puţin sens, e 
preferabil să recurgem la interpretarea obiectivă, îndeosebi atunci 
când visul este foarte numinos. în acest domeniu, cercetarea este 
deschisă şi rămân multe întrebări cărora astăzi le putem da doar 
răspunsuri ipotetice. 

Aceluiaşi domeniu problematic, al patrulea din lucrearea noastră, 
îi aparţine şi întrebarea dacă există un corp subtil ş\, corolarul ei, dacă 
există o continuitate neîntreruptă între suflet şi corp, în alte cuvinte, 
între obiectul psihologiei analitice şi fizica atomică modernă. Voi 
relua aceste întrebări la finalul cărţii, oricât de provizorii ar fi ipotezele 
care le subîntind. Cititorul neinteresat de ele, le poate liniştit da la o 
parte. Pentru mine ele sunt importante fiindcă este vorba de aceleaşi 
idei înspre care tindea şi tradiţia alchimică: o concepţie despre lume 
în care psihicul şi materia sunt o singură realitate, unde moartea nu 
este decât într-un sens o separare a „materiei" şi „psihicului", în 
esenţă fiind o metamorfoză psihofizică. 

Să precizăm, în final, că vise autentice de moarte pot apărea şi 
la oamenii care trec de mijlocul vieţii. Ele nu înseamnă, însă, o moarte 
iminentă, ci sunt interpretabile, mai degrabă, ca memento mori, ca 
o amintire a momentului inevitabil; apar, de obicei, atunci când eul 
se păstrează încă într-o atitudine prea juvenilă şi este chemat la o 
reflecţie mai profundă. în această carte voi aborda numai vise urmate 
la scurtă vreme de moarte. 



1 

„SECRETUL" CADAVRULUI 
ŞI „MORMÂNTUL LUI OSIRIS" 

Cea mai mare dificultate în a ne reprezenta propria viaţă după 
moarte sau în a crede în continuarea vieţii celor cărora noi le supravie¬ 
ţuim, vine, fără îndoială, din faptul că, în timpul vieţii, ne identificăm, 
aproape complet, cu corpul nostru. întreg sentimentul de identitate 
a eului este legat de corp. Acest sentiment este rezultatul unei înde¬ 
lungate tradiţii istorice şi a constituit dintotdeauna o problemă. 

Studiile de etnologie comparată.' au revelat că în culturile înde¬ 
părtate, omul a reuşit cu greu să se desprindă de ideea că mortul 
nu mai este identic cu corpul său. Etnologia vorbeşte despre mo¬ 
tivul „cadavrului viu" mai ales pentru că, la începuturi, corpul mor¬ 
tului a fost tratat, în mare măsură, la fel precum cel viu. în multe 
locuri, de exemplu, la popoarele germanice, cadavrul era păstrat o 
lună sau chiar mai mult, în casă . 2 Pentru a face posibil acest lucru, 
se foloseau mijloace de conservare a cadavrului, pe termen scurt . 3 


' Vezi, de exemplu, Kurt Ranke, „IndogermanischeTotenverehrung", Fdkhre Fellow 
Communications, voi. LIX, nr. 140, Helsinki, 1951, p. 164 şi urm. şi literatura dtată. 

2 Vezi ibid, p. 171. 

3 Ibid, p. 153. 

în preajma acestuia se bea, se mânca şi se juca . 1 La alte popoare, 
cadavrul se păstra până în faza incipientă de putrefacţie sau chiar 
până la faza de schelet, în casă sau într-un mormânt de adâncime 
relativ mică, în proximitatea casei, rămăşiţele fiind abia apoi înhu¬ 
mate mai adânc . 2 Credinţa era că, în acest fel, sufletul mortului 
rămâne în preajma celor vii. Anumite popoare credeau că în această 
perioadă, defunctul poate chiar să întreţină relaţii sexuale, sub 
formă de incubus sau succubus, cu soţia sau soţul supravieţuitor . 3 
Chiar şi acolo unde exista indubitabil credinţa că mortul pleacă într-o 
lume de apoi, persistau obiceiuri de a trata cadavrul ca reprezentant 
al defunctului . 4 Este cazul aşa-numitului obicei al ospătării mortului, 
răspândit la numeroase popoare. în multe locuri, se înfigea un tub 
în mormânt, la nivelul capului, pentru ca defunctul să poată con¬ 
suma 5 , „cu adevărat", ofrandele lichide, sau se lăsa o gaură pentru 
„respiraţie". în cazul ofrandelor de hrană, se credea că defunctul 
le mănâncă efectiv şi se susţinea că ele se împuţinează de pe mor¬ 
mânt, la pomana mortului. O „spiritualizare" a acestei concepţii 
pare a se fi răspândit treptat abia atunci când a început să se creadă 
că defunctul se hrăneşte cu „aroma" sau „aburul" ofrandelor şi 
nu cu ofrandele în sine sau odată cu obiceiul de a reprezenta pe 
hârtie lucrurile necesare mortului în lumea de dincolo. De pildă, în 
China, această hârtia era arsă ca „imaginea" lucrurilor să ajungă 
odată cu fumul în cealaltă lume. Cu timpul, în multe locuri, defunctul 
a început să fie reprezentat, în cadrul ceremoniilor funerare, de un 
om viu care purta îmbrăcămintea mortului, cadavrul în sine nemai- 
fiind, aşadar, considerat absolut legat de personalitatea mortului. 

Toate acestea au condus la obiceiul de a confecţiona un fel de 
păpuşă ca reprezentare a mortului sau o construcţie simbolică 
ce înlocuia cadavrul. Indigenii Golden din Siberia, de exemplu, 


’ Ibid, p.10, note de subsol 2 şi 3, şi p. 11. 

2 Vezi Franz Cumont, Lux Perpetua, Paris, 1949, p. 16 şi urm. 

3 Vezi Cumont, ibid, p. 29. 

4 Ranke, Indogermanische Totenverehrung, p. 153. 

5 Ibid, p. 176. 

aşterneau pe patul defunctului o pânză albă şi peste ea puneau o 
pernă cu câte o mandală desenată pe fiecare parte. Apoi, în faţa 
acesteia puneau figura de lemn a lui Ayami-Fonyalko, spiritul ocro¬ 
titor al morţilor. La final, figurii i se aşeza în gură o pipă aprinsă şi 
toate jertfele destinate decedatului se aduceau acestei plăsmuiri. 
La chinezi, o păpuşă confecţionată din pânză, denumită Moon-Go, 
servea aceluiaşi scop. Se credea că spiritul defunctului sălăşluieşte 
acum în aceast artefact şi nu în cadavrul în sine . 1 în anumite zone 
din Coreea şi, de asemenea, în Tibet se confecţionează şi astăzi 
astfel de reprezentări ale morţilor. Japonezii fac şi ei un aşa-numit 
tamashiro, un receptacul care poartă sufletul defunctului'în timpul 
ritualului funerar. în China, arborele genealogic serveşte, în fapt, 
aceluiaşi scop 2 , la fel ca şi statuia defunctului, pe care vechii egipteni 
o aşezau în serdab. 

Cutumele evocate arată că identificarea primitivă a mortului cu 
propriul cadavru s-a atenuat treptat, omul începând să diferenţieze 
cadavrul de un simbol al „identităţii concrete", un receptacul. Totuşi, 
morţii trebuiau să continue şi în a avea un „corp" pentru a nu se 
pierde în univers sau pentru a avea un piedă terre când vroiau să-şi 
viziteze aparţinătorii. 

Nu doar că o lungă perioadă istorică morţii au fost identificaţi 
cu cadavrul, dar, la începuturi, nici reprezentarea locului de şedere 
al morţilor nu era bine diferenţiat de locul cadavrului în mormânt. 
Concepţia răspândită a unei lumi a morţilor plină de ţărână şi 
viermi, umedă, rece şi întunecată arată că imaginea acesteia nu 
putea fi despărţită de imaginea condiţiei reale a cadavrului din 
mormânt. Cuvântul Scheol, folosit în Vechiul Testament pentru a 
denumi regatul morţilor, este parţial identic cu cuvântul „groapă", 
locul unde era aşezat mortul. Şi lumea germanică a morţilor, Hei, 
lumea vechilor mexicani, Mictlan, sau tristul Hades al grecilor şi alte 
locuri ale morţii au aceleaşi sumbre trăsături. 


1 Vezi Ivan A. Lopatin, The Cult of the Dead Among the Natives of the Amur 
Basin, Haga, 1960, mai ales p. 128 şi urm. 

2 Ibid, p. 126 şi urm. 

în multe culturi avansate, apare mai târziu tendinţa separării 
lumii de dincolo în două sau mai multe teritorii. Doar oamenii 
obişnuiţi, cei răi sau cei care au murit într-un anumit fel mai pleacă 
într-un loc atât de întunecat, în timp ce aleşii ajung într-o lume de 
dincolo fericită, situată, de cele mai multe ori, deasupra pământu¬ 
lui. în Hadesul sumbru al noilor greci nu există, de exemplu, medici, 
preoţi sau sfinţi, iar vechii greci credeau că iniţiaţii în Misterele 
Eleusine nu ajung în Hades, ci în minunatul Elizeu sau în Insula 
Fericiţilor. Războinicii germanici căzuţi în luptă nu mergeau în iad, 
ci în Valhalla, iar războinicii şi lăuzele aztecilor nu ajungeau în sum¬ 
brul Mictlan, ci însoţeau soarele în trecerea sa peste cer. La azteci 
existau şi alte lumi speciale de dincolo: pentru înecaţi, pentru cei 
loviţi de fulger, pentru leproşi, pentru cei seceraţi de boli venerice 
sau de febră. Ei mergeau în paradisul înverzit al zeului ploii, Tlaloc . 1 

Uneori, separarea lumii de dincolo în două sau mai multe teri¬ 
torii priveşte nu tipuri deosebite de oameni, ci părţi diferite ale su¬ 
fletului unuia şi aceluiaşi om. Astfel, în concepţia vechilor chinezi, 
sufletul fiecărui om se separă la moarte în sufletul Hun - un element 
spiritual masculin (Yang) şi sufletul P'o (partea sa Yin) - o parte 
pasivă, feminină. Sufletul Yang sau Hun se înalţă întru moarte şi 
migrează spre Est, în timp ce sufletul Yin sau P'o coboară pe Pământ 
şi migrează spre Vest. Mai târziu, ele se reunesc printr-o nuntă 
sfântă, la „izvoarele galbene". 

în concepţia vechilor egipteni, o parte a sufletului mortului, 
sufletul Ba, în formă de stea sau pasăre, pluteşte liber în Univers; ea 
urmează, de obicei, barca zeului soarelui, traversând cerul, în timp 
ce sufletul Ka (un fel de dublu sau sufletul vital) rămâne prizonier, 
legat de lumea subterană, acolo unde sălăşluieşte cadavrul. în alte 
culturi, „sufletele" diferite sunt înţelese ca năzuinţe divergente în 
fiinţa unuia şi aceluiaşi om. în hinduism, de exemplu, omul este 
sufletul etern şi divin -Atman, legat de eul său cotidian -Ahamkara, 
împreună cu care constituie Jivan (sufletul individual sau sufletul 


1 Vezi W. Kucher, „Jenseitsvorstellungen bei den verschiedenen Volkern", în 
Imago mundi, voi. VII, ed. de A. Resch, Innsbruck, 1980, p. 130. 

încarnat). Acesta din urmă este identic cu persoana, care trece prin 
multe reîncarnări, în decursul cărora Ahamkara se transformă mereu, 
în funcţie de actele şi gândurile precedentelor reîncarnări. Când Jivan 
a atins etapa Buddhi (conştiinţă care discriminează) poate intra în 
Nirvana, salvându-se de ciclul vieţii şi al morţii . 1 Ego-ul Ahamkara 
este o năzuinţă legată mai ales de viaţa terestră, care se transformă 
încontinuu, în timp ce Sinele-Afman este, dimpotrivă, permanent, 
însă ambele principii rămân mereu unite în Jivan. 

în pofida existenţei acestor diferenţe culturale, pe care nu doresc 
nicidecum să le estompez aici, se remarcă un fel de dualism incipient 
în interpretarea destinului morţilor, o polaritate între ideea unui 
domeniu imaterial, spiritual, apropiat divinităţii, în care pluteşte un 
„suflet" eliberat al omului, pe de o parte şi un domeniu asociat cu 
reîntoarcerea în ciclul vieţii şi al morţii, pe de altă parte. Ultima este 
o parte a sufletului mai legată de materie care, însă, Jntr-o fază mai 
îndepărtată de momentul morţii, va fi reunită cu partea liberă, spi¬ 
rituală. Aşa se întâmplă, de exemplu, cu sufletele Hun şi P'o, în China 
sau cu Ba şi Ka, în Egipt. Chiar şi în concepţia extrem-orientală a 
reîncarnării, Atman şi Ahamkara rămân împreună. Există, totuşi, 
speranţa îndepărtată a unei eliberări totale de tendinţele karmice 
descendente ale Ahamkara, astfel că şi aici orice divizare va fi, în 
final, anulată. 

Dacă încercăm să lămurim cărora dintre reprezentările psihologice 
ale zilelor noastre le corespund cele două domenii ale sufletului, nu 
trebuie, în nici un caz, să ne lăsăm seduşi de ideea cusută cu aţă albă 
aegalităţiilor: sufletul superior, liber, este conştiinţa, iar sufletul inferior, 
karmic, legat de pământ sau corp, este inconştientul. Mai degrabă, 
ele par să corespundă diferitelor năzuinţe ale nucleului sufletesc 
supraordonat, totalitate pe care Jung o numeşte Şinele: sufletul 
Hun, Ba, sufletul indian Jiva sunt, mai degrabă, năzuinţe spre con¬ 
ştientizare, trezire, îndepărtare de „lume" şi nostalgie a apropierii de 
Dumnezeu, în timp ce sufletul P'o, puterile karmice, sufletul Ka sunt, 


1 Vezi Sigrid Lechner-Knecht, „Totenbrauche und Jenseitsvorstellungen bei den 
heutigen Indianern und bei asiatischen Volkern", ibid, p. 165 şi urm. 


„Secretul" cadavrului şi „mormântul lui Osiris" | 29 



mai ales, năzuinţe spre o renaştere în această lume sau tendinţe de 
a influenţa descendenţa ori de a acţiona asupra fertilităţii sau fecun¬ 
dităţii pământului. O judecată de valoare, în sens pozitiv sau negativ, 
a acestor două năzuinţe mi se pare a fi determinată mai degrabă de 
cultură, decât de generalul uman. Din perspectiva culturii indiene sau 
tibetane, reîntoarcerea la viaţă, de exemplu, prin reîncarnare este de 
evitat, în timp ce la multe popoare primitive, pare să fi fost ţelul natu¬ 
ral al morţilor. De pildă, ritualul morţilor la maya, un ritual şamanic, 
pare, în modul în care înţelegem astăzi textele, să fi urmărit scopul 
de a înlesni sufletului o renaştere în aceeaşi seminţie. Sufletele mor¬ 
ţilor sunt la maya, de asemenea, garanţii ale fertilităţii plantelor şi 
animalelor - o concepţie pe care o întâlnim la multe alte popoare. 
Ţelul nu este o plutire într-o lume de dincolo divină, spirituală, ci o 
continuare fecundă a operării în această lume, care merge până la 
întoarcerea prin reîncarnare. 

O altă polaritate se remarcă în dezbaterea din creştinismul tim¬ 
puriu, purtată în jurul dogmei învierii. Aici suntem faţă în faţă cu 
polaritatea între ideea unui trup înviat nou, spiritual, pe de o parte 
şi, pe de altă parte, ideea unui corp material „vechi", readus la viaţă. 
Din perspectiva paulină, mortul esteînzestrat la înviere cu un „trup 
pneumatic" şi învie „întru Hristos", nefiind vorba explicit de o resta¬ 
urare a „vechiului" corp. în mare, aceasta a rămas până în zilele 
noastre concepţia Bisericii Răsăritene. Dimpotrivă, Apusul, bazân- 
du-se pe Evangheliile sinoptice, a menţinut la început reprezentarea 
„vechiului corp", a „cadavrului", întemeiată pe ideea că omul, cu 
spirit, suflet şi corp, este un tot şi de aceea, va învia ca tot, exact 
cum era înainte. 

Unul dintre primii şi principalii susţinători ai acestei ultime con¬ 
cepţii a fost Tertulian (prima jumătate a sec. al lll-lea), care, în opera 
sa, De Carnis Resurrectione', accentuează faptul că fiecare va învia 
trupeşte, „chiar în propria carne" ( Resurget igitur caro et quidem 
omnis, et quidem ipsa, et quidem integra). Concepţia a fost lung 


1 „De Carnis Resurrectione", 59, în Corpus Scriptorum Latinorum Acad. Vmdo- 
bon, voi. 47, ed. Kroyman, 1906. 

timp dominantă în bisericile apusene, aşa cum dovedeşte simbolul 
Cuicumque Nicaeanum Ce forme concrete a luat această concep¬ 
ţie adesea, în Evul Mediu, vedem, de exemplu, în serioasele con¬ 
troverse legate de întrebarea dacă Hristos a înviat circumcis sau 
necircumcis, precum şi în discuţiile privitoare la vârsta corpului la 
înviere sau stadiul acestuia, tarat sau „vindecat". 

Dacă facem abstracţie de ideea, astăzi de neconceput, a unei 
învieri atât de concrete, observăm că în ataşamentul faţă de vechiul 
corp, se manifestă dorinţa de a vedea mortul păstrându-şi întreaga 
individualitate, adică fiinţa lui aşa cum ştim că era şi pe care o iden¬ 
tificăm cu corpul său. De fapt, putem spune că asupra corpului 
fusese proiectat secretul individualităţii indivizibile. 

Totuşi, eul nostru conştient nu este, în niciun caz, doar indivi¬ 
dual, deşi aşa simţim când spunem „eu" şi, adesea, arătăm înspre 
corpul nostru. Nenumărate impulsuri, idei, reprezentări, scopuri şi 
acţiuni intenţionate ale eului sunt pur colective, adică asemănătoare 
celor ale altor oameni, dacă nu chiar identice cu ele. Lucrul este 
valabil şi pentru partea inconştientă a psihicului, doar o parte a 
manifestărilor sale, precum visele, referindu-se la trăirile individuale 
sau la ceea ce Jung numeşte inconştientul personal. Nenumărate 
alte manifestări provin din „inconştientul colectiv" şi nu pot fi puse 
pe seama individului. Aşadar, chiar acel ceva cel mai intim, pe care 
îl trăim ca fiind „eu-ul", individualitatea „mea", este atât de com¬ 
plex, are atâtea straturi, încât nici măcar nu poate fi descris exhaus¬ 
tiv în termeni raţionali. Realizarea conştientă a acestor straturi este 
un proces treptat de dezvoltare, proces numit de Jung individuare. 
Numai atunci când cineva cunoaşte în ce măsură este „om" repe¬ 
tabil la nesfârşit, în sensul colectiv general, şi în ce măsură este un 
individ, adică o fiinţă indivizibilă, unică, numai atunci acel cineva, el 
sau ea, va putea deveni un om conştient. 

Faptul că tradiţia creştină timpurie apuseană s-a agăţat de 
concepţia învierii „vechiului corp" şi de cadavrul defunctului, 


1 Vezi G.R.S. Mead, The Doctrine of the Subtle Body in Western Tradition, 
Londra, ed. a li-a, 1967, p. 82 şi urm. 

se datorează, pe de o parte, devotamentului primitiv faţă de situa¬ 
ţia iniţială în care omul nu se putea detaşa de ideea că mortul nu 
este altceva decât cadavrul. Pe de altă parte, aşa cum am menţionat, 
mi se pare că aici încolţeşte germenul unei suspiciuni, şi anume 
presentimentul că individualitatea e indivizibilă şi e destinată să su¬ 
pravieţuiască în integritate. Astăzi însă, doar puţini mai pot crede 
într-o înviere concretă a vechiului corp . 1 Absurditatea acestei con¬ 
cepţii ar dispărea dacă am putea renunţa, aşa cum subliniază Jung, 
la denumirile fizic-concrete, adică materiale, ceea ce este valabil şi 
pentru majoritatea celorlalte enunţuri religioase. Jung scrie 2 : 

„Fizic nu este singurul criteriu al adevărului. Există adevăruri 
sufleteşti, care fizic nu pot fi nici explicate, nici demonstrate ori 
contestate. Dacă, bunăoară, ar exista credinţa generală că la un 
moment dat Rinul ar curge invers, de la vărsare spre izvoare, 
această credinţă este în sine un fapt, deşi enunţarea ei, înţeleasă 
fizic, trebuie considerată extrem de incredibilă. O asemenea cre¬ 
dinţă constituie un fapt sufletesc care nu poate fi contestat şi care 
n-are nevoie să fie demonstrat. De această natură sunt enunţurile 
religioase. Ele se referă fără excepţie la obiecte care nu sunt con- 
statabile fizic ... 3 Raportate la ceva fizic, ele nu au niciun sens. Ar 
fi doar miracole care în sine sunt expuse îndoielii şi n-ar putea 
dovedi realitatea spiritului, adică a unui sens. Faptul că enunţurile 
religioase sunt adesea în opoziţie cu fenomenele fizic atestate de¬ 
monstrează autonomia spiritului faţă de percepţia fizică şi o anu¬ 
mită independenţă a experienţei sufleteşti faţă de datele fizice. 
Sufletul este un factor autonom, iar enunţurile religioase sunt 
mărturisiri sufleteşti care se bazează în primul rând pe procese 
inconştiente, deci transcendentale." 

' Această idee este respinsă astăzi de majoritatea teologilor, conform Greshake 
şi Lohfink. 

2 „Antwort auf Hiob", Introducere, GW 11, par. 553 şi urm. în română: „Răspuns 
lui Iov", Lectori benevolo, par. 553,în OC 11; trad. Viorica Nişcov, Trei, Bucureşti, 2010. 

3 Sublinierea autoarei (n. tr.). 

32 I VISELE Şl MOARTEA 



în acest sens trebuie înţeles şi enunţul învierii trupului, anume 
ca un enunţ simbolic care se raportează la o realitate sufletească 
şi nu la ceva brut material. O concepţie a învierii ce ia în conside¬ 
rare, aidoma celei a lui Jung, o interpretare simbolică, găsim şi la 
Origen 1 care îi numeşte simplices sau rusticos (needucaţi) pe cei 
care cred într-o înviere concretă a vechiului corp. Cu toate acestea, 
Origen se opune net doctrinei docetismului conform căreia Hristos 
înviat avea un corp aparent (phantasma). Concepţia sa despre tru¬ 
pul învierii este că nici materia, nici forma noului corp nu vor fi la 
fel cu cele dinainte, dar va exista o reală continuitate a individua¬ 
lităţii între cele două. Aşa cum în sămânţa unui copac se ascunde 
logosul său - un pattern al copacului - tot aşa, în vechiul corp se 
află sămânţa pentru corpul învierii. Această sămânţă este virtus sau 
dynamis, un germen sau un principiu germinai, pe care Origen îl 
denumeşte şi spintherismos (emitere de scântei). Acest principiu 
germinai invizibil în „sămânţa" vizibilă are substanţă şi este izvorul 
învierii trupului. Este un seminarium (teren însămânţat) al morţilor, 
esenţa din care vor învia din nou. Cu toate acestea, trupul învierii, 
deşi îşi are aici originea, nu va mai fi brut material, ci va avea o 
natură spirituală, chiar divină. Va fi invizibil pentru ochii noştri de 
acum, intangibil pentru mâinile noastre. „în corp, spiritul va vedea 
întregul nostru, va auzi întregul nostru, întregul nostru va servi drept 
mână, drept picioare." Când Evangheliile spun că Hristos s-a arătat 
discipolilor în drumul spre Emaus şi lui Toma Necredinciosul sub 
formă tangibilă, El nu a făcut decât să pară astfel pentru a întări 
credinţa discipolilor. 

Concepţia, pronunţat psihologică, a lui Origen care îl apropie 
multor gnostici („duşmanii" săi) nu a reuşit să se impună în Apus. 
Părintele bisericii, Augustin, s-a decis pentru interpretarea „con¬ 
cretă" şi, începând cu sec, al Vl-lea (prin Grigore cel Mare), această 
nouă doctrină a rămas până astăzi, aproape în exclusivitate, valabilă 


1 in scrierea sa despre înviere, care, din păcate, s-a păstrat doar în introducerea 
unei scrisori a Sf. Ieronim către Pammachius, cap. IV. 38. Vezi G.R.S. Mead, The Doctrine 
of the Subtle Body in Western Tradition, p 83 şi urm. 

„Secretul" cadavrului şi „mormântul lui Osiris" j 33 



în Occident. Abia în ultimul timp se anunţă o interpretare a cuvân¬ 
tului care se apropie din nou de concepţia mai spirituală a lui Origen . 1 

Din punct de vedere psihologic, ne miră mai puţin interpretarea 
lui Origen decât devotamentul încrâncenat al confesiunilor vestice 
faţă de credinţa concretistă a învierii. După părerea mea, motivul 
este - aşa cum vom vedea în cele ce urmează - faptul că în corpul 
concret se presimţea un secret la care nu se putea renunţa şi anume 
acela al principiului individuării. Origen este singurul care a văzut 
în epoca sa că acel ceva era „în corp", însă nu era însuşi corpul. 
El îşi desfăşura activitatea în Alexandria, în Egipt, ceea ce, în acest 
context, este semnificativ. 

Pentru vechii egipteni, cadavrul era într-o atare măsură fascino- 
sum, încât textual era denumit „acest secret". în Cartea Amduat, 
care prezintă „spaţiul ascuns" al lumii morţilor, se spune, de exem¬ 
plu, atunci când se descriu cele patru morminte ale zeilor în formă 
de casete din care ies capete 2 : „Figurile misterioase ale Dat-ului 
(lumea de jos) sunt „casetele" Pământului, capetele secretelor. 
„Domnul sceptrului Uas" şi „cea înzestrată cu inimă" sunt păzitorii 
acestor imagini misterioase. în cartea cavernelor 3 se figurează „ca¬ 
seta" (sicriul) lui Osiris, care este, de asemenea, păzită de zei. Ei sunt, 
se spune, ocrotitorii „secretelor" lui Osiris, adică, aşa cum observă 
Erik Hornung, ai cadavrului său: „Voi sunteţi aceşti zei care păzesc 
avutul Dat-ului, marele secret al locuitorilor din Vest (Osiris). (...) 
[Vă] laud când vă supuneţi secretului vostru, acestui trup al condu¬ 
cătorului Dat-ului." în trecerea sa prin tărâmul de jos, zeul soarelui, 
Re, se adresează unui grup de sarcofage cu următoarele cuvinte 4 : 
„O, imagine a zeilor în sarcofag ... / O, cadavru, o păstrător al 
puterilor magice ...IO, tu, care ascunzi cadavrul zeilor, care faci 
secret trupul în care s-a transformat NN..." Osiris mai este şi astfel 


1 Vezi ibid, p. 87. 

; Erik Hornung, Ăgyptische Unterweltsbucher, p. 136 şi urm. (A 7-a oră a nopţii, 
a 7-a scenă). 

Ubid, p. 332 şi urm. 

4 Ibid, p. 336. NN reprezintă numele respectivilor morţi. 

Fig. 2: Lumină şi lumea de jos. Sus: Zeul Pământului, Aker, 
reprezentat ca sfinx dublu, poartă barca solară cu zeul soarelui, Re, în 
mijloc. în imaginea de jos, mumie sub in mare disc solar. 


invocat 1 : „0, Osiris, stăpân al Dat-ului.../ mă zoresc să-ţi văd ca¬ 
davrul, chipul tău, pe care l-ai ascuns sub Aker (zeu al Pământului), 
care este secret şi necunoscut...". în alte părţi ale textului se spune 
despre zeul Aker că ascunde sub burtă „marea imagine", altfel 
spus, cadavrul lui Osiris. 2 (v. Fig. 2) 

Cadavrul lui Osiris şi, pentru că fiecare om devine Osiris după 
moarte, al oricărui alt mort este ceva ascuns, un „secret" şi, în ace¬ 
laşi timp, şi o „imagine" sau un „chip". Aceasta demonstrează, cred, 
că vechii egipteni vedeau în cadavru ceva misterios, ceva care păs¬ 
trează „imaginea" defunctului şi - aşa cum vom afla mai târziu - 
ceva în care, după descompunere şi transformare, îşi găseşte originea 
şi procesul învierii. La fel ca Origen, aşadar, vechii egipteni credeau 
că învierea porneşte, sub forma unui proces continuu, de la corpul 
concret, mort. Dar la Origen, punctul de pornire al procesului 

! Ibid, p. 348. 



învierii nu este mumia sau „imaginea" din corp, ci acea misterioasă 
spintherismos (emitere de scântei). De aceea, el vorbeşte despre 
vechiul corp ca despre un seminarium, un teren însămânţat, din care 
morţii se nasc din nou, idee care îl apropie de larg răspândita con¬ 
cepţie arhetipală conform căreia morţii se întorc la viaţă precum 
vegetaţia. 

Nu este, deci, o surpriză că imaginea vegetaţiei apare recurent 
în visele oamenilor aflaţi în pragul morţii. 

lată un exemplu. Un bărbat între patruzeci şi cincizeci de ani a 
venit în cabinetul meu pentru o singură consultaţie, în urma diagnos¬ 
ticului medical care îl condamna la moarte: melanom malign cu 
metastaze multiple. Nu reuşea să accepte adevărul şi, în noaptea 
de după aflarea diagnosticului, bărbatul a avut următorul vis: 

Vedea o holdă de grâu verde, crescut şi pe jumătate copt. 

O cireadă de vite intrase în cultură, plantele erau călcate şi distruse. 

De sus, răsună o voce care spunea: „ Totul pare distrus, dar din 
rădăcinile de sub pământ va creşte din nou grâul." 

Visul, mi s-a părut, conţinea un indiciu că viaţa merge cumva 
mai departe şi după moarte. Visătorul nu putea accepta această 
ipoteză şi, cum a murit la scurt timp după aceea, nu ştiu dacă s-a 
împăcat cu soarta. Motivul visului aminteşte de loan 12, 24-25: 
„Adevărat, adevărat zic vouă că dacă grăuntele de grâu, când cade 
în pământ nu va muri, rămâne singur; iar dacă va muri, aduce multă 
roadă." Dar ce spune, de fapt, această parabolă a lui Hristos? Cum 
poate înflori viaţa din „rădăcini nevăzute"după ce moartea a des¬ 
compus corpul? Ce însemnă, de fapt, „grâul" care, aici, evident, 
nu trebuie interpretat concret, ci ca simbol? 

Cuvântul lui lisus în Evanghelia după loan nu poate fi înţeles 
decât în contextul său istoric. Evanghelia face trimitere la reprezen¬ 
tările foarte răspândite ale sincretismului Antichităţii târzii, o vreme 
în care simbolismul Misterelor Eleusine, al sărbătorilor lui Attis, 
Adonis, Tammuz, al ritualului egiptean al morţilor şi al începuturilor 
alchimiei le era încă multora cunoscut. 

Cele mai vechi texte alchimice ale Occidentului au luat naştere pe 
pământ egiptean şi, din acest motiv, au fost de la început legate de 
ideea vieţii de după moarte, o idee care e la baza culturii egipteane, 
aşa cum ne este bine-cunoscut. Arta egipteană a mumificării şi litur¬ 
ghia morţilor păstrează, din acest punct de vedere, cele mai impor¬ 
tante aspecte ale acestei credinţe. între cele mai vechi texte greceşti 
de alchimie din sec I se află şi o învăţătură a luiIsis către fiul ei, Horus. 
Aici aflăm cum Isis a fost abordată „în trecerea timpului şi conform 
mişcării circulare (a cerului)" de un înger al primului firmament, care 
voia să se unească cu ea. Horus lipsea şi „Isis a rămas pentru o vreme 
în Hormanouthi, unde se pregăteşte sfânta artă (technâ) a Egiptului" 
(Isis este aici în Templul lui Horus din Edfu). Ea îi rezistă îngerului 
pentru că voia să afle de la acesta „pregătirea aurului şi argintului". 
Cum, însă, îngerul nu dorea să-i împărtăşească misterul din cauza 
importanţei sale, îi răspunde că un înger mai mare decât el, Amnael, 
va veni şi îi va oferi răspunsul. (Amnael este probabil asimilabil lui 
Kamephis care, sub numele de Kneph-Agathodaimon, o instruieşte 
pe Isis, în textul Kore Kosmou).'' Pentru a se face cunoscut, noul înger 
va avea un vas nesmolit, plin cu apă transparentă, aşezat pe cap. 

De fapt, Amnael apare, dar în felul următor: îi cere lui Isis să 
jure pe Cer, Pământ, Hermes, Anubis, Kerkoros (Cerber) şi pe ma¬ 
rinarul Acheron că nu va divulga secretul, mai puţin fiului ei „astfel 
încât el să devină tu şi tu să devii el". Apoi îi transmite acest mesaj: 
„Du-te acum, priveşte-l şi întreabă-l pe ţăranul Acharantos [denu¬ 
mit în altă variantă marinarul Acherontos sau Achaab] şi învaţă de 
la el ce este sămânţa şi rodul şi află că cel ce seamănă grâu, grâu 
culege şi cel ce seamănă orz, orz culege." 

Incitată de aceste cuvinte, Isis meditează asupra întregii Creaţii 
şi realizează „că omul poate da naştere unui om, leul unui leu şi 
câinele unui câine. Dacă, însă, ia naştere ceva împotriva firii, o 
anomalie (teras), această fiinţă nu va dura. Fiindcă natura iubeşte 
natura şi natura înfrânge natura. Acelaşi lucru este valabil şi pentru 


1 Vezi Jack Lindsay, The Origins of AJchemy in Graeco-Roman Egypt, Londra, 
1970, p. 71. 

aur şi aceasta este revelarea secretului". 1 Imediat după aceste cu¬ 
vinte, în textul alchimic urmează o reţetă. 

Ce înseamnă acest text, la prima vedere, absurd? în primul rând, 
este vorba despre grâu şi orz. E o indicaţie precisă, fiindcă Osiris, 
soţul defunct al lui Isis, era descris drept „grâu" şi „orz" la fel ca 
orice defunct care, conform vechii credinţe egiptene, în momentul 
morţii devine Osiris. Din acest motiv, aşa cum se cunoaşte, cadavrul 
şi mumia sunt invocate cu numele Osiris NN (v. Fig. 3). 

într-un text de pe un sarcofag egiptean, defunctul vorbeşte despre 
sine astfel: „Trăiesc, mor, mă prăbuşesc, zeii trăiesc în mine, eu trăiesc 
în grâul pe care îl seamănă Sublimii, ascuns în Geb (în pământ). 2 
Osiris poartă şi numele de „Domnul Putrefacţiei şi al Verdelui îmbel¬ 
şugat". 3 Un alt defunct spune: „Eu sunt... Osiris. M-am ivit din tine, 
grâu. Am intratîntine, m-am îngrăşat în tine, am crescut în tine, m-am 
prăbuşit în tine, astfel ca zeii să trăiască din mine. Trăiesc ca grâu, 
cresc ca grâul pe care îl adună Venerabilii, mă acoperă Geb (zeul 
Pământului). Trăiesc, mor, nu pier." 4 Evident, imaginea vegetaţiei tri¬ 
mite dincolo de simpla opoziţie a vieţii cu mortea şi ne duce cu gân¬ 
dul la permanenţa unui proces al vieţii, lată un alt text de sarcofag 5 : 
„Atum m-a făcut grâu când m-a trimis jos, pe Pământ, la Insula de 
Foc, când s-a născut numele meu Osiris, fiul lui Geb. Eu sunt viaţa." 

Aşa cum arată aceste texte, grâul şi orzul nu trebuie înţelese 
literal, ci ca simboluri pentru ceva de natură psihică care transcende 
viaţa şi moartea. Este ceva ce ne trimite la un proces de viaţă 


1 Marcellin Berthelot, Collection des Alchimistes Grea, voi. 2,1, XIII, par. 1-9, 
p. 29-31, a 2-a versiune ibid, p. 33 şi urm., 35. Vezi şi p. 89 pentru cuvântul al lui 
Hermes: „Du-te la ţăranul Achaab şi învaţă cum seamănă el grâu, culege grâu." 

2 Citat după Gertrud Thausing, Der Auferstehungsgedanke in ăgyptischen reii- 
giosen Texten, Leipzig, 1943, p 165 şi urm. Text pe sarcofagul nr. 58, Lacau Receuil 
des Travaux, 31, p 15. Vezi şi ibid, p 166, nota de subsol 1, text pe sarcofagul rr. 80. 

3 Vezi Erik Hornung, Das Totenbuch derĂgypter, p. 215. 

4 Gertrud Thausing, Der Auferstehungsgedanke in ăgyptischen religiosen Texten, 

p. 166. 

5 Text pe un sarcofag din Memfis, citat după Hermann Kees, Totengiauben und 
Jenseitsvorstellungen der alten Ăgypter, Berlin, 1977, p. 148 şi urm. 

Fig. 3: Mumie cu grâu. Din cadavrul lui Osiris creşte o nouă 
semănătură de cereale. 


misterios, continuu, durabil dincolo de înflorirea şi moartea trecă¬ 
toare a vieţii vizibile. 

Conceptul arhetipal al permanenţei apare şi într-un vis consem¬ 
nat de J. B. Priestley în Mari and Time': 

Stăm singur, sus de tot, pe un turn foarte înalt şi priveam în jos 
la miliardele de păsări care zburau toate în aceeaşi direcţie; toate 
soiurile erau acolo, toate păsările din lume. Era o privelişte gran¬ 
dioasă acest mare fluviu aerian de păsări. Dar tempoul se schimbă 
acum misterios, timpul se scurgea mai repede şi vedeam întregi 
generaţii de păsări, le vedeam ieşind din ou, zburând în viaţă, îm¬ 
bătrânind, slăbind în putere şi murind. Aripile creşteau doar pentru 
a se descompune din nou, trupurile erau înfloritoare şi apoi, într-o 
clipă, sângerau şi se descompuneau, iar moartea secera în fiecare 
secundă, peste tot. Care era sensul acestei lupte oarbe pentru viaţă, 
al acestei încercări ardente a aripilor, toată osteneala biologică, 


' Londra, 1969, p. 306 (tradus de mine - sublinierea autoarei). 


„Secretul" cadavrului şi „mormântul lui Osiris" j 39 






monstruoasă, lipsită de sens? Privind jos şi, în acelaşi timp, văzând 
dintr-o privire neînsemnata poveste de viaţă a fiecărei creaturi, inima 
mi s-a umplut de durere. Ar fi fost mai bine dacă niciuna dintre 
aceste fiinţe, nici unul dintre noi nu ne-am fi născut, pentru ca lupta 
să înceteze pentru totdeauna. Stăteam singur pe turnul meu, în cea 
mai adâncă deznădejde. Dar tempoul se schimbă din nou, iar tim¬ 
pul curgea şi mai repede, astfel că păsările nu se mai mişcau deloc, 
ci formau o suprafaţă imensă, presărată cu pene. Şi pe deasupra 
acestei suprafeţe - scânteind prin trupuri - trecea acum un fel de 
flacără albă, tremurând, dansând, dispărând apoi Intr-o clipă. Şi 
imediat cum am văzut-o, am ştiut că această flacără este însăşi 
viaţa, chintesenţa existenţei - şi în mine explodă atunci un simţă¬ 
mânt de extaz, fiindcă nimic nu era mai important, nu putea fi mai 
important decât această trecătoare, lină, blândă lumină a existenţei. 
Păsări, oameni sau fiinţe încă neformate sau schimbate, niciuna nu 
ar fi avut nicio însemnătate dacă prin ele n-ar fi trecut această fla¬ 
cără a vieţii. în urma ei nu rămânea niciun regret; ceea ce îmi ima¬ 
ginam că ar fi o tragedie, era acum doar gol sau umbră; fiindcă 
orice simţămâ nt autentic era înţeles şi purificat şi dansa în extaz, cu 
flacăra albă a vieţii. Niciodată nu am simţit o fericire atâ t de adâ ncă 
cum mi s-a întâmplat la sfârşitul visului meu cu turn şi păsări. 

Pentru Priestley, flacăra este Şinele cosmic veşnic în care vom 
intra cândva. Simbolul unui foc al vieţii care parcurge tot ceea ce este 
vizibil sau invizibil apare mai îndeaproape explicat deja de la gnosti¬ 
cul Simon Magul, contemporan al Apostolului Petru. 1 în concepţia 
lui, decisiv influenţată de Heraclit, cosmosul este foc şi o jumătate 
creează lumea vizibilă, iar cealaltă pe cea invizibilă. Jumătatea crea¬ 
toare a lumii invizibile este un foc supradivin, „trezoreria tuturor 
lucrurilor perceptibile şi a celor invizibile". Acest foc este asemenea 
copacului uriaş pe care Nabucodonosor l-a văzut în vis (Daniel 4:7), 
un copac care hrăneşte întreaga viaţă, viaţa vizibilă fiind frunzele, 
ramurile şi trunchiul său. în final, ele vor fi distruse. însă fructul 

' Conform Hans Leisegang, Die Gnosis, Leipzig, 1924, p. 68. 

Fig. 4: Routi, dublul leu egiptean cu discul solar, 
identic cu zeul Pământului, Aker, întrupează procesul din pământ 
prin care mortul se întoarce la viaţă. 


copacului (sufletul omenesc) este adăpostit în hambarul celest şi, 
purificat şi eliberat de forma sa anterioară, nu este ars de foc. Acest 
fruct este chipul lui Dumnezeu în suflet. Partea nevăzută a focului 
cosmic posedă conştiinţă, în timp ce focul vizibil este lipsit de ea. 1 

Metafora spune că partea încarnată a energiei cosmice se di¬ 
zolvă şi „piere", în timp ce o parte esenţială a ei, capabilă de con¬ 
ştientizare, fructul, continuă cumva să dăinuie. Fructul este, după 
Simon Magul, partea sufletului care se aseamănă lui Dumnezeu, 
adică, în limbaj psihologic, un simbol al Sinelui. Ea are o viaţă care 
supravieţuieşte morţii: o formă de viaţă care străbate întreg universul 
şi, paradoxal, aboleşte, în acelaşi timp, lumea vizibilă. 

Când în textul nostru alchimic îngerul Amnael îi spune lui Isis că 
secretul stă în a înţelege că cel care seamănă grâu, grâu culege, el 
face aluzie la viaţa veşnică care stăpâneşte întreaga Creaţie. în con¬ 
tinuarea textului, Isis spune că leul dă naştere unui leu şi câinele unui 
câine. Este şi aici încă o aluzie la misterul învierii din ritualul egiptean 
al morţilor şi anume, dublul leu Routi (Ruti) care nu este nimeni altul 
decât zeul Pământului Aker (menţionat în textul nostru) 2 (v. Fig. 4). 


1 Ibid, p. 69 şi urm. 

2 Aşa se spune în Totenbuch der Ăgypter (ibid, p. 153): „Merg în jos şi-n sus 
prin ţinutul pipirigului şi mă unesc cu ţinutul jertfelor, fiindcă eu sunt Ruti." 

„Secretul" cadavrului şi „mormântul lui Osiris" I 


Acest dublu leu se numea „Ieri şi Azi" şi era misteriosul agent al 
învierii, zeul care întrupa procesul de neînţeles, petrecut în pământ, 
prin care mortul se întorcea la viaţă. 1 Pe de altă parte, dublul leu este 
o imagine a sufletului omenesc. în anumite texte el este înlocuit cu 
doi câini (Anubis). 2 Dincolo de toate acestea, Routi este şi o repre¬ 
zentare a zeului soareui, Re, invocat astfel 3 : „Strălucitor ziua, leu al 
nopţii sale. Cel ce se naşte pe sine în frumoasele transformări, în 
numele sale de ale numelui Devenit şi Devenire." Cu acest zeu se 
identifică fiecare mort înviat. 

Din perspectivă psihologică, dublul leu simbolizează dublul aspect 
al energiei psihice, iar energia înseamnă polaritate, şi afluxurile ei, 
în pragul conştiinţei, permit experienţa timpului trăit. Dublul leu 
apare la graniţa inconştientului unde „Ieri şi Azi" sunt unul şi acelaşi. 
Probabil că în profunzimile inconştientului cele două dubluri se 
anulează reciproc. 

Despre aceste mistere are cunoştinţă, după cum ne spune textul 
mai departe, plugarul Achaab, descris şi ca marinarul Acharantos 
(într-o altă variantă a textului: Acheron). în multe texte egiptene de 
pe sarcofag este vorba despre un misterios luntraş care, doar după 
o severă chestionare a mortului, îl transportă peste oceanul celest, 
în lumea de dincolo. 4 Numele de Acherantos sau Acharantos sau 
Acheron vine, după părerea mea, din amalgamarea numelui zeului 
egiptean Aker cu numele grecesc Acheron (desemnând fluviul lumii 
de jos şi, prin extensie, întreaga lume de jos). Zeul egiptean Aker 
era considerat păzitorul misterului învierii. 5 El era considerat şi ca 
un mort (adică un mister, un secret) care veghează cadavrul lui 
Osiriscape „propria sa imagine". Se mai numeşte şi „acela ale cărui 


1 Vezi Constant de Wit, Le role etle sens du Hon dans l’Hgypte Ancienne, Leiden, 
1951, p. 161 şi p. 31. Pentru identitatea cu Aker, vezi p. 129. 

2 Ibid, p. 169. 

3 Ibid, p. 141. 

4 Verzi Hermann Kees, Totenglauben und Jenseitsvorstellungen deralten Ăgypter, 
p. 73 şi urm. 

5 Vezi Erik Horn ung, Das Totenbuch derĂgypter, p. 139. 

forme sunt misterioase". 1 Uneori, el simbolizează întregul regat al 
morţilor sau apele primordiale ale începutului lumii. îl vedem repre¬ 
zentat şi pe un sarcofag ca Atum, zeul universului şi ţine în mână 
oul nou-născutului zeu al soarelui. 2 în Buch von der Erde (Cartea 
Pământului), zeul soarelui, Re, i se adresează lui Aker 3 : „O, tu, 
cel din vest, care zămisleşte cadavrul în formă vie... Păzitor al 
procreării în mari forme de apariţie." Aker este numit şi cel care 
„ridică" morţii. 4 în el zăbovesc zeii cei bătrâni şi mari, Atum şi 
Chepri 5 , sub el stă ascuns „misteriosul" cadavru al lui Osiris pe 
care el îl „păzeşte" în timpul procesului de înviere. 6 

Egiptenii concepeau, aşadar, misterul învierii în legătură directă 
cu misterul creării cosmosului şi al vieţii însăşi. Or, tocmai acest 
mister îl căutau, în substanţele lor, şi primii alchimişti. Grâu şi orz, 
leu, câine şi plugarul Acherantos toate sunt simboluri care trimit la 
o dăinuire şi o recreare perpetuă a vieţii. Scurtul vis, redat mai sus, 
despre holda de grâu călcată sub copite evocă poate, în cele din 
urmă, o idee asemănătoare. 

Dovada că procedura alchimică de fabricare a „pietrei filosofale" 
are legătură directă cu ritualul egiptean al morţilor se poate găsi 
şi într-un text de Olympiodor, un alchimist care, probabil, este una şi 
aceeaşi persoană cu istoricul Olympiodor din sec. al V-lea. El descrie 
mumificarea (taricheia) substanţei iniţiale după cum urmează 7 : 
„Această substanţă pământoasă trebuie spălată până când devine 
pulbere, apoi în ea găseşti aurul. 8 Ceea ce găseşti (aurul) era numit 
de cei vechi cu numele din patru silabe al lui Dumnezeu (sau din 


1 Vezi Constant d e Wit, Le role etle sens du Hon dans l'Egypte Andenne, Leiden, 
1951, p. 95; p. 97. 

7 Erik Hornung, Ăgyptische Unterweltsbucher, p. 433; vezi şi p. 456. 

3 Ibid, p. 456. 

4 Ibid, p. 431. 

5 Ibid, p. 436; vezi şi p. 347. 

6 Vezi Constant de Wit, Le rdleetlesensdu Hon dans 1'tgypteAncienne, p. 103. 

7 M. Berthelot, Collection des Anciens Alchimistes Grecs, voi. 2,1, XIII, par. 1-9, 
p. 29-31. 

8 Aluzie la spălarea aurului din nisip de râu. 

nouă litere)." Evident, este vorba de distilatul divin, obţinut din 
materia brută. 

Mai departe, Olympiodor citează ca descriere a aceleiaşi opere 
alchimice un vechi oracol care spune 1 : „Ce este mormântul lui 
Osiris? Este un cadavru înfăşurat în fâşii de pânză, din care se vede 
doar faţa... Osiris este mormântul închis ermetic, care ascunde toate 
membrele lui Osiris şi arată oamenilor numai chipul; ascunzând 
însă membrele, natura „ne" uimeşte. El (Osiris) este originea tuturor 
substanţelor umede, un prizonier al sferelor focului." Focul aparţine 
lui Seth şi plumbului şi îi este „duşmănos" pentru că Osiris este 
„apă". Pe de altă parte, într-un pasaj anterior al aceluiaşi text 2 , sfera 
focului este aşezată din nou, pe aceeaşi treaptă cu apa. Apoi, tex¬ 
tul continuă: „însă el a legat acum laolaltă totalitatea plumbului." 
Despre acest plumb se spune imediat după aceea: „Acesta e atât 
de posedat de demoni şi atât de lipsit de ruşine, că adepţii ignoranţi 
(care-l ating) înnebunesc." 3 

Conform mitului egiptean, Seth, duşmanul lui Osiris, îl ademe¬ 
neşte pe acesta într-un sarcofag de plumb unde îl închide şi îl 
omoară. De aceea este Osiris „legat" de plumb. Mormântul lui 
Osiris este, în concepţia vechiului Egipt şi a primilor alchimişti, locul 
misterios unde, din cadavrul mortului, se recreează o nouă viaţă, 
un proces care, în acelaşi timp, repetă cumva însuşi procesul creă¬ 
rii lumii. Dar la egipteni, lumea a fost creată din apele primordiale, 
Nun. în conformitate cu această concepţie, „mormântul lui Osiris" 
este simbolizat, mai târziu, printr-un ulcior plin cu apa Nilului, prin 
aşa-numitul Osiris-Hydreios. Astfel că învierea nu este simplă rea¬ 
ducere la viaţă a corpului mort, ci o nouă creaţie al cărei punct de 
origine este, totuşi, vechiul trup. Osiris-Hydreios este descris de 
Apuleius şi ca un obiect sacru, purtat în procesiunea lui Isis: un vas 
de apă rotund, cu cioc şi un mâner decorat cu un şarpe. Poate că 
acest obiect de cult, care apare abia mai târziu, provine din canope, 


' Ibid, 42, p. 94 şi urm. 

2 Ibid, 43, p. 95, rând 17. 

3 Ibid, 43, p. 95. 

cele patru ulcioare care conţineau viscerele mortului. Dar faţă de 
acestea, el conţine apa pură a Nilului, principiul vieţii şi al reînnoirii 
vieţii. J.G. Griffiths susţine că aceste canope erau un simbol al 
dăinuirii vieţii: „Temele reliefului greco-roman dovedesc că ele erau 
asociate lui Osiris şi cercului său, vasul fiind un simbol al nemuririi 
fizice."' Este, cu alte cuvinte, pântecele în care are loc misteriosul 
proces al renaşterii lui Osiris. 

Cât de viu este încă acest simbol vedem în cutremurătorul vis 
al unei femei care şi-a pierdut fiul de vârstă fragedă. A avut visul 
în noaptea de după ceremonia funerară unde ţinuse în mână urna 
cu cenuşa fiului ei, o cutie mică de metal; care apoi a fost îngropată 
în pământ. Toate acestea i-au produs un şoc adânc şi în acea 
noapte a visat: 

Eu (visătoarea) şedeam pe canapea, acasă, cu o femeie de vârstă 
mijlocie aflată în stânga mea. Ea era îmbrăcată simplu, în stil victorian, 
iar părul avea cărare la mijloc şi era pieptănat la spate. Ţinea o carte 
în mână şi citea din ea cu voce tare. A ajuns la un cuvânt pe care nu-l 
înţelegeam, suna ca şi când ar fi fost compus doar din consoane, 
o'-sr-s. M-am aplecat şi am văzut în carte (cuvântul) „Osiris". 

Visătoarea a asociat figura femeii cu Madame Curie. Citise de 
curând cum aceasta exclamase la o universitate, ridicând un mili- 
gram de radium pe care cineva i-l făcuse cadou: „Pentru mine? - O, 
ştiu un spital belgian care are mare nevoie de aşa ceva!" Micuţa 
cutie cu radium arăta, în vis, la fel ca urna fiului ei. Visătoarea a 
conchis că cenuşa fiului iubit va fi acum folosită pentru a-i vindeca 
pe alţii. Astfel, cutia metalică ar fi devenit „sicriul lui Osiris" din 
care, conform lui George Fox, „s-ar naşte măreaţa substanţă a unei 
vieţi glorioase (the mighty substance of a glorious life)". 2 


1 John Gwyn Griffiths, Apuleius of Madaura. The Isis Book, p. 230 (sublinierea 
autoarei). 

2 Formulare a visătoarei. 

în contextul analizei noastre, este important faptul că restul de 
corp (aici cenuşa defunctului) pare a ascunde secretul vindecător. 
Ne amintim de ideea lui Origen conform căreia corpul învierii apare 
dintr-o „izbucnire de scântei" a vechiului trup. La fel credeau 
şi vechii egipteni, ca şi primii alchimişti, că învierea se produce şi 
dintr-un rest de materie moartă, deci nu exclusiv din suflet, adică 
din transmutarea materiei. 

în textul lui Olympiodor, citat mai sus, „sicriul lui Osiris" este 
din plumb, o substanţă despre care se spune că produce nebunia. 
Chiar elementul întunecat, demonic, duşmănos cadavrului lui Osiris 
devine aici elementul conţinător, „cuprinzător" al individualităţii, 
principium individuationisîn care focşi apă par conciliaţi. 1 Plumbul 
lui Seth, ucigător, dizolvant „fereşte" în mod misterios mortul de 
autodispersarea în natura universală. De sicriul de plumb al lui 
Osiris îmi aminteşte şi visul pe care l-a avut un ofiţer de cavalerie 
de 61 de ani, cu patru săptămâni înainte de a muri, pe neaşteptate, 
din cauza unui atac de cord: 

Se afla din nou la şcoala de ofiţeri unde îşi dobândise gradul 
de locotenent, cu 35 de ani înainte. Un caporal pe care îl stima 
mult în acea vreme şi care purta semnificativul nume de „Adam", 
veni la el şi-i spuse: „Domnule locotenent, trebuiesă văarătceva." 
Omul îl conduse în pivniţa cazărmii, deschise o uşă de plumb (!) 
şi visătorul sări cutremurat înapoi: în faţa lui, zăcea, pe spate, 
cadavrul unui cal în putrefacţie avansată, care răspândea un miros 
dezgustător. 

Omul simplu, „muritorul Adam", îi arată visătorului ce îl aşteaptă: 
corpul său animalic, calul, va putrezi după moarte. Intenţia inconşti¬ 
entului, manifestată în şocul declanşat de acest vis, a fost de a îl 


1 Aceasta se afirmă în acelaşi text, puţin mai sus, p. 94, rând 17 şi urm.: „Ce 
transformare văd acum? Cum, apaşi focul care erau duşmani şi contrarii, născuţi 
în opoziţie, s-au unit în numele concordiei şi iubirii?" (Urmează apoi pasajul citat, 
despre „mormântul lui Osiris"). 

detaşa pe visător de corpul său, ca şi când i-ar fi spus: „Nu tu însuţi, 
ci calul tău va muri." Pentru un cavalerist, calul este, în mod deose¬ 
bit, un simbol al naturii sale instinctive, fizice, care îl conduce. Adam, 
omul „simplul" ( anthropos) din visător, o imagine a Sinelui, ştie de 
dizolvarea iminentă a corpului şi încearcă să-l pregătească. 

Dacă în analiza visului dorim să rămânem consecvenţi cu textele 
alchimice menţionate mai sus, atunci ar trebui să punem pe aceeaşi 
treaptă calul din camera de plumb şi cadavrul lui Osiris din sicriul de 
plumb. în acest caz, calul nu ar fi numai o imagine a corpului, ci ar 
simboliza şi „Dumnezeul interior" al visătorului, fiindcă Osiris repre¬ 
zintă partea „veşnică" a omului. El apare sub formă de cal, în acest 
vis, pentru că visătorul nu a devenit niciodată conştient de marele 
aspect al fiinţei sale, a fost purtat prin viaţă de Sine, fără a se întreba 
vreodată ce este acesta; din acest motiv, Şinele său a rămas îngropat 
în inconştient şi, la fel, în corpul său. Se pare că, în noaptea dinain¬ 
tea morţii sale, ofiţerul a aşezat, în secret, un crucifix lângă pat, 
descoperit apoi de rude. Probabil că, la sfârşit, a încolţit în el pre¬ 
simţirea că în cal e ascuns şi „Omul-Dumnezeu suferind", Osiris 
fiind prefigurarea egipteană a lui Hristos. 

Să ne întoarcem acum la sicriul de plumb al alchimiştilor. în el se 
înfăptuieşte misterul învierii şi aici, chiar elementul demonic, Seth, 
joacă un rol protector, salvator. Există o gemă egipteană care îl 
înfăţişează pe Seth deasupra unui uter 1 , protejând pântecul renaş¬ 
terii. Din punct de vedere psihologic, s-ar putea spune că demoni¬ 
cul, elementul Seth din om, este identic cu afectele, impulsurile şi 
emoţiile sale autonome „rele", ceea ce C.G. Jung rezumă în con¬ 
ceptul de umbră. Ele ne apar adesea ca impulsuri ale corpului in¬ 
conştient, „animalic". Impulsuri îl închid pe „Osiris", adică ele 
împiedică conştientizarea Sinelui şi individuarea. Dar chiar în clipa 
victoriei lor părelnice - în momentul morţii ■- aceste pulsiuni se unesc 
cu opusul lor, principiul binelui, cu Osiris, apa vieţii, şi se transformă 


' John Gwyn Griffiths, Apuleius of Madaura. The Isis Book, p. 231. Griffiths 
trimite la A.A. Barb, „Diva Matrix", în Journal of Warburg and Courtauld Institutes, 
16 (1963), p. 200 şi urm. 

într-un „vas" care învăluie Şinele şi face posibil ca mortul să nu se 
dizolve, ci să-şi păstreze identitatea individuală. Principium indivi- 
duationis este, în fapt, înrudit cu diabolicul, în măsura în care în¬ 
seamnă o separare, o detaşare de întregul divin. 

Psihologic, procesul descris poate fi înţeles ca trecere de la starea 
de închidere în sine la conştiinţa de sine. Toate impulsurile umbrei din 
noi ne incită să rămânem cu dorinţele, emoţiile şi impulsurile voinţei 
egoului. Vrem cu orice preţ şi, adesea, de o manieră copilărească să 
ne impunem. Când eul reuşeşte să conştientizeze aceste impulsuri şi 
să le subordoneze deciziei Sinelui, „Dumnezeului" presimţit în interior, 
energia lor impetuoasă se transformă în realizarea identităţii. Eul de¬ 
vine conştient de existenţa sa aşa-şi-nu-altfel, iar sicriul de plumb, 
simţământul de a fi restrâns şi stăvilit, se transformă într-un vas mistic, 
în sentimentul de a fi conţinut şi „cuprins" în fire. 

Dintre tragediile omului bătrân, una m-a preocupat cu precă¬ 
dere: de ce la senectute se dezvoltă o puternică tendinţă de a avea 
reacţii de încăpăţânare copilărească atunci când boala şi neputinţa 
fizică îl fac pe om din ce în ce mai dependent de alţi oameni, ba mai 
mult, îl aruncă, chiar des, sub tirania conducerii şi a personalului 
azilurilor? Fără a dori să caut vreo scuză unei asemenea tiranii, mă 
întreb, totuşi, dacă în această stare de dependenţă nu se ascunde 
un sens secret, anume acela că bătrâneţea ne face să trecem de 
epoca eului, care are legătură cu umbra, spre conştiinţa de Sine. 

Ca o ilustrare, iată următoarulcaz:în perioada în care se pregătea 
să se mute într-un azil de bătrâni, părăsindu-şi casa pe care o iubea 
mult, o femeie de 93 de ani a visat că, într-o casă de bătrâni, o femeie 
(nu visătoarea) avidă de putere şi care ţipa întruna era acum domes¬ 
ticită. Cu alte cuvinte, plumbul demonic, egoismul umbrei, trebuie 
metamorfozat pentru a deveni „vasul" forţei conştiente a Sinelui! 

în această lumină, moartea nu ar fi altceva decât clipa confrun¬ 
tării ascuţite dinte bine şi rău care se dă în interiorul individului. 
Numeroase reprezentări medievale arată un diavol şi un înger lup- 
tându-se pentru sufletul muribundului, iar oncţiunea catolică pare 
să păstreze - nu-i aşa? - elemente de exorcism. 

Edinger 1 a publicat seria de vise a unui pacient pe patul de 
moarte unde apare o impresionantă descriere a acestei aparente 
lupte a contrariilor înainte de momentul decisiv, finalul vieţii: 

Doi boxeri sunt implicaţi într-o luptă rituală. Lupta lor este 
minunată. în vis nu sunt atât adversari, cât colaboratori care duc la 
bun sfârşit un plan detaliat, prestabilit. Sunt calmi, imperturbabili şi 
concentraţi. La finalul fiecărei runde se retrag într-un vestiar. în 
vestiar se „machiază". îl observ pe unul dintre ei cum îşi moaie 
degetul în puţin sânge şi îl întinde pe faţa oponentului său şi pe a 
lui. Se întorc în ring şi îşi reiau interpretarea rapidă, furioasă, dar 
puternic controlată. 

Aici lupta este descrisă ca o reprezentaţie de teatru, aparţinând 
deci lumii iluziilor. Dincolo de ea, cum susţine Edinger, stă Şinele, 
unitatea contrariilor. Aceeaşi luptă e ilustrată şi de o muribundă ale 
cărei tablouri au fost adunate de David Eldred. Ea a pictat lupta în 
ring a două figuri masculine, una de culoare deschisă, alta de culoare 
închisă, acelaşi motiv al luptei contrariilor. Poate ar trebui să vedem 
acelaşi motiv şi în contextul apariţiei deosebit de frecvente a scene¬ 
lor de luptă pe sarcofagele antice, unde sunt reprezentate, în speaal, 
lupte între doi combatanţi. Iniţial, şi în Roma antică, luptele cu gla¬ 
diatori se dădeau în onoarea morţilor. 

Ideea că moartea este o luptă sau un moment de decizie pare a 
fi de origine arhetipală, existând în multe culturi. Teologul catolic 
Ladislaus Boros a reluat această idee într-o formă remarcabilă . 2 în 
concepţia sa, moartea nu este o simplă separare a corpului de suflet 3 , 
ci un proces complet de transformare care priveşte şi sufletul însuşi, 
în clipa morţii, sufletul se mişcă în centrul lumii, în unitatea ei inte- 


1 Edward Edinger, Ego andArchetype, New York, 1972, p. 209 şi urm. în română: 
Ego şi arhetip, trad. Claudiu Pănculescu, Nemira, Bucureşti, 2014, p. 281. 

2 Ladislaus Boros, Mysterium Morţiş. Der Mensch in der letzten Entscheidung, 
Olten şi Freiburg, 1973. 

3 Ibid, p. 85. 

rioară, în „inima universului" sau în esenţa lumii, iar acolo, într-o 
întâlnire sinceră cu sine, pentru Dumnezeu, sau împotriva lui 
Dumnezeu. „în acest loc metafizic el (omul) va lua decizia finală. Ce 
se decide acolo rămâne pe vecie (...), [fiindcă] acum actul devine 
existenţă, decizia stare şi timpul vecie." 1 Avem aici o nouă interpre¬ 
tare psihologică a judecăţii şi a repartizării mortului în rai sau în iad. 
„Dumnezeu, înfiinţa sa imuabilă, îl va destina pe unul martiriului, pe 
altul mântuirii, după cum fiecare, prin decizia sa finală, respinge sau 
acceptă cu umilinţă iubirea divină." 2 Este caracteristic oricărei con¬ 
cepţii născute în tradiţia creştină ca, în final, să prevestească separarea 
contrariilor. Scenariul îl regăsim identic în Faust de Goethe, unde 
Mefisto este, în mod ruşinos, folosit şi apoi alungat. 

Dimpotrivă, în simbolismul egiptean şi în cel alchimic, contrariile 
se conciliază în ultimul moment şi rămân cuprinse într-o unitate, în 
trupul de după moarte. De aceea, în Cartea egipteană a porţilor, 
moartea apare la sfârşitul învierii ca un zeu cu două capete (capul 
lui Seth şi cel al Iul Horus) care îl însoţesc pe zeul soarelui în trans¬ 
formarea sa subterană 3 (v. Fig. 5). 

„Ei sunt cei pe care Re îi anunţă la orizontul de est al cerului." 4 
Această figură se numeşte „Cele două feţe ale Sale". Ea încorporează 
natura contrariilor devenită una, a morţilor zeificaţi. 

Aşa se explică şi comportamentul oamenilor pe patul de moarte, 
uneori mai mult decât paradoxal. în special slăbirea conştiinţei lasă 
acum să transpară elemente adânc refulate. Se spune, de exemplu, 
despre poetul Andersen, rămas cast întreaga viaţă, că în timp ce 
murea ţipa obscenităţi atât de brutale, încât cei ce-l vegheau au 
fugit din cameră. Unii comunică un amalgam dezordonat de im¬ 
presii haotice, îşi ceartă sau îşi blestemă rudele, în timp ce alţii mor 
stăpâni pe sine şi în deplină pace interioară. îmi pare că aici ar fi 
două aspecte ale aceluiaşi fenomen: unii suntîncăîn agonie, prinşi 


1 Ibid, p. 89, vezi şi p. 101. 

2 Ibid, p. 107. 

3 Erik Hornung, Ăgyptische Unterweltsbucher, p. 289, vezi şi p. 273. 

4 Ibid, p. 290. 

Fig. 5: Zeul cu două feţe, capul lui Horus şi cel al lui Seth, 
reprezintă unirea contrariilor interioare in morţii zeificaţi. 


înconfruntarea contrariilor, în timp ce alţii presimt deja împăcarea 
şi unirea contrariilor de la capătul luptei. Fireşte, cu cât omul va 
accepta, înainte de-a atinge clipa morţii, să devină conştient de 
această confruntare a contrariilor din el, cu atât mai mare-i va fi 
speranţa că poate avea parte de un sfârşit liniştit. 



2 

VEGETAŢIA: COPACUL, IARBA, 
GRĂUNTELE ŞI FLOAREA 

în capitolul anterior am amintit motivul oniric al holdei de grâu 
care, distrusă sub copitele vitelor, va creşte din nou. Am evocat şi 
simbolismul grâului şi orzului, legat de zeul morţilor, Osiris, arătând 
că, de multe ori, viaţa şi moartea vegetaţiei sunt simboluri ale morţii 
şi ale învierii. Visul unui pacient muribund, consemnat de Edinger, 
ilustrează frapant acelaşi motiv 1 : 

Sunt singur intr-o grădină exterioară mare, precum cele pe care 
le găsim în Europa. Iarba este un fel de gazon neobişnuit, vechi de 
secole. Sunt garduri vii, mari, de cimişir şi totul este într-o ordine 
desăvârşită. Văd ceva mişcare în spatele grădinii. La început mi se 
pare că este o broască enormă, făcută din iarbă. Pe măsură ce mă 
apropii văd că e, de fapt, un om verde, ierbos, făcut din iarbă. 
Dansează un dans. Dansul este foarte frumos şi mă gândesc la 

' Edward Edinger, Ego and Archetype, p. 212 şi urm. în română: Ego şi 
arhetip, p. 284-285. 

romanul lui Hudson, Palatele verzi.' îmi dă sentimentul de pace 

interioară, chiar dacă nu pot să înţeleg pe deplin ceea ce văd. 

Conform interpretării corecte a lui Edinger, acest om verde este 
un spirit al vegetaţiei, asemenea zeului egiptean Osiris. Broasca, cu 
care el este la început asociat de visător, aminteşte de zeiţa-broască 
egipteană, Hekket, deseori reprezentată la capul mumiei şi semni¬ 
ficând „renaşterea". Pe lămpile de ulei din mormintele creştinis¬ 
mului timpuriu, ea este, pur şi simplu, denumită „învierea". Verdele 
era, în Evul Mediu, culoarea Sfântului Spirit, a vieţii, a creaţiei şi a 
învierii 2 . Este culoarea unui suflet al lumii sau spirit al vieţii care 
cuprinde totul. în ceea ce-l priveşte pe dansatorul de iarbă, se men¬ 
ţionează numeroase obiceiuri europene 3 de primăvară sau Rusalii, 
când un flăcău complet acoperit cu iarbă sau frunze este scufundat 
în apă sau „ucis" în mod simbolic, pentru ca apoi să reînvie. Ade¬ 
sea flăcăul poartă numele de „regele lunii mai" sau „Georg cel 
verde". Este un ritual magic care vesteşte înfrângerea iernii, menit 
să aducă fertilitate şi ploi suficiente în noul an. Uneori, acest „ştren¬ 
gar de Rusalii" este înlocuit cu un copac bogat împodobit. 4 în unele 
locuri flăcăul poate fi chiar îngropat, ceea ce a fost interpretat drept 
„îndepărtare a morţii". 5 Indiferent de semnificaţia în sine a acestei 
figuri mitice, este cert că ea are legătură cu moartea şi reînflorirea 
vieţii. Dansatorul de iarbă al visătorului american reprezintă, fără 
îndoială, un astfel de rege al lunii mai, o imagine a principiului 
vieţii şi morţii, simbolizat prin vegetaţie. 


’ W.H. Hudson, Green Mansions, New York, fără an. Romanul descrie între altele 
în ce măsură eroul este asimilat spiritului vegetaţiei din jungla Amazonului. în ro¬ 
mână: Palatele verzi; trad. Alexandru Vlad, Bucureşti, Nemira, 2010. 

2 C.G. Jung, „Mysterium Coniunctionis", GW 14/11, par. 289. în română: C.G. Jung, 
OC 14/2, „Mysterium Coniunctionis", trad. Daniela Ştefănescu, Trei, Bucureşti, 2006, 
par. 289. 

3 James George Frazer, Adonis, Attis, Osiris, Londra, 1906. Wilhelm Mannhardt, 
Wald- und Feldkulte, 2 vot, Darmstadt, 1963. 

4 Vezi Mannhardt, Wald- und Feldkulte, voi. 1, p. 313 şi urm. 

5 Ibid, p. 410 şi urm. 

Pe lângă iarbă şi grâne, copacul apare adesea ca simbol al legă¬ 
turii misterioase dintre moarte şi viaţă. Astfel, la Simon Magul, de 
exemplu, simbolul copacului de foc cosmic, vizibil sau invizibil, adică 
al energiei cosmice, ia aspectul unei uniuni între viaţă şi moarte, în 
vreme ce în teoria maniheiştilor, conform concepţiei lor generale dua¬ 
liste despre lume, copacul este separat într-un „copac al morţii" şi un 
„copac al vieţii". Primul, plantat de demonul poftei, urât şi neîmpăcat 
cu sine, simbolizează materia şi răul; cel din urmă, însă, semnifică 
gnoza şi înţelepciunea; el este copacul cunoaşterii, al cărui fruct i-a 
deschis ochii lui Adam. Mântuitorul va tăia odată copacii morţii şi, în 
schimb, va planta şi îngriji copacii vieţii. De asemenea, acest copac al 
binelui poate fi reprezentat uneori ca un „copac de pietre preţioase". 1 

Jane Wheelright 2 a consemnat o impresionantă serie de vise ale 
unei tinere femei muribunde, bolnavă de cancer, lată ultimul vis: 

Eram un palmier, cel mijlociu dintre trei palmieri. Aşteptam un 
cutremur care ameninţa să distrugă orice urmă de viaţă. Nu voiam 
să fiu nimicită de cutremur. 

Conform interpretării autoarei, copacul este aici un simbol al 
mamei, visul redând un fel de abandon al subiectului în faţa „na¬ 
turii mamă". Există un mit germanic conform căruia oamenii vin 
din copaci şi vor dispărea în copaci, pe care Jung îl comentează 
astfel: „Lumea conştiinţei cedează în faţa vegetalului. Copacul este 
viaţa inconştientă care se reînnoieşte şi dăinuie veşnic după ce 
conştiinţa umană se va fi stins." 

Motivul apare şi în visul unui bărbat de 75 de ani care, înaintea 
morţii, are următorul vis 3 : 


' Vezi Victoria Arnold-Doben, „Die Symbolik des Baumes im Manichăismus", în 
Symbolon, anuar de cercetare a simbolurilor, serie nouă, voi. 5, Koln, 1980, p. lOşi urm. 

2 Jane Wheelwright, The Death of a Woman, p. 268 şi urm. 

3 Redat în Kurt Luckel, Begegnung mit Sterbenden, Munchen şi Mainz, 1981, 
p. 107şiurm. 

Văd un bătrân copac noduros pe o coastă abruptă. Rădăcinile 
sale sunt doar pe jumătate îngropate în pământ, cealaltă jumătate 
stă în aer,.. Copacul se desprinde, apoi se clatină şi se prăbuşeşte. 

Mi se opreşte respiraţia. Şi apoi se întâmplă minunea: copacul 
pluteşte - nu cade, ci pluteşte. încotro, înspre mare? Nu ştiu. 

Şi aici copacul este, în mod vădit, o imagine a dăinuirii vieţii. Iar 
în ultimul vis al unui bărbat care a murit la puţine zile după aceea, 
regăsim motivul astfel: 

Mă aflu pe sau în interiorul unei mase fluide şi uşoare ca aerul, 
albastră ca cerul, în formă de ou şi am sentimentul că mă prăbuşesc 
în albastru, în univers. Dar nu e aşa. Sunt prins şi purtat de o mul¬ 
ţime de băsmăluţe sau fulgi care mă ţine. încerc să mă las în abis, 
în marele tot. Nu îmi pierd însă deloc echilibrul, fiindcă sunt prins 
de băsmăluţe şi de oameni care vorbesc cu mine. Băsmăluţele mă 
învăluie mereu. Nişte scări roşii se topesc, iar picăturile formează 
un pom de Crăciun.' 

Vom discuta mai târziu despre fluidul aerian albastru, cosmic, din 
acest vis. Semnificativ aid este pomul de Crăciun care pare a fi scopul 
muribundului în viaţa de apoi. în lucrarea sa, DerPhilosophische Baum, 
Jung arată că în tradiţia alchimică, pomul este considerat şi un simbol 
al lui o pus alchemicus. Din punct de vedere psihologic, el simbolizează 
procesul de individuare, adică o creştere interioară continuă spre o 
conştiinţă superioară, în timpul căreia omul percepe fără încetare noi 
surse de „lumină". Şi în „Ierusalimul ceresc" există un asemenea co¬ 
pac: „în mijlocul pieţei (cetăţii) este pomul vieţii, rodind douăsprezece 
feluri de rod (...) şi frunzele pomului slujesc la vindecarea (păgânilor) 
neamurilor" (Apocalipsa, 22: 2). Paradisul islamic este, de asemenea, 


' Această ultimă propoziţie a fost formulată mai puţin dar, fiindcă muribundul 
reuşea doar cu greu să vorbească. Conform explicaţiilor soţiei sale, el vroia să spună: 
Picături roşii formau un fel de scări pe care muribundul le urcă, iar la capătul lor 
vede un pom de Crăciun. 

bogat în „copaci de pietre preţioase", cel mai frecvent fiind aşa-nu- 
mitul copac Tuia. „Rădăcina sa este de sidef şi frunzele lui sunt de 
mătase şi brocart (...) Nu există niciun spaţiu, nicio cupolă şi niciun 
pom în grădină care să nu fie umbrit de o ramură a copacului Tuia. El 
poartă fructe de o rară natură, negreşit râvnite în această lume, de 
negăsit nicăieri altundeva. Rădăcinile sale sunt în cer şi lumina sa 
ajunge în fiecare colţ al lumii." Or, acesta este un copac întors, din a 
cărui coroană coboară „straie de ceremonie" pentru evlavioşi. 1 

Să comparăm aceste straie cu băsmăluţele albastre din vis care 
îl protejează pe visător de dizolvarea în infinit. Despre acest copac 
scrie şi C.G. Jung 2 : „Alchimia a văzut unificarea opuşilor sub sim¬ 
bolul pomului şi, de aceea, nu este de mirare că inconştientul omu¬ 
lui de azi, care nu se mai simte acasă în lumea lui şi care nu-şi poate 
întemeia existenţa nici pe trecutul care nu mai fiinţează, nici pe 
viitorul care încă nu fiinţează, recurge din nou la simbolul pomului 
cosmic - care se înrădăcinează în această lume şi creşte în sus spre 
polul ceresc - la acel pom care este şi omul. în istoria simbolurilor, 
pomul este descris ca drum şi creştere spre ceea ce e imuabil şi 
nepieritor, care rezultă din unirea contrariilor şi, prin eterna sa pre¬ 
zenţă, face şi posibilă această unire. Pare că, numai prin trăirea 
realităţii simbolice, omul, căutându-şi în van existenţa şi făcând o 
filozofie din ea, îşi găseşte din nou drumul înapoi în acea lume în 
care nu este un străin." 

Visul cu pomul de Crăciun pare să-i spună visătorului acelaşi 
lucru şi anumă că după moarte, în viaţa de apoi, procesul de creştere 
şi dezvoltare va continua spre o conştiinţă mai înaltă. 

Simbolismul vegetal apare şi într-unul dintre cele mai vechi texte 
ale alchimiei greco-egiptene, în textul din sec. I intitulat Komariosan 


' Imam' Abd ar-Rahim ibn Ahmad al-Qadi, Das Totenbuch des Islam, Munchen, 
1981, p. 179 şi urm. 

2 C.G. Jung, „Die psychologischen Aspekte des Mutterarchetypus", GW 9/1, 
par. 198 (sublinierile autoarei - n. red ). în română: C.G. Jung, „Aspectele psihologice 
ale arhetipului mamei", OC 9/1; trad. Vasile Dem Zamfirescu, Daniela Ştefănescu, 
Trei, Bucureşti, 2003, par. 198. 

fnnegrlre 

Melanosis 



îngălbeniră 

Fig. 6: Fabricarea „pietrei fiiosofaie". Este vorba de patru stadii principale: 
melanosis = înnegrire, leukosis = înălbire, xanthosis = îngălbenire 
şi iosis = inroşire, iar apoi de patru operaţiuni: 

1. taricheia = mumifiere şi spălare, 2. chrysopoiesis = fabricarea aurului 
fluid prin foc, 3. divizarea şi reamestecarea albului şi galbenului, 

4. sepsis = a doua descompunere la sfârşitul căreia apare aurul. 

Cele patru operaţii sunt strâns legate de cele patru faze de culoare. 


Kleopatra (Comarios către Cleopatra). înainte de pasajul care ne in¬ 
teresează, este prezentat procesul cidiqde creare a „pietrei fiiosofaie" 
sau a aurului ca întreg: o mandală compusă din 2 x 4 culori şi procese 
(v. Fig. 6). 1 După această schematizare generală, textul continuă 2 : 

Priviţi natura plantelor (şi) priviţi de unde vin. Unele coboară din 
munţi şi crescând, ies din pământ, şi altele vin din peşteri şi câmpii. 

Dar aveţi grijă cum vă apropiaţi de ele. Trebuie culese la momentul 
potrivit şi în ziua potrivită. Mergeţi pe insulele din mare şi în 


' M. Berthelot, Collection des Anciens Alchimistes Grecs, voi. 2, W, xx, p. 289 şi 
urm. Komarios vine, probabil, din aramaică, preot-Komar. 

2 Ibid, par. 7-9, p. 292. 

ţinuturile cele mai înalte şi alegeţi-le de acolo. Şi priviţi cum le slu¬ 
jeşte aerul şi cum le înconjoară grâul să nu fie nici vătămate, nici 
distruse. Priviţi apa divină care le impregnează şi aerul care le căr- 
muieşte, după ce s-au încarnat într-o singură substanţă. 

înainte de a continua analiza prin acest text să introducem o 
scurtă lămurire referitor la plantele despre care este vorba aici şi 
care erau privite de alchimiştii greci ca fiind identice cu minereurile 
şi metalele.' Se spunea că ele se diferenţiază doar prin faptul că 
metalele sunt „mai uscate", iar plantele „mai umede". 2 Ambele 
cresc, de fapt, în munţi şi apar în peşteri. Minereurile erau privite 
oarecum ca „eflorescenţe" ale pământului. Pământul, aerul şi apa 
le „slujesc" şi „grânele (grâul) le înconjoară proteguitor". Copacii 
de nestemate ai paradisului islamic pot foarte bine să fi crescut din 
astfel de asocieri alchimice. Să ne întoarceam acum la text. După 
o întrerupere, Comariosîi spune Cleopatrei: 

Spune-ne cum coboară cel mai înalt la cel mai de jos, cum cel 
mai de jos urcă la cel mai înalt, cum mijlocul se apropie de înalt, 
cum josul şi mijlocul se reunesc şi care este elementul lor. Şi cum 
apele binecuvântate coboară pentru a supraveghea morţii înlăn¬ 
ţuiţi şi asupriţi în beznă, în inima tenebrosului Hades. Şi apoi, cum 
elixirul vieţii pătrunde printre morţi şi-i deşteaptă, iar ei sunt treji 
pentru Creatorul lor. Cum apele noi [proaspete] pătrund la căpă¬ 
tâiul patului, lată, deci, că apele se nasc în pat, se ridică la lumină 
şi norul le poartă [în sus]. Şi norul se ridică din mare, norul care 
poartă apele. La vederea acestei apariţii adepţii se bucură. 


' Vezi Zosimos, în M. Berthelot, ibid, voi. 2, IV, xx, 10 şi urm, p. 293 şi urm. 
Natura una se dobândeşte prin (din) mariajul formelor naturii dure a metalelor cu 
formele naturii maleabile, lemnoase a lemnului (plantelor) pădurii. 

2 Olympiodor, ibid, p. 94. Există două înălbiri şi îngălbeniri şi două substanţe 
compuse, uscată şi umedă, adică, în catalogul galbenului: „plante şi metale... plante 
galbene sunt crocusul şi elydrion" etc., sau p. 6: „Toate minereurile gălbui, de aur 
(= pietre) sunt plante." 

68 I VISELE Şl MOARTEA 



Apoi Cleopatra spune adepţilor: „Apele care pătrund corpurile 
le trezesc, la fel cum trezesc şi spiritele slăbite (pneumata), închise 
în ele. Fiindcă au suferit chinuri reînnoite şi au fost din nou închise în 
Hades, dar curând vorîncepe să crească, se vor ridica şi se vor acoperi 
de culori glorioase, ca florile primăvara şi primăvara se va bucura şi 
seva hrăni cu frumuseţea care le îmbracă." 

Să zăbovim asupra textului Comariosş i să discutăm semnificaţia 
psihologică a acestui pasaj. Desigur, avem aici de a face, în primul 
rând, cu parabole din domeniul vegetaţiei. Minereurile „înfloresc" 
asemenea plantelor, mor, stau îngropate în lumea subterană, 
se trezesc din nou la viaţă, udate de apa proaspătă, cresc şi înfloresc 
într-o strălucitoare frumuseţe, întâmpinând noua primăvară. 

Despre aceste plante se spune mai departe, în text, că înainte de 
a învia „se alterează" în foc. în spatele acestei afirmaţii stă, desigur, 
experienţa vegetaţiei secerate de om sau uscate de soare care creşte 
din nou, din rădăcini, ca viaţă corporală ce dăinuie. în Extremul 
Orient, în Vimala Kiuta Sutra, trupul omenesc este comparat cu un 
bananier care „nu are nimic ferm în sine. Trunchiul de deasupra 
pământului moare toamna, dar rădăcinile care se târăsc şi rămân în 
pământ (rizomul) încolţesc primăvara din nou." Fiindcă în concepţia 
budistă această dăinuire trebuie întreruptă, se foloseşte deseori ima¬ 
ginea unei ridichii care trebuie smulsă din rădăcină, simbolizându-se 
astfel desprinderea definitivă de roata renaşterii. 1 Dar în culturile în 
care dăinuirea vieţii este salutată, imaginile vegetaţiei trebuie înţe¬ 
lese ca o făgăduinţă a continuării vieţii. 

Imaginea grâului secerat, a ierbii cosite sau a copacilor tăiaţi, 
atunci când apare în visele muribunzilor, indică adesea sfârşitul. Un 
bărbat de 52 de ani, analizat de mine, avea cancer la vezica urinară 
şi trebuia operat. Era, bineînţeles, adânc tulburat de perspectiva şi 
efectul operaţiei. înainte de operaţie a avut următorul vis: 


' Jorinde Ebert, „Parinirvana", în Leben und Todin den Religionen, p. 299. 

A venit o ambulanţă să il ducă la spital, (in realitate, se simţea 
suficient de bine pentru a lua un taxi.) Şoferul a coborât, a deschis 
uşa din spate şi înăuntru era un sicriu alb. 

într-adevăr, pacientul a părăsit spitalul doar pentru scurt timp. A 
fost nevoit să se întoarcă, din cauza metastazelor apărute ulterior şi 
a murit curând după aceea. Menţionez acest vis brutal, deoarece voi 
vorbi mai târziu despre un vis extrem de consolator al aceluiaşi bărbat. 
Adesea, aşa cum am mai amintit, mi s-a spus că visele consolatoare 
trebuie privite ca iluzii şi că ar fi, pur şi simplu, dorinţe. Inconştientul 
însă, se îngrijeşte să anunţe în cel mai drastic mod sfârşitul, scutind 
de iluzii pe cei care se află aproape de moarte, aşa cum am văzut deja 
în visul despre cadavrul de cal şi în acest vis, cu sicriul alb. 

După ce, în urma visului cu sicriul, pacientul meu s-a familiarizat 
cu posibilitatea morţii sale iminente, el a avut următorul vis: 

Mergea printr-o pădure iernatică. Era ger şi ceaţă. îi era frig. 

De departe se auzea huruitul de motor al unui ferăstrău şi din când 
în când, trosnetul copacilor tăiaţi. Dintr-odată, visătorul se afla 
iarăşi în pădure, dar pe o platformă înaltă. Era vară şi lumina soa¬ 
relui strălucea în pete mari, pe muşchiul verde, care acoperea solul. 
Tatăl său (în realitate, mort de mult) a venit la el şi i-a spus: Vezi, 
aici e iarăşi pădure, nu-ţi mai face griji pentru ceea ce se întâmplă 
acolo jos (unde se tăiau copacii). 

Tăiatul copacilor este, poate, şi o aluzie la brutalitatea operaţiei 
apropiate, o vătămare şi distrugere a vieţii sale vegetative. în vis, 
toporul se află lângă copacul vieţii sale. Moartea este aici un tăietor 
de copaci; în artele plastice, ea este reprezentată, după cum ştim, 
mai ales ca un cosaş. Această imagine ne trimite la reprezentarea 
zeului precreştin Saturn care era figurat ca zeu al recoltei, cu o 
seceră în mână. Ceva se „doboară" în moarte, se „taie". Moartea 

eîntotdeauna un eveniment brutal şi, cum spune Jung 1 , „ea apare 
ca o catastrofă, ca şi cum forţe rele şi nemiloase ar fi răpus un om 
(...), ceea ce rămâne este o linişte glacială de moarte." 

Dar în vis apare o continuare: pe „un plan superior", viaţa e din 
nou prezentă sau o altă pădure e din nou prezentă. în ea, morţii 
trăiesc în continuare, aşa cum ne arată apariţia tatălui de mult de¬ 
cedat. Atmosfera e favorabilă, plăcută, ca în „noua primăvară" din 
textul Comarios, iar tatăl mort îl îndeamnă pe visător să nu-şi mai 
facă griji pentru ceea ce se întâmplă jos. Evident, inconştientul vrea 
să-l distanţeze sufleteşte pe visător de evenimentul final care îi încol¬ 
ţeşte corpul. în realitate, nefericitul bărbat a trăit un sfârşit chinuitor, 
căruia i-a făcut însă faţă cu mult curaj. „Planul superior" al celei de-a 
doua păduri ar putea indica un fel de intensificare a energiei psihice 
despre care vom vorbi mai târziu. Trecerea de la pădurea distrusă la 
cea sănătoasă se realizează în acest vis printr-o răsturnare onirică 
tipică, nefiind îndeaproape descrisă, în timp ce vechiul text alchimic, 
Comarios, prezintă pe larg cum plantele, adică spirite şi corpuri, 
suferă în lumea de jos, iar apoi, sunt trezite şi renăscute de năvalnica 
apă a vieţii. Ele învie după aceea ca flori de primăvară. 

Reprezentarea florilor în textul Comarios ca prima materia se 
regăseşte, aşa cum a arătat Henry Corbin, şi în lumea conceptuală 
a perşilor, aici ele constituind materia iniţială a procesului învierii. 
Aşa cum rezultă din reprezentările peisagistice ale lumii de dincolo 2 , 
fiecare înger sau putere divină poseda propria floare specială. Zeul 
Vohuman avea iasomia albă, Shatrivarbusuiocul, Daâna, anima di¬ 
vină a bărbatului, trandafirul cu o sută de petale. Când aceste flori 
erau obiect al meditaţiei, se constela „energia lor", din care apoi 
însuşi îngerul sau puterea divină strălucea în câmpul vizual interior. 
Astfel, meditaţia la o floare, conform lui Corbin, făcea posibilă epi- 
fania fiinţei divine din lumea de dincolo în lumea arhetipală. 3 


1 Erinnerungen, Traume, Gedartkert, p. 317. în română: Amintiri, vise, reflecţii, 
p 359. 

2 Henry Corbin, SpiritualBodyandCelestial Earth, Princeton, 1977, p. 29 şi urm. 

3 Ibid, p. 31 şi urm. 

Şi la vechii egipteni, ideea învierii era legată de imaginile lumii 
vegetale, iar florile reprezentau un aspect al corpului învierii. Egipte¬ 
nii introduceau chiar boabe de grâu sau bulbi de flori fie între fâşiile 
cu care legau mortul în procesul mumifierii, fie într-un vas păstrat 
lângă cadavru, udându-le cu apă. încolţirea acestora era un semn că 
învierea s-a finalizat. Asemenea „mumii cu cereale" pot fi văzute şi 
în prezent, în muzeul din Cairo. Ele demonstrează cât de literal era 
asimilată învierea mortului cu încolţirea grâului. Acest obicei lămu¬ 
reşte, de asemenea, o propoziţia ermetică din textul nostru care 
spune „şi grâul înconjoară proteguitor (plantele sau minereurile)". 
Aici, minereurile-plante sunt similare cadavrului înfăşurat în fâşii 
de pânză. 

în timpul învierii, plantele „înfloresc", cum spune textul Comarios. 
Florile sunt o imagine arhetipală răspândită a existenţei după moarte, 
respectiv, a corpului învierii. în aşa-numitele „ore de veghe" ale Mis¬ 
terelor lui Osiris 1 , în a patra oră a zilei, are loc învierea vegetală şi, 
imediat după ea, cea animală care pare a fi fost un ritual al renaşterii 
în cadrul căruia sufletul Ka al mortului se reînnoia. în cea de-a şasea 
oră, zeiţa cerului, Nut, întâmpină mortul şi îl naşte din nou, copil. 2 
învierea vegetală (v. Fig. 7) reprezintă astfel, prima treaptă a renaşterii. 
Apoi mortul spune, cum este consemnat în Versetul 81 a 3 : „Sunt acea 
floare pură de lotus ce s-a născut din splendoarea luminii ce se în¬ 
dreaptă spre nările lui Re... Sunt [floarea] pură ce a venit din câmp." 
Sau mortul îi spune lui Osiris 4 : „Sunt rădăcina din Naref, planta 
Neheheh a Orizontului de Vest. O, Osiris, vindecă-mă, aşa cum te 
vindeci pe tine însuţi." Sau 5 : „lată, sunt în materia primordială, devin 
Chepri (scarabeu). încolţesc precum planta (...)." 


' Vezi Hermann Junker, „ Die Stundenwachen in den Osirismysterien", în Denks. 
Der Kaiseri. Akad. derWiss., philosoph.-hist. Klasse, voi. 54, Viena, 1910, p. 2 şi 4 
şi Alexandre Moret, Mystâres tgyptiens. Paris, 1922, p. 22 şi urm. 

2 Moret, ibid, p. 33. 

3 Erik Hornung, Das Totertbuch der figypter, Ziirich şi Munchen, 1979, p. 167. 

4 Ibid, p. 149. 

5 Ibid, p. 170. 

Fig. 7: Înviere vegetală simbolizată aici prin floarea de lotus înflorit, 
din care răsare capul unui mort revenit la viaţă. 


Şi. în Extremul Orient „floarea de aur", ca simbol al Sinelui, este 
o imagine familiară a Omului Veşnic. Se spune că Buddha a ţinut 
odată o predică lipsită de cuvinte, prezentând discipolilor săi o floare 
galbenă (conform altor versiuni, o floare albă de lotus). Doar disci¬ 
polul Kassapa l-a înţeles şi a reacţionat, zâmbind cunoscător. 1 Floarea 
este un simbol al iluminării. într-un alt text budist, învăţătura despre 
ţara celor puri, floarea (lotusul alb) este simbolul unui om care, 
în mijlocul unei vieţi pline de datorii şi dezamăgiri, „trăieşte în 
Dumnezeu", în lumina şi viaţa veşnică a lui Amidha Buddha. 
In textul taoist chinezesc Secretul Florii de Aur 2 , floarea desemnează 
o „nouă existenţă" desăvârşită din profunzimea tenebrelor interioare 
prin meditaţie, care se deschide în linişte. Este ceea ce Jung numeşte 


1 Vezi Mokusen Miyuki, Kreisen des Lichtes. Die Erfahrung dergoldenen Bute, 
Weilheim, 1972, p. 176 (Anm. 79). 

2 Ibid. Vezi C.G. Jung şi Richard Wilhelm, Das Geheimnis der Goidenen Blute. 

Fin chinesisches Lebensbuch, Olten şi Freiburg, 1971. în română: Secretul Florii de 
Aur. Cartea Conştiinţei şi Vieţii, trad. Mircea Iacobini, Herald, Bucureşti, 2013. 

„experienţa Sinelui". Este, în acelaşi timp, experienţa nemuririi care 
poate începe chiar în această viaţă de zi cu zi. 1 „Trupul este ase¬ 
menea rădăcinilor unei plante de lotus, spiritul este floarea sa. 
Rădăcinile rămân în mâl, însă floarea se deschide spre cer." 2 Floarea 
de aur însemnă o legătură cu elementul „continuu creator" 3 ; în 
interior e închisă nemurirea 4 , în timp ce trupul veşnic, dharma, 
se cristalizează. 5 

în Nepal se împrăştie şi astăzi boabe de orez şi flori peste rugul 
funerar. La sărbătorile morţilor se întind ghirlande de crăiţe (flori 
galbene) peste râul sacru, creându-se astfel, pentru morţi, un pod 
de legătură cu lumea de apoi. Un rol deosebit joacă aşa-numita 
floare Tulasi ; muribunzilor li se dă să bea o infuzie din această floare 
şi pe limbă li se pun frunzele ei. Când moare un membru al castei 
războinicilor, în faţa sa se aşază un buchet de Tulasi, iar pe limbă, 
urechi, ochi şi creştet i se pun bucăţi din rădăcina florii. Cadavrul 
este stropit apoi cu apă din Gange şi se strigă de trei ori „Tulasi". 
După aceea, sufletul mortului poate urca la cer. Şi după moarte, 
sufletele îi pot vizita pe supravieţuitori, coborând de pe altarul 
casei pe o floare Tulasi. 6 

Crăiţele galben-oranj sunt şi în prezent, la indienii din Guate¬ 
mala, simbolul Sărbătorii Tuturor Sufletelor. Ele reprezintă soarele, 
lumina şi viaţa. 7 

Noi nu avem concepţii atât de diferenţiate precum asiaticii pri¬ 
vitor la esenţa acestei flori sufleteşti, dar floarea apare şi la noi, 
destul de frecvent, ca motiv arhetipal. într-o poveste ţigănească, 


1 Vezi Mokusen Miyuki, ibid, p. 69. 

2 Ibid. 

3 Ibid, p. 80. 

4 Ibid, p. 92. 

5 Ibid, p. 111. 

6 Vezi Sigrid Lechner-Knecht, Totenbrăuche und Jenseitsvorstellungen bei den 
heutigen Irdianern und bei asiatischen Vblkern, p. 169-170. 

7 Ibid, p. 163. 

Der Vampir (Vampirul)', se spune cum o fată frumoasă şi nevino¬ 
vată este urmărită de un diavol vampir şi, după încercări nereuşite 
de evadare, este în cele din urmă ucisă. Pe mormântul ei, în dreptul 
capului, creşte o floare „care strălucea ca o lumânare". Fiul împăra¬ 
tului trece pe-acolo, culege floarea şi o pune în camera sa. Noaptea, 
fata iese din floare, doarme cu fiul de împărat, iar ziua devine din 
nou floare. Din cauza aventurii nocturne, fiului de împărat îi slăbesc 
puterile, iar părinţii săi, descoperind secretul, pun mâna pe fată. Fiul 
se trezeşte şi acum se uneşte treaz cu iubita sa. Ea naşte un băiat de 
aur care ţine în mâini două mere. După un timp, însă, vampirul se 
întoarce şi ucide copilul. Fata îi strigă atunci cu putere: „Să crăpil", 
iar vampirul plesneşte. Ea îi smulge inima din piept şi cu ajutorul ei 
îşi readuce copilul la viaţă. 

Aici floarea este, la fel ca în mistica răsăriteană, un simbol al 
inviolabilităţii interioare şi al vieţii care dăinuie dincolo de moarte. 
Băiatul de aur pe care îl naşte este, asemenea florii însăşi, o imagine 
a Sinelui, însă un Sine mai activ, mai apropiat de oameni şi, din acest 
motiv, mai expus demonului. Singur curajul fetei poate învinge, în 
final, principiul distrugător. 

Motivul supravieţuirii ca floare pe mormânt este, de asemenea, 
răspândit în legende. Astfel, se spune în popor, că în anul 1430, 
când trebuia să se ridice clădirea diaconiei din Hiltisrieden, din pă¬ 
mânt a apărut un crin care creştea din mijlocul inimii unui cadavru 
ce se odihnea în acel loc. Ceva mai târziu, se povestea acelaşi lucru 
într-un loc din apropiere, unde era îngropat ducele Leopold, credinţa 
fiind că acel crin creştea din inima cadavrului său. Sfântul frate Klaus 
von Flue a avut odată-o viziune: se ruga intens şi a văzut „cum din 
propria gură creşte, până la cer, un crin minunat de înmiresmat" 
(Dar, când a început să se gândească la animalele lui, calul său 
preferat a mâncat crinul). Aici crinul este, indubitabil, o manifestare 


1 în D/e Mărchert der Weltliteratur, Zigeunermărchen, Jena, 1926. Povestea are 
multe variante, în special în Europa de Est. 

a corpului subtil (subtle body); o reprezentare pentru anima can¬ 
dida a fratelui Klaus care tinde spre cer. 1 

Aşadar, floarea este în primul rând o reprezentare a sufletului 
eliberat din corpul brut material şi, de aceea, adesea, reprezentarea 
unei forme de existenţă a sufletului după moarte. 2 

Şi în cultura maya din America Centrală, creşterea vegetaţiei era 
strâns asociată cultului morţilor. Din păcate, descifrarea scrierii 
mayaşe este încă incertă, astfel că nu pot reliefa decât caracteristici 
foarte generale. 3 Se pare că maya aveau un ritual prin care însoţeau 
sufletul defunctului în lumea de apoi, de la moarte până la renaş¬ 
terea sa. „Sufletele.morţilor erau în strânsă legătură cu creşterea 
plantelor, în special, cu a porumbului. Ele ajutau plantele să renas¬ 
că." 4 Nu toţi oamenii participau la acest drum iniţiatic. Unii dispă¬ 
reau în sumbrul Mictlan şi nu se mai reîntorceau. Războinicii căzuţi 
în luptă şi femeile moarte pe patul lăuziei intrau în regiunile celeste 
şi acompaniau soarele pe drumul său până seara, pentru ca apoi să 
se reîntoarcă pe Pământ ca fluturi şi colibri. După încetarea vieţii, 
mortul este iniţial ameţit, dar, cu ajutorul preotului, este trezit şi 
devine activ, îşi pierde corpul şi devine complet „ochi" sau „suflet"; 
în această ipostază cşută o femeie însărcinată, pentru a se reîn¬ 
toarce la viaţă în copilul ce se va naşte. 5 Ideograma acestei recreări 
este un vas plin cu cenuşă (sic!) sau un oscior din care cresc două 
sau trei frunze. 6 O pasăre pe nume Moan, care poartă în cioc sem¬ 
nul „sămânţă vie", ajută sufletul să renască 7 (v. Fig. 8). Paul Arnold, 


1 Pentru mai multe detalii, vezi Marie-Louise von Franz, Die Visionen des Niklaus 
von Flue, 1959, ediţie nouă, 1980. 

2 Vezi şi trandafirii şi florile pictate de pacienta lui David Eldred. 

3 Vezi Paul Arnold, DasTotenbuch der Maya, Berna, Munchen şi Viena, 1980. 
Vezi şi A. Anderson şi Ch. Dibble, Florentine Codex, voi. 3, Santa Fă (New Mexico), 
1978, passim 

4 Arnold, ibid, p. 18. 

5 Ibid, p. 38 şi urm. 

6 Ibid, p. 43 şi p. 185. 

7 Ibid, p. 57 şi p. 95 şi urm. 

Fig. 8: Dintr-un ritual maya. Mortul este însoţit pe drumul spre renaştere, 
în mijloc pasărea Moan cu semnul „sămânţă vie" în doc, 
în dreapta, un zeu cu un baston de însămânţare. 


V) '3? 

editorul cărţii maya a morţilor, remarcă strânsa înrudire a acestei 
concepţii cu cea a vechilor chinezi. 

în cele mai vechi timpuri, chinezii îşi îngropau, se pare, morţii în 
partea de nord a casei 1 , acolo unde păstrau şi sămânţa pentru ur¬ 
mătoarea semănătură. Iniţial, se credea că morţii trăiesc mai departe 
în apa subterană de sub casă, unde se aflau „Izvoarele Galbene", 
ultimul lor ţel. De acolo se întorceau înapoi, la viaţă. 2 Marcel Granet 
arată 3 de ce „Izvoarele Galbene formau lumea morţilor, un rezervor 
al vieţii. Chinezii credeau că Yang, care se retrăsese la Izvoarele 


1 Marcel Granet, Das chinesische Denken, Munchen, 1963, p. 267. 
! Ibid, p. 267. 

3 Ibid, p. 160. 

Galbene în abisurile (abisul este Yin) Nordului, supravieţuia iernii 
(Y7n), închis şi înconjurat de Y7n(apă). Acolo îşi redobândea întreaga 
putere şi se pregătea să ţâşnească." Odată cu solstiţiul de iarnă, 
începea să crească din nou. 

Mai târziu, chinezii îşi îngropau morţii în cimitirele din nordul 
oraşului. Nordul este asociat cu repausul de iarnă şi cu sărbătorile 
morţilor, cu timpul în care purtătorii de măşti animaliere circulau ca 
reprezentări ale spiritelor morţilor, iar oamenii mergeau la locurile 
de veci pentru a le întreţine. 1 Nu lipsea nici masa festivă, la care erau 
invitate spiritele străbunilor. 2 Urmau apoi purificarea câmpurilor, 
aratul şi prima însămânţare. 3 Acesta era şi timpul nunţilor - deci, şi 
aici, timpul sădirii noii vieţi. Chinezii considerau că strămoşii se re¬ 
întorc la viaţă în descendenţii lor, dar nu ca persoană identică, ci ca 
principiu vital, intim, acelaşi în fiecare nou membru al familiei. 4 Se 
stabileşte, aşadar, o analogie mistică între morţii care merg în pă¬ 
mânt, pentru repausul de iarnă şi sămânţa care se odihneşte în 
hambarul din nordul casei, pentru a se trezi primăvara la o nouă 
viaţă. Şi în spaţiul mediteraneean european, în epoca miceniană 
târzie, morţii erau îngropaţi adesea în aşa-numitul pithoi, în vasele 
de argilă în care se păstra sămânţa. Aşa cum sămânţa, semănată 
primăvara, se trezeşte la viaţă nouă, tot aşa mortul va învia în lumea 
de dincolo. 5 

în literatura de specialitate, se subliniază legătura dintre „zeii 
vegetaţiei" şi simbolismul învierii, în sensul în care Osiris, Attis, 
Tamuz şi alţi zei asemenea lor semnificau moartea şi reînnoirea vieţii 
vegetale. Din punct de vedere psihologic, această afirmaţie este in¬ 
corectă. Pentru culturile rurale, vegetaţia în aspectul său concret nu 


1 Marcel Granet, Danses et lăgendes de la Chine ancienne, Paris, 1959, p. 332, 
335, vezi şi p. 333. 

2 Ibid, p. 159. 

3 Ibid, p. 334, p. 330 şi notele de subsol. 

4 Ibid, p. 158. 

5 Vezi Joseph Wiesner, Grab undJenseits. Untersuchungen imăgăischen Raum 
zur Bronzezeit und Eisenzeit, Berlin, 1938, p. 218. 

era misterioasă, ci atât de familiară încât nu era divină în ea însăşi. 
Mai degrabă servea ca simbol în cultul morţilor pentru ceva psihic 
şi, de aceea, era întreţesută, ca toate simbolurile arhetipale, cu 
multe alte imagini mitice. Vegetaţia reprezenta misterul psihic al 
morţii şi al învierii. Nu trebuie pierdut din vedere faptul că întreaga 
vegetaţie se caracterizează prin aceea că îşi trage seva direct din 
aşa-zisa materie „moartă", anorganică, din lumină, aer, pământ şi 
apă. De aceea, ea reprezintă un simbol deosebit de adecvat pentru 
minunea care face ca din materia „moartă", brut fizică, să apară 
direct viaţă nouă. Dar şi cadavrul omului constă doar din materie 
anorganică şi totuşi - aşa se spera - la fel ca în imaginea vegetaţiei, 
este posibil ca o „formă" vie să apară din această materie. 

în opoziţie cu pomul, iarba sau numeroase flori, simbolul florii 
singulare mai are încă un sens special. Forma florilor este de obicei 
cea a mandalei (precum floarea de aur a lui Buddha) care este, în 
mod special, aptă să evoce simbolul Sinelui. Astfel că floarea ca 
mitol.ogem ar însemna că Şinele are sau îşi construieşte în floare 
un nou corp în formă de mandală, extrăgând din corpul mort 
„principiul vital" ascuns în el. 

Nu în ultimul rând, abundenţa de flori şi coroane de flori la 
înmormântări, la fel ca forma de mandală a coroanei simbolizează 
nu doar compasiunea noastră, ci, inconştient, este şi un „act de 
magie a învierii", un simbol pentru reîntoarcerea mortului într-o 
nouă viaţă. 

Cât de vie este floarea ca simbol al „corpului" după moarte, în 
sensul unui sălaş stabil al sufletului, am aflat, spre durerea mea, prin 
imaginaţia activă a unei paciente şi prietene de 54 de ani care a 
murit pe neaşteptate. După cum se ştie, imaginaţia activă este acea 
formă aparte de meditaţie descoperită de Jung, în cadrul căreia se 
dialoghează cu figuri interioare, produse ale fanteziei. Partenerul de 
discuţie al acestei femei a fost spiritul unui urs umanizat. Cititorul 
şi-l poate imagina ca pe un fel de „guru interior". Cu o lună înainte 
de moarte, această femeia a avut următoarea experienţă, în cadrul 
imaginaţiei active: 

EU: Ah, marele meu urs. Mi-e atât de frig. Când vom ajunge în 
patria noastră? 

URSUL Abia moartea îţi va permite să fii definitiv acolo. 

EU: Nu putem merge de pe acum? 

URSUL: Nu, trebuie mai întâi să-ţi îndeplineşti sarcinile. 

EU: Nu pot, fiindcă mi-e prea frig. 

URSUL: îţi dau din căldura mea animală. 

(Mă îmbrăţişează cu grijă şi mă încălzeşte încet, din nou.) 

EU: N-am putea merge totuşi, acum, doar pentru puţin timp, în 
această minunată patrie? 

URSUL: E periculos. 

EU: De ce? 

URSUL: Fiindcă nu se ştie cu certitudine dacă putem veni înapoi. 
EU: Nu am stat adesea în faţa minunatei flori 1 (floare - patrie)? 
URSUL Ba da, dar nu e acelaşi lucru cu a intra în ea. 

EU: Dar eu nu pot trăi fără acest centru. Centrul trebuie să fie întot¬ 
deauna cu mine... Nu doresc să fiu mereu afară, ci întotdeauna 
înăuntru, în el. Afară e totul lipsit de sens, eşti abandonat 
hazardului. 

(Şase zile mai târziu.) 

Văd floarea luminând strălucitor, minunat, pădurea întunecată. A 
crescut, are rădăcini, totuşi, ea este veşnică. S-a născut, dar este 
atemporală... Floarea ei e strălucitoare, în opt petale, patru aurii 
şi patru argintii, dispuse simetric. Se află în mijlocul unui ocol ro¬ 
tund, împrejmuit de un zid gros şi înalt, cu patru porţi închise, 
însoţitorul meu, ursul, are patru chei de aur. El deschide una din 
porţi. Intrăm. El încuie poarta în urma noastră. De îndată ce sunt 
în interiorul zidului, mă simt foarte bine. Spun: De ce mă simt atât 
de bine aici? 

URSUL: Fiindcă în interiorul zidului nu sunt demoni. 


1 Această floare minune a apărut pentru prima dată, ca motiv al unui vis an¬ 
terior, de aceea se referă aici la ea. 

EU: Sunt foarte fericită în patria noastră, în centru. Fbarea radiază 
o lumină minunată, vindecătoare. Nu sunt acum în floare, dar 
sunt la ea, sub protecţia ei, în căldura ei blândă. Ea e legea, 
centrul. Aici nu există dezbinare, înjumătăţim. 

(Câteva zile mai târziu.) 

Aici, lângă floare, sunt în siguranţă, la adăpost de prea multă arşiţă 
şi ger. 

EU: De ce e zidul atât de gros? 

URSUL: Ca să ne apere de Dumnezeu. 

EU: Cine l-a construit? 

URSUL: Dumnezeu. 

EU: Cine a făcut ca floarea să crească ? 

URSUL: Dumnezeu, să te apere de El. 

EU: îngrozitor, înspăimântător, blând, săritor Dumnezeu! 

(O săptămână mai târziu.) 

Misterul florii e în mine. Eu sunt ea şi ea este eu - intrată în mine 
şi devenită om... Eu sunt această floare strălucitoare, din care a 
izbucnit şi un izvor... Sunt eu?... De acum, când merg la floare, 
ştiu că merg la mine. , \ 

(Două săptămâni mai târziu.) 

Merg la zid. Ursul, însoţitorul meu, îmi deschide una din cele patru 
porţi. Intrăm... De îndată ce suntem în interiorul zidului împrejmui¬ 
tor, el ia formă umană. Poartă o mantie de aur Privesc floarea; 
meditând la ea, devin floare, înrădăcinată, crescută, strălucitor 
atemporală. Astfel, iau forma eternităţii. Asta mă însănătoşeşte 
complet... Când sunt floare, când sunt centru, nu poate să-mi facă 
nimeni nimic. Sunt protejată. Va trebui să mă reîntorc la forma mea 
umană şi să-mi petrec aşa majoritatea timpului, dar voi avea mereu 
posibilitatea ca, din când în când, să devin floare. Sunt foarte bu¬ 
curoasă, pentru că, până de curând, nu ştiam că e posibil. Cunoş¬ 
team floarea doar ca obiect, dar acum ştiu şi că eu pot fi floare. 


Vegetaţia: copacul, iarba, grăuntele şi floarea ; 71 



Aici se întrerupe textul fiindcă autoarea a murit cu totul pe ne¬ 
aşteptate în urma unei embolii pulmonare. Este ca şi cum ar fi dorit 
să intre definitiv în floare. Floarea apare aici, vădit, ca un simbol al 
corpului după moarte. Asta nu însemnă că trupul învierii ar putea 
arăta într-adevăr aşa sau ar fi astfel constituit. Desigur, floarea trebuie 
înţeleasă ca simbol al unei forme de existenţă, ea însăşi de neimagi¬ 
nat şi de neconceput în termeni raţionali. în concepţia jungiană, 
structura de mandală a florii trimite la centru, la Sine, la totalitatea 
interioară a sufletului. Floarea este astfel, o totalitate şi, în acelaşi 
timp, fructul unei creşteri; de natură interioară, ea este, într-un fel, 
locul în care se retrage sufletul după moarte. într-un pasaj al textu¬ 
lui, pe care nu l-am redat aici, autoarea numeşte floarea „astru". 
Acesta este un alt simbol, cunoscut istoric, al corpului învierii. în 
vechiul Egipt, sufletul nemuritor, sufletul Ba, o formă de existenţă 
după moarte a defunctului, era reprezentat ca pasăre sau stea. Dar 
steaua este un simbol al unicităţii eterne a mortului care, deşi unul 
între milioanele de astre, posedă, ca fiecare astru, propria identitate. 
Acest motiv atinge principalul nostru text, tratatul Comarios, la care 
vom reveni acum. 



PRIMA NUNTA IN MOARTE 


Alchimiştii înţelegeau reînsufleţirea prin apă a „plantelor" (sau 
a minereurilor) ca pe o nuntă. Textul Comarios continuă astfel 1 : 

Vă spun însă vouă, celor de bună<redinţă: când luaţi plantele, 
şi elementele, şi minereurile (pietrele) din locul în care se află, ele 
par a fi foarte frumoase, dar nu sunt frumoase când le încearcă 
focul. [După ce] însă au atras gloria şi culoarea strălucitoare a focu¬ 
lui, o să le vezi înmulţite dacă le compari cu gloria ascunsă [di¬ 
nainte], căci frumuseţea la care năzuiau şi natura lor fluidă se va fi 
transformat în dumnezeire. Fiindcă ei [adepţii] hrănesc [plantele] în 
foc, aşa cum embrionul este hrănit în pântecul mamei şi creşte. 
Când însă se apropie luna sorocită, [embrionul] nu este împiedicat 
să iasă. La fel procedează şi această sfântă artă [alchimia]. Talazurile 
şi valurile spărgându-se mereu cu vuiet, rănesc [corpurile] în Hades şi 
în mormântul în care zac. Dar când se deschide mormântul, ele 
ies din Hades asemenea copilului din pântecul mamei. însă când 
adepţii văd această frumuseţe, aşa cum o mamă iubitoare îşi vede 
copilul, cercetează cum să hrănească copilul (cadavrul) prin această 


' M. Berthelot, Collection des Anciens Alchimistes Crecs, voi. 2, p 293, alineat 
10 şi urm. 

artă [adică], cu apă în loc de lapte. Fiindcă arta imită [naşterea] 
copilului, deoarece ea însăşi se formează ca un copil, iar când e în 
toate desăvârşită - iată, acesta e misterul pecetluit. 

11. Acum am să vă spun clar unde sunt elementele şi plantele. 
Voi începe însă cu o parabolă („ainigma", cu semnificaţia de ghici¬ 
toare): Mergi în cel mai înalt loc al muntelui împădurit şi vei găsi 
acolo sus o piatră; ia din piatră partea bărbătească (arsenikon) şi 
înălbeşte-o în felul divin. ’ Şi vezi că la jumătatea muntelui, sub 
partea bărbătească, o vei găsi pe însoţitoarea lui, în care devine unul 
şi de care se bucură. Şi se bucură natura de natură şi, în afară de 
asta, ea nu devine una. Coboară la marea Egiptului şi ia cu tine din 
nisip, din izvor, aşa-numitul nitron. Şi uneşte-le unul cu altul şi se 
va dezlega [atunci] frumuseţea care colorează totul şi, fără asta, nu 
vor deveni unul. Fiindcă măsura sa (a părţii bărbăteşti) este însoţi¬ 
toarea sa. lată! - natura răsplăteşte natura şi când a adus totul în 
echilibru, atunci naturile înving naturile şi se bucură unele de altele. 

12. Vedeţi, voi, înţelepţi, şi înţelegeţi! Vedeţi împlinirea artei 
prin unirea mirelui şi miresei şi devenirea lor întru unul. Observă 
plantele şi diferenţele lor. Vă spun vouă - vedeţi şi înţelegeţi că din 
mare se ridică norii; ei poartă apele binecuvântate şi udă pământul 
şi seminţele şi florile se avântă spre înalt. La fel se ridică şi norul 
nostru, cel ieşit din elementul nostru; el poartă apele divine şi udă 
plantele şi elementele şi nu are nevoie de nimic din ceea ce îşi are 
originea în alte pământuri. 

13. lată! - misterul paradoxal, fraţi, necunoscutul absolut, 
lată! - adevărul vi se relevă. Vedeţi şi udaţi pământurile voastre şi 
luaţi seama cum vă hrăniţi germenii, ca să puteţi culege cel mai 
frumos fruct. Auziţi şi înţelegeţi şi cumpăniţi bine ceea ce spun. 
Luaţi din cele patru elemente pe cel mai de sus, care e bărbătesc, 
şi pe cel mai de jos, care este alb strălucitor şi roşiatic, bărbătesc şi 
femeiesc, de aceeaşi greutate, pentru a-i uni. Aşa cum o pasăre îşi 
încălzeşte şi desăvârşeşte ouăle cu căldura incubaţiei, tot aşa să [le] 
încălziţi şi dezlegaţi (leiosi) şi voi şi să le scoateţi afară, udându-le cu 


' Probabil, ou „hydor theion", adică „apă divină 

ape divine, la soare şi în locuri fierbinţi şi să [le] fierbeţi la foc domol, 
cu lapte de fecioară şi să daţi atenţie fumului. ’ închideţi-le în Hades 
şi aduceţi-le din nou afară [de acolo], udaţi-le cu crocus cilician, la 
soare şi în locuri fierbinţi şi fierbeţi-le la foc domol, cu lapte de fe¬ 
cioară din fum şi închideţi-le în Hades şi mişcaţi-le cu grijă, până 
prepararea lor devine mai solidă şi ele nu mai scapă focului. Şi apoi 
scoate-le afară şi când sufletul (psyche) şi spiritul (pneuma) au de¬ 
venit unul şi sunt unul, atunci proiectează-l (pe unul) pe corpul 
argintului şi vei obţine un aur cum nu au nici regii în trezoreriile lor ." 

După acest alineat, în text urmează învierea propriu-zisă. Dar mai 
înainte de a ajunge acolo, merită să detaliem unele motive. în ali¬ 
neatul 13 al textului Comarios apare, pentru prima oară, descrierea 
unirii dintre cel mai de sus şi cel mai de jos, ca mire şi mireasă. Acest 
motiv este aici doar amintit, însă importanţa sa creşte constant în 
textele alchimice de mai târziu. El reprezintă acea unire a opuşilor 
psihici pe care C.G. Jung a descris-o în cuprinzătoarea sa lucrare 
Mysterium Coniunctionis: este hieros gamos (nunta sfântă) care este 
şi „nuntă în moarte", un motiv arhetipal general răspândit (Fig. 8). 

Jung a trăit el însuşi un atare hieros gamos pe când se afla într-o 
stare critică, aproape de moarte, şi pe care a descris-o în Amintiri. 2 
Trecuse prin trei embolii pulmonare şi cardiovasculare şi se zbătea 
încă între viaţă şi moarte: 

„în timpul zilei eram, de cele mai multe ori, deprimat. Mă sim¬ 
ţeam mizerabil şi slăbit... Spre seară adormeam şi somnul meu 
dura până spre miezul nopţii. Atunci îmi reveneam şi stăteam treaz 
preţ de vreo oră, dar într-o stare cu totul modificată. Parcă aş fi fost 
în extaz sau într-o stare de supremă beatitudine. Mă simţeam ca 
şi când aş fi plutit în spaţiu, ca şi cum aş fi fost la adăpost în sânul 
universului - într-un vid imens, însă umplut cu cel mai înalt 


' în text, „din fum". „Fumul" este în alchimie un simbol al substanţei „sublimate". 
2 Erinnerungen, Traume, Gedanken, p. 297 şi urm. în română: Amintiri, vise, 
reflecţii, p 337-338. 


Prima nuntă în moarte 75 



sentiment de fericire posibil... Şi totul în jur părea fermecat. La 
acea oră din noapte, infirmiera îmi încălzea mâncarea; căci numai 
atunci puteam înghiţi ceva... Un timp mi s-a părut că infirmiera ar 
fi fost o evreică bătrână, mult mai în vârstă decât era în realitate, 
şi că mi-ar fi pregătit mâncăruri rituale, cuşer. Când mă uitam spre 
ea, mi se părea că avea un halo albastru în jurul capului. Eu însumi 
mă aflam - aşa aveam senzaţia - în Pardes rimmonim, grădina de 
rodii, unde avea loc nunta lui Tiferet cu Malhut . 1 Sau eram ca Rabi 
Simon ben lohai, a cărui nuntă în lumea de dincolo tocmai se ce¬ 
lebra. Era cununia mistică, aşa cum apare ea în reprezentările tra¬ 
diţiei Cabalei... Nu ştiu exact ce rol jucam eu acolo. De fapt, eram 
eu însumi: eu eram nunta. Iar beatitudinea mea era cea a unei 
cununii fericite. 

Treptat, viziunea grădinii de rodii s-a estompat şi s-a transfor¬ 
mat. A urmat (Nunta Mielului) în Ierusalimul împodobit de sărbă¬ 
toare... Erau stări inefabile de beatitudine... 

A dispărut şi ea şi a apărut o nouă reprezentare, ultima viziune. 
Mergeam într-o vale largă, până sus, la capătul ei. Valea se termina 
într-un amfiteatru antic, situat superb în peisajul verde. Iar acolo, 
în teatru, avea loc hieros gamos- ul. Au apărut dansatori şi dansa¬ 
toare, iar pe un culcuş împodobit cu flori, Zeus-tatăl şi Hera con¬ 
sumau hieros gamos- ul, aşa cum este descris în lliada. 

Toate aceste viziuni erau splendide şi, noapte de noapte, mă 
cufundam în starea celei mai pure beatitudini, «înconjurat de ima¬ 
ginile întregii creaţii». Treptat, motivele s-au amestecat şi au devenit 
mai palide. De obicei, viziunile durau cam o oră; apoi, adormeam 
din nou şi, spre dimineaţă, simţeam: «Acum se întoarce dimineaţa 
cenuşie!»" 


' „Pardes rimmonim" este titlul unui tratat cabalistic a I lui Moses Cordovero, din 
secolul al XVI-lea. Malhut şi Tiferet sunt, în concepţie cabalistică, două dintre cele 
zece sfere de manifestări divine, în care Dumnezeu iese din ascunderea Sa. Reprezintă 
un principiu feminin şi unul masculin în interiorul divinităţii. AJ. (Nota de subsol în 
opera citată.) 

întoarcerea în lumea cotidiană a fost pentru J ung îngrozitor de 
grea şi deprimantă. Jung descrie această experienţă de asemenea, 
într-o scrisoare, continuând: „în timpul bolii mele, era ceva în 
preajma mea, o prezenţă care mă purta. Nu-mi simţeam picioarele 
plutind în aer, ci mi se dovedea că am ajuns pe teren sigur. Indife¬ 
rent ce facem, când se întâmplă cu bună-credinţă, ceea ce facem 
devine, în final, un pod de legătură cu propria noastră totalitate, 
o navă bună, care ne poartă prin întunericul celei de-a doua naşteri, 
cea care, din exterior, pare a fi moarte." 1 

Ne putem aduce aminte de Sfântul Toma d' Aquino care a murit 
într-o stare de extaz, încercând să explice călugărilor de la Santa Maria 
di Fossa Nuova Cântarea Cântărilor, acea minunată reprezentare a 
hieros gamos-ului din tradiţia noastră occidentală. Se spune că ar fi 
murit la ivirea zorilor 2 , recitând: „Venite fi Iii egredimini in hortum... 
[Veniţi, fiii mei, să ieşim în câmp...]". 

Tratatul alchimic Aurora Consurgens îşi are, probabil, originea 
în această interpretare a Cântării Cântărilor aparţinând Sfântului 
Toma. Aici, mireasa spune 3 : 

Eu îi ofer iubitului meu gura şi el mă sărută (Cântarea Cântărilor 
1:2) - el şi cu mine suntem unul (Evanghelia după loan 10:30) - cine 
ne va separa de iubire? (Epistola către Romani 8:35-39) Nimeni şi 
nicăieri - căci tare ca moartea este iubirea noastră." (Cântarea 
Cântărilor 8:6) 


' C.G. Jung, Briefe, voi. 1„ 1972, p. 442 şi urm. 

2 Vezi Sixtus din Siena, Bibliotheca Sancta, Veneţia, 1566, p. 478; vezi şi 
Martin Grabmann, D/e echten Schriften deshl. ThomasvonAquin, Munster, 1920, 
p. 189 (1949, p. 254). De asemenea, în Marie-Louise von Franz, „Aurora Consur¬ 
gens", în C.G. Jung, „Mysterium Coniunctionis", în GW 14/111, passim. în română: 
„«Aurora Consurgens». Un document atribuit lui Toma d'Aquino despre problema¬ 
tica alchimică a contrariilor", în C.G. Jung, OC 14/3, „Mysterium Coniunctionis", 
trad. Dana Verescu, Trei, Bucureşti, 2006. 

3 Marie-Louise von Franz, ibid, p. 125. 

Mirele răspunde: 


O, iubito, preaiubito, vocea ta a sunat în urechile mele şi ea 
este dulce (2:14), iar parfumul tău depăşeşte toate mirodeniile 
preţioase (4:10). Ce frumoasă eşti la chip (4:1), sânii tăi sunt mai 
plăcuţi ca vinul (4:10), tu, sora mea, mireasa mea, ochii tăi sunt 
ca iazurile din Heşbon (7:5), părul tău este ca aurul şi obrajii tăi ca 
fildeşul, pântecul tău este ca un urcior căruia nu-i lipseşte niciodată 
băutura, (7:3), veşmintele tale sunt mai curate ca zăpada, mai clare 
decât laptele şi mai roşietice decât fildeşul vechi (4:7) şi toată făptura 
ta este pentru toţi frumoasă şi râvnită. Veniţi, fiice ale Ierusalimului, 
şi vedeţi şi anunţaţi ce aţi văzut; spuneţi-mi ce să facem pentru 
sora noastră care este atât de mică şi încă nu are sâni în ziua 
peţirii? (8:8). îmi voi întinde forţa deasupra ei şi voi prinde fructele 
ei şi sânii ei vor fi ca strugurii pe butucul de vie (7:9). Vino dară, 
iubita mea, să mergem pe câmp şi să zăbovim în ogrăzi şi dimi¬ 
neaţa devreme să ne trezim în vie (7: 12-13), căci noaptea e îna¬ 
intată şi curând ziua se apropie (Epistola către Romani 13:12). 
Vrem să vedem dacă via ta a înflorit şi dacă florile tale au prins 
fruct, acolo îmi vei oferi sânii tăi şi eu însumi am păstrat pentru 
tine toate fructele vechi şi noi (Cântarea Cântărilor 7:13-14). Nu 
ne vom zgârci cu vinul şi unguentele delicioase, şi nici o floare nu 
ne va scăpa şi ne vom încorona cu ea... Pretutindeni vrem să lăsăm 
semne ale veseliei noastre, căci aceasta este partea noastră şi des¬ 
tinul nostru (Cartea înţelepciunii 2:7-9), să trăim în uniune de iubire 
şi să anunţăm în dans vesel: Priveşte, cât de bine şi de drăguţ este 
să sălăşluim doi în unul (Psalm 133:1). 

Alchimiştii au conceput acest text ca descriere a desăvârşirii 
opus-ului lor. El este, în tot cazul, imaginea individuării desăvâr¬ 
şite, o conciliere fără întoarcere a opuşilor sufleteşti, o eliberare 
de orice închidere în sine însuşi şi o intrare extatică într-o stare de 
totalitate divină. 

Motivul nunţii nu apare doarîn asemenea trăiri extatice, aproape 
de moarte, ci, adesea, în vise care indică apropierea morţii. 0 soră 

medicală pensionată, de acum în vârstă, mi-a relatat un vis în care 
primise un anunţ de logodnă (era vorba despre logodna ei). îşi dă¬ 
duse deplinul consimţământ, fără să ştie cu cine trebuia să se logo¬ 
dească. S-a trezit, neînţelegând nimic din acest vis. A adormit din 
nou şi a visat „că poartă o haină mortuară albă şi ţine un trandafir 
roşu în mână. îşi întâmpina mirele, cu inima plină de dor şi bucurie". 
Trezindu-se, realiză că mirele era lisus Hristos şi că visul o pregătea 
de moarte. Edward Edinger redă un vis al unui pacient sortit morţii, 
acelaşi bărbat care visase despre „dansatorul de iarbă" 1 : 

Este întuneric, dar întunericul are în el o strălucire de nedescris. 

E un întuneric care cumva străluceşte. în el stă o frumoasă femeie 
aurită, cu un chip ce seamănă cu al Mona Lisei. Acum îmi dau 
seama că strălucirea emană de la colierul pe care ea îl poartă la 
gât. Este de o mare delicateţe: nestemate mici turcoaz, fiecare 
într-un cerc de aur roşiatic. El are un sens important pentru mine, 
ca şi cum ar exista un mesaj în întreaga imagine, dacă i-aş putea 
pătrunde misterul. 

Edinger compară pe bună dreptate această reprezentare a animei 
cu figura biblică a Sophiei care poartă în sine suma imaginilor arhe¬ 
tipale veşnice (nestematele), fiind aceeaşi cu Sapientia prin care 
Dumnezeu, conform concepţiei medievale, „devine conştient de sine 
însuşi." 2 Ea este o forţă cosmică spirituală care aici se apropie de 
visător sub forma unui mesager al morţii. 

în urmă cu câţiva ani, un medic practician în vârstă de 52 de ani, 
căsătorit, m-a căutat să începem împreună o analiză. Era fizic şi psihic 
sănătos, însă profesia în medicina generală nu-i mai aducea satisfac¬ 
ţie şi dorea să se formeze ca psihoterapeut. Or, visul său iniţial indica, 
pentru mine cu totul neaşteptat, altceva. Noi, analiştii, acordăm o 
deosebită importanţă visului iniţial, primul după începerea analizei, 


1 Edward Edinger, EgoandArchetype, p. 217. în română: Egoşiarhetip, p. 290. 

2 Pentru documentare, vezi Marie-Louise von Franz, Zahl undZeit, ediţia a ll-a, 
Stuttgart, 1990, p. 152 şi urm. 

fiindcă, adesea, acesta schiţează, în avans, întregul mers al analizei, 
lată visul: 

Mergea cu mai mulţi oameni intr-un cortegiu funerar. Defunctul, 
un necunoscut, îi era complet indiferent. Convoiul se opri în faţa unui 
careu de iarbă, în oraş. Pe această pajişte se ridicase un rug. Purtă¬ 
torii aşezară sicriul pe rug şi îi dădură foc. Visătorul privea nepăsător. 
Limbile de foc se ridicau, gata să cuprindă sicriul, când capacul se 
deschise, dintr-odată, şi din sicriu apăru o femeie goală, minunat de 
frumoasă, care se grăbea cu braţele deschise, spre visător. îşi desfăcu 
şi el braţele şi se trezi cu un simţământ de nedescrisă fericire. 

Acest vis iniţial m-a speriat. Aveam sentimentul că intenţia era de 
a-l pregăti pe visător pentru moartea sa apropiată, iar el părea încă 
atât de tânăr şi viguros. în special, acel simţământ de „nedescrisă 
fericire" mă neliniştea. După acest vis, medicul a avut vise „obişnuite", 
iar analiza şi-a urmat cursul „normal". După un an, visătorul s-a întors 
în ţara sa, din motive financiare, cu intenţia însă de a reveni curând 
la Zurich pentru reluarea analizei didactice. Pe neaşteptate, am primit 
vestea morţii sale. Contractase o gripă. Starea lui se înrăutăţise brusc 
şi a murit în ambulanţa care îl ducea la spital. Inima îi cedase. 

Dar ce ne spune în detaliu visul său? în primul rând, un bărbat, 
complet indiferent visătorului, este înmormântat. Acesta reprezintă 
aspectul terestru, corporal al visătorului însuşi care, în moarte, îi 
devine străin, indiferent, un „vechi Adam", pe care l-a lepădat. El 
este corespondentul cadavrului putrezit al calului din visul redat în 
primul capitol al acestei cărţi. Pajiştea pătrată reprezintă în concepţia 
jungiană o mandală, o imagine a Sinelui, a personalităţii desăvârşite. 
Acolo creşte iarbă - o aluzie la vegetaţie ca simbol al învierii. Sicriul 
este dat focului. Acest motiv va fi dezvoltat mai târziu. El are, desigur, 
legătură cu aspectele psihice ale obiceiului incinerării, fiindcă 
incinerarea nu este descrisă aşa cum se petrece astăzi în crematorii, 
ci are loc pe o pajişte verde, în formă de mandală. 

Din sicriu nu apare însă, aşa cum ne-am aştepta, bărbatul mort, 
ci o frumoasă femeie goală. Ea reprezintă anima visătorului, sufletul 

său feminin, inconştient. Ea s-a ivit prin acţiunea focului, din leşul 
bărbatului incinerat. Aceasta este ceea ce alchimiştii ar denumi ex¬ 
tract/o animae. în textul Comarios, pe care l-am ales ca text intro¬ 
ductiv al acestui capitol, se descrie, de asemenea, o „extragere a 
sufletului". Sufletul (psyche) părăseşte, în cursul „tratamentului prin 
foc", cadavrul întunecat, urât mirositor, urcă sub formă de „nor" şi 
se reîntoarce în corp', cum ploaia se întoarce pe pământ. Or, această 
reîntoarcere este simultan, „nunta sacră" precum la alchimişti, o 
nuntă între psihic şi corp sau, precum în visul de mai sus, cea 
între suflet şi visătorul care scăpă de cadavrul său (cadavru ce îi 
devine indiferent). 

Jung subliniază că anima năzuieşte, mai întâi, să-l implice pe 
bărbat în dificultăţile vieţii, dar odată ce este bine integrată, şi 
aceasta se întâmplă spre sfârşitul vieţii, ea devine o mijlocitoare a 
vieţii de apoi şi a conţinuturilor inconştiente, luând un aspect spiritual 
şi religios: în acest punct, ea devine, pentru bărbat, însăşi Sophia. 

Să ne concentrăm în continuare asupra unui nou vis. Este vorba 
despre primul şi cel mai semnificativ vis al analizei unei tinere femei, 
fatal bolnavă de cancer. Visele ei, o serie petrecută chiar înainte 
morţii, au fost consemnate de Jane Wheelwright 2 . lată acest vis: 

Am ajuns în apropierea unui turn sumerian cu rampe mari, în 
zigzag, care duceau înspre vârf. Era, în acelaşi timp, şi California 
State College, care domină clădirea Universităţii Californiei de Sud. 
Trebuia să urc în vârf ul acestui turn - o probă chinuitoare ce părea 
să provină dintr-o cumplită sentinţă a Domnului. Când am ajuns în 
vârf, am privit în jos şi am văzut clădiri din epoca sumeriană, ro¬ 
mană, gotică şi indiană veche, împrăştiate în întreg oraşul. 0 carte 
mare, foarte frumoasă, era deschisă în faţa mea şi era frumos 
ilustrată cu detalii arhitectonice ale acestor clădiri, ale frizelor şi ale 
sculpturilor lor. M-am trezit îngrozită de înălţimea turnului. 


1 Acest corp nu mai este însă cel vechi, ci aşa cum se va vedea, un corp nou, 
spiritualizat. 

2 Jane Wheelwright, Death of a Woman, p. 28 şi urm. 

Ziguratele sumeriene reprezentau, în sensul în care şi Jane 
Wheelwright a interpretat acest vis, centrul lumii sau axa lumii care 
leagă cerul de pământ. în vis, el este o imagine a Sinelui care arată 
clar că visătoarea trebuia să atingă un nivel mult mai înalt de con¬ 
ştiinţă înainte de a muri şi să dobândească o privire asupra marilor 
aspecte istorice, impersonale, ale psihicului, asupra valorilor incon¬ 
ştientului colectiv şi a proceselor seculare de evoluţie, proprii istoriei 
spiritului uman. în Sumer, zeiţa, întrupată de o preoteasă, celebra, 
în vârful ziguratului, nunta sacră cu fiul şi iubitul ei, o imagine a 
unirii opuşilor cosmici. Visul relevă şi el, cu claritate, scopul final al 
individuării - hieros gamos, dar această concluzie se poate trage, 
însă, doar indirect, prin amplificarea ziguratului. 

Dacă ne uităm spre literatură, vedem că ea ne oferă mai puţine 
mărturii ale motivului nunţii în moarte trăite de femei. Dar cauza 
este, în primul rând, faptul că autorii sunt în majoritate bărbaţi. în 
tradiţia literară apare, totuşi, şi motivul an/'mus-ului în moarte, 
precum în Lenore a lui G. A. Burger 1 : 

Sub luna dar strălucitoare, 

Te uită, morţii vin călare, 

Iar tu, iubito, nu te temi? 

Mai puţin sumbru este mirele-moarte din liedul lui Schubert, 
Der Tod und das Mădchen (Moartea şi fata), în care moartea îi 
spune fetei 2 : 


Prieten 3 îţi sunt şi nu aduc pedeapsă 
Curaj să ai, eu nu sunt crud 
Adormi uşor în ale mele braţe! 


1 Lutz Rohrich, citat după G. Stephenson (editor), Leben und Tod in den 
Religionen, p. 178. 

2 Citiat după ibid, p. 203. 

3 în germană, der Tod, moartea, este substantiv masculin (n. tr.). 

Există şi basme în care femeia se căsătoreşte cu moartea în 
persoană. De exemplu, o poveste ţigănească 1 ne spune despre o 
preafrumoasă tânără că trăia singură. Tatăl, mama, fraţii şi toţi ai 
erau, de acuma, morţi. Dar iată că într-o zi un drumeţ fermecător 
îi bate la uşă şi cere găzduire, spunându-i, totodată, că „el doarme 
doar o dată la o mie de ani". Ea se îndrăgosteşte imediat, iar el 
rămâne cu ea o întreagă săptămână. într-o noapte, bărbatul îi 
apare fetei în vis şi, la trezire, ea îi povesteşte: „Erai rece şi palid şi 
împreună eram la drum într-o trăsură minunată. Sunai dintr-un 
mare corn şi auzind, morţii au venit şi te însoţeau, pentru că tu erai 
regele lor. Purtai o minunată pelerină din blană de vulpe." Drumeţul 
îi spune că „e un vis rău" şi adaugă că ar cam trebui să plece pen¬ 
tru că, de când stă la ea, în lume nu a mai murit nimeni. Speriată, 
frumoasa fată îl sileşte să spună cine este. „Bine atunci!" răspunde 
drumeţul. „Vino cu mine! Sunt Moartea." Povestea spune că, au¬ 
zind acestea, tânăra se sperie atât de tare că muri pe loc. într-o altă 
povestire, de origine bretonă de data aceasta, D/e Gattin des Todes 
(Soaţa Morţii) 2 , o femeie singură, Margareta, trecută de patruzeci 
de ani, ia de bărbat un necunoscut, apărut, pe neaşteptate. îna¬ 
inte de a o lua cu el, proaspătul soţ îi spune Margaretei să-şi ia 
rămas-bun de la fratele ei mai mic, caruia îi era şi naşă de botez, şi 
să-l invite într-o zi să le facă o vizită în noua lor casă. După acestea, 
cei doi pornesc spre răsărit şi merg încontinuu până când ajung 
aproape de un zid înalt unde începea „castelul soarelui-râsare", 
noua lor locuinţă. Margareta are acolo de toate, numai că în fiecare 
zi rămâne singură şi nu face altceva decât să-şi aştepte bărbatul. 
Povestea spune, mai departe, aventurile prin care trece fratele-fin, 
venit în vizită la castelul surorii lui. Băiatul devine însoţitorul Morţii 
în periplul ei zilnic şi enigmatic prin lumea de apoi. Călătoria în 


' în DieMarcheriderWeltliteratur,Zigeunermărchen,iena, 1926,nr.31, p. 117 
şi urm. 

2 Franzdsische Mărchen, voi. 2, nr. 32, în Die Marcheri der Weltliteratur, Jena, 
1923, p. 141. Motive asemănătoare, mai pe larg prezentate, apar şi în povestea 
„Das KristalIschloB", Bretohische Mărchen, Dusseldorf şi Koln, 1959, p. 1 şi urm 

lumea de dincolo ar trebui să dureze o zi lumească, însă tânărul va 
afla că acolo o zi înseamnă cinci sute de ani omeneşti, astfel că nu 
apucă niciodată să se întoarcă în viaţă şi rămâne pe vecie prins în 
în lumea de apoi. Totuşi, înainte să plece cu Moartea în călătorie, 
băiatul văzuse că, atunci când aceasta se întorsese acasă sub chip 
de soţ al Margaretei, îi dăduse acesteia trei palme. Când îşi între¬ 
base sora ce înseamnă asta, ea îi răspunsese că sunt sărutări. Am 
putea spune că pe lumea cealaltă are loc o reevaluare a valorilor 
sentimentale, ceea ce s-ar suprapune peste ideea, întâlnită la 
anumiţe popoare, că regatul morţilor ar fi o „lume pe dos", în care 
oamenii merg cu capul în jos. 

Deşi nu este legat direct de nuntă, să amintim aici şi motivul 
„păstorului cosmic". El apare în faptele martirilor din Passio Perpetuae 
etFelicitatis dându-i muribundei Perpetua, în vis, o cuminecătură din 
brânză şi lapte, ca mai apoi, în al doilea vis, să-i ofere merele de aur. 1 

Dar, în ciuda acestor exemple, tradiţia literară este mai bogată 
în relatări în care anima îi apare bărbatului, pentru a-l conduce prin 
nuntă, în moarte. 

Cea mai frumoasă ilustrare simbolică a nunţii întru moarte pro¬ 
vine, probabil, din vechea Persie regăsindu-se şi în filonul misticii 
medievale persane. 2 Aici se spune că fiecare om încarnat pe Pământ 
are în Cer, adesea fără ca el să ştie, un înger, o Daenâ a sa - o fiică 
a cosmicei Sophia (Spenta-Armaiti). Daenâ este „eul celest" al fiin¬ 
ţei umane, a sa imago animae, oglinda dublului său terestru. Ea este 
suma tuturor faptelor bune ale eului, cu origine în imaginaţia sa 
activă, altfel spus, în faptele care decurg din gândurile sale bune. 
Când omul moare, ea îl întâmpină sub forma unei frumoase fete, 
aşteptându-l pe podul Chinvat ca să-l îndrume, ca însoţitoare a sa, 


' Vezi Marie-Louise von Franz, „Passio Perpetuae", în C.G. Jung, Aion, Zurich, 
1951, p. 389 şi urm. Ediţie nouă: Daimon Verlag, Zurich, 1982. 

2 Mă bazez în această prezentare în exclusivitate pe expunerile profunde şi 
subtile ale lui Henry Corbin, „Terre căleşte et corps de răsurrection d'aprăs quelques 
traditions iraniennes", în Eranos Jahrbuch, voi. XXI, 1953, p. 97 şi urm., aici, în 
special p. 136 şi urm. 

pe lumea cealaltă. De fapt, ea este chiar organul religios-vizionar 
al sufletului, „lumina care dăruieşte vederea şi care este văzută". 
Tn acest sens, ea este religio a mortului însuşi. Ea se relevă defunc¬ 
tului ca propria sa „credinţă" şi el află că „ea a fost aceea care 
i-a inspirat credinţa, ea, cea căreia i-a răspuns, ea, cea care l-a 
condus şi l-a mângâiat şi ea, cea care acum îl orientează". Tot ea 
este şi „imaginea (revelată credinciosului) în care el însuşi s-a vă¬ 
zut pe sine şi în care a a vrut să se transforme"; ea este glorie, 
victorie şi destin. Ca imagine a totalităţii, ea este „aspectul veşnic" 
în omul muritor. 1 

Şi astăzi acest aspect arhetipal revine în visele şi viziunile bărba¬ 
ţilor moderni, când, ca însoţitoare în experienţa morţii, anima este 
trăită fie ca demon care îl răpeşte pe muribund vieţii, fie ca iubita 
aşteptată care îl duce într-o lume mai bună. lată un exemplu pen¬ 
tru primul caz. Este vorba despre visul unui bărbat care, după trei 
săptămâni, va muri cu totul pe neaşteptate, în urma unui atac de 
cord. Era extrem de nefericit în căsnicie, însă îi rămăsese fidel soţiei, 
respectând astfel convenţiile creştine. 

Era cu soţia sa într-o biserică, separe pentru a repeta ceremonia 
căsătoriei sau pentru a reconfirma legământul dintre ei doi. Doar că 
în faţa lui era un perete alb, impenetrabil. Preot era un bărbat pe care 
îl cunoştea şi pe care îl considera simpatic, dar depresiv şi iritabil. 
Când să înceapă ceremonia, o tânără ţigancă minunat de frumoasă 
năvăli în biserică, îl legă pe preot cu nişte sfori şi-l trase afară, il privi 
apoi pe visător cu ochii scânteietori şi-i spuse, ţipând: „ Cu tine o să-mi 
pierd răbdarea în curând!" 

După cum am spus, visătorul urma să moară la scurt timp. Anima 
lui era furioasă fiindcă nu o iubise, reprimându-şi în convenţii în¬ 
treaga latură erotică; şi astfel, anima devine un demon al morţii. 
La fel şi grecii îşi reprezentau adesea moartea sub forma unei fiinţe 


1 Ibid, p. 144-147, în special nota de subsol 100. 

de sex feminin, ca păsări (cu trunchi uman), acele temute keren care 
purtau sufletele morţilor în Hades. 

Totuşi, acelaşi motiv este înconjurat, deseori, de o atmosferă 
mult mai fericită. Un bărbat destul de tânăr, care a murit la schi, 
tot pe neaşteptate, îşi notase următorul vis, penultimul, de altfel, 
survenit cu câteva săptămâni înainte de fatalul atac de cord 1 : 

La o petrecere a rudelor sale a întâlnit o femeie şi, deşi nu o 
mai văzuse niciodată, şi-a dat imediat seama că ea este femeia 
vieţii lui. Era foarte atrăgătoare, însă mai era ceva - simţea că ea 
întrupează esenţa însăşi a înrudirii lor străvechi; şi, deşi îi apărea 
perfect autonomă şi complet independentă de el, în visîi unea cea 
mai intimă încredere. Oriunde mergea, ea îi întindea mâna şi se 
bucura vădit de compania lui. Nu era nicio urmă de constrângere 
acolo, ci doar bucurie dea fi cu el... Au mers în oraş şi fiecare clipă 
împreună era bucurie curată. 

Barbara Hanna, cea care mi-a relatat acest vis, observa corect 
că aici întâlnirea cu anima nu este, în mod necesar, un indiciu al 
morţii. Privită, însă, post eventum, evocă, fără îndoială, motivul 
nunţii în moarte. 2 

Tot ca pe o veste a propriului sfârşit îşi înţelege şi Socrate visul 
din închisoare în care i se înfăţişează o femeie de un alb strălucitor. 
De altfel, în Grecia antică, legătura dintre Moarte şi Eros era bine 
cunoscută. Artemidor din Daldis, tălmăcitorul de vise, remarcă refe¬ 
ritor la visele despre nuntă că pot însemna moartea, fiindcă nunta şi 
moartea „sunt răscruci în viaţa omenească şi întotdeauna una o 
anunţă pe cealaltă" 3 . Se ştie că Eros (iubirea), Hypnos (somnul) şi 
Thanatos (moartea) sunt fraţi şi aşa au fost reprezentaţi de multe ori 

' Publicat de Barbara Hanna, „Regression oder Erneuerung im Alter", în Psycho- 
therapeutische Probleme, Zurich şi Stuttgart, 1964, p. 191. 

2 Ibid, p. 191 şi urm. 

3 Artemidor von Daldes, Traumbuch, Basel şi Stuttgart, 1965, p. 207. 

împreună în iconografie. Uneori mormântul era numit şi el thalamos 
(cameră nupţială). 1 

Un ecou al acestor concepţii antice pare a se auzi şi în frumoasa 
baladă românească, Mioriţa: doi păstori invidioşi plănuiesc uciderea 
unui al treilea, tânăr şi frumos, pe motivul că acesta ar fi mai curajos 
şi mai bogat decât ei în turme de oi. Mioriţa lui credincioasă şi, 
totodată, clarvăzătoare îl avertizează despre moartea ce i se pregă¬ 
teşte. Iar el îi răspunde cam aşa: „îngroapă-mă lângă stână şi pune 
fluiere pe mormântul meu, să cânte cu vântul; şi nu spune turmelor 
că am fost omorât." în versurile baladei populare, tânărul păstor 
îi cere mioarei să le spună: 

Că m-am însurat 
Cu-o mândră crăiasă, 

A lumii mireasă; 

Că la nunta mea 
A căzut o stea; 

Soarele şi luna 
Mi-au ţinut cununa; 

Brazi şi păltinaşi 
l-am avut nuntaşi; 

Preoţi, munţii mari, 

Păsări lăutari, 

Păsărele mii, 

Şi stele făclii I 2 


' Antigona 804. - Vezi şi Emily Vermeule, Aspects of Death in Early Greek Art 
andPoetry. Ilustraţiile sunt foarte semnificative, dar textul este adesea superficial. 

2 Citat după Mircea Eliade, Von Zalmoxis zu Dschingis-Khan, Koln, 1982, p. 239. 
în versiunea franceză originală, Mircea Eliade citează versiunea lui M. Jon Urăche şi 
subliniază că poezia este aproape intraductibilă: Que j'ai £pouse / Reine sans seconde / 
Promise du monde / Qu'â ces noces-lâ / Un astre fila; / Qu'au-dessus du frâne / 
Tenaient ma couronne/La Lune, en atours / Le Soleil, leur cours /Les grands monts, 
mes pretres / Mes tdmoins, les hetres / Aux hymnes des voix / Des oiseaux des bois. / 
Oue j'ai en pour cierges / Les dtoiles vierges / Des milliers d'oiseaux / Et d'astres 
Hambeaux. 

Este vorba de nunta în moarte, o uniune cu sufletul lumii, anima 
mundi, o întoarcere în sânul naturii. Apoi, ciobanul îşi roagă mioriţa 
să nu-i spună mamei lui, când îl va căuta, nimic altceva decât că 
s-a însurat cu o mândră crăiasă. Ascunzându-i adevărul, vrea să o 
cruţe şi mamei să-i rămână, astfel, incertitudinea morţii lui. In 
schimb, prin moarte, păstorul se întoarce la „mama cea mare", la 
natura zămislitoare. Cei mai mulţi exegeţi văd în această baladă o 
descriere a mistuirii mortului în natura universală; psihologic, însă, 
este mai potrivit să înţelegem moarte păstorului ca nuntă cu anima, 
totuna cu psihicul inconştient al cosmosului. 

Un cântec popular ucrainean conţine acelaşi motiv, dar mai 
puţin dezvoltat. Aici un războinic îi spune calului său: 

Nechează tare! 

Bătrâna mamă vine! 

Nu-i spune, murgul meu, 

Că zac răpus, 

Ci spune-i, murgule, 

Că m-am eliberat, 

Şi mi-am luat mireasă, 

Mormânt în câmpia largă. 

larîntr-un cântec popular turc, mortul le spune părinţilor săi: 

M-am însurat ieri, 

Aseară, foarte târziu. 

Mama Lumilor e soaţa mea, 

Soacra mea e mormântul! ’ 

Este bine cunoscut că anima e strâns legată de imago -ul matern 
la bărbat; de aceea, aici mireasa este şi „ Mama Lumilor" - o anima 
mundi care pentru mort este mamă şi mireasă, în acelaşi timp. 


1 Vezi Edgard Herzog, Psyche und Tod, Zurich şi Stuttgart, 1960, p. 123 şi urm. 
Vezi şi minunatul material suplimentar, citat acolo. Vezi şitenorede Burger şi paralela 
ei engleză, John Radford, „An Image of Death in Dreams and Balads", Internat. Jour¬ 
nal of Symbology, voi. 6 (3), 1975, p. 15 şi urm. 

Fig. 9: Nuntă în moarte. Pe fundul sicriului, zeiţa cerului, Nut, întinzând 
braţele spre mumie, deasupra, sufletul mortului (Ba). 


Aşa cum spuneam, în Grecia antică, încăperea sicriului, situată 
în inima mormântului, se numea thalamos (camera nupţială). De 
asemenea, pereţii mormintelor etrusce erau împodobiţi cu scene 
dionisiace luminoase, reprezentând dans, muzică şi ospeţe ca la 
nuntă. Cultura egipteană, atât de bogată în imagini, cunoaşte şi 
ea acest motiv. Adesea, pe fundul şi pe capacul sicriului este pic¬ 
tată zeiţa cerului, Nut, astfel că mortul se odihneşte, literalmente, 
în braţele ei. în alte cazuri, sus este figurată Isis şi jos, Nephthys 
(v. Fig. 9). în Stundenwachen des Osiris\ bocitoarea îi spune mortului: 
„Ridică-te, domnul meu (aşa îţi vorbeşte mama ta, Nut). Uite, vin şi 
te protejez, mama ta întinde deasupra ta largul Cer care e numele 
ei... îţi împodobesc trupul mai frumos decât cel al (celorlalţi) zei, îţi 
aşez tronul deasupra celui al Transfiguraţilor." în cea de-a şaptea şi 
a opta oră a zilei se spune 2 : „O, Osiris, Cel Dintâi al Vestului, lată, 
sora ta, Isis, vine la tine, jubilând de iubire şi te învăluie cu vraja ei 


' Giinther Roeder, Urkunden zur Religion des alten Âgypten, Jena, 1923, p. 37 
(A 5-a oră). Ediţie nouă Dusseldorfşi Koln, 1978. 

2 Ibid, p. 38. 

protectoare - lată, sora ta, Nephthys, vine la tine... Isis vine la tine. 
Amândouă te ocrotesc." Iar în a douăsprezecea oră a zilei: „Ridi- 
că-te, o, stăpâne! Ce frumoase sunt mădularele tale, ce bune sunt 
aceste femei cu Ka-ul tău! Ce frumoasă e odihna ta. Tu, vieţuitorule, 
tovarăşele tale te îmbrăţişează..." Şi, în sfârşit, în cea de-a zecea oră 
a nopţii: „O, Osiris, Cel Dintâi între Apuseni, Isis te vindecă, Nephthys 
te cuprinde; tu eşti gloriosul zeu între ele şi posezi darurile lor..." 1 

Mistica naturii din Mioriţa îşi are originea în concepţii străvechi 
care s-au răspândit, venind din Asia, în bazinul estic al Mării 
Mediterane (Creta, Cipru, Ciclade, aria continentală minoică etc.). 
în multe morminte din aceste zone găsim idolul Marii Zeiţe flancate 
de porumbei, tauri, şerpi etc. Sub protecţia ei, mortul aştepta reîn¬ 
noirea vieţii. La mijlocul epocii de bronz, cadavrul era aşezat în pithoi 
(amfore mari pentru păstrarea proviziilor). Aici aştepta învierea, ase¬ 
menea grâului de sămânţă. Pe unele vase cipriote s-a descoperit 
reprezentarea unei perechi care poate fi atât mortul şi partenera sa, 
cât şi hieros gamos -ul unui cuplu divin. Porumbeii care îi însoţesc 
pot simboliza puterea marii zeiţe a iubirii. 2 Motivul morţii ca hieros 
gamos aparţine, psihologic, unei lumi în care domină zeiţa mamă 
şi principiul feminin al Erosului, în timp ce, în culturile războinice 
patriarhale, acest motiv pare, mai degrabă, să fi alunecat într-un 
plan secundar. 


1 Vezi şi p. 195 şi urm, unde mortul este invocat ca Osiris: „Sora ta, Isis, vine la 
tine, chiuind de bucurie, din iubire pentru tine. O aşezi pe mădularul tău şi sămânţa 
ta se revarsă în ea..." 

2 Vezi Joseph Wiesner, Grab undJenseits, p. 175 şi urm. 

ÎNTUNECATUL DRUM AL NAŞTERII 
ŞI „DEMONUL DEZNĂDEJDII" 

Imaginea unui drum al naşterii, întunecat, îngust aparţine şi mo¬ 
tivelor arhetipale care anticipează procesul morţii. în paragraful deja 
redat al textului alchimic Comarios, opera fabricării aurului sau a 
„pietrei filosofale" a fost reprezentată şi ca sarcină, urmată de naş¬ 
terea unui copil. Acesta este un laitmotiv care străbate tradiţia scri¬ 
erilor alchimice de-a lungul secolelor. La un fel de naştere se referă 
şi un alt motiv al aceluiaşi pasaj citat al textului Comarios : aluzia că 
adepţii ar trebuie să trateze materia „aşa cum face pasărea, care îşi 
cloceşte ouăle în blândă căldură". Şi de această imagine se face 
mereu uz în tradiţia alchimică. Din vremuri străvechi, omul a fost 
fascinat de întrebarea: cum dintr-un ou care, atunci când îl spargi, 
conţine numai diferite substanţe „moarte", semifluide, se poate 
naşte o fiinţă, doar prin încălzire, fără ajutorul a ceva exterior. Cu 
această minune au comparat alchimiştii fabricarea pietrei lor. Cartea 
chineză a transformărilor, oracolul / Ching, ne furnizează o paralelă 
demnă de menţionat aici. Este vorba de descrierea unei stări tempo¬ 
rale denumită „adevărul interior" care dă şi numele hexagramei 61 
din acest oracol al chinezilor. Richard Wilhelm, celebrul orientalist 
şi traducător al cărţii I Ching în limba germană, comentează: „Sem¬ 
nul Fu (echivalentul adevărului, în chineză) este, de fapt, un picior 

de pasăre deasupra unui pui. Acesta conţine ideea clocirii. Oul este 
gol. Puterea luminii acţionează din exterior, însufleţind. Dar tre¬ 
buie, totuşi, să existe un germene al vieţii în interior pentru ca viaţa 
să poată fi trezită." Foarte asemănător şi, în mod cert, fără a cu¬ 
noaşte opera chineză citată, alchimistul Gerhard Dorn (sec. al 
XVI-lea) a denumit sufletul profund sau Şinele omului „adevăr 
interior" şi a considerat că opera alchimică este aidoma clocirii care 
face ca acest adevăr să răzbată din materia corporală. 

Simbolismul naşterii este intens amplificatîn liturghia egipteană 
a morţii. Astfel, în versetul 170 din Cartea Morţii 1 se spune: „Scu- 
tură-ţi ţărâna de pe carne, tu eşti însuşi Horus luminând în centrul 
oului tău." Sau în versetul 85: „Sunt o divinitate superioară, dom¬ 
nul ţării Ta-Tebu; iată, numele meu: «Puiul câmpiilor, copilul oraşe¬ 
lor»". Sau 2 : „Sunt ieri. «Cel care a văzut milioane de ani» este 
numele meu... Sunt domnul veşniciei ... Sunt cel din ochiul lui 
Udjat şi sunt cel din oul cosmic... Ochiul mi-a dat viaţă veşnică." 
Sau: „Intru în lumea din care am venit, după ce mi-am «numărat» 
(înnoit) prima naştere. " 3 Acest ultim verset se referă la zeul soare¬ 
lui, dar fiecare mort îi repetă soarta, fiind, la fel ca soarele, renăscut 
sub forma unui copil sau clocit în ou ca un pui de pasăre. 

Până acum am găsit în cazul unui singur muribund acest motiv al 
naşterii. Este vorba de o femeie de 74 de ani care a murit de metas¬ 
tază de carcinom. A avut următorul vis cu două săptămâni înainte de 
moarte. în ziua precedentă se simţise foarte rău, însă, cu toate aces¬ 
tea, a depus eforturi inutile pentru a pune în ordine diferite afaceri; 
sforţarea i-a provocat crampe abdominale atroce, lată ce a visat: 

Stătea întinsă peste deschiderea unei conducte de ciment, de 
aproximativ un metru lăţime, a cărei margine superioară îi presa 
stomacul, provocându-i dureri. Conducta era înfiptă în pământ. 


' Erik Hornung, Das TotenbuchderĂgypter, Zurich şi Munchen, 1979, p. 348; 
p. 174. 

2 Versetul 42, ibid, p. 115. Vezi şi Hornung, Ăgyptische Unterweltsbucher, p. 317. 

3 Ibid, p. 325, vezi şi p. 298. 

Visătoarea ştia că va trebui să plece în „altă ţară", alunecând prin 

conductă, cu capul înainte. 

La trezire, a asociat această „altă ţară" cu un „tărâm al piticilor 
şi al spiritelor" despre care mai visase o dată, în trecut. Interpretez 
visul ei astfel: conducta apare ca un drum al naşterii într-o altă 
existenţă. Visătoarea trebuie să treacă prin conductă cu capul îna¬ 
inte, asemenea unui copil la naştere. Deocamdată, însă, ea stătea 
întinsă „peste" deschiderea conductei, pentru că încă se mai ocupa 
de chestiunile acestei lumi, împotrivindu-se căii întunecate. Ţara în 
care urmează să se nască este „împărăţia piticilor şi a spiritelor" - 
ceea ce, din perspectivă psihologică, este însuşi inconştientul colec¬ 
tiv, dintotdeauna aflat „sub" lumea noastră conştientă, o altă lume 
care este acolo, chiar dacă noi nu observăm. 

Medicii Raymond Moody şi Michael Sabom, precum şi teologul 
Joh. Chr. Hampe menţionează în lucrările lor 1 un motiv asemănător, 
cel al căii de trecere; propriu-zis, este vorba despre cazuri în care 
pacienţii au fost readuşi artificial la viaţă, după un infarct. Majorita¬ 
tea pacienţilor au declarat că au experimentat o stare de mare fe¬ 
ricire, însă unii dintre ei fuseseră obligaţi să treacă mai întâi printr-un 
„scurt blackout " 2 , „o vale întunecată" sau „un tunel" înainte de a 
atinge această stare. O femeie aflată în moarte clinică, reanimată 
cu o injecţie de adrenalină, descrie această trăire astfel 3 : „Pluteam 
într-un puţ lung, care la început părea foarte strâmt, lărgindu-se 
apoi, mereu mai mult. Deasupra mea era un roşu întunecat, iar în 
faţa mea, un albastru negru, care, cu cât îmi ridicam privirea mai 
sus, devenea mai deschis. Imponderabilitatea era minunată (...)." 


1 Raymond Moody, Leben nach dem Tod, Reinbek, 1977; Michael Sabom, Erinne- 
rungen an den Tod, Munchen, 1982; Johann Christoph Hampe, Sterben ist doch an- 
ders, Stuttgart, 1975. - Vezi şi J. Lindley, „Near Death Experiences", în Anabiosis, 
Journal for Near-Death Studies, 1 (1981) Nr. 1. 

2 Hampe, ibid, p. 52/57. 

3 Ibid, p. 83. 

Sau un alt caz 1 : „M-am trezit în întuneric, eram în interiorul unui 
tunel în formă de spirală. Departe, la capătul tunelului foarte îngust 
am văzut o lumină strălucitoare." Apoi, pacientul în cauză povesteşte 
cum aude o voce care îi dă indicaţii. Alţi pacienţi povestesc că s-au 
întors printr-un tunel asemănător în clipele în care medicii îi readu¬ 
ceau la viaţă. 2 Uneori, oamenii pot visa despre moartea altcuiva 
văzând-o ca pe o parcurgere a unui obstacol. în noaptea dinaintea 
morţii tatălui ei, o femeie a visat: 

Sunt într-o staţie de metrou şi îl descopăr dintr-odată pe tatăl 
meu printre oamenii de pe peron. Pare să nu mă observe şi merge 
mai departe. Poartă un costum albastru închis şi arată foarte bine, 
puţin mai slab decât înainte. Merg după el, însă distanţa dintre noi 
rămâne mereu la fel de mare; indiferent dacă mă grăbesc sau merg 
încet, nu pot să-l ajung. Brusc, îl văd cum dispare printr-un perete 
luminos, aflat la capătul tunelului. Intrase prin perete, iar în locul 
lui apăruseră mici lucruri pe care nu le puteam recunoaşte de la 
distanţă. Apoi, o întâlnesc pe mama care îmi spune că l-a văzut pe 
tata dispărând prin perete, iar în acel loc s-au ivit grămadă mulţi 
iepuri. Spun că iepurele e un simbol al fertilităţii şi mi se pare plin 
de sens că şi moartea este fertilă... 

Visul nu mai are nevoie de interpretare. El arată că moartea 
tatălui va aduce visătoarei o creştere (iepuri) a propriei vieţi. 

Uneori, în loc de imaginea trecerii prin tunel, moartea este per¬ 
cepută în vise ca un mare întuneric care învăluie oamenii, ca o ceaţă 
sau ca o pată întunecată, uneori ca un nor care întunecă perspec¬ 
tiva lumii exterioare. 

în disertaţia sa, David Eldred redă ultimul vis al unei muribunde. 
Acesta conţine motivul unui lac de munte calm şi adânc, în care 
visătoarea se fereşte, cu un ultim efort, să nu se prăbuşească. Poate 
că aici este vorba tocmai despre spaima în faţa blackout-u\u\ din 


’ Ibid, p. 89. 

2 Exemple şi ibid, p. 108. 

momentul morţii. Cercetând mai adânc, ar putea fi vorba şi de spaima 
de a deveni inconştient şi astfel de a pierde identitatea eului.' 

O femeie mai tânără, suferind de o boală incurabilă, a murit pe 
neaşteptate dintr-un cu totul alt motiv - o intervenţie chirurgicală 
eşuată. înainte de intervenţia fatală a avut acest vis: 

Mă aflu pe marginea unui lac, sunt cu soţul meu şi cu prieteni. 
Lacul este foarte adânc, apa clar transparentă, curată şi albastră. 
Dintr-odată, văd pe fundul lacului o pasăre neagră: e moartă. Plină 
de compasiune, vreau să mă scufund în apă pentru a o salva, pen¬ 
tru a o căuta. Nu suport gândul că e moartă. Soţul meu intervine 
iubitor, dar ferm, şi îmi cere să nu fac asta, fiindcă e mai bine aşa. 

Mai privesc o dată şi văd ochiul păsării, e un diamant care strălu¬ 
ceşte puternic. Mă trezesc. 

Pasărea moartă este, evident, spiritul stins al vieţii corporale. 
Visătoarea nu ar trebui să se atingă de el fiindcă, în caz contrar, 
s-ar contamina de forţele distrugătoare ale evenimentului morţii. 
Ea trebuie să rămână departe de corpul muribund şi, totuşi, vede în 
el ochiul de diamant al păsării. Diamantul (de la adamas- invincibil) 
este o variantă alchimică a pietrei filosofale, o imagine a Sinelui ca 
nucleu indestructibil al personalităţii. 

Dacă vă amintiţi, femeia a cărei imaginaţie activă despre floare 
am redat-o mai sus, în capitolul al doilea, descria şi ea ultimul ei vis 
înainte de moarte astfel: 

i 

Am o pată neagră în ochi; când o să ajungă în centrul ochiului, 
o să simt o durere scurtă şi puternică, dar doamna X mă va ajuta 
să suport durerea. 


1 Vezi şi J. Lindley, „Near Death Experiences", p. 110: „I was inside a black river. 
Everything was darkness. I was alone and suffering terribly and waves were washing 
tue to and fro. A voicespoke behind me: ...This is the River of Death ...This is eter- 
nity. You are lost. This is eternity." Şi p. 114: o viziune autentică a infernului. 

Pata neagră a însemnat - cum s-a dovedit - moartea care „întu¬ 
necă" şi pune capăt, pentru totdeauna, privirii înspre lumea exte¬ 
rioară. Doamna X era una dintre femeile pe care visătoarea le aprecia 
pentru cunoaşterea psihologică mai vastă, ea reprezintă aici Şinele 
care o ajută să învingă trecerea dureroasă. 

întunecimea incertă este o imagine a morţii prezentă adesea în 
literatura antică. Dacă aşa-numitele keren, fatalii demoni ai morţii 
care scoteau muribunzii din lume, sunt nişte pesonificări, Thanatos 
(moartea) este o reprezentare: fie un nor întunecat, negru sau pur¬ 
puriu, fie o negură care „întunecă" ochii. 1 în rarele sale personificări, 
Thanatos devine un bărbat grav, cu barbă şi aripi. Atunci el ia muri¬ 
bunzii în braţele sale, ocrotindu-i cu tandreţe. 

Revenind la pata neagră ca motiv al morţii, ea apare şi în visul 
unei muribunde, redat de Mark Pelgrin 2 : 

Visez că mă trezesc Văd un cerc colorat, proiectat, ca pe un 
ecran cinematografic, pe draperia care acoperă fereastra din dormi¬ 
torul nostru. Merg cu precauţie în jurul acestui cerc - pare a fi negru. 
Simt că trebuie să merg cu grijă pentru a nu cădea înăuntrul lui. Este, 
evident, o groapă, o gaură neagră. 

Cercul este o imagine a Sinelui. Când apare colorat este plin de 
viaţă, dar pentru visătoare el apare întunecat, ca o gaură neagră pe 
care trebuie să o evite cu teamă. Şinele emană, în mod paradoxal, 
atracţie şi, simultan, o mare teamă de a ni-l apropia. Frica de moarte 
este, aşadar, într-un final, teama noastră de Sine şi de întâlnirea 
interioară cu Şinele. 

Să privim un alt vis, al unui bărbat, de data aceasta. A murit la 
puţine zile după, iar relatarea visului suna astfel: 

1 Vezi Emily Vermeule, Aspects ofCteath in Early Greek ArtandPoetry, p. 37-41. 

2 Mark Pelgrin, And a Time to Die, p. 78. 

96 j VISELE Şl MOARTEA 



în mijlocul unui tablou văd un patrulater negru. Este un fel de 
cufăr medieval. Din el ies fulgere roşii. Aceste fulgere descoperă 
un cer pictat în culori pastel, în principal galben şi albastru, cu un 
soare strălucitor aflat sus, în dreapta tabloului. 

Cufărul aminteşte de sicriu, locul ultimului somn. Din el ies însă 
fulgere, simboluri ale iluminărilor spontane. Ele fac să apară cerul 
de un albastru delicat - o imagine frecventă a lumii de apoi. Soarele 
este simbolul sursei cosmice a luminii conştiinţei. Fulgerele amin¬ 
tesc şi de concepţia lui Origen, menţionată anterior, în care învierea 
este privită ca spintherismos, o emanaţie de scântei a cadavrului, 
reprezentând ieşirea sufletului din corpul mort. în tradiţia islamică, 
morţii trebuie să treacă peste podul Sirat, un pod „mai subţire 
decât un fir de păr, mai tăios decât o sabie, mai întunecat decât 
noaptea". Totuşi, cei credincioşi, când îl traversează, ajung dincolo 
„iute ca fulgerul". 1 Patrulaterul negru, din visul de mai sus, pare o 
variantă a „trecătorii întunecate" despre care vorbim. 

Arhitectura şi ornamentele mormintelor reprezintă frecvent, 
direct şi concret, motivul trecătorii. Emily Vermeule, studiind mor¬ 
mintele miceniene, a arătat că pe acestea figurează un model pentru 
geografia generală a tărâmului morţilor, Hadesul: mai întâi apare un 
culoar care coboară (dromos), apoi urmează o deschidere mică şi 
strâmtă (stomion, denumirea grecescă pentru„gură") şi, la capăt de 
tot se află camera mortuară, înaltă şi largă, acea cameră nupţială 
(thalamos) 2 ca un pântec săpat în pământ, unde mortul, odată depus, 
îşi începe renaşterea. 

Mormintele săpate în stâncă şi descoperite pe numeroase şan¬ 
tiere arheologice ar putea avea o strânsă legătură cu „întunecatul 
drum al naşterii". Simbolul căii sad al trecătorii întunecate indică, 
în mod esenţial, o trăire pur psihică: presiunea trecerii, teama de 


' Imam'Abd ar-Rahim ibn Ahmad al-Qadi, DasTotenbuch des Islam,p. 141-142. 

1 Emily Vermeule, Aspects ofDeath, p. 51 şi urm. 

blackout sunt astfel transpuse în imaginile concrete ale obiectelor 
arhaice, la nivelul mormântului sau al sicriului. 1 

întorcându-ne la vechiul Egipt, descoperim că mormântul era 
construit ca o grotă, locul ascuns al unui proces de renaştere din 
apele primordiale. Aşa cum au arătat cercetările fui Helmut Brunner, 
galeriile mormintelor regale sunt „caverna lui Sokar", un loc mitic al 
regenerării şi al renaşterii mortului 2 . în zilele noastre, în multe zone 
ale Africii, morţii sunt încă îngropaţi în poziţie ghemuită, feţală. La 
zuluşi, de exemplu, văduva primeşte mortul în poală şi apoi ea este 
cea care îl aşază într-o nişă, denumită semnificativ „buricul". Ea îi 
pune în mână grăunţe, prin aceasta pregătindu-l pentru noua sa 
naştere. După un timp, mortul este scos din mormânt şi readus în 
sat, ca „spirit al strămoşilor" 3 , dăruind celor vii fertilitate şi protecţie. 

La indienii Hopi din America de Nord, există credinţa că sufletul 
mortului pleacă în lumea de jos, strecurându-se printr-o mică adân¬ 
citură pătrată, sipâpu. Această adâncitură are semnificaţia unui 
„loc sacru" şi este copia locului originar, a unei găuri prin care 
seminţia Hopi a ieşit pentru prima dată, din adâncuri, la suprafaţa 
pământului. 4 

„întunecatul proces al naşterii" este descris ca trăire psihică în 
textul Comarios (paragraful 4), la care ne întoarcem din nou: „lată 
misterul filosofilor: în ceea ce-l priveşte, strămoşii noştri au jurat să 
nu-l dezvăluie sau să-l răspândească pentru că înfăţişarea şi acţiu¬ 
nea sa sunt divine. El este divin, fiindcă - unit cu divinitatea - de¬ 
săvârşeşte substanţele; astfel că spiritele se pot încarna, iar ceea ce 
e mort poate fi însufleţit şi primeşte [din nou] pneuma care emană 


1 Este vorba, în cele din urmă, de o variantă a modelul originar al călătoriei 
nocturne pe mare. Vezi Uwe Steffen, Das Mysterium von Tod und Auferstehung, 
Gottingen, 1963. 

2 Helmut Brunner, „Unterweltsbucher in ăgyptischen Konigsgrăbern", în Leben 
und Tod in den Religionen, p. 224 şi urm. Sokar este un vechi zeu al morţilor. 

3 Theo Grundermaier, „Todesriten und Lebenssymbole in den afrikanischen 
Religionen", ibid, p. 250 şi urm. 

4 Vezi Detlef Ingo Lauf, „ImZeichen des groBen Uberganges", p. 95. 

98 I VISELE Şl MOARTEA 



din el; şi prin asta, ceea ce e mort e înfrânt şi ele (spiritul şi corpul) 
se înving unul pe celălalt. La fel, pneuma întunecată se umple de 
lipsă de sens (mataiotes) şi deznădejde (athymias): de aceea, cor¬ 
purile nu se pot înălbi şi nu pot regăsi frumuseţea şi culoarea dă¬ 
ruite de Creator (căci tot ce este corp, suflet şi spirit este slăbit din 
cauza întunericului întins pretutindeni)." 

Tenebrele primordiale, cele din lumea Hadesului sunt descrise 
aici ca spirit al futilităţii (mataiotes) şi al descurajării (athymias), altfel 
spus, ca stare de profundă depresie şi un sentiment al deplinei lipse 
de sens . 1 Thanatos poartă adesea, în vechea Grecie, denumirea de 
thymoraistes: cel care doboară thymos-u\ (curajul de a trăi sau im¬ 
pulsul vieţii). Această depresie care apare înainte de sfârşitul pro- 
priu-zis a fost descrisă de Elisabeth Kubler-Ross în cazul a numeroşi 
muribunzi. După părerea mea, ea are rolul de a detaşa ^conştiinţa 
muribunzilor de lumea exterioară care, ca în orice episod depresiv, 
este resimţită ca futilă, lipsită de orice sens. în acest sens trebuie 
interpretat şi visul de mai sus, unde ochii atinşi de ceaţa întunecată 
pot simboliza perspectiva asupra lumii exterioare. Această lume 
trebuie să se sfârşească acum şi să facă loc unei întoarceri totale la 
imaginile lumii interioare. Demonul deznădejdii se naşte din eul 
absorbit încă prea mult de exterior şi lumea vizibilă, fiind astfel 
împiedecat să vadă suficient de bine „realitatea sufletului". 

Tema acestui „demon al lipsei de sens " 2 este imediat evidentă 
în visul unei femei lipsite de religiozitate, îndatorate unei concepţii 
de viaţă iluminist-materialiste. Relatarea visului a fost notată de 
Christa Meves: 

Stau complet descurajată undeva într-o curte. Nu există nicio 
ieşire. Pe o latura a curţii stau gunoieri. Ei spun că pe acolo nu pot 
ieşi, pentru că acolo e o maşină de sfărâmat automobile. Alt bărbat 


' Vezi Raymond A. Moody, „Ein Reich der Verwirrten Geister", în Leben nach 
dem Tod, p. 34 şi urm. 

2 Christa Meves, în Leben nach dem Sterben, editată de A. Rosenberg, p. 74 
şi urm. 

spune că există o uşă turnantă prin care m-ar putea scoate. Mi-e 
frică însă că ar putea fi o capcană, aşa că rămân în curte şi merg în 
cerc de-a lungul zidurilor. Mă comport ca toţi ceilalţi, ca şi când aş 
fi ieşit la plimbare, dar sunt chinuită de spaima că nu o să-mi mai 
găsesc casa. 

Pentru că această femeie ignoră valorile spirituale interioare, ea 
se identifică în mod conştient doar cu corpul ei. Dar corpul celui care 
persistă într-o asemenea concepţie este ameninţat, aşa cum spune 
visul, în termeni duri, că va ajunge la gunoi. în visele oamenilor mo¬ 
derni vom întâlni adesea automobilul, care simbolizează fie corpul, 
fie modul obişnuit în care ne mişcăm în lumea exterioară. Visătoarei 
îi este teamă să treacă prin uşa turnantă care-aici înlocuieşte calea 
pe care deja am întâlnit-o, cea a tunelului. în mod semnificativ visul 
aduce o uşă turnantă, fiindcă, în cazul în care visătoarea ar încerca 
să o folosească, uşa s-ar roti în jurul centrului cu cca 180 de grade. 
Şi atunci, dacă ea ar avea încredere să-l urmeze pe bărbatul care îi 
oferă ajutorul, s-ar produce o schimbare de direcţie. Totuşi, ea nu 
sesizează decât o capcană, crezând vădit, la fel ca mulţi oameni, că 
tradiţiile religioase sunt doar „opiu pentru popor", nimic altceva 
decât simple iluzii. Ea va rămâne aşadar captiva „demonului lipsei 
de sens" şi se va învârti pe loc, într-un cerc vicios. 

Această sumbră perspectivă mă duce cu gândul la o experienţă 
redată de Raymond Moody 1 , în care apare un „tărâm intermediar" 
unde spirite fantomatice ale morţilor se mişcau fără sens. „Imagi- 
naţi-vă nişte fiinţe care păreau să aibă un cap foarte curbat şi care 
vedeau numai din această poziţie, aplecată adânc. Trăsăturile chi¬ 
purilor lor erau pline de tristeţe şi disperare. Păreau că se mişcă, 
târându-se... îmi dădeau senzaţia că sunt vlăguiţi, tâmpi şi mâhniţi, 
îţi dădeau senzaţia că vor bântui pe vecie, fără să ştie încotro merg, 
pe cine urmează şi nici ce caută din priviri... Erau confuzi în cel mai 
înalt grad. Păreau să nu aibă nici cea mai vagă idee despre cine sau 


' Raymond A. Moody, Nachgedanken uber das Leben nach dem Tod, Reinbeck, 
1978, p. 34 şi urm. 

ce sunt, de fapt. Probabil că pierduseră orice cunoaştere de sine, iar 
identitatea lor părea şi ea să fi dispărut." 

Moody descrie, de asemenea, trăiri luminoase, dar acest tablou 
sumbru al vieţii de după moarte reflectă cel mai bine esenţa nume¬ 
roaselor poveşti cu spectre şi stafii, răspândite în întreaga lume, relatări 
despre spirite ale morţilor bântuind neliniştite, căutându-şi fără 
odihnă mântuirea. Chiar şi experienţa noastră onirică vorbeşte doar 
foarte rar în imagini frumoase despre lumea de dincolo a inconştientu¬ 
lui; de cele mai multe ori, visul prezintă, de fapt, scene apăsătoare. 
Ceea ce mi se pare, aşadar, decisiv înainte de final este gradul de ma¬ 
turitate atins de fiinţa umană, bărbat sau femeie, înainte de propria 
moarte, faptul că aceasta şi-a găsit sau nu o legătură cu propriul Sine. 

Legat de aceast aspect, F.M. Kelly 1 relatează visul unei muri¬ 
bunde în vârstă. în acest vis consolator arată cum se poate petrece, 
înainte de moarte, o „schimbarea de direcţie": 

Visătoarea vede o lumânare aprinsă pe pervazul interior al feres¬ 
trei salonului de spital şi îşi dă brusc seama că se va stinge. O prinde 
groaza de marele întuneric care se apropie de ea. Dintr-odată, aceeaşi 
lumânare străluceşte, din nou, de cealaltă parte a ferestrei, iar ea 
se trezeşte. 

Visătoarea a murit în aceeaşi zi, într-o desăvârşită linişte. Trecerea 
dintr-o lume în alta conţine, pe moment, un element de spaimă şi 
nelinişte; lumânarea care ajunge pe partea cealaltă, traversând fe¬ 
reastra închisă, pare să se fi dematerializat, pentru ca, aproape in¬ 
stantaneu, să se materializeze într-un nou loc. Psihologic, în cazul 
acestei femei, depresia şi teama nu durează decât o clipă. în alte 
cazuri, angoasa poate dura, însă, mai mult. 

în alte vise, „calea întunecată" se arată ca o călătorie spre vest, 
spre tărâmurile sau ţările Soarelui-Apune. Putem vorbi aici de obiceiul 
larg răspândit de a aşeza rfiortul într-o barcă şi de a-l trimite în larg, 


' Frazier Millie Kelly, Dreams and Preparation for Death. Această lucrare redă 
într-o formă de excepţie seriile de vise a trei pacienţi muribunzi. 

dar şi de concepţia, mult mai generală, despre moartea ca o călătorie 
în necunoscut, de cele mai multe ori, spre un tărâm situat în vest, 
locul unde soarele apune. 1 Dacă e să mă bazez pe experienţa anali¬ 
tică, motivul călătoriei este simbolul oniric cel mai frecvent al unei 
morţi apropiate. Este, de alftel, un simbol frecvent şi de aceea, în 
această carte, mă voi limita la două exemple, lată visul unei femei, 
chiar înainte de a se stinge 2 : 

Am împachetat două geamantane; unul cu hainele mele de 
lucru, apoi am umplut un geamantan, un model Transeuropean, 
cu bijuteriile, jurnalele şi tablourile mele. Unul este pentru acest 
continent, celălalt pentru America. 

Nu este greu de interpretat: acolo unde merge această femeie, 
undeva înspre vest, în „ţara apusului" nu poate duce hainele de 
lucru, adică atitudinile şi obişnuinţele sale zilnice. Dar, cu siguranţă, 
poate lua comorile interioare ale sufletului. 

Al doilea exemplu redă visul unei alte femei, consemnat de 
Mark Pelgrin 3 : 

L-am întâlnit pe soţul meu (care mi-a apărut că ar fi încă în viaţă) 
şi mi-a spus că totul va fi bine, să nu-mi facgnji. Mi-am luat rămas-bun 
de la el şi dintr-odată mă aflam pe malul mării. Plaja era minunată şi 
a început să se întunece. Plaja era goală, cu excepţia câton/a bărci. 

Cea mai amplă dezvolatare a motivul călătoriei o vom găsi tot 
în cultul egiptean al morţilor. Bau 4 , sufletele răposaţilor, pleacă 


' Pentru documentaţie vezi Detlef Ingo Lauf, „Im Zeichen des groBen Ubergangs", 
în Leben und Tod in den Religionen, p. 42 şi urm. 

2 Consemnat de Christa Meves, în Leben nach dem Sterben, p. 75. 

3 Mark Pelgrin, And a Time to Die, p. 78. 

4 Pluralul lui Ba - partea nemuritoare, volatilă, a sufletului omenesc, conform 
concepţiei egiptene. 

Fig. 10: Răsărit de soare, reprezentat intr-un djed (semn grafic pentru 
„durată" şi imagine a lui Osiris). Pentru egipteni, soarele simboliza starea 
cea mai inaltă a conştiinţei, iar răsăritul soarelui, imierea. 


însoţiţi de zeul soarelui, care-i poartă în barca sa. Călătoria în lumea 
de dincolo urmează traseul soarelui, începând cu coborârea în lu¬ 
mea de jos, în „cavernele lui Sokar", şi continuă, prin multe alte 
teritorii, uneori îngreunată de puteri ameninţătoare, spre est. Aici, 
mortul, regenerat odată cu soarele, se reîntoarce la viaţă, în timp 
ce mumia sa rămâne în lumea de jos. Sub noua sa înfăţişarea, ca 
Ba, îl însoţeşte pe zeul soarelui şi el renăscut, la răsărit (v. Fig. 10). 

Să ne aducem aminte de visul în care apărea un cufăr negru. 
Acolo, soarele era ţinta călătoriei în moarte şi, sub acest aspect, el 
simboliza gradul cel mai înalt de conştiinţă, ţelul procesului de indi- 
viduare. Orientarea mormintelor spre est, atestată cu privire la multe 
dvilizaţii dispărute, dar întâlnită şi în unele culturi actuale, se bazează 
pe aceeaşi credinţă că învierea este, într-un fel, un nou răsărit. 

în Egipt, legătura dintre traiectoria soarelui şi misterul morţii şi al 
vieţii a cunoscut o dezvoltare de o extraordinară bogăţie simbolică. 
Helmut Brunner consideră că soarele era, pentru egipteni, însuşi 
garantul ordinii: „Noapte, întuneric, moarte reprezintă un pericol 
pentru om, pentru că toate trei au o legătură cu lumea de dinainte 
şi din afara Creaţiei, adică din afara ordinii cunoscute nouă. în 
această stare de non-ordine, pe care egipteanul antic o numeşte kra, 
adică non-existenţâ, viaţa omenească este imposibilă, la fel cum este 
imposibilă şi în lipsa soarelui." 1 Tocmai de aceea egiptenii au ales să 
se închine soarelui, „simbol al noii vieţi de după moarte [pe care] 
l-au slujit cu desăvârşită seriozitate şi o uriaşă risipă materială şi spi¬ 
rituală". 2 De fapt, din expunerea lui Brunner rezultă, chiar dacă el 
nu o spune în aceste cuvinte, că soarele este pentru vechii egipteni 
un simbol al originii conştiinţei. 

Este vorba, am putea spune, de acel punct decisiv, de o impor¬ 
tanţă cosmică, în care se atinge starea de conştiinţă, o descoperire 
pe care a făcut-o şi C.G. Jung în timpul călătoriei sale în Africa 3 : 
„Atunci am înţeles că în suflet sălăşluiesc încă de la începutul înce¬ 
putului o nostalgie a luminii şi o dorinţă inepuizabilă de a ieşi din 
originara-i obscuritate. Când vine noaptea cea mare, totul capătă 
nuanţa unei adânci melancolii şi a unui nespus dor de lumină. Este 
ceea ce exprimă ochii primitivilor şi ceea ce se poate citi şi în ochii 
animalelor. în ochii animalului e tristeţe şi noi nu ştim dacă ea ţine 
de sufletul lui sau conţine o semnificaţie dureroasă care emană din 
acea fiinţă primitivă. Asta e atmosfera Africii, experienţa solitudi¬ 
nilor ei. Sunt tenebrele primordiale, un secret matern. De aceea, 
naşterea soarelui dimineaţa este o trăire copleşitoare pentru negri. 
Clipa în care se face lumină este Dumnezeu. Clipa aduce mântui¬ 
rea, eliberarea. E o experienţă originară a momentului trăit şi este 
deja pierdută şi uitată când se crede că soarele este Dumnezeu. 


' Helmut Brunner, „Unterweltsbiicher in ăgyptischen Konigsgrăbern",în Leben 
und Tod in den Religionen, p. 221. 

2 Ibid, p. 228. 

3 Erinnerungen, Trăume, Gedanken, p. 272. Amintiri, vise, reflecţii, p. 311. 

5untem bucuroşi că noaptea, in care bântuie spiritele, s-a sfârşit 
acum! - înseamnă deja o raţionalizare. în realitate, o cu totul altă 
obscuritate decât noaptea naturală apasă greu asupra acelui loc de 
pe pământ: e originara noapte psihică - nenumăratele milioane de 
ani în decursul cărora totul a fost aşa cum încă este şi azi. Dorul de 
lumină este dorul de conştiinţă." 

A participa la viaţa soarelui însemna pentru egiptean a participa 
la procesul necontenit al devenirii conştiinţei şi al culturii umane. 
Aceeaşi semnificaţie a luminii rămâne şi astăzi la baza obiceiului de 
a aprinde lumânări în capelă sau pe mormine şi de a le păstra 
nestinse (la fel, în Antichitate, se foloseau făcliile). întregul ritual 
pare să fie o magie analogică 1 prin care se invocă, pentru defunct, 
binefacerile unei noi vieţi şi trezirea la o nouă conştiinţă. 


' Vezi Franz Cumont, Lux Perpetua, p. 49 şi urm. Lumina alungă de asemenea 
toţi demonii. Datorez dr. Renâ Malamud trimiterea la această carte. 



5 

MOARTEA CA SINISTRUL 
SAU PROTECTORUL „CELĂLALT" 

Ne reprezentăm deseori moartea care se apropie ca pe un in¬ 
trus, ceva străin care irumpe dintr-odată şi forţează cursul obişnuit 
al vieţii noastre de zi cu zi. 0 să dau pentru început mai multe 
exemple. Un om de afaceri, trecut de 50 de ani, mă rugase, la un 
moment dat, să-l iau în analiză. Se simţea frustrat, înglodat în 
muncă şi acum căuta un sens mai adânc al vieţii lui. lată primul său 
vis din analiză: 

Se trezeşte (în vis) în mijlocul nopţii, într-un spaţiu întunecat, 
situat pe jumătate sub pământ, şi era în patul său. Prin fereastră 
străbate o rază limpede de lumină. Dintr-odată, în camera lui stă 
un necunoscut care îi provoacă o îngrozitoare spaimă insuportabilă; 
se trezeşte ud de transpiraţie. 

Ştim că primul vis din analiză este adesea profetic. 0 anticipează 
simbolic dezvoltarea viitoare care, într-un anumit sens, se pregăteşte 
deja în inconştient. La început nu am înţeles visul şi m-am limitat la 
a-i spune visătorului că ceva foarte înspăimântător, ceva ce îi este 
străin încă, se apropie de el, însă, în compensaţie, o lumină, o ilumi¬ 
nare sau o descoperire va fi legată de venirea acestui necunoscut. 

După câteva şedinţe de analiză, visătorul nu a mai apărut; mă asi¬ 
gura, însă, telefonic, din când în când, că doreşte să continuăm, dar 
că este copleşit de muncă. Un an mai târziu, am aflat că e pe moarte 
din cauza unui cancer de măduvă a spinării. „Spărgătorul" sinis¬ 
tru din visul lui iniţial nu fusese nimeni altcineva decât moartea! 

Un vis asemănător al unui bărbat ce nu mai avea mult de trăit 
relatează şi R. Lindner 1 : 

Vin acasă şi deschid uşa locuinţei. Când intru, am senzaţia că 
ar mai fi cineva acolo... Mă uit în camera mea şi înăuntru e un 
bătrân (un bărbat de peste 60 de ani, pe care îl vedeam câteodată 
în tramvai) care arată ca moartea. A intrat prin efracţie, e un spăr¬ 
gători Cuprins de oroare, fug din casă, dar nu pot încuia uşa pe 
dinafară, aşa că sun la un vecin şi cer ajutor. Dar nu apare nimeni, 
nimeni nu îmi deschide. Sunt absolut singur şi mă întorc în locuinţa 
mea, unde străinul aşteaptă, în camera mea. 

Cu şase luni înainte de a muri, pacientul lui Edinger a trăit în vis 
ceva asemănător, o primă premoniţie a propriei morţi: 

Sunt acasă, însă undeva unde n-am mai fost niciodată. Intru în 
cămară să-mi iau ceva de mâncare. Rafturile sunt încărcate cu 
mirodenii, toate de aceeaşi marcă, dar nu e nimic de mâncat. Simt 
că nu sunt singur în casă. Se crapă de ziuă sau e lumina lunii? Apăs 
pe întrerupător, dar lumina vine dintr-o altă cameră. Scârţâie ceva. 

Nu sunt singur. Mă întreb unde mi-e câinele. Am nevoie de mai 
multă lumină. Am nevoie de mai multă lumină şi de mai mult curaj. 
Mi-e frică. 


1 Din H. Aichlin, D. Feist, R. Herzog, R. Lindner, H.G. Pohlmann, TodundSterben, 
Giitersloh, 1978, p. 73; citat după J.E. Meyer, Tod und Neurose, Vandenhoeck & 
Ruprecht, Gdttingen, 1973, p. 18 şi urm.; nu am avut acces direct la carte. 

Această prezenţă nevăzută a unui sinistru celălalt vizează, evident, 
moartea. Un alt vis asemănător, comunicat de Kurt Luckel 1 , aparţine 
unei femei de 78 de ani: 

Bate la uşa din faţă, apoi, la cea interioară. Apoi, cineva intră în 
camera mea, rămâne în picioare, lângă uşă şi aşteaptă. Nu-mi pot 
da seamă dacă e bărbat sau femeie. Ea (!) stă la uşă, în picioare, nu 
se apropie, stă acolo şi aşteaptă. Mi se face frică - aprind lumina şi 
strig: Afară! Mai rămâne acolo puţin timp - apoi, dispare. Sunt 
foarte speriată. Mă simt groaznic. Strig după ea: Ce vrei de la mine? 

Să nu mai vii pe-aicil... Dar după aceea, nu mai pot adormi. 

De data aceasta, discutând visul, femeia realizează ea însăşi că 
este posibil să fi fost un „trimis al Domnului", adică moartea. 

Moartea apare des personificată în mitologia multor popoare, 
atât ca o figură masculină, cât şi feminină. Edgar Herzog, care a 
adunat numeroase relatări onirice şi a alcătuit o impresionantă 
imagine a morţii mitice personificate (prin figuri masculine sau fe¬ 
minine), a arătat că numele zeiţei Hei şi al nimfei Calypso provin 
din aceeaşi rădăcină, Kel(n), care înseamnă „ascuns în pământ". 2 
Ştim, de asemenea, că vechile popoare asiatice vedeau boala sau 
moartea ca pe un demon (sau ca pe mai mulţi) numit Kalan sau Kala 
(acesta din urmă cu chip de câine). 3 

Mai frecvente decât reprezentările antropomorfe sunt repre¬ 
zentările morţii ca alteritate. Aici domină figurile de animale, mai 
ales lupul sau câinele. în mitologia germanică, zeiţa Hei este sora 
lupului Fenris, corespondentul Cerberului din mitologia greacă, fiu 
al femeii-şarpe, Echidna. 4 în Germania şi Elveţia, mai există şi azi 
legende şi credinţa că atunci ţi se arată un câine negru este semn 


' Kurt Luckel, Begegnung mit Sterbenden, p. 95 şi urm. 

2 Edgard Herzog, Psyche und Tod, p. 41 şi urm. 

3 Ibid, p. 46. 

4 Ibid, p. 47. 

că cineva urmează să moară. In noaptea morţii mamei sale, înainte 
să fi aflat vestea, C.G. Jung a avut acest vis: 1 

Mă aflam Intr-o pădure deasă şi întunecoasă... Era un peisaj 
eroic, primitiv. Deodată am auzit un şuierat ascuţit... Genunchii mi 
s-au muiat de frică, in tufişuri am auzit un trosnet şi un câine-lup 
imens, cu botul înfricoşător, a ţâşnit de-acolo... A trecut în goană 
pelângămine, iar eu amştiutcă Vânătorul Sălbaticii poruncise să-i 
aducă un om... în dimineaţa următoare am primit vestea morţii 
mamei mele. 

Vânătorul Sălbatic, continuă Jung, este Wotan, Mercur al alchi¬ 
miştilor. Visul spune, de fapt, că sufletul mamei a fost preluat „în 
acel context mai vast al Sinelui... în acea totalitate de natură şi spirit 
care înglobează conflictul contrariilor". Mitologic, câinele este pre¬ 
zentat adesea ca însoţitor în lumea de dincolo, un însoţitor ce vin¬ 
decă şi protejează. 2 Zeul cu cap de şacal al egiptenilor, Anubis, este 
cel ce aduce învierea, iar în credinţa aztecă, un câine galben sau roşu, 
Xolotl, readuce la viaţă morţii de pe lumea cealaltă. Şi în India, Shiva 
distrugătorul, zeu al morţii, este numit „Domnul câinilor". Zeiţa 
morţii Nehalennia este reprezentată între un coş de mere (fructele 
vieţii) şi un câine-lup 3 . în Eneida, Vergilius spune că Cerber, păzitorul 
Hadesului, ar fi, de fapt, însăşi Terra care înghite cadavrele. Şarpele 
şi pasărea sunt şi ele reprezentări tradiţionale ale morţii. 

în impresionantul ei eseu, Experienţa morţii interpretată din 
perspectivă psihologică 4 , Liliane Frey relatează un caz interesant al 
unui bărbat tânăr, sănătos şi de succes, care călătorea în Orientul 
Apropiat. El are un visîn care „celălalt", alteritatea, apare ca diavol: 


' Erinnerungen, Traume, Gedanken, p. 316. în română: Amintiri, vise, reflecţii, 
p 357-358. 


2 Exemple la Herzog, ibid, p. 51. 

3 Ibid, p. 59. 

4 în Marie-Louise von Franz, Aniela Jaffă, Liliane Frey, Im Umkres des Todes. 
Zurich, 1980, p. 32 şi urm. 

Urcam, împreună cu un flăcău, o pantă abruptă, acoperită cu 
iarbă, fnainte de a ajunge pe platforma înaltă... diavolul apăru în 
peisaj, de undeva din spate. Mă observă, vine spre mine şi îmi spune 
că în curând va avea de-a face cu mine. Stăteam în faţa lui, pe ju¬ 
mătate respectuos, pe jumătate provocator, şi i-am răspuns: „Ştiu, 
de s-ar întâmpla asta, aş scăpa cu viaţă." Diavolul râse şi spuse că 
după aceea ar mai fi, pe ici pe colo, câte-o bucurie. Era îmbrăcat 
cu o haină arăbească lungă, avea tenul cafeniu-închis, iar când şi-a 
aranjat straiul, în cute au apărut toate culorile. Pe un obraz avea o 
pată de un roşu-stacojiu; am resimţit-o ca pe un stigmat, ca pe un 
păianjen negru. 

La câteva zile după acest vis, tânărul şi-a găsit moartea în de¬ 
şertul egiptean; fusese victima unui accident aviatic. „Păianjenul 
negru" 1 este o aluzie la „marea mamă", aşa cum şi-a notat el în¬ 
suşi. Astfel că, potrivit interpretării lui Liliane Frey, visătorul a fost, 
în fapt, doborât de forţa covârşitoare a inconştientului, adică de 
legătura sa cu Marea Mamă. 

Dacă amplificăm şi mai mult visul, acest diavol îmbrăcat în strai 
arăbesc aminteşte de anumite tradiţii alchimice arabe în cadrul 
cărora „piatra filosofală", Şinele, apare iniţial ca duşman fatal al 
adeptului. în Cartea lui Ostanesse spune, de pildă 2 , despre piatra 
filosofală că este „un arbore care creşte pe vârfurile munţilor (...) 
un tânăr bărbat născut în Egipt; este un prinţ originar din Andaluzia 
care doreşte chinul căutătorului (...) pe care învăţaţii nu sunt în 
stare să-l învingă. Nu văd împotriva lui nicio altă armă decât capi¬ 
tularea, niciun alt armăsar decât ştiinţa, niciun alt scut decât înţe¬ 
legerea. Dacă, însă, căutătorul stă în faţa lui cu aceste trei arme şi 
îl ucide, după moarte, el va fi viu din nou; atunci va pierde orice 
putere şi-i va acorda căutătorului cea mai înaltă putere şi acesta 
din urmă va ajunge aşa la ţelul dorinţelor sale..." 


' Să ne gândim la nuvela cu acelaşi nume a lui Jeremias Gotthelfs. 

2 M. Berthelot, La Chimie au Moyenâge, 3 voi., ediţie nouă Philo Press, 
Osnabruck şi Amsterdam, 1967. 

Jung explică textul', amintind mai întâi de Enkidu, oponentul 
htonic al eroului Gilgameş, care apare iniţial ca duşman, pentru a 
se transforma în prieten după înfrângerea sa. „Psihologic, asta 
însemnă că prima întâlnire cu Şinele poate prezenta toate acele 
trăsături negative care caracterizează aproape întotdeauna prima 
ciocnire nepregătită cu inconştientul." Un alt text alchimic spune 
despre piatra filosofală 2 : „Această piatră îşi are originea într-un loc 
înalt şi glorios al supremei spaime, care a adus multor înţelepţi moar¬ 
tea." „Sinistrul celălalt", pe care până acum l-am interpretat ca fiind 
moartea în visele expuse, nu este, în fapt, nimeni altcineva decât 
Şinele. Moarte şi Sine-altfel spus, imagini ale lui Dumnezeu-sunt, 
de facto, de nediferenţiat. 

Dar culorile strălucitoare văzute de tânăr în cutele veşmântului 
diavolului, în ultimul vis citat, arată că această figură, denumită 
„diavol", este mai degrabă o figură a lui Mercur. Nu despre spiritul 
Mercur se spune deseori, în textele alchimice, că poartă omnes 
colores, toate culorile? Jocul culorilor (cauda pavonis) apare în pro¬ 
cesul alchimic după nigredo (faza operei la negru). La fel spune şi 
„diavolul": „După aceea, ar mai fi, pe ici pe acolo, câte-o bucurie", 
adică va mai fi viaţă, după traversarea rw'gredo-ului. 

Muribunzii hinduşi îl văd adesea, în ultimul ceas, pe zeul morţilor, 
Yama, „complet în negru, înalt, robust" sau pe unul dintre mesage¬ 
rii săi, aşa-numiţii Yamdu's veniţi pentru a-i lua, 3 în timp ce creştinilor 
le apar, frecvent, îngeri cu acelaşi rol. 4 Din punct de vedere psiholo¬ 
gic, intrusul înspăimântător menţionat la început reprezintă mai 
curând o imagine generală a „celeilalte jumătăţi a sufletului" indivi¬ 
dual al muribundului, în vreme ce ultimele figuri menţionate, Mercur, 
diavolul, Yama, îngerii apar mai ales ca un simbol al Sinelui în aspec¬ 
tul său suprapersonal. Chiar dacă aceste două aspecte nu sunt strict 


' C.G. Jung, Der philosophischeBaum, GW 13, par. 424şi urm., mai ales par. 428. 

2 Citat ibid, par. 429. 

3 Vezi materialul colectat de Karlis Osis şi Erlendur Haraldson, Der Todein neuer 
Anfartg, Freiburg in Breisgau, 1978/1979, p. 51, 54, 209 şi urm. 

4 Ibid, p. 105, 112. 

separate de o limită psihologică, descrierile lor sunt, totuşi, extrem 
de diferenţiate din punct de vedere al culturii în care apar. 

Aspectul generator de groază, straniul alterităţii îmi pare, în limita 
experienţei mele, că intervine, în special, atunci când visătorul nu are 
încă o legătură cu moartea sau nu o aşteaptă. în principiu, figura 
morţii personificate (Diavol, Yama, Zeus, Hades, Hei ş.a.) pare să nu 
fie nimic altceva decât latura întunecată a imaginii lui Dumnezeu. 
De fapt, Dumnezeu sau o zeiţă aduce omului moartea şi, cu cât 
omului îi este mai puţin familiară această latură întunecată a divini¬ 
tăţii, cu atât o resimte puternic negativ. Dar marile religii au ştiut 
întotdeauna că moartea şi viaţa participă la acelaşi mister divin din 
spatele existenţei noastre. 

Moartea ca alteritate, personificată de „celălalt" şi care îi ia pe 
vii, apare, uneori, în vise, ca o figură neîndoielnic pozitivă. 1 Astfel, 
în cadrul analizei sale, o persoană abia trecută de 50 de ani a avut 
următorul vis de început: 

Stătea pe o câmpie gri, inundată de o ceaţă tulbure, cerul era 
acoperit de nori cenuşii. Deodată, o deschidere în nori face loc lumi¬ 
nii, lăsând să se vadă un băieţandru gol, cu pantofiori înaripaţi, care 
privea în jos. Visătorul simte o iubire neţărmurită pentru acest copil 
şi îl cuprinde un sentiment de adâncă fericire. 

Visul m-a speriat fiindcă m-am gândit imediat la Hermes (Mercur), 
cel care duce sufletele morţilor în lumea de dincolo. într-adevăr, s-a 
dovedit curând că sănătatea visătorului era zdruncinată şi rolul ana¬ 
lizei a devenit acela de a-l călăuzi spre moartea timpurie. Hermes 
este interpretul şi cârmaciul viselor, mijlocitorul în contact cu con¬ 
ţinuturile inconştiente. 2 Acelaşi zeu era denumit, în inscripţiile 
etrusce şi turmaitas, Hermes al Hadesului! 


' în Der Tod in Venedig (Moartea la Veneţia), Thomas Mann descrie această 
trăire a sinistrului şi, în acelaşi timp, a atractivului „celălalt", care nu este însă proiectat 
în interior, ci asupra unui om din lumea exterioară. 

2 Vezi Karl Kerăny, Hermes der Seelenfuhrer, Zurich, 1944, p. 94. 

înainte de a se stinge în spital, acest bărbat îşi murmura mereu 
(după cum mi-a relatat prietenul lui): „Ce doreşte această frumoasă 
indiancă de la mine?" Evident, personajul care trebuia să-l ia devenise 
o figură a animei, la fel ca în visul legat de anima pe care l-am ana¬ 
lizat în capitolul III 1 . Pentru un european, „indian" trimite la exotic, 
misterios, greu de înţeles. Un aspect încă necunoscut al sufletului 
său vine la muribund să îl ducă în partea cealaltă. Nu pare a fi im¬ 
portant, de fapt, dacă este vorba despre un personaj masculin sau 
feminin, anima ( animus , în cazul femeilor) sau Şinele. De fiecare 
dată, avem o personificare a inconştientului încă ignorat. Tocmai de 
aceea, în mitologiile întregii lumi, moartea ia chip, fiind personificată 
fie de o figură masculină, fie de una feminină. Aşa cum am mai 
amintit, vechii perşi credeau că mortul, în drumul său spre lumea de 
dincolo, trebuie să treacă mai întâi peste un pod, numit Chinvat. 
Podul era subţire ca un fir de păr pentru omul rău, astfel că el se 
prăbuşea în lumea demonilor. Dimpotrivă, cel evlavios era întâmpinat 
pe pod de un tânăr frumos sau, şi mai des, de o de fată de 15 ani, 
care îi oferă ajutor să treacă dincolo. Henry Corbin a clarificat în 
profunzime semnificaţia acestei figuri. Ea este identică cu persanul 
Xvarnah, un termen care poate fi tradus ca „strălucire" personală 
sau „soartă". Xvarnah este, de asemenea, „organul vizionar al su¬ 
fletului", lumina care, pe de o parte face posibilă „vederea", pe de 
altă parte este obiectul vederii. Este vorba de o viziune a lumii celeste, 
trăită ca religie şi credinţă şi, astfel, ca individualitate esenţială, Eul 
transcendent, înrădăcinat în lumea de dincolo. Ea este şi „imaginea" 
destinată mortului chiar înainte de a se fi născut şi, totodată, imagi¬ 
nea pe care a dorit-o de-a lungul întregii sale vieţii. Ea este timpul 
vieţii (a/'on) şi veşnicia fiecărui om. Dacă mortul a trădat această 
imagine, cade de pe podul Chinvat în lumea de dincolo şi ajunge pe 
mâna demonilor. 2 


1 Vezi şi impresionanta prezentare a luării principelui de către o frumoasă „fe¬ 
meie necunoscută", în romanul lui Tomasi di Lampedusa, Der Leopard (Ghepardul), 
Reinbek, 1975, p. 177. 

2 Vezi Henry Corbin, Spiritual Bodyand Celestial Earth, p. 42. 

Regăsim si în maniheism reprezentări vii, asemănătoare ale morţii, 
însuşi profetul Mani îşi primea revelaţiile prin intermediul unui fel 
de înger, „geamănul" său, numit al-Taum, un dublu al său care era 
„intervenientul", Paradet-ul.’ Conform învăţăturii lui Mani, sufletul 
fiecărui mort vede imaginea „maestrului" său. „De îndată ce sufle¬ 
tul părăseşte corpul, el îşi vede Salvatorul şi Mântuitorul. Sufletul se 
ridică împreună cu imaginea maestrului său şi cu cei trei îngeri care 
îl însoţesc, se prezintă în faţa judecătorului adevărului şi primeşte 
gloria. " 1 2 „Intervenientul" este o figură de lumină, o formă de reve¬ 
lare a spiritului cosmic. După aceea, sufletul intră în „camera nup¬ 
ţială a luminii." 3 

în extazul mistic, acest dublu care preia sufletul este o imagine 
a Sinelui şi poate fi experimentat încă din timpul vieţii. Misticul 
musulman Ibn Arabi l-a văzut, spre exemplu, într-o viziune, sub 
forma unui tânăr'frumos, „vorbitorul mut care nici nu trăieşte, nici 
nu moare, neformatul conţinut conţinător". 4 L-a văzut pe când 
înconjura Ka'aba şi l-a perceput, totodată, ca suflet al pietrei sfinte. 

în vreme ce drept-credinciosul vede în Ka'aba doar „un mineral 
rigid, fără viaţă", Ibn Arabi percepe, „cu ochiul inimii", fiinţa sa 
autentică. Acest tânărul care i se revelă lui Ibn Arabi vorbeşte numai 
în simboluri: „Priveşte articularea naturii mele şi rânduirea structurii 
mele; aşa găseşti, desenat în mine însumi, ceea ce m-ai întrebat, 
fiindcă eu nu sunt unul care spune cuvinte sau căruia i se spun 
cuvinte. Ştiinţa mea nu se extinde decât asupra mea însumi şi esenţa 
mea nu este altceva decât numele meu. Sunt cunoaşterea, cunos¬ 
cutul şi cunoscătorul. Sunt înţelepciunea, lucrarea înţelepciunii şi 
înţeleptul." Iar ceva mai departe spune: „Sunt grădina fructului 


1 Vezi Geo Widengren, Mani und der Manichâismus, Stuttgart, 1961, p. 33. 

2 Koptische Kephalaia, Cap. 114, citat după Widengren, ibid, p. 66. 

3 Ibid, p. 106. 

4 Wolfgang Neumann, DerMenschundsein Doppelgănger, Wiesbaden, 1981, 
p. 157. 

copt, sunt fructul totalităţii. Ridică-mi acum vălul şi citeşte tot ce se 
arată în liniile gravate în fiinţa mea."’ 

într-o formă mult mai naivă, găsim aceeaşi imagine arhetipală a 
Sinelui în cercetările oferite de Moody, Hampe şi Sabom. Aceştia 
descriu experienţele unor oameni care au fost, pentru scurt timp, 
„morţi" clinic şi care au fost readuşi la viaţă prin proceduri cardiolo¬ 
gie. Numeroşi asemenea pacienţi relatează, în special, despre o lu¬ 
mină sau o „fiinţă de lumină" pe care au întâlnit-o în acea stare. 
0 martoră intervievată de Moody se exprimă astfel 2 : „Am văzut o 
lumină incredibil de strălucitoare venind spre mine... O aseme¬ 
nea lumină nu poate fi descrisă aici, pe pământ. Nu am văzut, de fapt, 
lumina ca persoană, dar ea are, fără îndoială, o individualitate perso¬ 
nală. Este o lumină a celei mai înalte înţelegeri şi a iubirii depline." 
Relatarea continuă cu faptul că lumina i-a vorbit apoi cu o „voce". 

Un alt martor spune 3 : „M-am întors şi voiam să mă aşez într-o 
poziţie mai comodă şi chiar în acel moment a apărut o lumină în 
colţul camerei, direct sub tavan. Era ca un fel de bilă de lumină, ceva 
ca un glob luminos, nu foarte mare; aş spune, cu un diametru de 30 
până la 40 de centimetri, nu mai mult. Când a apărut lumina acolo, 
m-a copleşit un sentiment, nu de groază, nu, nu asta... Era un sen¬ 
timent de pace deplină şi minunată detaşare. Am văzut o mână în- 
tinzându-se spre mine din lumină şi lumina a spus: «Vino cu mine, 
vreau să-ţi arăt ceva.» Nu am ezitat nici o secundă şi mi-am întins 
imediat mâna, să mă prind de mâna pe care o vedeam. Când făceam 
asta, m-am simţit ridicat în sus, desprins de corp, iar când m-am 
întors, mi-am văzut corpul acolo, jos, întins pe pat, în timp ce eu mă 
ridicam în înalt, spre tavanul camerei. 

De îndată ce mi-am părăsit corpul, am luat aceeaşi înfăţişare ca 
lumina... Nu eram corp, ci doar o coloană subţire de fum sau un 
văl de abur... înfăţişarea care devenisem era, în orice caz, colorată. 


1 Ibid, p. 159 şi urm., vezi şi Henry Corbi n. Creative Imagination in the Sufism 
of Ibn Arabi, Princeton, 1969, p. 277-281, p. 383-389. 

2 Raymond Moody, Leben nach dem Tod, p. 69 şi urm. 

3 Ibid, p. 83. 

Era acolo portocaliu, galben şi o nuanţă de culoare pe care nu o 
puteam distinge clar - poate, indigo, o nuanţă albăstruie. Această 
înfăţişare spirituală nu avea conturul unui corp. Era mai mult şau 
mai puţin sferică, dar avea ceva ce aici am putea numi mână..." 

Important în mărturii mi se pare faptul că „fiinţa de lumină" 
este asimilată şi celui care o experimentează. Voi reveni asupra 
acestei idei. Acum aş vrea să mă refer la acest tip de fiinţă lumi¬ 
noasă. Unii martori ai lui Moody o numesc Hristos sau înger. în 
termenii psihologiei lui Jung, ar fi vorba de o formă de manifestare 
a Sinelui. Lumină pare a fi o sursă a dez-încarnării, ceva care, prin 
intensitate accentuată, produce un fel de extincţie a conştiinţei 
obişnuite a corpului. Fenomenele luminoase de care am vorbit se 
asociază adesea cu o iluminare sufletească, ca şi când muribunzilor 
li s-ar oferi o învăţătură. 

într-una din mărturiile citate de Hampe, cineva spune 1 : 

M-am regăsit in întuneric, în interiorul unui tunel în formă de 
spirală. Departe, la capătul tunelului foarte îngust, am văzut o lumină 
strălucitoare. Cineva a început să-mi vorbească. Cineva era acolo, în 
întuneric. A început să-mi lămurească sensul vieţii mele. Mi s-a răs¬ 
puns la toate întrebările pe care un om le poate pune..." Apoi, vocea 
i-a poruncit să se întoarcă la viaţă, fiindcă nu-i venise încă ceasul. 

Un pacient aflat într-o analiză jungiană şi care a murit după 
vârsta de 60 de ani, suferind de o afecţiune pulmonară, i-a poves¬ 
tit fiului său ultimul vis pe care l-a avut în spital. Fiul l-a relatat apoi: 

A părăsit pe jos spitalul şi a mers la o veche poartă a oraşului 
care în Evul Mediu era graniţa cetăţii. Acolo l-a întâlnit pe C. G. Jung 
(mort deja, de mai mulţi ani). Acesta devenise un suveran în regatul 
morţilor. Jung i-a spus: „Acum trebuie să decizi dacă vrei să trăieşti 
mai departe şi să-ţi continui munca (era pictor) sau dacă vrei să-ţi 


' Johann Christoph Hampe, Sterben istdoch anders, Stuttgart, 1975, p. 89. 
Din mărturia unei paciente, comunicată de dr. Werner Duvernoy, Uppsala. 

părăseşti corpul." Atunci a văzut că patul său de spital era, cumva, 
şi şevaletul său. 


După patruzeci şi opt de ore de la acest vis, el îşi dădea sufletul în 
deplină pace. Visul pare să fi vrut a-i spune că este important să mergi 
conştient în întâmpinarea morţii, că trebuie să te hotărăşti pentru sau 
împotriva ei. Faptul că patul de spital se confundă cu şevaletul pare 
a-i spune visătorului că trebuie să-şi concentreze eforturile sale crea¬ 
toare asupra propriei morţi, aşa cum până atunci le concentra asupra 
picturii. însoţitorul sfătuitor este aici Jung pentru că visătorul nutrea 
un mare respect pentru el şi asupra lui îşi proiectase imaginea Sinelui. 

în vise, celălalt, figura care vine să îl ia pe muribund, este, cel mai 
adesea, o rudă deja moartă (foarte frecvent, mama), partenerul de 
viaţă sau o cunoştinţă de curând decedată. în acest sens, există atât 
de multe exemple, încât a devenit o idee fundamentală a spiritismu¬ 
lui faptul că mortul e luat de un proaspăt defunct, care îl ajută să se 
adapteze condiţiilor din lumea cealaltă. Mă voi referi, prin urmare, 
numai la câteva experienţe a căror autenticitate este certă. O femeie 
a visat-o pe sora ei, recent decedată astfel: pe buze „cu un surâs 
strălucitor, în mâini cu o coroană mortuară, albă ca zăpada". Nu mai 
târziu decât a doua zi, primeşte vestea că finul de zece ani al acestei 
surori a murit într-un accident. 1 O altă femeie a visat-o pe sora ei, 
decedată de multă vreme, îmbrăcată în alb. în vis, sora îi spunea: 
„Vin să o iau pe mama." Două luni mai târziu, a murit mama lor. 2 

Viziunile nu se deosebesc prea mult de tipul de vise pe care 
tocmai le-am citat. Şi acolo, rudele decedate, partenerii de viaţă sau 
prietenii sunt, de multe ori, cei care vin să-i ia pe muribunzi. Nu voi 
insista aici asupra unor exemple, dar îl îndrum pe cititor spre cerce¬ 
tările lui Emil Mattiesen care a realizat o impresionantă colecţie de 
mărturii despre această temă, a trecerii în moarte însoţite de o rudă 
sau de un apropiat. 


1 AnielaJaffâ, Geistererscheinungen und Vorzeichen, p. 31. 

2 Ibid, p. 58, vezi şi p. 59, 61, 96, etc. 

TRECEREA PRIN FOC ŞI APĂ 

în acest capitol ne vom întoarce din nou la textul alchimic 
Comarios, îndreptându-ne atenţia asupra unui motiv subliniat în 
pasajele citate până acum, dar care a rămas neinterpretat. Mă refer 
la „încercarea" substanţelor în foc şi la naşterea „copilului" sau a 
nemuritorului „din trupul matern al focului". Motivul se regăseşte 
şi în anumite vise ale oamenilor moderni ca, de pildă, în visul acelui 
medic căruia îi apare un sicriu aşezat pe rug şi din el iese o frumoasă 
femeie goală. 

Acelaşi bărbat care a visat o pădure iernatică deasupra căreia, 
pe o platformă, se situa o altă pădure verde (un vis despre care am 
vorbit în capitolul II) a avut un alt vis care conţine motivul focului. 
După visul consolator care îi spunea că viaţa continuă în pădurea 
de pe înălţimi, se gândea la moarte cu mai mult calm. Totuşi, nu 
reuşea să scape de gustul amar al morţii atât de timpurii (avea numai 
52 de ani). îşi dorea „să facă încă atât de multe în această viaţă". 
Pe acest fond, apare visul următor, ce poate fi rezumat astfel: 

A văzut o pădure înverzită, cu frunzişul în deplină maturitate, 
încă neatins de paloarea toamnei. Un incendiu a distrus apoi pădu¬ 
rea complet. După dezastru, a început să meargă peste terenul ars. 
Totul era negru, carbonizat, cenuşă, dar la mijloc era un bloc rotund 

şi mare de gresie roşie, fără nici o urmă a incendiului. Atunci visăto¬ 
rul gândi: „lată, asta nu a fost atinsă de foc, nici măcar înnegrită." 
Această constatre îi trezeşte o mare bucurie. 

Visul este viziunea unui incendiu devastator care distruge viaţa 
„vegetală". Desigur, el poate fi interpretat şi ca un simbol al dis¬ 
trugerii corpului de către un cancer prolific, sălbatic, dar, în afară 
de aceasta, poate fi un simbol al intensităţii psihice (este, de altfel, 
ceea ce semnifică focul în majoritatea viselor noastre) care distruge 
viaţa corporală. Ne amintim aici de motivul focului cosmic al lui 
Simon Magul, foc care distruge părţile vizibile ale copacului lumii, 
dar care nu atinge „fructul" sufletului. 

Russell Lockhart redă în remarcabila sa lucrare, Cancer in Myth 
and Dream' (Cancerul în mituri şi vise), acest vis al unei paciente 
bolnave de cancer: 

Sunt pe un câmp şi văd nişte bărbaţi. Poartă măşti groteşti care 
îi fac să pară foarte înalţi... Aruncă flăcări peste copaci şi frunzele 
ard imediat. Focul se stinge apoi, dar copacii sunt arşi... îşi scot 
măştile, poartă salopete, sunt mulţumiţi de ce au făcut... Văd în 
depărtare un elicopter care împrăştie ceva peste pământ şi ştiu că 
va distruge fructele pomilor... 

Şi aici focul este asociat cu distrugerea vieţii vegetale. însă, are, 
de asemenea, şi o altă semnificaţie. în alchimia greacă, psihicul 
este, adesea, descris drept kaustike, ceea ce înseamnă „ceva care 
arde". Astfel, Zosima, alchimistul grec din Panopolis, (sec IVî. Hr.) 2 
spune: „Numim psihic natura divină şi arzătoare de la începuturi." 
Sau: „Psihicul este natura la origini, divină şi arzătoare; cu ea in- 
teracţionează spiritul (pneuma) şi o salvează şi o purifică prin foc, 


1 în Spring. An Annual of Archetypal Psychology and Jungian Thought, 1977, 
p. 1 şi urm. 

2 M. Berthelot, Collection des Anciens Alchimistes Grea, voi. 2, III, XII, 5 şi urm., 
p. 151 şi urm. 

dacă este supravegheată potrivit regulilor artei. De fapt, ea nu poate 
fi distrusă." Să cităm un alt text alchimic, din Maria Prophetissa 1 : 
„Nu atingeţi [substanţa secretă] cu mâna, fiindcă e un elixir de foc 
( pharmakon)... Este aducătoare de moarte când degenerează în 
mercur; de altfel, aurul degenerat este vătămător, în cel mai înalt 
grad, pentru toate metalele." Tot ea spune 2 : „înălbirea este o ar¬ 
dere; însă arderea este, totodată, o reînsufleţire prin foc. Fiindcă 
substanţele însele se ard una pe alta şi se readuc la viaţă prin foc, 
se fecundează una pe cealaltă, se lasă grele una pe alta şi nasc fiinţa 
căutată de filosofi." 3 Astfel de amplificări alchimice descriu un pro¬ 
ces de ardere identic cu reînsufleţirea prin foc a morţilor (aşa-numita 
anazopyresis). în acest sens poate fi înţeles focul şi în visul relatat 
mai sus: un incendiu arde întreaga vegetaţie, dar, la sfârşit, rămâne 
ceva indestructibil, gresia roşie. Pe aceasta focul nici măcar nu a 
înnegrit-o. Piatra roşie este atât de cunoscută ca simbol al scopului 
alchimiei, încât voi menţiona numai câteva surse. în textele alchimice 
greceşti se spune clar că piatra filosofală este pyrimachos, adică 
„rezistentă la foc". De pildă, Zosima 4 scrie: „Astfel se încarnează 
spiritele şi se reînsufleţesc cadavrele, alegându-li-se din nou sufletul 
şi ele împlinesc lucrarea divină, înfrângându-se unul pe altul şi fiind 
înfrânte unul de celălalt. Pneuma (suflul) zburând se întâlneşte cu 
corpul care o urmează, acesta din urmă fiind astfel deja învăţat să 
reziste focului..." 

în lumina tradiţiei alchimice, gresia roşie din visul în discuţie nu 
ar fi nimic altceva decât o viziune a corpului învierii, denumit şi 
lapis qui resistit igni. Aceasta explică de ce visătorul a simţit o atât 
de intensă bucurie când a constatat că piatra nu a fost câtuşi de 
puţin înnegrită de foc, rămânând complet neafectată de incendiu. 


’ Ibid, III, XXIX, 13, p. 201. 

2 Ibid, III, XL, 2, p. 211. 

3 Literal, „conform filosofilor". 

4 Ibid, III, LVI, 3, p. 252. 

într-o experienţă a vieţii de apoi, comunicată de Joh. Chr. Hampe 1 , 
muribundul se plimbă cu tatăl său într-un minunat peisaj: 


Am găsit o piatră mare şi am întors-o: era lipsită de greutate. 

Pe partea cealaltă se aflau o sumedenie din cele mai frumoase 
cristale de stâncă care se uniseră şi formau un dom. M-am bucurat 
privindu-le... 

Această „piatră" pare a avea semnificaţie cu totul deosebită pen¬ 
tru vizionar, dar care este rolul său în experienţa de ansamblu al mor¬ 
ţii nu este încă evident. Voi reveni mai târziu asupra acestui aspect. 

în tradiţia creştină, după cum e bine ştiut, regatul morţilor este 
descris ca un ţinut „de foc" (infern şi purgatoriu). Dar imaginea pur¬ 
gatoriului s-a impus târziu, ca parte din învăţătura catolică despre 
viaţa de apoi sau lumea cealaltă, abia începând cu sec. al Xll-lea. 2 
Găsim, totuşi, deja la primii părinţi ai bisericii, chiar dacă imprecis 
formulată, ideea opririi vremelnice a sufletelor într-o lume interme¬ 
diară, înainte de judecata de pe urmă. Reprezentările orfice, pitago¬ 
reice, platoniciene şi, în special, cele egiptene au exercitat aici o 
influenţă nu lipsită de importanţă, în vreme ce „Scheol" -ul din Vechiul 
Testament, un loc întunecat şi noroios, a trecut în plan secund. Un 
foc de apoi este menţionat în Cartea lui Enoh (sec. II - I î. Hr.), ceea 
ce trimite la influenţe egiptene. 3 Iar în Apocalipsa lui Ezra 4 , lumea 
cealaltă - în opoziţie cu paradisul - este numită focul gheenei 5 . în 
tradiţia creştină, textul Epistolei întâi către Corinteni ( 3:11-16) a fost 


1 în Der leidende Mensch, editată de A. Sborowitz, Wissenschaftliche Buchge- 
sellschaft, Darmstadt, 1960, p. 56; citat după Johann Christoph Hampe, Sterben ist 
dochanders, Stuttgart, 1975, p 71. 

2 Vezi Jacques Le Goff, La naissance du Purgatoire, Galii mard, Paris, 1981. 
Germană: D/e Ceburt des Fegefeuers, Stuttgart, 1984. Datorez semnalarea acestei 
cărţi profesorului Luigi Aurigemma. 

3 La naissance, ibid, p. 49 şi urm. 

4 Ibid, p. 55. 

5 Ibid, p. 61. 

considerat fundamentul biblic al credinţei în purgatoriu. Apostolul 
Pavel vorbeşte acolo de temelia pusă de lisus Hristos, fundament pe 
care fiecare îşi clădeşte lucrarea: „Iar dacă clădeşte cineva pe această 
temelie aur, argint, pietre scumpe, lemn, fân, trestie, lucrul fiecăruia 
va ieşi la iveală: ziua Domnului îl va facecunoscut, căci se va descoperi 
în foc. Şi focul va dovedi cum este lucrul fiecăruia (...). Nu ştiţi că voi 
sunteţi templul lui Dumnezeu şi că Duhul lui Dumnezeu locuieşte în 
voi?" Aşadar, focul „încearcă" aici lucrarea omului, şi anume ce este 
veşnic şi ce este trecător în ea. Multă vreme tradiţia nu a diferenţiat 
clar între focul care „pedepseşte" (infernul) sau purifică, „încearcă" 
(purgatoriul) 1 , la fel cum nici starea intermediară nu a fost descrisă 
întotdeauna ca un loc al focului, ci şi ca refrigerium (loc al înviorării) 
parcurs de ape curgătoare 2 . Primii autori creştini care vorbesc despre 
purgatoriu sunt Clement al Alexandriei (t înainte de anul 215) şi 
Origen (t 253/54). 3 Pentru Origen, care respingea ideea „osândei 
veşnice", infernul este doar un loc vremelnic al pedepsei. Purgatoriul 
serveşte însă caf/iars/s-ului (purificării sufleteşti) şi deschide ochii su¬ 
fletelor; doar pentru cei ce nu pot fi învăţaţi el este o „pedeapsă". 4 
Sf. Augustin afirmă, pentru prima oară, ideea intervenţiei celor vii, 
anume credinţa că morţii aflaţi în starea intermediară (purgatoriu) ar 
putea fi ajutaţi prin rugăciuni. 5 Clement al Alexandriei a introdus şi el 
o altă idee demnă de menţionat, aceea că focul emană, de fapt, de 
la Dumnezeu sau Hristos şi că trecerea prin purgatoriu este un botez 
al focului. 6 în timp ce pentru unii focul este o pedeapsă, pentru alţii 
el devine un mijloc de sanctificare; în acest ultim caz, el nu arde, ci 
este un foc spiritual care traversează sufletul. 7 Nu este focul concret 


1 Ibid, p. 67 şi urm. 

2 Vezi ibid, p. 74 şi urm. 

3 Vezi, ibid, p. 29 şi urm. 

4 Vezi ibid, p. 82 şi urm. 

5 Ibid, p. 92 şi urm. 

6 Documentaţie ibid, p. 81 şi urm. 

7 Stromata IV 24, VII 6, vezi şi Origen, în: Exodum Homiliae6, Patrologia Graeca, 
XIII 334-335. 

Fig. 7 7: „Lacul de foc" cu „învelişuri'' (mumii) în formă de stelă funerară, 
din vârful cărora se ivesc capete cu barbă divină. 

Spice de grâu servesc aprovizionării acestor morţi ferice. 


pe care îl cunoaştem, ci un foc „subtil, spiritual". Această concepţie 
a lui Clement se apropie mult de înţelegerea psihologică modernă 
a simbolismului focului lumii de dincolo. 

Toate aceste concepţii creştine sunt, în mod evident, tributare 
simbolismului vechi egiptean, având reprezentări ale vieţii de apoi 
pline în imagini şi într-o formă primitivă. încă de la egipteni, în lumea 
morţilor se menţionează un lac de foc sau o gaură de foc (denumită 
şi insulă de foc). Apa de aici este, în acelaşi timp, foc (v. Fig. 11). 
Osiris „respiră prin apa acestei găuri de foc, de care nimic nu se 
poate apropia.Zeul soarelui, Re, le spune morţilor din lacul de foc: 
„Apa să vă aparţină vouă, fără ca focul său să vă fie potrivnic, fără 
ca jăraticul său să fie potrivnic cadavrelor voastre." 2 Nelegiuiţii sunt 
însă chinuiţi şi arşi de acelaşi foc 3 şi, în această măsură, focul-apă 
„încearcă" toate lucrurile. Din punct de vedere psihologic, focul nu 
trebuie înţeles, desigur, în modul concret. Deja vechii alchimiştii îl 
folosiseră şi ei ca simbol, din moment ce îl identifică opusului său, 
apa, înţelegându-l astfel, evident, ca foc „mistic". în sine, focul este 
un simbol pentru energia psihică. El simbolizează acel psihic 


1 Erik Hornung, Âgyptische Unterwetobucher, Zurich-Munchen, 1972, p. 249-250. 

2 Ibid, p. 211. 

3 Vezi ibid, p. 181. 

necunoscut, manifestat mai mult sau mai puţin intens în instincte, 
dorinţe, voinţă, afecte, atenţie, performanţă în muncă etc . 1 

Din perspectivă istorică, noţiunea de energie fie psihică, fie fizică 
provine din concepte primitive ca mana, mulungu, orenda, wakanda, 
manitu - prin care omul originar descria tot ce era straniu, puternic, 
creator, sacru sau ceea ce se credea că este cauza unor „efecte neo¬ 
bişnuite" ca, de pildă, fulgerul, un copac special sau un animal, cha- 
risma unui conducător şi aşa mai departe. în aceste concepte primitive 
apar, încă nediferenţiate, ceea ce noi am denumi astăzi energie psi¬ 
hică şi energie fizică. Abia în urma unui lung parcurs istoric, din acest 
concept originar, s-a dezvoltat ideea modernă de energie fizică . 2 

Focul cosmic al lui Heradit, atât de plin de semnificaţii, cores¬ 
punde unei astfel de noţiuni a energiei, încă destul de primară. 
„Lumea aceasta, cu toate lucrurile ei, nu au făcut-o nici zeii, nici 
oamenii, ci ea a fost mereu, este şi va fi întotdeauna un foc veşnic 
viu, ce după măsură se aprinde şi după măsură se stinge ." 3 Filoso- 
fia stoică a dezvoltat apoi ideea unui spirit (pneuma) de foc care 
umple universul şi care este însăşi divinitatea. în alchimia antică şi 
medievală, această concepţie arhaică trăia mai departe în imaginea 
lui Mercur, privit ca un misterios „foc elementar" aflat în toate 
lucrurile, un spirit natural al vieţii sau al creaţiei care sălăşluieşte în 
tot ce există . 4 Acest spirit al focului a stat la baza aşa-numitei teo¬ 
rii a flogisticului, de la începuturile chimiei moderne, cunoscând 
apoi, în ideea modernă a câmpului de forţe, o dezvoltare mai spe¬ 
cială, aşa cum a arătat S. Samburski . 5 


' Vezi C. G. Jung, „Uberpsychische Energetik und das Wesen der Traume", în GW 
8, par. 26. în română: C.G. Jung, „Despre energetica sufletului", în OC 8, par. 26. 

3 Ibid, GW 8, par. 114-130. OC 8, par. 114-130. 

3 Citat după Wilhelm Capelle, Die Vorsokratiker, Leipzig, 1922, Fragm. 76, p. 133. 

4 Vezi C.G. Jung, „Psychologie und Alchemie", în GW 12, par. 398, 473. în 
română: C.G. Jung, „Psihologie şi alchimie", în OC 12, trad. Carmen Oniţi şi Maria 
Magdalena Angelescu, Teora, Bucureşti, 1998, par. 398, 473. 

5 Vezi Shmuel Samburski, Das physikalische Weltbildder Antike, Zurich, 1965, 
p. 219 şi urm. 

în opoziţie cu energia măsurabilă cantitativ din fizica de azi, 
energia psihică este, aşa cum subliniază Jung 1 , mai degrabă ceva 
calitativ, o intensitate perceptibilă doar afectiv. Totuşi, cum spune 
Jung, „intensităţile psihice şi diferenţele lor graduale trimit la pro¬ 
cese caracterizate cantitativ, care însă nu sunt accesibile observaţiei 
directe, respectiv măsurării. în vreme ce constatarea psihologică este 
esenţialmente calitativă, ea posedă, ca să spun aşa, şi o energetică 
fizică latentă, căci fenomenele psihice indică un anumit aspect can¬ 
titativ (de ex. în telechinezie). Dacă ar putea fi măsurate aceste 
cantităţi, psihicul ar trebui să apară drept ceva mobil în spaţiu, căruia 
i s-ar putea aplica formula energiei; adică, de vreme ce masa şi 
energia sunt de aceeaşi esenţă, ar trebui ca pentru psihic, în măsura 
în care el are efecte constatabile în spaţiu, masa şi viteza să fie 
noţiuni adecvate; cu alte cuvinte, el ar trebui să posede un aspect 
sub care să apară ca masă mobilă. Dacă nu vrem să postulăm direct 
că între faptul fizic şi cel psihic există o armonie prestabilită, atunci 
nu poate fi vorba decât de o interactio. Această din urmă ipoteză 
presupune însă un psihic care atinge materia, şi invers, o materie cu 
un psihic latent." 

Aceste ipoteze ale lui Jung arată că pentru a ajunge la o înţe¬ 
legere a relaţiei dintre ceea ce numim astăzi energie fizică, pe de-o 
parte, şi energie psihică, pe de altă parte, este nevoie să luăm în 
consideraţie parapsihologia. 

în opinia mea, simbolismul alchimic al focului trimite la o inten¬ 
sitate a energiei care caracterizează psihicul liber în faţa corpului. 
Ne putem închipui că, în procesul morţii, această parte neîncarnată 
a psihicului extrage toată energia părţii încarnate şi astfel atinge 
cea mai înaltă intensitate. Conform acestei viziuni, elixirul vieţii este 
„ucigător" în textul Comarios, pentru că el participă, într-un final, 
la uciderea corpului, respectiv, la privarea lui de suflet, şi în acelaşi 
timp, la însufleţirea psihicului propriu-zis (în aspectul său etern), 


1 C.G. Jung, „Theoretische Uberlegungen zum Wesen des Psychischen", în 
GW 8, par. 441 şi urm. în română: „Reflecţii teoretice despre esenţa psihicului", 
înOC 8, par. 441 şi urm. 

altfel spus, la intensificarea energiei sale. Starea de maximă agita¬ 
ţie pe care o trăiesc unii dintre muribunzi ar reflecta atunci o luptă 
între energia sufletească, încă prizonieră în corp (focul fiind identic 
aici cu afectele, emoţiile) şi energia ce se sustrage din corp (acea 
energie care intensifică viaţa psihică autentică). 

în cazul morţilor violente (crimă sau suicid, de exemplu), se pare 
că se petrec adevărate „efecte explozive" ale luptei evocate. Mi s-a 
întâmplat chiar şi mie să fiu martoră a unei asemenea experienţe. 
Pe când aveam în jur de 24 de ani, locuiam într-o cameră cu chirie, 
în camera de lângă mine, locuia o tânără bolnavă. Avea 16 ani şi 
stătea împreună cu o infirmieră. într-o noapte am avut următorul vis: 

O îngrozitoare explozie avusese loc. Eu şi infirmiera ne ghe- 
muiserăm lângă un zid, pentru a ne feri de pietrele şi bulgării de 
pământ care zburau peste tot. 

Cum m-am trezit, am aflat că fata bolnavă s-a sinucis în aceeaşi 
noapte, luând o supradoză de somnifere. în cazul sinuciderii, 
„energia vitală" nu se consumă, bineînţeles, complet, aşa încât 
moartea are efectul unei explozii spontane care afectează periculos 
mediul înconjurător. După cum se ştie, explozia nu este altceva 
decât o eliberare spontană de energii puternice. 

Unele mitologii descriu lumea de dincolo ca pe un tărâm „al 
focului", în sens pozitiv sau negativ. Există, însă, multe alte repre¬ 
zentări ale învierii morţilor ca renaştere din apă. în alchimia şi în 
concepţia egipteană despre tărâmul morţilor, focul şi apa sunt une¬ 
ori explicit aşezate pe aceeaşi treaptă. 

Şi în vechea Chină se credea, aşa cum deja am amintit în capi¬ 
tolul 2 al cărţii noastre, că morţii trăiesc în apele subterane, iar o 
concepţie similară se impusese şi în Antichitatea noastră euro¬ 
peană. Aşa cum arată Martin Ninck, în frumoasa sa lucrare Die 
Bedeutung des Wassers im Kult und Leben derAlten (Semnificaţia 
apei în cultele şi viaţa Antichităţii), grecii credeau că apa provine din 
adâncul pământului, din marile fluvii subterane, Aheron şi Cocitos, 

126 I VISELE Şl MOARTEA 



şi din lacul format de Styx. 1 Stăpânul acestor ape era Hades, zeul 
lumii subterane. Toate izvoarele îşi aveau originea în lumea subte¬ 
rană sacră de care depindeau nunta, tămăduirea şi „reînnoirea 
vieţii". întunecatul Styx era, însă, în lumea morţilor 2 . Să-i bei apa 
îţi aducea moartea, dar, dacă beai din el în anumite zile, îţi dăruia 
nemurirea. Câmpiile Elizee şi Insula Fericiţilor se aflau dincolo de 
acest râu morţii. 3 

Apa are de-a face cu „stările nocturne ale sufletului", cum le 
numeşte Martin Ninck, cu visul, extazul şi pieirea, fiind, cum am 
spune noi, o imagine a inconştientului colectiv. Din această mare 
onirică, conform spuselor lui Timarc 4 , sufletele hoinăresc ca puncte 
luminoase plutitoare sau stele, se scufundă în adâncuri şi urcă spre 
lună, sălaş al sufletelor purificate 5 . Sub numele de Oceanus, apa 
înconjoară cosmosul şi este originea vieţii şi chiar a întregii lumi. La 
alchimistul Zosima 6 , ea poartă denumirea de „elementul rotund", 
Q (omega) 7 . Aceste idei par să provină din concepţia egipteană 
conform căreia Osiris reprezintă un element de apă rotund. O in¬ 
vocaţie adresată lui Osiris sună chiar aşa: „Tu eşti verde şi mare în 
numele tău, mare ocean verde. Cu adevărat, tu eşti mare şi rotund, 
tu eşti cercul care înconjoară Hanebu (insula). Cu adevărat, tu eşti 
rotund şi măreţ ca măreaţa mare rotundă." Ne putem amintim aici 
visul în care muribundul şovăie să intre în masa fluidă, albăstruie şi 
uşoară ca aerul, în formă de ou. 

Textul Comarios vorbeşte şi despre apele care inundă cadavrul, 
în lumea de jos, înainte ca acesta să renască în formă sa glorioasă. 


' Martin Ninck, Die Bedeutung des Wassers im Kult und Leben der Alten, 
Darmstadt, 1960, p. 3 şi urm. 

2 Ibid, p. 39 şi urm. 

3 Ibid, p. 125, nota 2. 

4 Plutarh, De genio Socratis, cap. 21 şi urm. 

5 Martin Ninck, Die Bedeutung des Wassers, p. 115 şi urm. 

6 Vezi C.G. Jung, „Die Visionen desZosimos", în GW 13, par. 101. 

7 Gunther Roeder, Urkundenzur Religion des altenÂgypten, Jena, 1923, p. 195. 

în Cartea egipteană a morţilor, se spune că mortul ajunge în 
„dealul apei" 1 : 

„O, acel deal al apei, asupra căruia defuncţii nu a u nici o putere, 
fiindcă apa sa e foc, valurile sale sunt flăcări... Fie ca eu să stăpânesc 
apa şi să-mi potolesc setea din torent... Te salut, pe tine, zeu ce 
sălăşluieşti în dealul apei! lată că vin la tine. Dă-mi putere asupra 
apei, să pot bea din torent; la fel cum ai permis şi acelui mare zeu 
să bea, celui care aduce inundaţia, care reînnoieşte plantele, celui 
care face viţa să crească şi vegetaţia să înverzească!... ai grijă de 
minesă ajung în preajma ta." 

Egiptenii vedeau această „inundaţie" asemănătoare băii de 
natronîn care puneau cadavrul la începutul procesului de mumifiere 2 : 
.O, Osiris NN, tu cobori şi te purifici împreună cu Re, în lacul de 
natron, şi te înfăşori în straiul vieţii.", spune un text de sarcofag. 
Cuvântul natron (sodă) e format din rădăcina egipteană n-t-r care 
înseamnă zeu sau putere divină. 3 Scufundarea cadavrului în soluţie 
de natron reprezintă, aşadar, o zeificare a mortului, metamorfoza lui 
în zeul Osiris. 

în liturghia mumificării, pe bandajul mâinii stângi a mortului 
cineva figurează semnul zeului Nil, timp în care oficiantul rosteşte: 
„O, Osiris NN, Nilul, el ce este mare între zei, vine la tine pentru a-ţi 
împlini sacrificiul cu apă răcoroasă. El îţi dă... Nun (apa primordială) 
ce vine din cavernă; vâltoarea ce vine din ambii munţi. Tu bei din ea 
şi din ea îţi potoleşti setea. Trupul tău se umple cu apă proaspătă, 


1 Erik Hornung, Das Totenbuch derÂgypter, Zurich şi Munchen, 1979, p. 313 
şi urm. 

2 Gertrud Thausing, Der Auferstehungsgedanke in ăgyptischen religidsen Texten, 
p. 142, vezi şi p. 133. 

3 Vezi Robert Steuer, Uber das wohlreichende Natron bei den alten Âgyptern, 
Leiden, 1937, p. 23 şi urm. 

Fig 12: Trecerea prin apă. Aici[ mortul bea apă, pentru a „nu se usca în foc". 

Băutul apei joacă un rol şi în liturghia îmbălsămării: ..Trupul tău se umple 
cu apă proaspătă..." 

sarcofagul tău e plin de apa torentului, gâtul tău e inundat... Tu eşti 
Nun, cel mai bătrân, tatăl zeilor..." 1 (v. Fig. 12). 

în aşa-zisele ore de veghe ale lui Osiris, oficiantul aduce în ora 
a şasea un vas plin cu apă scoasă din Nil. Se spune că este aceeaşi 
apă precum cea din oceanul primordial, oceanul Nun din care s-a 
ivitîntreaga viaţă. Oficiantul continuă: „lată substanţa voastră, o, zei, 
substanţa lui Nun, el, cel ce vă dă viaţa şi al cărui nume este cel ce 
trăieşte! Apa aceasta te naşte, ca Re, în fiecare zi: te face să fii 
ca Chepera (scarabeul)." 2 

în procesiunea lui Isis, scrie Apuleius la sfârşitul Metamorfozelor 
sale, apărea un ulcior plin cu apa Nilului şi el era cel mai sacru obiect 
purtat cu această ocazie. Este vorba de deja amintitul Osiris Hydreios, 
un simbol mai nou, apărut în Egiptul greco-roman (sec. I). El repre¬ 
zenta o matrice sau un pântec. Graţie lui, mortul va putea renaşte. 
Este posibil, totodată, ca simbolul să trimită şi la imaginea lui Isis, 
zeiţa cu putere de renaştere a morţilor. Apa Nilului este şi aici apa 
primordială, Nun, din care s-au ivit, la începuturi, universul şi toţi zeii. 

Nun, apa primordială, era, totodată, şi foc în procesiunile reli¬ 
gioase ale egiptenilor. Sub acest dublu aspect putem spune că Nun 
este simbolul inconştientului colectiv, apa fiind în cadrul acestuia 


1 Gunther Roeder, Urkunden zur Religion des alten Ăgypten, p. 302. 

2 Vezi Alexandre Moret, Mystăres ăgyptiens, Paris, fără an, p. 27. 

matricea de imagini şi intuiţii simbolice, în timp ce focul reprezintă 
calitatea emoţională a inconştientului. 1 

în mărturiile culese de R. Moody şi J.Chr. Hampe, experienţele 
în apropierea morţii implică ambele aspecte esenţiale ale inconşti¬ 
entului. Relatările pacienţilor sunt marcate uneori de o adâncă emo¬ 
ţie, fie de fericire, fie de chin, însă în ambele cazuri sentimentul este 
acela că le lipsesc cuvintele pentru a-şi exprima deplin experienţa 
trăită. Din acest motiv, se recurge adesea la imaginea focului, sin¬ 
gurul care ar putea traduce intensitatea emoţiilor. 

Dar tot pacienţii vorbesc şi de întregi fluxuri care le traversează 
viziunile (de lumină, culoare, imagine, sonorităţi) şi pe care nu le-ar 
putea descrie cu precizie. Acolo este elementul „apă" al inconştien¬ 
tului. lată cum povesteşte o femeie experienţa de a străbate un tunel: 

Trebuia să-l caut (pe însoţitor) undeva acolo, în albastrul profund 
care se revărsa spre mine din deschiderea acestei pâlnii. Zumzetul 
devenea mai frumos şi mai limpede. Şi culorile erau mai clare şi 
păreau că trec dintr-una în alta, într-un joc ce se colora în mii de 
nuanţe, pentru a se desface, din nou, ca o inflorescenţă. Fiecărei 
culori îi corespundea un sunet. Şi toate aceste culori şi sunete 
împreună produceau o minunată muzică care mă inunda şi mă 
purta înainte. “ 2 

Un al exemplu: 

Un splendid cer albastru, cu nori roz şi nuanţe delicate de vio¬ 
let mă învăluia tot mai mult. Pluteam în această atmosferă ideală, 
uşor şi fără durere . 3 
Sau acesta: 


1 Vezi şi Detlef Ingo Lauf, „Nachtodzustand und Wiedergeburt in den Traditionen 
des Tibetanischen Totenbuchs", în Leben nachdem Sterben, p. 95. 

1 Citat după Johann Christoph Hampe, Sterben istdoch anders, Stuttgart, 1975, 
p. 83. 

3 Ibid, p. 85 

Nu mai eram conştient, dar vedeam imagini ale meleîn care se 
amestecau toate culorile curcubeului, revărsându-se una înalta 

Elementul caracterizat de flux apare frecvent în visele persoanelor 
care se apropie de moarte. Este vorba, fără îndoială, de elementele 
inconştiente simbolizate de apă. Hinduşii au, de exemplu, obiceiul de 
a împrăştia cenuşa morţilor în Gange, iar locuitorii din Bali cară cenuşa 
morţilor într-o barcă şi o poartă aşa până în largul mării. Toţi exprimă, 
simbolic, ideea unei dizolvării eliberatoare, o reîntoarcere în oceanul 
primordial. Regăsim în toarte aceste ritualuri aspectul acvatic al in¬ 
conştientului, fluidul dizolvant în care plutesc „imaginile tuturor cre¬ 
aturilor", imagini mai frumoase şi mai intense decât cele din vise, dar 
mult mai greu de înţeles. 

Este momentul, în acest punct al discuţiei, să revenim la acel 
ultim vis al muribundului (v. Cap. 2) aflat „pe sau în interiorul unei 
mase fluide şi uşoare ca aerul, albastră ca cerul, în formă de ou". 
El avea, aşa cum spunea, sentimentul că se prăbuşeşte în albastru, 
înăuntru Totului şi-i era teamă să nu fie dizolvat. însă băsmăluţe al¬ 
bastre plutitoare ieşeau atunci la iveală, îl învăluiau şi îl susţineau. Iar 
la finalul visului, imaginea care îi apare este a unui pom de Crăciun. 
Jung relatează un vis asemănător al unui bărbat cu care, la un mo¬ 
ment dat, coresponda: 

In ultimele scene ale visului, ajunse într-o „clădire în care îşi 
întâlneşte părinţii şi tatăl vitreg care îl îmbrăţişează de bun venit, 
însă el trebuia să plece mai departe, iar drumul său se sfârşea în 
faţa unui abis. O voce îi porunci să sară înăuntru. Deznădăjduit, 
ezită, apoi, se supuse. Spre surprinderea sa, nu se prăbuşi în hău, 
ci pluti fericit în albastrul veşniciei. 

Jung a interpretat visul ca pregătire pentru moarte, amintindu-i 
visătorului concepţia hindusă potrivit căreia muribunzii se mistuie 

în Atman-ul cosmic. „Acolo nu există singurătate, ci totalitate sau 
completitudine ce se extinde la nesfârşit."' 

„Fluidul albastru, uşor ca aerul" este o reprezentare stranie, pe 
care o regăsim şi la discipolul lui Paracelsus, alchimistul Gerhard Dorn. 
Pentru Dorn, întreaga operă alchimică culminează în fabricarea 
aşa-numitului caelum (cerul interior). Prin această noţiune el înţelege 
chintesenţa extrasă din viaţa corpului, „adevărul" interior, care se 
află în adâncul cel mai profund al omului, „chipul lui Dumnezeu". 
Când această esenţă este distilată şi antrenată într-o mişcare circu¬ 
lară continuă, „se vede translucind, strălucind şi de cea mai pură 
culoare a aerului... plutind pe deasupra." 2 în acest fel devenea 
vizibil misteriosul cer interior. Fabricarea acestui fluid albastru, uşor 
ca aerul", reprezenta pentru Dorn cea mai înaltă treaptă a coniunc- 
tio (unirea opuşilor), acordul cu spiritul universal divin. Jung inter¬ 
pretează astfel: „Omul întreg, conştient, este predat Sinelui, deci 
acelui nou punct central al personalităţii care înlocuieşte Eul de 
până atunci." 3 

Conform enunţurilor din textele alchimice, acesta ar fi totuşi un 
stadiu /nfroducf/Vşiluiîi urmează alte transformări importante. Este 
o primă eliberare de legăturile corpului, de aspiraţiile şi dorinţele 
eului, de această lume îngustă, în care suntem restrânşi în timpul 
vieţii de conştiinţa noastră încătuşată cerebral. 

însă toate acestea par a oglindi doar un stadiu iniţial al pro¬ 
cesului morţii. Un pacient readus din moarte dădea următoarea 
explicaţie 4 : 

Starea în care „eu" mă aflam era caracterizată de un sentiment 
de nemaiauzită linişte, dar şi de altceva şi anume presimţirea unor 


' C.G. Jung, Briefe, voi. 2, p. 367, scrisoarea din 25.01.1954. 

2 C.G. Jung, „Mysterium Coniunctionis", în GW 14/11, par. 343. în română: 
C.G. Jung, „Mysterium Coniunctionis", în OC 14/2, trad. Daniela Ştefănescu, Trei, 
Bucureşti, 2006, par. 343. 

3 Ibid, par. 364. 

4 Hampe, ibid, p. 93 (n.a.). 

mari evenimente, a unei noi transformări. însă în afara întoarcerii 
mele subite pe masa de operaţie, nu mai e nimic de spus. 

Numeroase alte relatări despre despre moarte conţin aluzii la exis¬ 
tenţa unui „prag" între aici şi dincolo şi, odată trecut, cu certitudine 
nu mai există cale de întoarcere. 1 

Pentru această experienţă a trecerii, liturghia egipteană a mor¬ 
ţilor şi tradiţia simbolică alchimică descriu şi alte stadii ulterioare 
morţii, printre care un loc aparte îl ocupă întoarcerea sufletului în 
corp, însă nu în „vechiul" corp, ci într-o formă înnoită, sublimată 
şi metamorfozată a acestuia. O nouă întrebare se impune, aşadar: 
ce se petrece, de fapt, în interiorul „vechiului" corp, în clipa unică 
a morţii, când sufletul, intrat în stare extatică, îl părăseşte? 


Vezi, de ex., şi Michael Sabom, Erinnerungen an den Tod, p. 45 şi urm. 



7 

SACRIFICIUL SAU „ELABORAREA" 
VECHIULUI CORP 

Conform tratatului Comarios, pentru ca spiritul şi sufletul să se 
poată reintegra în corp, acesta din urmă trebuie să fi început un 
proces de transformare. Textul alchimic face fără îndoială aluzie la 
o disoluţie sau o sacrificare a vechiului corp, „chinuit" sau „încercat 
în foc". 

Să examinăm, din această perspectivă, visul unui pacient răpus de 
un atac de cord (despre el am vorbit şi în capitolul 2). Analistul său, 
care află visul la ultima lor întâlnire, relatează 1 : 

Un bărbat - visătorul însuşi sau cel mai bun prieten al său - 
trebuia executat, iar visătorul s-a oferit să facă el serviciile de călău. 

A făcut asta în speranţa că va putea salva viaţa bărbatului pe care 
îl considera nevinovat. Ţinea în mână un cuţit de vânătoare şi tre¬ 
buia să dea impresia că vrea să-l ucidă pe bărbat, fiindcă, dacă s-ar 
fi descoperit intenţia sa de a-l salva, ar fi trebuit să plătească cu 
propria viaţă. Făcu, aşadar, o incizie de-a lungul coloanei vertebrale 
şi apoi întoarse corpul. în timpul acestei operaţii auzi oasele pârâind 


' B. Hannah, „Regression oder Erneuerung im Alter", în Psychotherapeutische 
Probleme, Zurich şi Stuttgart, 1964, p. 198. 

şi se temu că tăiase prea adânc. Se trezi apoi cu sentimentul intens 
că nu va reuşi niciodată să o satisfacă sexual pe fata (pe care o 
iubea), deşi în vis aceasta nu apărea deloc. 


Aşa cum interpretează 1 Barbara Hannah, pe baza asociaţiilor 
visătorului, prietenul destinat sacrificiului simbolizează o latură per¬ 
sonală, rămasă prea juvenilă şi care îl trage să „recupereze" aven¬ 
turi sexuale pe care şi le-a refuzat în trecut. Cuţitul din vis era, se 
pare, cel cu care dădea lovitura de graţie animalelor pe care le vâna. 
Evident, ar fi trebuit să dea lovitura de graţie acestei laturi interioare 
prea tinere şi nu să încerce, în secret, să o cruţe. Foarte general 
spus, aşa cum subliniază şi Barbara Hannah, ceea ce trebuie sacri¬ 
ficat este voinţa personală care nu caută altceva decât să-şi facă 
de cap şi refuză să se supună „voinţei lui Dumnezeu".sau, cu alte 
cuvinte, imperativului Sinelui interior. 

Latura juvenilă plină de pofte sexuale poate fi văzută şi ca identi¬ 
ficarea, tipică pentru omul tânăr, cu corpul şi cu impulsurile sale. în 
acest caz, sacrificiul ar fi, într-un anume sens, totuna cu sacrificarea 
corpului. A sacrifica înseamnă, însă, a renunţa la ceva în favoarea unei 
instanţe superioare, de cele mai multe ori, în favoarea unui zeu sau 
a zeilor. în definitiv, e vorba de a renunţa la eul care vrea să-şi fie 
suficient lui însuşi. 2 în legătură cu această temă a sacrificiului, să cităm 
mărturia unui bărbat, grav rănit in timpul războiului, care a stat multă 
vreme în comă. Auzise o infirmieră spunând că nu mai are decât două 
ore de trăit, iar după ce şi-a revenit, a pronunţat următoarele cuvinte 3 : 

Am avut în acea clipă (auzind-o pe. infirmieră) un sentiment 
brusc de spaimă: am cunoscut puternica şi chinuitoarea luptă 


1 Ibid, p. 199 şi urm. 

1 Vezi C.G. Jung, „Das Wandlungssymbol in der Messe", în GW 11, par. 400. 
In română: C.G. Jung, „Simbolul transsubstanţierii în liturghie, în OC 11, trad. Viorica 
Nişcov, Trei, Bucureşti, 201 0, par. 400. 

3 Citat după Johann Christoph Hampe, Sterben ist doch anders, p. 96 (sublinierea 
autoarei - n. red.). 

interioară, ultima luptă a sufletului înainte de sacrificiu. Se petrecea 
în deplina claritate a conştiinţei. Voi păstra mereu amintirea aces¬ 
tei clipe. Mă rog lui Dumnezeu să nu-mi dispară nicicând din me¬ 
morie. .. Dacă viaţa trebuie părăsită cu curaj, atunci şi moartea 
trebuie trăită curajos. 

O „sacrificare" a corpului, îrv sensul deificării sale, are loc în ri¬ 
tualul egiptean al mumificării. în muzeul din Cairo şi la Luvru s-au 
găsit două versiuni, din păcate deteriorate şi parţial ilizibile, ale unor 
vechi instrucţiuni de desfacere şi îmbălsămare a mortului.' Fiecare 
parte a corpului este tratată cu uleiuri şi extracte din plante diferite. 
Aceste uleiuri şi substanţe din plante sunt însă „scurgeri" concrete 
ale zeilor. Se spune, de exemplu: „După aceea, unge-i capul cu 
două uleiuri bune de smirnă. Vorbeşte-i: O, Osiris NN, ulei de smirnă 
pentru tine vine din Punt, pentru a-ţi înfrumuseţa mirosul prin mi¬ 
rosul zeului. Scurgerea pentru tine vine din Re, pentru a-ţi înfrumu¬ 
seţa [al tău... prin...]:.. Sufletul tău urcă la tărâmul divin prin trupul 
tău. Horus pentru tine, cel ce vine din ulei de smirnă, din Osiris..." 
Apoi urmează ungerea corpului, al cărui rezultat este uniunea cu 
zeul Osiris (v. Fig. 13). Apoi, viscerele se pun în patru canope, astfel 
ca „unguentele mumiei (adică ale zeului)" să pătrundă „în mădu¬ 
larele zeului". Coloana vertebrală se umple cu ulei. Iar textul conti¬ 
nuă: „Vorbeşte după aceste ungeri: O, Osiris NN, ia-ţi acest ulei... 
ia-ţi [acest] fluid al vieţii... Ia-ţi această [grăsime] a zeilor, scurgerea 
care a venit din Re; secreţia care a venit din Schow (sau Schu, zeul 
aerului); sudoarea care a venit din Geb (zeul pământului); mădula¬ 
rele zeului, care au venit din Osiris." Mai departe se spune: „La tine, 
NN, vin aurul şi argintul, lapislazuli şi malachitul. La tine vin faianţa 
(thn) pentru a-ţi limpezi faţa şi carneolul (hnm) pentru a-ţi întări 
mersul (shn)... La tine, NN, vine straiul din ochiul lui Horus, fru¬ 
moasa scurgere a lui Sobk... La tine vine veşmântul din templul lui 
Sobk (zeul crocodil Suchos, «domnul casei vieţii»). Te conduce pe 
drumul în Nun (apa primordială) şi-ţi împodobeşte mădularele cu 


' Gunther Roeder, Urkunden zur Reiigion des alten Ăgypten, p. 297 şi urm. 

Fig. 13: „Elaborarea" corpului. Anubis, zeul egiptean al morţii, cu cap de 
şacal, la îmbălsămarea cadavrului lui Osiris în dreapta, Isis dând indicaţii. 


frumuseţea sa, ca să fii ca Re când urcă şi coboară şi să nu încetezi 
a fi în veşnicie." 

Mumia este, mai departe, aşeazată pe spate şi unghiile îi sunt 
aurite, iar degetele îi sunt învelite în bandaje de pânză. Toate ma¬ 
terialele folosite sunt asociate anumitor zei. La fel se va întâmpla 
cu tot corpul, iar, la final, capul este (din nou) uns. „Capul tău vine 
la tine, ca să nu fie departe de tine: el se apropie de tine şi nu se 
desparte [de tine] în vecii vecilor." Mâinile sunt astfel aşezate încât 
pot „cuprinde"sau „prinde" toţi zeii, picioarele în aşa fel încât pot 
„merge" din nou. „Straiele zeilor se duc în braţele tale" şi marile 
veşminte ale „zeiţelor, la mădularele tale, pentru ca braţele să-ţi fie 
tari şi picioarele puternice". 

Textul se încheie astfel: „La tine, Osiris NN, vine tămâia care a 
venit din Horus; smirna care a venit din Re; natronul care a venit din 
Nechbet; plantele anchjemi care au venit din Osiris; răşina care a 
venit din puternicul zeu; cauciucul care a venit din fericele Wennofre 
(Osiris). Ele se duc la picioarele tale şi te adeveresc. Mergi pe un 
pământ de argint şi pe o ţărână de aur, vei fi înmormântat pe o 
coastă de malahit... îţi vezi numele în toate ţinuturile, sufletul în cer, 

trupul în Duat (lumea de jos), statuile în temple. Trăieşti în veşnicie 
şi eşti de-a pururi tânăr. 0, Osiris NN, fie ca numele tale să dureze şi 
să fie minunate în templul lui Amon-Re, al regelui zeilor, al sacrei 
imagini, al conducătorului tuturor zeilor, în vecii vecilor." 

Acest text descrie modul în care, în ochii vechilor egipteni, mumia 
se transforma sau, mai precis spus, se transfigura, urmând procesul 
alchimic al deificării. Corpul mortului devine o multitudine de zei 
unificată de imaginea zeului soarelui, el însuşi unitatea tuturor zeilor. 
Tradus în limbaj psihologic, toate acestea ne spun cum corpul mor¬ 
tului este transformat într-o imagine a inconştientului colectiv şi a 
aspectului său unitar, Şinele. Cu acest corp transfigurat se unesc apoi, 
în concepţia egipteană, cele două aspecte, Ka (umbra, dublul) şi Ba 
(individualitatea spirituală), într-o unitate indisolubilă. învierea va fi 
astfel, un acord al Sinelui individual cu Şinele colectiv şi, totodată, în 
acest întreg va fi înglobat şi corpul după metamorfoza sa. 

Regăsim un alt exemplu al motivului arhetipal al elaborării cor¬ 
pului în seria de vise publicată de Edinger 1 : 

La fel ca în legendele evreilor lui Ginsberg 2 , unde Dumnezeu 
intra într-o comunicare personală cu diferiţi indivizi, El părea să-mi 
fi dat şi mie un test, antipatic în toate privinţele, pentru care nu eram 
deloc potrivit, tehnic sau emoţional. Mai întâi, trebuia să caut şi să 
găsesc un bărbat care mă aştepta 3 şi amândoi trebuia să urmăm 
instrucţiunile întocmai. Rezultatul final trebuia să devină un simbol 
abstract, dincolo de înţelegerea noastră, cu conotaţii religioase, 
sfinte sau tabu. Sarcina presupunea scoaterea din încheieturi a mâi¬ 
nilor bărbatului, apoi aşezarea şi unirea lor pentru a realiza o formă 
hexagonală. Urma să fie îndepărtate două dreptunghiuri, câte unul 
de la fiecare mână, lăsând în urmă un fel de ferestre. Dreptunghiu¬ 
rile în sine erau, de asemenea, simboluri de mare valoare. Cele ce 
rezultau trebuiau să fie mumificate, uscate şi înnegrite. Toate aceste 


' Edward Edinger, Egoand Archetype, p 214 şi urm. Egoşi arhetip, p. 287. 

2 Pe care visătorul le răsfoiseînziua precedentă. 

3 Acel necunoscut celălaltl (sublinierea autoarei - n. red.). 

lucruri au luat mult timp, au fost extrem de delicate şi dificile. EI le-a 
îndurat stoic, fiind destinul său, ca şi al meu de altfel, iar rezultatul 
final, consideram noi, era ceea ce se ceruse. Privind simbolul care a 
rezultat din strădaniile noastre, am văzut că avea o aură impenetra¬ 
bilă de mister. Eram amândoi extenuaţi de această grea încercare. 

Aşa cum arată şi Edward Edinger, în comentariul care evocă 
motivul alchimic al dezmembrării, mâinile reprezintă instrumentul 
voinţei şi acţiunii noastre conştiente. Amputarea lor înseamnă impo- 
tenţarea eului, după Jung, „o înfrângere a eului". Forma care ia 
apoi naştere, un hexagon, este o imagine a Sinelui, probabil, şi a unei 
măşti primitive care reprezintă chipul lui Dumnezeu. Şase înseamnă, 
în general, în simbolismul numerelor, o uniune a contrariilor. 
Dar, din perspectiva noastră, aici este din nou subliniată importanţa 
sacrificării omului fizic ca purtător al voinţei eului, prin care el sau 
mâinile sale (activitatea sa) devin instumente ale Sinelui. Analogia 
cu procesul mumificării se exprimă aici fără îndoială. 

La fel şi în acest vis, relatat lui Mark Pelgrin 1 de o femeie care 
urma să moară foarte curând: 

Am văzut foarte clar un număr de bărbaţi extrem de serioşi care 
mă aşteptau ca într-un ritual solemn, lângă un catafalc, pe o ve¬ 
randă deschisă, de pe care aveam o vedere largă a curţii; părea ceva 
foarte important, demn. Erau îmbrăcaţi în haine de culori străluci¬ 
toare ca nişte costume mătăsoase de jocheu. Toţi aşteptau să înde¬ 
plinească o lucrare ce mă privea pe mine. Aveam impresia vagă a 
unui altar spre care eram dusă pentru a fi sacrificată zeilor, pentru 
a fi prelucrată de forţe interioare, pentru un fel de vindecare. 

0 dată în plus, acest vis evocă o îndumnezeire a corpului aşa 
cum am văzut-o codificată de vechiul ritual egiptean. El trimite la 
o transformare, o vindecare din interior care sublimează corpul şi 
îi leagă părţile de diferite arhetipuri.. 


1 în M. Pelgrin, And a Time to Die, p. 109 (sublinierea autoarei - n. red.). 

Uneori cadavrul e înlocuit de un simbol animal, cum ar fi calul 
în putrefacţie dintr-unul din visele discutate în primul capitolul al 
lucrării noastre sau calul magic din următor visul povestit lui Jung': 

Un cal fermecat a fost ucis în luptă, iar visătorul a trebuit să-i 
care viscerele mulţi ani, până când, în final, calul a revenit la viaţă, 
şi-a mâncat viscerele, iar visătorul a putut să-l încalece din nou. 

Jung îi răspunde visătorului care îi scrisese pe această temă: 
„Visul despre cal reprezintă întâlnirea cu sufletul animalic, de mult 
uitat, la naştere astfel o stare interioară bizară, o reflecţie inconşti¬ 
entă care permite percepţia desfăşurării naturale a spiritului în pro¬ 
priul său domeniu. Puteţi interpreta visul ca pe o succesiune de 
gânduri în inconştient sau ca anticipare a unei vieţi după moarte." 
Cu alte cuvinte, asta înseamnă că în cal (adică în sufletul animalic 
din corp) este ascunsă viaţa imaginilor şi ideilor arhetipale spirituale 
şi că prin victimă şi prin sacrificiu (a se compara cu Mithra cărând 
taurul), acest aspect spiritual ascuns al sufletului corporal, adică al 
inconştientului colectiv, devine manifest; e o viaţă spirituală care 
pare a continua mai departe, după moarte. 

Ideea că fiecare parte a corpului poate fi asociată cu anumiţi 
zei (arhetipuri) a fost extrem de înfloritoare în Orientul îndepărtat. 
De pildă, concepţia chineză taoistă despre lume vede omul - la fel 
ca în astrologia vestică - precum un microcosmos ale cărui sub¬ 
diviziuni corespund exact „etajelor" cerului şi constelaţiilor sale 
astrale. 2 Prin acest Tot circulă o subtilă energie vitală, psihofizică, 
denumită Ch'i. 3 Fiecare organ, ba chiar şi cea mai mică parte 
a corpului are zeitatea sa, descrisă şi ca „funcţionarul cel mai înalt" 
sau „funcţia" acestei părţi. Când această zeitate părăseşte organul 


' C.G. Jung, Briefe, voi. 2, p. 367 şi nota. (sublinierea autoarei - n. red.) 

; Vezi Rolf Hofmann, D/'e wichtigsten Korpergottheiten im Huang fung ching, 
Goppinger Akad. Beitrăge, Gbppingen, 1971, p. 25, 27 şi urm. Textul Huang fung 
ching trimite la reprezentări din epoca Han (vezi p. 22 şi urm.). 

3 Vezi ibid, p. 26. 

aferentei („pleacă"), acesta nu mai funcţionează şi decade. De aceea, 
zeităţile corpului trebuie îngrijite prin meditaţie, regim şi trebuie 
„unite în corp", pentru a obţine o viaţă lungă sau chiar nemurirea. 1 

Organele sunt, de asemenea, sălaşul a ceea ce taoiştii numesc 
sentimente celeste, al sentimentelor determinate din cer, precum 
bunăvoinţa şi nemulţumirea, doliul şi bucuria 2 , exact aşa cum în 
tradiţia noastră se crede că anumite dispoziţii fundamentale sunt 
determinate de poziţiile planetelor. în această ierarhie spirituală, 
inima este monarhul din care apar geniul şi claritatea, plămânii sunt 
sediul ordinii şi al funcţionării, ficatul e sediul strategiei şi al plani¬ 
ficării, bila - al deciziei şi judecăţii, intestinul gros - al învăţării 
pe drumul drept, al schimbării şi al transformării, intestinul subţire - 
al înfloririi, rinichii - al puterii de acţiune etc. Aceste „sedii oficiale" 
ale funcţiilor sunt pentru corp ceea ce constelaţiile sunt pentru 
macrocosmos. 

Anumite animale simbolice trăiesc, conform aceleiaşi concepţii, 
în fiecare organ: un tigru alb în plămân, o ţestoasă şi un şarpe în 
vezica biliară, un dragon în ficat, o pasăre phoenix în splină, o 
pasăre roşie în inimă şi o căprioară albă cu două capete în ficat 3 . 

Taoistul poate percepe direct toate aceste fiinţe prin privirea 
interioară 4 . Pentru că zeităţile macrocosmice sunt adesea în pribe¬ 
gie şi de aceea mai greu de găsit, este mai simplu să luăm legătura, 
prin meditaţie, cu zeităţile corpului mereu prezente şi, în secret, 
identice cu cele cosmice. în acest fel, în ultimă instanţă, vom putea 
afla semnificaţia universală a Tao. 

Medicina tibetană şi tantrismul indian cunosc şi ele reprezentări 
similare ale corpului. întregul sistem yoga tantra indian se fundamen¬ 
tează pe ideea corpului ca imagine a cosmosului, împreună cu care 
formează o unitate spiritual-materială. Practicantul tantra realizează 


1 Pentru alchimia taoistă, vezi Lu K'uan Yu, Tadst Yoga. Alchemy and Immortality, 
New York, 1970. 

2 Hofmann, Die wichtigsten Korpergottheiter im Huang t'ung ching, p. 29. 

3 Ibid, p. 39. 

4 Ibid, p. 45. 

că el însuşi este universul divin. 1 El posedă, în interiorul corpului 
material, un corp subtil, edificat din energia psihofizică omnipre¬ 
zentă, cantonată în anumite puncte nodale ( chakre). în Pujâ (act 
de veneraţie în orice ceremonie) precum şi în ritualul tantric, cel ce 
oferă un sacrificiu se „onorează" pe sine însuşi acoperindu-şi anu¬ 
mite părţi ale corpului cu ghirlande de flori, alifii, parfumuri. Prin 
aceasta, el îşi transformă complet natura în natură divină, fiecare 
parte a corpului primind un atribut divin, exact ca şi în procesul 
egiptean de mumificare, cu diferenţa că transformarea i se întâmplă 
omului viu. Corpul subtil reprezintă în acest proces vehiculul invizi¬ 
bil al transformării. Yoghinii rămân pentru mult timp în preajma 
crematoriului, pentru a înfăptui propria „incinerare" simbolică", care 
constă în renunţarea la toate impulsurile provenind din eu. 2 Diferi¬ 
tele părţi ale corpului, în forma lor cosmică, devin tot atâtea zeităţi; 
reunite, formează întregul divin. 3 

Yoghinul şi practicantul tantrei, dar şi fiecare hindus care „renunţă" 
la lume (sannyăsin) trece printr-o asemenea transformare: fiecare parte 
a corpului său se detaşează, iar suflul vieţii se ridică odată cu focul 
sacrificiului. Abia după aceea iniţiatul va fi considerat mort. 4 Ritualul 
sacrificiului a anticipat astfel moartea fizică. în contextul discuţiei noas¬ 
tre, important rămâne că fiecare parte a corpului este văzută ca po¬ 
sedând, la rândul său, un fel de „suflet" propriu, o zeitate sau un 
animal simbolic. Din punct de vedere psihologic, ceea ce noi numim 
azi arhetipuri ale inconştientului colectiv apare proiectat, de tradiţiile 
mistice, în diferitele părţi ale corpului. Probabil că procesul reprezintă 
mai mult decât o simplă proiecţie. De pildă, ştim astăzi că visele cu 
şerpi sau insecte pot fi asociate şi unor tulburări ale sistemului nervos 
simpatic. Din acest motiv, este, deci, foarte probabil ca anumite arhe¬ 
tipuri să fie în mod efectiv legate de funcţii sau zone ale corpului; avem 


1 Vezi Ajit Mookerjee, Tantra Asana, Viena, 1971, p. 5. 

2 Ibid, p. 42. 

3 Vezi ibid, p. 195. 

4 J.F. Sprocktoff, „Der feindliche Tote", In Leben und Tod in den Religionen, 
p. 271. 

aici un vast domeniu, aproape neexplorat, al psihologiei abisale 1 . Ne 
poate ajuta istoria care ne arată că, mereu şi aproapeîn toate colţurile 
lumii, a existat o credinţă cu privire la atari corespondenţe. 

Şi în Vest găsim aceste concepţii, chiar dacă mai puţin sistema¬ 
tizate decât în Orient, cu precădere în medicina influenţată de 
astrologie. în tradiţia astrologiei antice, şi aici anumiţi zei astrali şi 
semne zodiacale „stăpânesc" diferitele părţi ale corpului: de exem¬ 
plu, Scorpionul este patronul organelor genitale, în timp ce Berbecul 
domină genunchii, Peştiilor le revin picioarele ş.a.m.d. Aceste con¬ 
cepţii au fost reluate, fără foarte multe modificări, în Evul Mediu. 
Ca urmare a victoriei monoteismului creştin, dar şi a celui islamic, 
ele au trecut în plac secundar, fără, totuşi, a fi vreodată complet 
stârpite, ceea ce a şi făcut posibilă importanta lor revigorare în timpul 
Renaşterii. Paracelsus a fost, în acea vreme, reprezentantul şi apă¬ 
rătorul lor cel mai fervent. Fidel tradiţiei, el va susţine că omul este 
un microcosmos cu un cer endosomatic, numit de el firmament, 
astrum sau Sydus. 2 Acest microcosmos este o parte sau un conţinut 
al corpului vizibil şi sursa oricărei iluminări interioare (lumen naturale). 3 
în această viziune, Saturn influenţează splina şi terapia ei, Jupiter — 
ficatul, Soarele - inima şi imaginaţia, Venus- rinichii, Marte- bila şi 
forţa formării individuale, Luna - creierul etc. Bolile revin, astfel, unor 
constelaţii astrale. în abdomen, în plus, se află şi sub acţiunea directă 
a unui Archeus (sau Archasius), un fel de spirit creator-hrănitor. 

Pentru Paracelsus, „trupul astral" din interiorul corpului, consti¬ 
tuie un tot numit „Adech", adică „Marele Om Cosmic" care locu¬ 
ieşte în fiecare individ. 4 Paracelsus face trimitere, în mod semnificativ, 
şi la procesul de mumificare al egiptenilor care, aşa cum el spune, 
foloseau un agens (balsam) pentru a feri corpul muritor de descom- 


1 Un început face Arnold Mindell, The Dreambody, Santa Monica, 1981. 

! Vezi C.G. Jung, „Paracelsus als Arzt", în GW 15, par. 22. în română: „Para¬ 
celsus ca medic", în OC 15, trad. Gabriela Danţiş, Trei, Bucureşti, 2007. 

3 Ibid, par. 29 (din: Labyrinthus Medicorum, ed. Heger, Cap. 2). 

4 Ibid, par. 39 şi urm. Vezi şi C.G. Jung, „Paracelsus als geistige Erscheinung", 
în GW 13, par. 168. 

punere şi un procedeu, numit Cheyri, care conferea corpului viaţă 
lungă. 1 Toate sunt procedee prin care „omul spiritual interior" sau 
„imago Dei" din om se recreează şi se înnoieşte, partea omului 
netrecătoare şi care durează dincolo de moarte. Aşa cum subliniază 
Jung, alchimia permitea eliberarea în om a unei dimensiuni a naturii 
pe care creştinismul tinde să o izoleze sau o respinge. 

Printre mărturiile celor ce se pregăteau de înfruntarea morţii, am 
găsit două cazuri în care se face aluzie la ceva care ar putea avea 
legătură cu concepţiile alchimice şi astrologice amintite. Despre pri¬ 
mul am aflat de la cunoscutul medic şi parapsiholog sir Auckland 
Geddee, care îşi relatează propria experienţă 2 : 

Sâmbătă, 9 noiembrie, cu un minut înainte de miezul nopţii, am 
început să mă simt foarte rău, iar la ora două sufeream de o gastro- 
enterită acută (o inflamaţie a tractului gastrointestinal). Până la ora 
opt am avut toate simptomele unei otrăviri acute: pulsul şi respiraţia 
erau greu de măsurat. Am vrut să sun după ajutor, dar am constatat 
că nu eram în stare şi am renunţat resemnat la orice încercare. îmi 
era clar că sunt foarte bolnav şi mi-am recapitulat pe scurt situaţia 
financiară. Nu mi se părea, în niciun caz, că mi-ar fi tulburată con¬ 
ştiinţa. Dar dintr-odată am remarcat cum conştiinţa mea se despăr¬ 
ţea de o altă conştiinţă aflată, de asemenea, în mine. Pentru o mai 
bună descriere, să le numim conştiinţa A şi conştiinţa B. în tot ceea 
ce a urmat, eul meu era legat de conştiinţa A Am remarcat că 
personalitatea B aparţinea corpului meu. Pe măsură ce starea mea 
fizică se înrăutăţea şi inima mea abia mai bătea, am realizat cum 
conştiinţa B, care aparţinea corpului, a început să dea semne de 
compunere, anume că se construia din senzaţiile corporale ale ca¬ 
pului, inimii şi viscerelor. Aceste componente deveneau independente 
şi conştiinţa B începu să se dezintegreze, în vreme ce conştiinţa A, 
care eram acum eu însumi, părea să se afle complet în afara corpu¬ 
lui meu, pe care îl puteam vedea. Treptat mi-am dat seama că nu 


' Ibid, GW 13, par. 171. 

2 Citat după Johann Christoph Hampe, Sterben istdoch anders, p. 101 şi urm. 


144 VISELE Şl MOARTEA 




vedeam doar corpul şi patul în care eram întins, ci tot ce se afla în 
casă şi grădină şi apoi, am observat că nu vedeam doar lucrurile de 
acasă, ci puteam vedea Londra şi Scoţia şi mi-am îndreptat atenţia 
într-acolo. De la o sursă pe care nu o cunoşteam şi pe care am nu- 
mit-o mentorul meu, am aflat că eram complet liber într-o dimensi¬ 
une temporală a spaţiului, în care „acum" era într-o anume măsură 
un echivalent al lui „aici" din spaţiul tridimensional obişnuit, al vieţii 
de zi cu zi. Am văzut apoi cum au chemat medicul care a făcut o 
injecţie cu camfor corpului meu lipsit de viaţă... şi am fost tras îna¬ 
poi. .. M-am întors, fără tragere de inimă, înapoi, în corpul meu. 

Cea de-a două mărturie provine de la o femeie salvată de medici 
dintr-o comă diabetică 1 : 

Vedeam cum eram transportată în mici bucăţi. Toate părţile 
aveau culori diferite. Totul era despărţit de trunchiul corpului meu: 
acolo ficatul..., acolo inima..., plămânii... Toate formează un joc de 
culori, adânc şi frumos. Vedeam cum eram dusă în regatul luminii... 
(Când a trebuit să se întoarcă, organele s-au reintegrat din nou.) 

în timp ce Geddee nu mai urmăreşte dezintegrarea conştiinţei B, 
această femeie este interesată de organele ei în dezmembrare. Ea 
subliniază, în special, culorile acestora, prin „frumosul joc de culori" 
care, în general, nu este asociat corpului, ci, mai degrabă, experienţei 
vieţii de apoi. 

Dacă încercăm să privim aceste experienţe moderne în contextul 
ritualului egiptean al morţilor, am putea formula următoarele ipo¬ 
teze: organele corpului sunt asociate, în procesul mumificării, unor 
zei speciali, ceea ce ar însemna din punct de vedere psihologic, că 
ele corespund unor arhetipuri diferite ale inconştientului colectiv. 
Acestea par a fi totodată proiectate şi înglobate în corp, ca şi când 
ar fi încorporate. Conştiinţa corpului (conştiinţa B a lui Geddee) pare 
a se dezintegra în apropierea morţii, la fel cum, în ritualul 


1 Ibid, p. 109. 


Sacrificiul sau „elaborarea" vechiului corp | 



mumificării, mortul se dizolvă în apele primordiale ale Nunului. Dar 
în ritualul morţilor, se mai face un pas în plus: trupul deificat (trans¬ 
figurat) este recompusîntr-o nouă unitate, fiind în acest mod reuni- 
ficat cu zeul soarelui, Re, şi cu alte părţi ale sufletului. Conştiinţa A 
a lui Geddee ar corespunde mentorului egiptean, spirit formator şi 
voce instructivă a sufletului Ba, care apare, de pildă, în celebrul text 
egiptean, Dialog al unui dezamăgit al vieţii cu sufletul său, Ba. 

Cred că Hampe nu are neapărat dreptate atunci când presupune 
cu privire la conştiinţa B că s-ar dezintegra definitiv. Mai degrabă, 
pare să aibă loc o dizolvare trecătoare, în scopul unei transformări. 
Totuşi, şi aceasta pare să depinde cumva de un efort uman, un o pus 
al omului. Hampe evocă, de fapt, o altă experienţă în apropierea 
morţii care pentru mine este destul de enigmatică. Ea aparţine unui 
pacient aflat într-o clinică de boli infecţioase Ostersund, în Suedia 1 : 

Am fost într-o cu totul altă lume... Eram într-un loc înălţat 2 . în 
jurul meu era întuneric, dar, cu toate acestea, mă simţeam confor¬ 
tabil şi reuşeam să mă orientez foarte bine. Când m-am uitat în jur, 
am observat că în faţa mea, în întuneric, se ridica un zid înalt. Pe 
această parte a zidului era o scară abruptă. Era aproape lipită de zid 
şi ducea spre locuri din ce în ce mai luminoase, mai departe de unde 
mă aflam eu, sus, spre partea dreaptă. Apoi, scara dispărea într-o 
lumină puternică şi dară. De la locul meu, puteam vedea nu departe 
de mine, un omuleţ cafeniu, zbârcit şi fragil. Voia să se caţăre pe 
scară, la lumină. însă părea că nici pu se mişcă. Ducea o greutate în 
spate, aşa cum am constatat uitându-mă mai bine. Arăta ca un sac 
şi, evident, era atât de greu, încât omuleţului îi tremurau picioarele, 
îmi spusesem imediat că trebuie să am grijă de bietul nenorocit, 
fiindcă mă simţeam legat de el şi responsabil pentru el. în acelaşi 
timp, vedeam că de aici, de sus, nu puteam face mare lucru. 

Nu reuşise să străbată prea mult din drumul său întunecat spre 
lumină. în jurul său era totul negru. Drumul părea să fie din praf 


' Ibid, p. 72 - 75. 

2 Adică un nivel superior! 

moale de cărbune. Abia mai departe, în sus, era mai luminos. 
Mi-era milă de omuleţ... 

Deşi eram singur cu această biată fiinţă, simţeam, totuşi, şi o 
altă prezenţă: era o voce în mine care avea un răspuns clar şi ime¬ 
diat pentru tot ceea ce gândeam. Cum ieşim de aici? Vocea îmi 
răspunse din apropiere: Ai vrut mereu să trăieşti lucruri mari şi să 
faci lucruri mari: aici ai ocazia! Dar nu reuşesc, am răspuns. Vocea 
spuse: Poţi să-ţi părăseşti corpul care e acolo jos, drumul spre 
înălţimi ţi-e deschis! - Dar nu e nedrept să părăsesc bietul corp 
chinuit, aici, la mijlocul drumului spre lumină? - Trebuie să-l ajuţi 
prin voinţă! - E o ofertă tentantă, să-mi părăsesc corpul, am spus, 
dar m-am decis să lupt... 

Lupt îndelung cu mine. Apoi, mă uit din nou la omuleţ. între 
timp, înaintase puţin. însă, observându-l mai bine, remarc că nu se 
mai mişca. Am descoperit apoi că crescuse. Şi sacul părea mai mic 
şi mai uşor. Omuleţul avea acum picioarele drepte, genunchii nu-i 
mai erau îndoiţi. îmi părea bine că nu părăsisem această fiinţă şi 
m-am adresat din nou „prietenului" meu. Cred că o să reuşim, m-ai 
întărit prin prezenţa ta. Vocea răspunse: Vezi, dorinţa de luptă 
cinstită, dreaptă, conduce mereu la ţel. 

Răspunsul era vag, dar am simţit imediat căldură şi recunoştinţă 
crescând în mine. îmi întâlnisem „prietenul". El îmi dăruise speranţă. 
Nu-I voi mai uita nicicând. Mă simţeam nedespărţit de el, îmi era 
alături, vorbea din mine. Vedeam că fiinţa de la picioarele mele nu 
mai căra acum nicio povară. Şi m-am regăsit atunci în propriul corp, 
aici, în clinică. Mi se părea ridicol şi deplorabil... 

Hampe interpretează această experienţă ca fiind, în primul rând, 
un efort al pacientului de a colabora la însănătoşirea propriului 
corp, în timpul transfuziei de sânge pe care o primea. Omuleţul 
cafeniu este astfel văzut drept corpul bolnav, iar sarcina o parte a 
trecutului care trebuia învinsă. Cred că, în mare parte, această 
interpretare corespunde adevărului, dar că viziunea trimite la ceva 
şi mai precis. Mai degrabă, aş zice că nu omuleţul, ci sarcina şi 
„praful de cărbune" sunt corpul propriu-zis, în sine constituit în 

cea mai mare parte din carbon. Omuleţul ar reprezenta nu atât 
corpul, cât „spiritul vieţii" care îl însufleţeşte. întreaga experienţă, 
respectiv micul om, trimite, analogic, la tradiţia alchimică şi, mai 
presus, la viziunile alchimistului Zosima. Acolo, figura centrală a 
procesului de transformare este un homunculus (anthroparion)'. 
Zosima vede, într-un vis, un preot stând în faţa unui altar în formă 
de cupă la care se ajungea după ce urca cincisprezece trepte. Pre¬ 
otul stă în picioare şi spune despre sine însuşi că ar fi Ion, preotul 
celor mai profunde şi ascunse obiecte sacre şi că se supunea unui 
chin insuportabil. Spune şi că un bărbat care trecuse în grabă pe 
acolo, dimineaţa devreme, îl ciopârţise, îl scalpase şi apoi îl arsese 
în foc, „conform artei", „până în clipa în care am înţeles cum 
corpul meu se transformase şi devenise spirit (pneuma)". Acolo 
sus preotul îşi vomita propria carne şi spunea că vedea „cum se 
transforma într-un homunculus schilodit, un fel de inversul meu pre¬ 
cis". Cu proprii dinţi preotul se sfârteca şi se devora pe sine însuşi. 
Zosima se gândeşte după această viziune cum ar putea-o acorda la 
ţelul alchimiei, „compunerea apelor". Astfel, adoarme şi visează din 
nou altarul în formă de cupă, în care erau acum fierţi o grămadă de 
oameni, toţi aflaţi în chinuri. Un homunculus care este şi bărbier, îl 
lămureşte că aceasta este transformarea „locului exerciţiului" (as- 
keseos) a aşa-numitei îmbălsămări (taricheia). „Fiindcă oamenii care 
doresc să deţină arta, merg acolo înăuntru şi devin spirite (pneu- 
mata), evadând din corp!" Homunculus- ul este denumit, mai târziu, 
şi plumb, iar preotul ca sacrificiu şi sacrificat se transformă treptat, 
pe parcursul următoarelor viziuni, dintr-un bărbat de bronz, într-unul 
de argint şi, în final, într-unul de aur şi, în final, va şedea într-un 
templu rotund, construit din piatră albă. Din interiorul templului se 
revarsă un izvor cu cea mai pură apă şi iradiază o lumină solară. 

în această viziune a lui Zosima, homunculus- ul apare ca spirit des¬ 
chizător de drum ( spiritus rector) al unui proces de transformare a 
omului, denumit si mumificare (taricheia). Această transformare este 


' Preiau traducerea textului, la care am participat, şi interpretarea din C.G. Jung, 
„Die Visionen des Zosimos", în GW 13, par. 85 şi urm. 

o spiritualizare a corpului şi - aşa cum ştim din izvoare egiptene - 
o consacrare. Textul lui Zosima indică, însă, repetat, că spiritul gardian 
al îmbălsămării este acelaşi cu cele care se transformă. El este materie 
corporală şi, în acelaşi timp, ceea ce sublimează în spirit, o chintesenţă 
a corpului material. 

Paracelsus va spune că producerea sau eliberarea unei asemenea 
chintesenţe a corpului a rămas, secole de-a rândul, principalul obiect 
al eforturilor alchimiştilor. El ne asigură că 1 :,, Acesta este spiritul ade¬ 
vărului, pe care lumea nu-l poate pricepe niciodată fără intervenţia 
Sfântului Spirit sau fără învăţătura celor care îl cunosc..." El este 
sufletul lumii care pune în mişcare şi menţine toate lucrurile. în 
forma terestră, adică în tenebrele saturniene ale începutului, el este 
impur - praful de cărbune în care avansează cu greu micul om! în 
timpul ascensiunii sale (vezi şi scara din viziunea de mai sus) printr-o 
formă lichidă, aeriană şi de foc, spiritul se purifică progresiv. în cea 
de-a cincea fiinţă apare, în sfârşit, în „corp transfigurat". Acest spirit, 
spune Paracelsus, este secretul „care a fost ascuns dintotdeauna". 

în textul Iui Zosima, acest spirit poartă numele Ion, preotul celor 
mai profunde sanctuare si obiecte interioare. C.G. Jung asociază 
numele Ion (ger. Jon) cu Junan, fiul lui Mercur din tradiţia sabeică, 
întemeietor al artei alchimice 2 . Este posibil ca numele să facă tri¬ 
mitere şi la cuvântul Joun-mutef, la sărbătoarea lui Sed, numele 
preotului careîl transforma pe rege în Osiris, adică înfăptuia moar¬ 
tea sa simbolică şi reînnoirea sa. Cuvântul Joun înseamnă „piele, 
blană", iar mutef „mama sa", ceea ce ar.face trimitere, în opinia 
lui A. Moret, la simbolismul renaşterii . 3 în mormântul lui Seth, fiul 
regelui (reprezentându-l pe Horus) este figurat ca preot Joun-mutef. 
Sărbătoarea lui Sed serveşte reînnoirii regelui, un simbolism care în 
întreaga tradiţie alchimică este legat de fabricarea pietrei. 


1 Apokalypsis Hermetis în Epistolarum medicinalium, Conradi Gessneri, Lib. 1, 
p. 2, atribuită de Huser lui Paracelsus. Vezi şi C.G. Jung, „Paracelsus als geistige 
Erscheinung", în GW 13, par. 166. 

2 C.G. Jung, „Die Visionen des Zosimos", în GW 13, par. 86 şi urm. 

3 Alexandre Moret, Mystăres Ggyptiens, p. 75. 

în lumina unei asemenea amplificări istorice, omuleţul, „bietul 
nenorocit" din viziunea pacientului suedez, citată de Hampe, ar fi 
chiar spiritus rector al unui proces de spiritualizare sau al unei 
„sublimări" a materiei corporale în scopul fabricării pietrei filoso- 
fale, depăşind, în acest mod, cu mult scopul vindecării fizice. Vocea 
din viziune îi spune de fapt bolnavului: „Ai vrut să trăieşti lucruri 
mari şi să faci lucruri mari" sau, cum am spune acum, să privească 
transformarea alchimică. Pe de altă parte, cum Marea Operă a 
alchimiei este necunoscută doctrinei creştine, nu este de mirare că 
omul modern care trăieşte o astfel de viziune ezită să i se dedice. 

Vocea „prietenului" din viziune lasă pacientului libertatea de a 
alege dacă să plece în lumină şi moarte sau să participe la eforturile 
omuleţului. în schimb, îl laudă când se decide pentru ultima variantă. 
Asta aminteşte de comportamentul la fel de enigmatic al lui Ba 
(partea nemuritoare a sufletului) al acelui egiptean dezgustat de 
viaţă, în convorbirea cu sine însuşi, despre continuarea vieţii sau 
sinucidere. După ce Ba dezaprobă poziţia emoţională, lipsită de răb¬ 
dare şi deznădăjduită a dezgustatului, făcând uz de multe parabole 
şi pilde, nu încheie cu sfatul de a renunţa la sinucidere, ci spune doar 
atât 1 : „Acum lasă în pace jeluirea, tu, cel ce faci parte din mine, 
fratele meu! Poţi rămâne (în continuare) la gândul sinuciderii sau 
poţi să te lipeşti (din nou) de viaţă 2 , aşa cum spune: doresc să rămân 
aici, dacă ai respins vestul sau doresc, de asemenea, să ajungi în vest 
şi trupul tău să tânjească pământul, iar eu să mă aşez, după ce tu ai 
murit; în orice caz, vom avea aceeaşi patrie." Aşa cum dezvoltă ideea 
Helmuth Jacobsohn 3 , această „patrie" pe care o caută cel dezgustat 
de viaţă este a-fi-una cu Ba, „împreunarea în totalitatea umană... 


' Vezi Helmuth Jacobsohn, „Das Gesprăch ei nes Lebensmuden mit seinem Ba", 
în Zeitlose Dokumente derSeele, Zurich, 1952, p. 39. (Gesammelte Schriften, p.41), 
precum şi Barbara Hannah, Active Imagination, Santa Monica, 1981, p. 83 şi urm. 
(germ. p. 87 şi urm.). 

2 Adică să mori în mâhnire - sau să te lipeşti, să te agăţi (d m j h r) de viaţă; 
vezi Jacobsohn. 

3 Ibid, p. 41 şi urm. (Gesammelten Schriften, p. 43 şi urm.) 

Astfel, întrebarea suicidului rămâne fără obiect pentru cel dezgustat 
de viaţă, iar în locul ei apare adevărata esenţă, cea spre care Ba l-a 
condus încet, cu precauţie, dar ţintit: a fi una cu Ba, o stare nou 
câştigată prin autocunoaştere, refacerea totalităţii umane tulbu¬ 
rate, care este acum trăită ca rod al unei transformări." Şi pacien¬ 
tul care a trăit viziunea cu omuleţul, menţionată de Hampe, ne 
spune ceva asemănător: „îmi întâlnisem prietenul. Ei îmi dăruise 
speranţă. Nu-I voi mai uita nicicând. Mă simţeam nedespărţit de el, 
îmi era alături, vorbea din mine ..." 1 

Din perspectivă psihologică, ar însemna că pentru Sine (totalita¬ 
tea umană supraordonată Eului), pentru omul interior divin, între¬ 
barea vieţii sau a morţii devine, în mod straniu, indiferentă. Ceea 
ce este important este marea lucrare, înfăptuirea totalităţii interi¬ 
oare, care are loc când ne unim cu el. Dezintegrarea.conştiinţei B 
în diferitele componente organice interne, constatată de Geddee, 
ar fi, în această lumină, doar prima dezmembrare sau separatio 
elementorum a operei alchimice; o dezmembrare care la prima ve¬ 
dere se petrece cu corpul, dar care, de fapt, se înfăptuieşte cu „omul 
interior" proiectat în corp şi căreia îi urmează o recompunere într-un 
corp nemuritor. Acest proces simbolic a fost aplicat concret de egip¬ 
teni pe cadavrul mumificat, sub forma ritualului îmbălsămării. Ace¬ 
laşi lucru ni-l spune şi textul citat, atribuit lui Zosima, referitor la 
homunculus. în acest opus sau proces, o parte a energiei psihice ar 
fi extrasă din corpul material brut şi recompusă într-un nou corp 
uşor ca un suflu (pneumatic). 

Aici se află principiul tradiţiei alchimice. Printre viziunile în 
preajma morţii comunicate de Hampe şi Moody, nu există, cu ex¬ 
cepţia viziunii prezentate a micului om, niciun alt indiciu asupra 
acestei etape a procesului; poate pentru că, atunci când se atinge 
acest stadiu, reîntoarcerea în corp nu mai este, de cele mai multe 
ori, posibilă. Aşa cum vom vedea mai târziu, piatra „imponderabilă" 
sau „invulnerabilă la foc", pe care deja am întâlnit-oîn unele viziuni, 
poate fi o aluzie indirectă la procesul de sublimare a corpului. 


1 Johann Christoph Hampe, Sterben ist doch anders, p 74. 

IDENTITATEA VARIABILĂ A EULUI, 
SUFLETELE MULTIPLE 
ŞI „FIXAREA" LOR ÎN „FRUCT" 

Comparând experienţele în apropierea morţii consemnate de 
Moody, Osis, Hampe şi Sabom, remarcăm că sintagme precum eu 
şi conştiinţa eului sunt adesea, în mod straniu, „mobile". în multe 
cazuri, supravieţuitorul relatează întreaga trăire la persoana întâi, 
acest eu părând a fi acelaşi cu eul din viaţa sa de zi cu zi. însă eul 
cotidian stă apoi faţă în faţă cu o „voce" sau cu „prietenul interior" 
care, în sensul psihologiei jungiene, poate fi interpretat ca o perso¬ 
nificare a Sinelui. 

în anumite relatări, eul cotidian pare a se contopi parţial cu 
acest Sine personificat. Moody citează cazul unui bărbat aflat în 
comă adâncă (în urma unui emfizem pulmonar) care a întâlnit 
„fiinţa de lumină" 1 : 

Era ceva ca o sferă în lumină, ca un glob luminos, nu foarte 
mare, ci, aş spune, cu un diametru de 30 până la 40 cm ." Relatarea 
continuă cu gestul de-i întinde mâna şi a-l invita să i se alăture, 


' Raymond Moody, Leben nach dem Tod, p. 112. 

astfel că el însuşi plutea acum în ascensiune şi se mişca împreună 
cu fiinţa de lumină, în camera de spital. „în momentul în care m-am 
alăturatei, luând forma unui spirit, am trecut cumva amândoi unul 
în celălalt. Eram încă, totuşi, fiinţe separate. însă ea avea putere 
asupra a tot ceea ce se întâmpla, în măsura în care ceea ce se în¬ 
tâmpla mă privea pe mine , 

Aici se descrie o legătură intimă între Eu şi Sine, fără a fi o deplină 
contopire a acestora. 

îritr-o altă relatare, eul cotidian apare atât de transformat, încât 
este mult mai asemănător Sinelui 1 : „Noul meu eu nu mai era cel 
familiar, ci, mai degrabă, un sublimat al său. Chiar dacă îmi era 
oarecum cunoscut, drept ceva pe care îl ştiam dintotdeauna, adânc 
îngropat sub o suprastructură de spaime, speranţe, dorinţe şi pofte. 
Acest eu nu mai avea nimic de-a face cu egoul nostru de aici. Era 
un spirit definitiv, imuabil, indivizibil, invincibil. Chiar dacă absolut 
unic, individualizat ca o amprentă, era, în acelaşi timp, parte dintr-o 
totalitate nesfârşită, perfect ordonată..." 

Regăsim aici cele două aspecte, Eu şi Sine, aproape complet 
contopite. însă, persistă senzaţia că eu-ul, deşi este parte a unei 
Totalităţi mai mari, nu este, totuşi, identic cu Totalitatea. Jung în¬ 
suşi, trecând într-un moment al vieţii pe lângă moarte, a resimţit o 
transformare similară a eului cotidian pe care o descrie în Amintirile 
sale: 2 : „Am avut senzaţia că tot ce existase până atunci se înde¬ 
părta de mine. Tot ce credeam, ce doream sau gândeam, întreaga 
fantasmagorie a existenţei pământeşti s-au detaşat de mine sau 
mi-au fost răpite - un proces extrem de dureros. Dar ceva a rămas; 
căci era de parcă aş fi avut lângă mine tot ce trăisem sau făcusem 
vreodată, tot ce se întâmplase în jurul meu. Aş putea spune chiar 
că erau lângă mine şi că eu eram ele. Eram alcătuit, ca să zic aşa, 
din ele. Eram compus din istoria mea şi aveam simţământul cert: 


' Johann Christoph Hampe, Sterben ist dcch anders, p. 92. 

2 Erinnerungen, Traume, Gedanken, p. 294. în română: Amintiri, vise, reflecţii, 
p. 334-335. 


Identitatea variabilă a eului, sufletele multiple şi „fixarea" lorîn „fruct" 


153 



asta e ceea ce sunt; sunt acest mănunchi constituit din ceea ce s-a - 
săvârşit şi ceea ce a fost. Acest incident mi-a creat senzaţia unei 
sărăcii extreme, dar, totodată, a unei satisfacţii extreme. Nu mai 
voiam, nu mai doream nimic, ci existam, ca să zic aşa, obiectiv: 
eram ceea ce trăisem. La început a predominat sentimentul de a fi 
fost distrus, de a fi fost deposedat, dar deodată şi acesta a dispărut. 
Totul părea de domeniul trecutului, rămăsese doar un faitaccompli, 
fără vreo legătură cu ceea ce a fost înainte. Nu mai aveam regretul 
că ceva fusese îndepărtat sau luat. Din contră: aveam tot ce eram 
şi nu aveam altceva decât asta." 

Eul transformat al lui Jung, devenit aici eul „obiectiv", care „avea 
tot ce era", aminteşte de ideea lui Simon Magul potrivit căreia „fruc¬ 
tul" pomului vieţii supravieţuieşte distrugerii acestuia. Acest eu nou 
pare a fi un fel de „chintesenţă trăită" care înseamnă, totodată, o 
desăvârşire. Budismul ne învaţă, de asemenea, că experienţele şi 
faptele noastre sunt transformate într-un „grăunte" - „rodul fapte¬ 
lor noastre". Grăuntele se menţine pe sine într-o dimensiune tran¬ 
scendentă, într-un dincolo. 1 Revenind la concepţia gnosticului Simon 
Magul aflăm că fructul copacului cosmic, care dăinuie dincolo de 
moarte, este chipul lui Dumnezeu în sufletul omului sau, în limbaj 
jungian, Şinele. Şi în religia persană, dublul nemuritor al omului este 
descris tot ca „fruct" al credinţei sale trăite. 

Motivul „fructului" apare şi'în visele noastre moderne, ca, de 
exemplu, în visul citat de psihoterapeuta Liliane Frey 2 . Acesta este 
visul unui muribund de 80 de ani care se îndoia de posibilitatea 
continuării vieţii după moarte. Cu puţin timp înainte de a muri, el 
a visat că: 

Un prun bătrân şi bolnav are pe o ramură, cu totul pe neaştep¬ 
tate, multe fructe. Mai mult, în vârful unei crengi sunt două fructe 
aurii. Plin de bucurie, arăt această minune fiicei şi fiului meu. 


' Vezi G. A. Gastell, Dictionary of Scriptures and Myths, New York, 1960, p. 93, 
citat după Frazier Millie Kelly, Dreams and Preparation for Death, p. 157. 

2 Marie-Louise von Franz, Aniela Jaffă, Liliane Frey, Im Umkreis des Todes, p. 34. 

în tradiţia alchimică, piatra este deseori descrisă ca fruct al po¬ 
mului soarelui şi lunii, o transfigurare finală a vieţii trăite, reprezen¬ 
tate prin pom. „Fruct" sau „rezultatul final" pare să aibă putere 
de a acţiona chiar şi după moarte, în interiorul inconştientului co¬ 
lectiv. Rămâne semnificativ visul dinainte de sfârşit al unui bărbat 
care, de-a lungul vieţii, avusese probleme profesionale, fapt ce i-a 
produs multă durere sufletească: 

O voce îmi spune într-o limbă orientală: „Lucrarea ta şi suferinţa 
pe care ai suportat-o conştient au mântuit o sută de generaţii îna¬ 
intea ta şi vor acţiona iluminator asupra a o sută de generaţii 
după tine." 

Acest vis pare a răspunde unei întrebări pe care şi-o pune orice 
om cugetător: de ce uneori oameni deosebit de valoroşi, oameni 
„importanţi" nu găsesc recunoaştere publică şi trebuie să ducă o 
viaţă neînsemnată, uneori plină de suferinţă, în vreme ce alţii, lipsiţi 
de inimă sau nişte capete seci, sunt ridicaţi în slăvi de toată lumea? 
Acest vis ne spune că există o compensare nevăzută: suferinţa şi 
străduinţa trăite conştient par a-şi arăta roadele abia în lumea de 
dincolo; de altminteri, la fel subliniază şi învăţătura creştină. Doar că 
aici, imaginea nu este cea a „răsplăţii" sau a „pedepsei", ci una mult 
mai obiectivă - suferinţa trăită conştient este ceva care, pe nevăzute, 
acţionează mântuitor asupra omenirii trecute şi viitoare, din lumea 
de dincolo (din inconştientul colectiv). Să ştim asta este, fără îndoială, 
cea mai mare răsplată pe care o poate aştepta un om de la viaţă. 

Edward Edinger relatează, în acelaşi sens, visul emoţionant al 
unui muribund 2 : 

Mi-a fost dată o sarcină care aproape că mă depăşea. Un 
buştean dintr-un lemn greu şi dur stă ascuns în pădure. Eu trebuie 


' Ibid. 

2 Edward Edinger, EgoandArchetype(Cap. Metaphysical Dreams), p. 218 şi urm. 
în română: Edward Edinger, Ego şi arhetip, (Cap. Metafizica şi inconştientul), p. 292. 

să-l descopăr, să tai sau să cioplesc din el o bucată circulară şi apoi 
să sculptez în această bucată un model. Rezultatul trebuie păstrat 
cu orice preţ, fiindcă reprezintă ceva ce nu se va mai repeta şi care 
este în pericol de a fi pierdut. In acelaşi timp, trebuie realizată o 
înregistrare audio a acestui rezultat, care să descrie în detaliu ceea 
ce este, ce reprezintă, sensul său întreg. La sfârşit, obiectul în sine 
şi caseta audio urmează să fie date bibliotecii publice. Cineva 
spune că doar biblioteca va şti cum să împiedice deteriorarea 
casetei audio în cinci ani. 

Aşa cum interpretează Edinger, acest obiect este o chintesenţă 
unică în felul său - scopul şi împlinirea existenţei fizice. Ea va fi 
păstrată ca mijloc de dezvoltare, într-o bibliotecă colectivă sau trans- 
personală, ca un fel de „tezaur al spiritului". Mie mi se pare uimi¬ 
toare asemănarea cu „hambarul celest" din concepţia lui Simon 
Magul, un loc în care va fi păstrat „fructul" existenţelor umane. 

„Fructul" din viaţa de apoi este adesea descris ca piatră, fruct 
de aur, corp de diamant, deci drept ceva static, încheiat, spre 
deosebire de eul care trăieşte în temporalitate şi se experimen¬ 
tează pe sine mai degrabă ca o „curgere" de reprezentări. Potrivit 
lui Jung, ceea ce pare a fi omis în moarte din eul cotidian este 
speranţa, dorinţa, pofta, frica, adică raportarea afectivă şi emoţi¬ 
onală la viitor, iar ceea ce rămâne este tot ceea ce a fost şi este. 
Aceste dorinţe, spaime, pofte îşi au, desigur, originea mai ales în 
ceea ce Geddee numeşte conştiinţa B, intim legată, se pare, de 
sfera somatică. 

Relaţia „eului transfigurat" cu Şinele (fiinţa de lumină) este 
descrisă într-un un alt caz citat de Moody, astfel 1 : 

Când s-a petrecut infarctul... mi se părea că parcă aş fi o minge 
rotundă sau poate o mică bilă - o alică - în interiorul acestei mingi. 

Dar nu pot descrie precis. 


’ Raymond Moody, Leben nach dem Tod, p. 56. 

Imaginea este remarcabilă pentru că pare a descrie „corecta" 
relaţie dintre Eu şi Sine, anume, ca parte din totalitate şi, totodată, 
una cu totalitatea. Psihologia jungiană a abisurilor încearcă să sta¬ 
bilească, în cazul fiecărui persoane analizate, legătura dintre Eu şi 
Sine.' Ştim că dacă Eul se identifică cu Şinele, trăieşte o inflaţie, dacă 
se îndepărtează prea mult de Sine, el se scufundă în „dorinţe, 
spaime şi pofte" şi se pierde în lume. Exemplele citate mai sus ilus¬ 
trează relaţia nesimetrică, paradoxală, dintre Eul „transfigurat" şi 
Sine: uneori descris ca identic cu Şinele, alteori, din nou separat 
de Sine sau unit cu acesta, ca o sferă mai mică într-una mai mare. 
Atâta timp cât eul cotidian nu a fost „transfigurat", el se percepe 
ca pronunţat separat de Sine. în cursul desăvârşirii sale, eul devine, 
în mare măsură, identic cu Şinele. Totuşi, eul rămâne indispensabil 
perceperii Sinelui şi nu poate să-şi înceteze existenţa. Eul, spune 
Jung 2 , „este o parte esenţială a Sinelui, care, pars pro foto, poate 
fi luat drept acesta, dacă avem în vedere importanţa conştiinţei. 
Când însă, dimpotrivă, dorim să accentuăm totalitatea psihică, ne 
vom servi mai degrabă de termenul de Sine". în viziunea mai sus 
menţionată, relaţia dintre Eu şi Sine, ca sferă mai mică într-una mai 
mare, este foarte frumos reprezentată. 

Ceva pare, însă, să se şi piardă în moarte: odată cu suprimarea 
afectelor, a poftelor şi a emoţiilor, dispare mult din ceea ce numim 
„căldură umană". Acest lucru se poate observa uneori la muribunzi, 
ale căror reacţii sunt, în mod straniu, „îndepărtate" şi „detaşate", ca 
şi când relaţiile umane n-ar mai valora nimic. 3 Aşadar, ceea ce pare a 
se suprima în „transfigurare" este „dorinţa, spaima şi pofta" eului. 
Acest aspect mi-a devenit clar printr-o experienţă proprie, un vis avut 
la circa trei săptămâni după moartea tatălui meu. Tata a murit subit, 


1 C.G. Jung, „Mysterium Coniunctionis", în GW 14/1, Cap. Sol, par. 129. în 
română: C.G. Jung, „Mysterium Coniunctionis", în OC 14/1, Cap. Sol, par. 129. 

2 Ibid. 

3 Vezi şi C.G. Jung, Erinnerungen, Traume, Gedanken, p. 324. în română: 
Amintiri, vise, reflecţii, p. 366. 

când eu lipseam de acasă, iar pe mine mă preocupa, în mod firesc, 
problema despărţirii. Am visat atunci: 

Era ora zece seara, iar afară, un întuneric deplin. A sunat la uşă 
şi cumva am ştiut imediat: e tatăl meu. Am mers să deschid, iar el 
stătea acolo cu un mic geamantan de mână. Mi-am amintit (in vis) 
ce se spunea - că cei ce mor subit nu ştiu uneori că sunt morţi şi că 
trebuie să li se amintească acest lucru. Insă înainte de a putea face 
asta, tatăl meu a spus: „Da, bineînţeles, ştiu că sunt mort, dar am 
voie să vă vizitez, nu?" Eu: „Da, sigur, vino înăuntru." Apoi l-am 
întrebat ce înseamnă să fii fericit acum. El răspunse: „ Trebuie mai 
întâi să încerc să-mi amintesc ce numiţi voi, viii, fericit -da-în limba 
voastră sunt fericit, da." - Eu: „Unde eşti acum?" - El: „In Viena, 
studiez la Academia de Muzică." Apoi trecu pe lângă mine, intră şi 
urcă scara. Am vrut să-l conduc în fostul său dormitor, dar el dădu 
din cap şi mai urcă o treaptă spre camera de oaspeţi, spunând: „Sunt 
doar în vizită acum." Odată ajuns, lăsă geamantanul jos şi spuse: 

„Nu e bine când viii stau prea mult împreună cu morţii. Du-te acum!" 

Eu vreau să-l îmbrăţişez, dar el se fereşte cu o mişcare a mâini. Am 
mers în camera mea şi brusc m-a cuprins spaima că am lăsat soba 
electrică să ardă prea mult. M-am trezit cu senzaţia de febră şi udă 
de transpiraţie. 

Jung a interpretat visul ca fiind obiectiv, cu alte cuvinte, însuşi 
tatăl meu îmi apăruse în acest vis. 1 El spune în vis că este în Viena, 
iubitul său oraş natal; deseori se vorbeşte simbolic despre morţi ca 
despre cei „întorşi acasă". Tatăl meu avea talent muzical, însă nu 
şi-a dezvoltat acest dar; evident, încearcă să recupereze acum ceea 
ce a ratat. Semnificativă este acea stranie observaţie despre a fi fe¬ 
ricit. Reprezentările sale de acum despre fericire erau, fără îndoială, 
extrem de diferite de cele ale oamenilor vii. Aceasta ne aminteşte de 
povestea bretonă, mai devreme citată, în care spectatorul viu îşi 
imaginează că diavolul îi dă palme soţiei sale, dar ea le trăieşte ca 


' Vezi Introducere. 

sărutări afectuoase. Evident, sentimentele noastre după moarte sunt 
atât de transformate, încât abia le putem exprima în limba celor vii. 

La fel de semnificativ este motivul final al visului, soba supraîn¬ 
călzită şi trezirea mea cu senzaţia de febră. Jung a interpretat-o ca 
pe o reacţie termică a corpului meu la atingerea „de gheaţă" a 
lumii spiritelor, ca apărare împotriva primejdiei contaminării de ră¬ 
ceala morţii. Jung vorbeşte pe larg despre acest subiect într-o scri¬ 
soare. Destinatarul simţise „prezenţa" fratelui său, mort într-un 
accident în vestul Africii, şi vorbise cu el în vis. Brusc, fratele sare 
într-un lac şi visătorul observă un muşuroi de furnici, apoi contactul 
slăbeşte. „încet, legătura se pierdea. E ca atunci când eşti la telefon 
şi semnalul cedează treptat; ştii că celălalt e încă acolo, dar vocea 
se aude mereu mai slab..." Jung a pornit de la premisa că destina¬ 
tarul a vorbit într-adevăr cu fratele său şi i-a răspuns’: „Desigur, nu 
ne putem reprezenta o existenţă relativ atemporală şi în afara spa¬ 
ţiului, dar din punctul de vedere al psihologiei empirice, dintr-o 
asemenea existenţă rezultă viziuni ale prezenţei statornice a mor¬ 
tului aşa cum resimţim în viaţa noastră onirică. Urmăresc întot¬ 
deauna cu mare atenţie trăiri de acest fel: ele pun într-o lumină 
unică multe lucruri pe care le aflăm în vis, unde anumite manifestări 
psihologice devin condiţii existenţiale. Dar prezenţa statornică a 
morţilor este ceva relativ mai ales că, potrivit experienţei, la câteva 
săptămâni sau luni după deces, legătura devine indirectă sau se 
întrerupe total, deşi se pare că sunt posibile şi reîntâlniri spontane. 
Senzaţia de prezenţă încetează în fapt după această perioadă. Con¬ 
tactul nu este lipsit de pericol, conştiinţa supravieţuitorului fiind 
angajată prea mult în starea de dincolo, ceea ce conduce la incon¬ 
ştienţă şi la un fenomen de disociere. Acest risc este reprezentat în 
viziunea dumneavoastră onirică prin drumul care se scufundă în lac 
(inconştient). Acolo se află un furnicar, ceea ce însemnă că sistemul 
nervos simpatic este stimulat (inconştientul abisal şi pericolul diso- 
luţiei elementelor psihice sub forma furnicilor mişcându-se haotic). 


1 C.G. Jung, Briefe, voi. 2, p. 323 şi urm. 

în ceea ce priveşte contactul, doresc să adaug că el este, cu o 
oarecare marjă de probabilitate, posibil doar atunci când există şi sen? 
zaţia de prezenţă. însă asemenea experimente nu trebuie făcute, din 
cauza pericolului dizolvării conştiinţei. Pentru a fi în siguranţă, trebuie 
să ne mulţumim cu trăirile spontane. Experimentele cu acest contact 
conduc, de regulă, fie la idiotizarea unor aşa-numite comunicări 1 , fie 
la o periculoasă disociere a conştiinţei. Toate indiciile demonstrează 
despre convorbirea cu fratele dumneavoastră că este o trăire genuină, 
care nu poate fi psihologizată. Singura tulburare «psihologică» aici 
este lacul şi furnicarul. Acolo a apărut, evident, momentul în care 
contactul extrem de dificil dintre două forme de existenţă hu a mai 
putut fi menţinut. Există experienţe care indică faptul că mortul se 
implică în oarecare măsură în fiziologia (nervussympathicus) celui viu. 
De aici pot rezulta, probabil, stările de posesie." 

Motivul sobei supraîncălzite din visul meu ar fi, prin comparaţie, 
mai degrabă o reacţie psihologică de apărare împotriva unei ase¬ 
menea posibile implicări. în orice caz, se subliniază că lumea celor 
vii şi cea a morţilor n-ar trebui să se apropie prea mult, că, într-un 
fel, ele sunt periculoase una pentru cealaltă. Se pare că în special 
zona dorinţelor, a sentimentelor şi a afectelor este total transfor¬ 
mată în lumea de dincolo. 

Eul cuiva aflat în comă pare să piardă legătura nu doar cu corpul 
brut material, ci şi cu sfera afectelor şi a- emoţiilor (spaimă, dorinţe, 
pofte). Altfel decât în anumite cazuri citate, Jung a resimţit acest fapt 
mai întâi ca pe o prădare. Există şi alte opinii în care se subliniază 
singurătatea acestei stări. 2 Cineva spune: „Sentimentul de a mă afla 
cu totul în lumea mea mă deprima adânc în acel moment"; un altul: 
„Era un sentiment de singurătate îngrozitoare, de totală izolare... Tot 
timpul, însă, vedeam cu claritate că sunt singur, îngrozitor de singur, 
ca şi când aş fi fost un vizitator din altă lume. Toate legăturile păreau 
rupte. într-adevăr, parcă nu ar mai fi existat nici iubire, nici nimic 
altceva. Totul era atât, atât de rece. Nu înţeleg prea bine." 


1 De aici şi stupiditatea celor mai multe comunicări spiritiste! (n.a.). 

2 Raymond Moody, Leben nach dem Tod, p. 61. 

Jung vorbeşte despre o încetare stranie a căldurii umane dincolo 
de moarte 1 , în locul căreia apare ceva ca o „relaţie obiectivă": 
„Oamenii dau în general extrem de multă importanţă ataşamen¬ 
tului dictat de sentimente. însă acesta este conţinătorul unor pro¬ 
iecţii pe care ei trebuie să le retragă pentru a ajunge la ei înşişi şi 
la obiectivitate. Relaţiile afective sunt relaţii ale dorinţei, marcate 
de constrângere şi lipsă de libertate; aştept ceva de la celălalt, ceea 
ce ne răpeşte ambilor libertatea. Cunoaşterea obiectivă se află din¬ 
colo de dependenţa dictată de sentimente; ea pare a fi secretul 
central. Abia după depăşirea ei este posibilă adevărata coniunctio." 

Incertitudinea faţă de ce este de fapt eul sau „conştiinţa" şi trans- 
figurabilitatea sa, aşa cum rezultă din aceste mărturii, are o lungă 
istorie. Majoritatea primitivilor cred că omul are mai multe suflete 
(nu doar unul) care se despart, definitiv, după moarte?: unul dintre 
suflete este numit de etnologi „sufletul ego sau sufletul liber" şi 
reprezintă centrul gândirii, trăieşte în cap sau inimă şi continuă să 
existe după moarte, într-un loc de dincolo. 3 (Acest suflet ar cores¬ 
punde uniunii eului cu fiinţa de lumină [Şinele] sau „eului purificat" 
din materialul nostru.) Un alt suflet, aşa-numitul „suflet imagine", 
este o reflectare, un fel de „imagineîn oglindă". El apareşiîn „um¬ 
bra" omului, fiind ceea ce se manifestă în vise, viziuni şi în stările de 
inconştienţă. (în concepţia anumitor popoare, el trăieşte în afara 
omului în timpul vieţii sale, ca suflet animal sau suflet exterior sau 
este prins într-un obiect sau vas.) Acest suflet trăieşte, de asemenea, 
după moarte, ca principiu spiritual. în contextul nostru, el ar cores¬ 
punde sufletului egiptean Ba, manifest abia dincolo de moarte. 

Numeroase popoare primitive vorbesc despre încă un suflet, pe 
care îl denumesc „suflet vital" sau „suflet subtil". El este identic 


1 Erinnerungen, Traume, Gedanken, p. 324, p. 300. în română: Amintiri, vise, 
reflecţii, p 366, p 340. 

; Vezi J. Haekel, „ Religion", în Lehrbuch der Volkerkunde, editată de H. Trimborn, 
Stuttgart, 1968, p. 45. 

3 Vezi W. Kucher, „Jenseitsvorstellungen bei den verschiedenen Volkern", în 
Imago Mundi, editată de A. Resch, voi. VII, Innsbruck, 1980, p. 90. 

cu forţa vitală şi pune în mişcare organismele; acesta este „mai 
corporal decât sufletul imagine". Conform concepţiei anumitor po¬ 
poare, şi el poate continua să trăiască, darîntr-un loc subteran sau 
se poate, tot atât de bine, stinge. 1 Desigur, în acest context concep¬ 
tul de „suflet" trebuie tratat cu multă precauţie, fiindcă nu este 
vorba despre ceea ce înţelegem noi de obicei prin acest cuvânt. De 
altminteri, reprezentările despre suflet variază şi ele, respectiv, se 
suprapun, glisând şi transmutându-se una în cealaltă. 

în spiritul analogiei, sufletul liber ar putea fi corelat cu sufletul Ba 
din concepţia vechiului Egipt. Dar fiindcă el este şi umbră sau imagine 
în oglindă, ar corespunde, poate şi mai bine, sufletului Ka. 2 „Sufletul 
vital" sau „sufletul subtil" ar putea fi, în contextul nostru, conştiinţa 
B a lui Geddee sau ar corespunde acelui „mic om", homunculus. Deşi 
multe popoare cred în existenţa a patru, cinci sau mai multe (până la 
treisprezece) suflete 3 , este evident că două cunosc o mai largă răs¬ 
pândire, un suflet mai degrabă spiritual, mai liber (nu complet încar¬ 
nat) şi unul închis în corp. Din perspectivă psihologică, ambele tipuri 
de suflet ar fi aspecte ale unei totalităţi psihice, Şinele. Se pare, aşadar, 
că Şinele, divinitatea din om, ar avea două aspecte, unul neîncarnat, 
pur spiritual, atemporal, veşnic, şi unul „demiurgic", acţionând în 
materia corpului. „Mântuirea" celui din urmă şi refacerea legăturii cu 
aspectul veşnic al sufletului depind, în concepţia alchimiştilor, destră- 
dania omului; abia atunci este atinsă deplina devenire interioară, 
„învierea" propriu-zisă, văzută în această lumină, este înainte de 
toate această unire a celor două aspecte ale Sinelui - o a doua nuntă 
în moarte. Alchimistul medieval Petrus Bonus a descris această a doua 
unire astfel 4 : „în conjuncţia învierii, corpul devine deplin spiritual ca 
însuşi sufletul şi ele vor fi unul, aşa ca atunci când amesteci apă cu 
apă, fiindcă în ele nu mai există nicio diferenţă, ci numai unitatea 


' Vezi ibid, p. 11. 

2 Vezi mai jos, p. 150 şi urm. 

3 I. Paulson, ,/Seelenvorstellungen und Totenglaube bei nordischen Volkern", 
în Ethnos, caiet 1/2, Stockholm, 1960, p. 84şi urm. 

4 Pretiosa Mărgărită Novetla, editată de Lacinius, Veneţia, 1546, p. 121. 

şi identitatea celor trei, anume a spiritului, a sufletului şi a corpului, 
fără separare în veşnicie..." 

O concepţie paralelă, foarte apropiată de dualitatea surmon- 
tabilă, găsim şi în alchimia taoistă. La modul foarte general, chi¬ 
nezii presupuneau că la moartea unui om, are loc mai întâi o 
divizare 1 , „sufletul corporal" (P'o) coborând, în timp ce sufletul 
apropiat de spirit (Hun) se înalţă. Sufletul P'o (conştiinţa B a lui 
Geddee) se risipeşte, dar nu dispare, ci numai „unităţile" sale se 
separă, continuând să existe ca „puteri" sau „tendinţe" gata să 
apară, într-o nou devenire, din „sufletul ţării" sau al pământului, 
adică, în limbaj psihologic, din domeniul inconştientului colectiv. 
Dimpotrivă, în sufletul Hun se păstrează un fel de conştiinţă spi¬ 
rituală. Aceasta, rămânând fără corp, prezintă totuşi tendinţa de 
a se pierde într-o a doua moarte, în caz că omul nu s-a concentrat 
suficient, în decursul vieţii sale, pentru a construi în jurul său un 
corp subtil ( subtle body), un corp de gânduri şi lucrări de natură 
spirituală (din nou fructul aici), care să ofere sprijin sufletului Hun 
şi să îl protejeze de „dispariţia în neant". Cel care nu şi-a construit 
un astfel de corp spiritual depinde de supravieţuitori şi cultul 
strămoşilor pentru a continua să existe, pentru a se reîncarna în 
aceeaşi spiţă. 

Jung a observat o divizare asemănătoare la muribunzi. El a co¬ 
mentat, într-o scrisoare, strania transformare a unei paciente care, 
cu puţin înainte de a muri, părea cufundată într-o stare de extaz. 2 
„Acest lucru este posibil numai când sufletul s-a desprins de corp. 
Dacă desprinderea s-a înfăptuit şi pacientul trăieşte în continuare, 
atunci ne putem cu siguranţă aştepta la o denaturare de caracter, 
fiindcă părţile cele mai înalte şi esenţiale ale sufletului au părăsit 
deja corpul. O astfel de observaţie indică o moarte parţială. Pentru 
cei din jur este, desigur, apăsător, pentru că omul pare să-şi fi pierdut 
complet personalitatea, aceea cunoscută nouă, şi nu ne rămâne 


1 Pentru acest paragraf şi următoarele, vezi Richard Wilhelm, Weisheitdes Ostens, 
Dusseldorf-Koln, 1951, p. 25 şi urm. 

2 C.G. Jung, Briefe, voi. 2, p. 47 (n.a.). 

decât demoralizarea... însă e numai omul mic cel care trăieşte mai 
departe cu corpul şi care nu este altceva decât viaţa corpului." 

Această remarcă a lui Jung trimite la ceva din concepţia chineză 
a separării sufletelor P'o şi Hun în moarte. Jung continuă: „Se întâm¬ 
plă adesea ca oamenii bătrâni sau foarte bolnavi să cadă într-o stare 
de cufundare în ei înşişi sau de absenţă pe care nu şi-o pot explica, 
dar care reprezintă condiţiile în care se înfăptuieşte desprinderea. 
Uneori este un proces de lungă durată. Doar rar ni se oferă ocazia 
de a cerceta ceea ce se întâmplă în asemenea stări. însă mie mi se 
pare că ar rămâne o conştiinţă interioară 1 , atât de îndepărtată totuşi 
de conştiinţa noastră observatoare, încât retroversiunea conţinutu- 
rilorsale în conştiinţa noastră prezentă este aproape imposibilă. Am 
avut eu însumi asemenea experienţe. Mi-au dat o cu totul altă idee 
despre moarte." 

Şi eu am observat stări similare la câţiva oameni: este ca şi cum 
ar exista o conştiinţă dublă - pe de o parte, o conştiinţă superfici¬ 
ală, dedicată cotidianului, care nu pare a avea habar de moartea 
iminentă şi face chiar planuri de viitor şi, pe de altă parte, o con¬ 
ştiinţă profundă, serioasă, care, din când în când, răzbate în remarci 
întâmplătoare; ea ne spune că muribundul este pe deplin conştient 
de sfârşitul iminent şi se pregăteşte. 2 

Probabil această „conştiinţă profundă" este Şinele, parţial în 
afara timpului şi a spaţiului. Din acest motiv, tocmai ea este partea 
omului care durează după moarte. 3 Sufletul P'o, viaţa legată de 
corp în concepţia chinezilor, poartă mai departe un fel de moşte¬ 
nire impersonală sau, s-ar putea spune, de „complexe" ce nu apar¬ 
ţin individului. 


1 Conştiinţa Sinelui (n.a.). 

2 Cazul descris de Eldred (vezi Introducerea la lucrarea noastră) pare a aparţine 
acestui fel de muribunzi. 

3 Vezi şi Jung, Briefe, voi. 2, p. 28; p. 49: „ Este ca şi cum sufletul s-a desprins de 
corp uneori, cu ani de zile înaintea morţii propriu-zise; ocazional, o asemenea separare 
se înfăptuieşte şi la oameni sănătoşi, care mor apoi curând, din cauza unei boli acute 
sau într-un accident. După câte ştim, nu apare o disoluţie imediată a sufletului... " 

Jung spune într-o scrisoare 1 : „Viaţa nu ne-o facem doar noi. 
în mare parte, ea se naşte din izvoare ascunse. Chiar şi complexele 
pot debuta cu un secol sau chiar mai mult înainte de naştere. Există 
în noi ceva care poate fi numit karma." Vechii chinezi articulează 
aceeaşi concepţie în felul următor 2 : Elementele psihofizice ale su¬ 
fletului vegetativ P'o „se împrăştie şi sunt pregătite să se adune 
pentru o nouă devenire". Ele intră în „sufletul ţării" ca într-un fel 
de rezervor al vieţii din care au plecat strămoşii şi din care se nasc 
din nou nepoţii - în termenii noştri, în inconştientul colectiv. „Dar 
există, oameni aleşi, care, în loc să cadă în această disoluţie, devin 
Shen, o parte a activităţii divine" 3 , care le permite să nu se mai 
întoarcă, ci să se perpetueze. Ei sunt cei care, prin meditaţie, şi-au 
educat entelehia, atingând o neîntreruptă „rotaţie de lumină". 
Faimosul text taoist-alchimic Secretul florii de aur se referă la 
această mare lucrare. Analogia cu alchimia vestică şi cu cultul egip¬ 
tean al morţilor devine şi mai clară: este nevoie de un opus spiritual 
al omului pentru a crea corpul învierii (pentru orientali, corpul de 
diamant). în primul rând, este necesară estomparea dualităţii su¬ 
fletelor Hun şi P'o. Sarcina opus-ului taoist alchimic, respectiv, a 
acestui fel de meditaţie, constă nu în a reprima gândurile sufletului 
P'o care provin din Yin, principiu feminin, ci în a le transforma în 
gânduri ale sufletului Hun (Yang). 4 Aceste gânduri ale principiului 
Yin sunt „distinctive"; ele îşi au originea într-o conştiinţă dedicată 
lumii exterioare şi numai meditaţia le poate transforma şi deschide 
spre principiul creator şi armonic al universului, Tao. Conştiinţa 
transformată de această manieră este denumită şi sacrul embryo 
şi este corpul dharma, o formă de conştiinţă superioară. 5 

Sufletul P'o este acel eu care încă speră, pofteşte, doreşte şi 
se teme, lăsând astfel energia vitală (Ch'i) să se reverse în exterior; 


1 Ibid, p. 47. 

2 Richard Wilhelm, Weisheit des Ostens, p. 26. 

3 Ibid, p. 30. 

4 Vezi Mokusen Miyuki, Kreisen des Uchtes, p. 200. 

5 Vezi ibid, p. 201, nota de subsol 76. 

el corespunde conştiinţei B a lui Geddee sau unui eu cotidian încă 
„nepurificat". Opus-ul, opera meditaţiei, constă în transformarea 
sa într-o formă interiorizată, spiritualizată a conştiinţei; acesta este 
„fructul" care se păstrează după nimicirea corpului în moarte, acela 
pe care alchimia îl numeşe „un grăunte de sămânţă". 1 

Tradus în limbaj psihologic, acest corp care supravieţuieşte morţii 
ar fi construit din tot ceea ce omul a conştientizat din inconştientul 
colectiv. Tot ceea ce eul nostru cotidian gândeşte, face, simte se re¬ 
varsă în fiecare zi, în lumea exterioară şi, în final, se pierde; dar atunci 
când ceva semnificativ (recognoscibil printr-o mare emoţie) pătrunde 
în viaţa noastră, avem şansa de a conştientiza sensul său arhetipal 
(adică spiritual). Astfel se realizează o bucăţică de veşnicie sau infinit 
în existenţa noastră, devenind, aşadar, „reală" în sens propriu. 

Afectele şi emoţiile sufletului corporal nu trebuie reprimate şi 
„depăşite", aşa cum recomandă anumite învăţături creştine, ci este 
nevoie de o confruntare cu ele şi o căutare a sensului lor profund în 
spatele aspectului exterior al „dorinţei" sau al „voinţei de acţiune". 
De cele mai multe ori, acest lucru nu se întâmplă fără luptă, fiindcă' 
este în natura afectelor să ne împingă la acţiuni impulsive sau să ne 
lege cu patimă de realităţile lumii exterioare pe care singuri le con¬ 
struim. în loc de aceasta, a te concentra la sensul ascuns al aparen¬ 
ţei presupune o putere decizională conştientă, o întoarcere sau 
confruntare cu propriile emoţii. în cele din urmă, aici este sensul 
crucii sau al crucificării: să înduri până la capăt conflictul dintre pa¬ 
siuni şi sensul lor spiritual. Sensul spiritual se relevă numai atunci 
când ne livrăm necondiţionat conflictului. Atunci se întâmplă (şi de¬ 
vine imposibil să nu o „facem") o transformare care este preludiul 
unirii contrariilor. Din ea va lua naştere, se pare, un „corp" de glorie 
ce durează dincolo de moarte, „piatra" intens căutată a alchimiştilor. 


Vezi ibid, p. 204, nota de subsol 86 (descrisă şi ca «bob de mei»). 



ADEVARATA ÎNVIERE, 

O REUNIFICARE ÎN „PIATRĂ" 

A PĂRŢILOR SEPARATE 

Să revenim acum la partea centrală a textului Comarios lată, 
în continuare, paragrafele principale, redate în ordine: 

Dacă, însă, spiritul (pneuma) întunecat şi urât mirositor este 
îndepărtat, astfel încât niciun miros şi nicio nuanţă a întunericu¬ 
lui nu mai sunt perceptibile, atunci corpul va cunoaşte lumina, 
iar sufletul, corpul şi spiritul se vor bucura, fiindcă tenebra a 
părăsit corpul. Şi sufletul îi strigă corpului de lumină: Trezeşte-te, 
ieşi din Hades şi ridică-te din mormânt şi trezeşte-te şi părăseşte 
întunericul. Fiindcă ţi-ai pus straiele spiritualizării şi deificării, 
fiindcă a sunat chemarea învierii şi leacul vieţii (pharmakon tes 
Zoes) a ajuns la tine. Spiritul şi sufletul se bucură acum: au regă¬ 
sit corpul, se află în el, şi el (sufletul) zoreşte plin de bucurie în 
braţele sale şi îl îmbrăţişează. Şi tenebrele nu-l mai stăpânesc, 
fiindcă s-a supus luminii şi nu se mai lasă despărţit de ea în vecii 

' M. Berthelot, Collection desAnciensAlchimistes Grecs, voi. 2, IV, XX, par. 15-17, 
p. 296 şi urm. 

vecilor, iar el (sufletul) se bucură în casa sa, pentru că, după ce a 
învăluit-o (casa corpului) în întuneric, o găseşte [acum] plină de 
lumină. Şi el se uneşte cu corpul, fiindcă a devenit divin (prin 
relaţia cu sufletul) şi locuieşte în el. El s-a înveşmântat în lumina 
divinităţii şi tenebrele au fost alungate din faţa lui şi toate s-au 
unit în iubire, corpul, sufletul şi spiritul şi au devenit Unul în care 
este ascuns misterul. 

însă, găsindu-seîmpreună [în Unul], mi stenul s-a împlinit şi casa 
a fost pecetluită şi s-a ridicat statuia (andrias) plină de lumină şi 
divinitate. Focul a făcut-o Unul şi a transformat-o şi, astfel, (Unul) 
a ieşit din trupul mamei sale. 

în acelaşi fel, [a ieşit] din trupul mamei, din apă şi aer, care 
servesc (corpurile), şi el’ (aerul) le-a scos din tenebre la lumină, şi 
din suferinţă la strălucire, şi din neputinţă la sănătate, şi din moarte 
la viaţă. Şi corpurile s-au înveşmântat cu gloria (doxa) spirituală 
divină, pe care înainte nu o aveau, fiindcă acolo stă ascuns întreg 
misterul şi fiindcă divinul este invariabil. Dar, datorită naturii lor 
active, corpurile se pătrund şi, venind din pământ, se înveşmân¬ 
tează cu lumină şi glorie divină, după ce, conform naturii lor, au 
fost sporite, forma lor transformată şi au fost trezite din somnul 
lor şi au ieşit din Hades. Şi această glorie i-a purtat spre o singură 
Unitate şi statuia (sau imaginea: eikdn) a fost înfăptuită, unind 
corpul, sufletul şi spiritul şi ele au devenit Unul. Fiindcă focul s-a 
supus apei şi ceea ce e de pământ 2 aerului. în acelaşi fel, aerul 
focului, şi pământul apei, şi apa pământului şi aerului, şi au deve¬ 
nit Unul. Plantele şi fumul bogat în funingine (aithalon) n-au format 
decât un singur lucru şi natura, căsătorită cu divinul, a devenit 
divinul. Naturile au stăpânit naturile şi le-au învins şi prin asta au 
transformat naturile şi corpurile, şi toate lucrurile au ieşit din na¬ 
turile lor: cel mobil a pătruns în cel imobil, şi cel tare în neputincios, 
şi ele toate împreună au devenit Unul. 


' După Codice A şi Lc. 

2 Ho chorus = de fapt, dărâmături, aici, concret, de pământ. 

în acest punct, în text urmează alte observaţii generale asupra 
ordinii cosmice şi a naturii polului ceresc astrologie. Imediat după, 
textul continuă astfel 1 : 

Şi, uite, vă spun că cerul, în cele patru elemente ale sale, se 
pune în mişcare şi nu stă niciodată pe loc. Aceste (patru elemente) 
au fost puse în pământul nostru etiopian, din care sunt luate 
plantele, pietrele şi substanţele divine (somata), pe care Dumnezeu 
le-apus [acolo], iar nu omul. în fiecare, însă, Creatorul a pus ener¬ 
gie (dynamis), într-una energia de a înverzi şi în cealaltă de a nu 
înverzi, într-una uscăciunea, în cealaltă umezeala, într-una stator¬ 
nicia, în cealaltă separarea, într-una posedarea, în cealaltă cedarea. 

Şi întâlnindu-se, s-au înfrânt una pe cealaltă, chiar şi în celălalt 
corp, şi fiecare se bucură în cealaltă şi străluceşte în cealaltă. Şi se 
naşte o natură, una, cea care urmăreşte şi stăpâneşte toate naturile 
şi această aceeaşi natură, Una, înfrânge orice natură; anume, cea a 
focului şi a pământului, şi transformă toate efectele lor. Şi, uite, vă 
spun care e scopul final (peras) al Unu-lui: când e înfăptuit, devine 
un leac ucigător, care se împrăştie de grabă în (întregul) corp. Aşa 
cum intră în propriul său corp, [aşa] pătrunde în [alte] corpuri: în 
putrefacţie şi căldură [se naşte] un leac care pătrunde nestingherit 
în orice corp. 

Ceea ce e important aici este faptul că reunificarea sufletului şi 
corpului nu mai reprezintă o unire a contrariilor: corpul, devenit 
natura, una, nu mai este doar „corp", ci şi psihic. Este, aşadar, 
sufletul corpului cel ce este asimilat şi integrat şi nu corpul material 
în sensul grosier. La fel va spune, mai târziu, şi un alt autor alchimic, 
Petrus Bonus (sec. al Xlll-lea), în a sa Pretiosa Mărgărită Novella: 
„Cu această piatră roşie, filosofii s-au glorificat peste poate şi au 
prezis viitorul... Ştiind că trebuie să vină ziua judecăţii şi a sfârşitului 
lumii şi odată cu ea, învierea morţilor, când fiecare suflet va fi legat 
de primul său corp, pentru a nu mai fi niciodată despărţit de el. 


1 M. Berthelot, ibid, 17, p. 298 şi urm. 

în vecii vecilor.. Fiecare corp va fi atunci glorificat şi neatins de 
putreziciune, şi de o atât de mare strălucire şi de o subtilitate 
aproape de necrezut, şi va putea pătrunde toate corpurile concrete, 
fiindcă natura sa va deveni atunci natura unui spirit şi [totodată] a 
unui corp."' 

îmi este imposibil să interpretez în detaliu fiecare propoziţie a 
obscurului text Comarios, parţial denaturat în procesul transmiterii 
sale. Mă voi limita, de aceea, la motivele formulate cu mai multă 
claritate. Limpede este, fără îndoială, cât de legată a fost fabricarea 
elixirului alchimic (un sinonim al pietrei filosofale) de tema învierii 
morţilor, încă de la începuturile alchimiei. 

Ceea ce rezultă în final este denumit, de pildă, Andrias, o sta- 
tuie-coloană de formă umană, ceva solid şi, totodată, un elixir 
„letal", de fapt, un pharmakon: otravă-leac ce poate pătrunde tot 
ce este solid. 

Procesul învierii constă, în acest text, în reunificarea pneumei 
(spirit), psihicului (suflet) şi corpului purificat, respectiv, deificat sau 
transfigurat. Reprezentările relativ analoge ale Egiptului antic ar fi 
unificarea sufletului Ba, Ka şi mumiei (Fig. 14). Rezultatul este denu¬ 
mit „acest transfigurat" C Ac/j). Corpul deificat este, mai întâi, relativ 
mort sau, cel puţin, imobil, până când Ba şi Ka se vor fi reunificat 
cu el. 1 2 Abia apoi mortul devine un Ach, cel „transfigurat", care 
posedă în continuare viaţă deplină. 

Ba era în Egipt un suflet parţial al omului, nelegat de un anumit 
loc. Avea formă de pasăre, ceea ce accentuează natura sa de 
pneuma, dar era reprezentat şi ca stea sau sub formă umană. 3 în 
hieroglifa pentru stea, este subliniată apartenenţa sa la sfera celestă: 

Helmuth Jacobsohn spune despre Ba că ar reprezenta indivi¬ 
dualitatea încă inconştientă a omului, nucleul cel mai intim al 
fiinţei sale sau „adâncul sufletului" în tradiţia mistică creştină. El 
se relevă ca „voce interioară" şi este totodată chintesenţa omului 


1 Editată de Johannes Lacinius, Veneţia 1546, p. 39. 

2 Erik Hornung, Ăgyptische Unterweltsbucher, Zurich şi Munchen, 1972, p. 38. 

3 Ibid, p. 37. 

170 I VISELE Şl MOARTEA 




Fig. 14: Pasărea Ba, împodobită cu pietre semiprepoase incrustate, 
se lasă pe pieptul mortului mumificat. 

Din această unificare a sufletelor Ba şi Ka, rezultă „Ach", corpul deificat. 


natural interior şi o coincidentia oppositorum divină.’ în opoziţie 
cu Ba, Ka (de cele mai multe ori tradus ca „umbră") pare a avea 
de-a face mai degrabă cu forţa vitală, potenţa şi istoricitatea 
omului. El este un fel de dublu care trăieşte, de obicei, în corp, 
iar după moarte este „fixat" inclusiv în statuia mortului. Repre¬ 
zentări asemănătoare găsim şi astăzi în Nigeria Superioară şi în 
zona Volta. 2 

Pentru a desemna această noţiune, în textul Comarios se folo¬ 
seşte termenul de eikon - imagine. Şi în lumea greacă a reprezentă¬ 
rilor, concepţia de suflet (psyche) era variată şi mobilă. 3 La început, 
la Homer, psyche şi eidolon (imagine/chip) erau acelaşi lucru şi ajun¬ 
geau, după moarte, în Hades. Pe lângă ele mai exista thymos, care 


1 Helmuth Jacobsohn, „Das gottliche Wort und der gottliche Stein", în 
Eranos-Jahrbuch, voi. 39, 1970 (73), p. 231 (în GesammelteSchriften, p. 166). 

2 Vezi Gertrud Thausing, „Altăgyptisches religioses Gedankengut im heutigen 
Afrika",în Wiener Beitrăge zur Kulturgeschichte undLinguistik, 5 (1943), pp. 88-94, 
aici p. 91. 

3 Pentru cele ce urmează vezi Bernard Uhde, „Psyche ein Symbol?", în Leben 
und Tod in den Religionen, p. 103 şi urm. 

ar putea fi tradus prin „impuls vital", iar acesta este muritor. 1 Ima¬ 
ginea (eidolon) este înţeleasă şi ca un fel de mască vizibilă, în spatele 
căreia se ascunde incomprehensibilul. După Herodot, grecii dato¬ 
rează influenţei reprezentărilor egiptene ideea nemuririi sufletului 2 
(de pildă, la Pindar sau la Platon), ajungând la Aristotel să devină 
entelehie care îşi construieşte propriul corp. El îl conţine, însă, şi pe 
nemuritorul nous, sufletul raţiunii, care aparţine mai degrabă dome¬ 
niului divin al existenţei. Un parcurs asemănător l-a avut şi ideea 
geniului la romani. Geniul a fost mai întâi înţeles ca nucleu esenţial 
sau identitar al omului 3 , iar mai târziu, sub influenţa greco-egip- 
teană, ca fiinţă supravieţuitoare morţii. 

Cum am menţionat deja, în Egipt, mumia era denumită „ima¬ 
gine". Zeul terestru Aker păzeşte „marea imagine", mumia, care, 
în acelaşi timp, este un secret, tocmai pentru că de la ea sau în ea 
începe, din nou, procesul de transformare, preludiul unei noi vieţi. 
Ka - sufletul umbră care reprezintă şi vitalitatea omului (atribuită 
geniului, la romani) - rămâne aproape de mumie sau de statuia 
mortului, prins în lumea subterană, în timp ce fia fie îl însoţeşte pe 
zeul soare în lumea supraterană şi în călătoria sa în cer, fie este 
reprezentat prin stelele circumpolare care „nu apun nicicând". 

în textul Comarios, întemeiat fără îndoială pe reprezentările 
egiptene, pneuma, psyche şi soma sunt din nou unificate. Pneuma 
(spirit) se referă, foarte probabil, la fia, iar psyche la Ka. Oricum, 
nu trebuie să considerăm aceste „traduceri" ca fiind exacte; la 
greci şi chiar la egipteni, asemenea reprezentări sunt vagi şi 
„mobile". Un al treilea element din textul Comariose ste corpul 
purificat, înveşmântat în glorie (doxa), adică mumia după, res¬ 
pectiv, în timpul reînsufleţirii ei prin pneuma şi psyche. Mortul 
astfel reînsufleţit este, adesea, denumit în textele egiptene Ach 
(cel transfigurat). 


' Ibid, p. 1 io. 

2 Herodot, Historiaell, 123. 

3 Horaz, Epist.ll, 2, 188. 

Transfigurarea este descrisă şi ca un veşmânt de lumină care 
îmbracă vechiul corp. în Cartea Amduat a egiptenilor, Re le spune 
zeilor mumiei, în cea de-a noua oră: „Sunteţi împodobiţi cu stra¬ 
iele voastre, sunteţi protejaţi de veşmintele voastre", iar în Cartea 
porţilor, mumiilor reînsufleţite li se adresează aceste cuvinte: „Salut 
vouă, Achu (cei transfiguraţi, morţi binecuvântaţi)... Salut vouă, 
celor subterani... Fie să străluciţi în straiele voastre (albe), fie să fiţi 
luminoşi prin strălucirea lui Re!" în Cartea cavernelor se spune că 
mumiile sunt „înveşmântate în aspectul lui Osiris" 1 - la fel cum 
corpul mortului este împodobit, în textul Comarios, cu „glorie 
divină" (dox a). 

Motivul doxei poate trimite, cred, nu doar la tradiţia egipteană, 
ci mai ales la influenţa reprezentărilor persane - probabil, prin in¬ 
termediul surselor gnostice. Doxa (gloria) aminteşte de reprezenta¬ 
rea persană xvarnah, o „lumină a gloriei"care îl întâmpină pe cel 
ce moare, descrisă şi ca „victorie" sau „foc victorios". în cultul lui 
Mithras, această glorie luminoasă însemna şi soarta individuală, în 
împlinirea ei. Ea străluceşte asupra celui ce moare, alături de Daenâ 
sa - anima sa, de dincolo. 2 Această Imago Gloriae „acoperă" în 
întregime sufletul muribundului, ca o „iluminare strălucitoare, un 
foc spiritual care îşi revarsă în suflet ardoarea, înflăcărându-l" şi, 
totodată, ca o lumină salvatoare a cunoaşterii. Aceeaşi imagine 
apare şi în Actele gnostice ale lui Toma. 

După reunificare, textul Comarios continuă: casa a fost pecet¬ 
luită şi „s-a ridicat statuia plină de lumină şi divinitate". Această 
succesiune se referă, probabil, la finalul ceremoniei egiptene de 
înhumare: pecetluirea camerei mormântului şi ridicarea în serdab, 
a aşa-numitei coloane djed şi a statuii mortului. Statuia (andrias) 
este denumită în textul Comarios şi eikori imagine). Ea se consti¬ 
tuie din cele patru elemente devenite unul şi este un leac (elixir) 
care pătrunde totul, fiind, în acelaşi timp, un corp solid. 


1 Vezi Erik Hornung, Ăgyptische Unterweltsbucher, p. 153; p. 263 şi urm.; 
p. 330-333. 

2 Henry Corbin, Spiritual Body and Celestial Earth, p. 37 şi urm. 

în viziunile deja amintite ale lui Zosima, preotul -homunculus 
întâi se sfâşie pe el însuşi şi se transformă, în final, într-un „bărbat 
de aur". Textul continuă apoi 1 : 

Ca să nu întindem vorba, drag prieten, începe lucrul şi ridică un 
templu. Acest templu trebuie să fie dintr-o singură piatră, strălucind 
ca albul de plumb, la fel ca alabastrul, ca marmura de Prokonesos 2 , 
fără început şi fără sfârşit în construcţia sa; înăuntrul său, să se afle 
un izvor cu cea mai pură apă şi din el să radieze o lumină la fel de 
strălucitoare ca soarele... Un dragon stă întins la intrare, păzind 
templul. Trebuie să-l învingi şi să-l sacrifici mai întâi; trage-i pielea 
apoi, ia-i carnea împreună cu oasele; dezmembrează-!; uneşte (car¬ 
nea membrelor) cu fiecare os, la intrarea templului; fă-ţi o treaptă; 
urc-o şi intră şi vei găsi acolo ceea de cauţi: anume, preotul, bărba¬ 
tul de bronz, pe care îl vezi în izvor compunând substanţa. Pe acela 
nu-l [privi, însă] ca pe un bărbat de bronz, fiindcă a schimbat cu¬ 
loarea naturii sale şi a devenit un bărbat de argint şi, dacă vrei, vei 
avea, în curând, bărbatul de aur. 

Acelaşi text spune despre preotul -homunculus că „face ochii 
clarvăzători şi învie morţii". Dezmembrarea (sau, în alte variante, 
fierberea) substanţei iniţiale este denumită explicit şi taricheia (mu¬ 
mificare ). 3 Sacrificarea dragonului este înlocuită, în alte variante, de 
sacrificarea preotului însuşi, care reprezintă, în perspectiva alchi¬ 
mică, microcosmosul sau monada, monas, materia iniţială care con¬ 
ţine deja în sine scopul final al operei. Dezmembrarea sa înseamnă 
o nouă ordine conştientă a naturii sale, iniţial haotică . 4 


1 Citat după C.G. Jung, „Die Visionen des Zosimos", în GW 13, par. 86. 

2 Prokonesos era cea mai renumită carieră de marmură din Grecia, numită 
astăzi Marmara. 

3 C.G. Jung, ibid, 591 şi urm. 

4 Ibid, par. 112 şi urm. 

Fig. 15: Piatra, vechiul simbol egiptean al divinităţii, reprezentată aici 
ca „inimă de piatră" şi corelată cu piatra benben din Heliopolis 
şi cu pasărea phoenix: „Eu sunt phoenix (Benu), Ba al lui Re... “ 

Important pentru noi, aici, este templul monolitic, templul dintr-o 
singură piatră 1 , în care curge izvorul vieţii. „Ceea ce înseamnă că 
fabricarea totalităţii rotunde, adică a pietrei, reprezintă o garanţie a 
însufleţirii. Lumina care străluceşte în interiorul pietrei are semnifica¬ 
ţia de iluminatio legată de totalitate. Iluminarea înseamnă sporirea 
conştiinţei." Omul de aur aşezat în piatră reprezintă „omul interior" 
care devine, treptat, valoarea supremă. 2 

Piatra este din vechea religie egipteană un important simbol 
al divinităţii. în cel mai sacru templu din Heliopolis (On) se păstra 
o misterioasă piatră divină, numită benben (Fig. 15). Numele apare 
în contextul lui wbn (a răsări, a lumina), legat în special de soare 
sau constelaţii. Din aceeaşi rădăcină verbală este format şi numele 
păsării bnw (phoenixul). Ambele, piatra benben şi pasărea bnw, 
erau considerate forme de apariţie ale zeului suprem, Atum 3 , iar 


1 Vezi pentru această idee şi pentru următoarele ibid, par. 118. 

2 Ibid, par. 186. Vezi şi par. 118. 

3 Vezi Helmuth Jacobsohn, „Das gottliche Wort und der gottliche Stein", p. 234 
şi urm. (în Gesammelte Schritten, p. 169 şi urm.) 

piatra era şi ea imaginea primei forme de relief ivite din apele pri¬ 
mordiale, începutul lumii terestre. Phoenixul a devenit mai târziu şi 
un simbol al lui Ba. Benbeneta fost denumit ulterior vârful pirami¬ 
dei, iar, mai târziu, tuturor morţilor li se punea în mormânt o mică 
piatră, benbenet. Regele mort privea răsăritul soarelui din vârful 
piramidei, astfel că este foarte probabil ca benbenet să aibă de-a 
face cu învierea, respectiv, cu o retrezire a morţilor la o nouă con¬ 
ştiinţă. Jacobsohn a semnalat, pe bună dreptate, analogia între 
piatra benben a Egiptului şi „piatra" alchimică, ambele simbolizând 
totalitatea sufletească şi un complexio oppositorum. • 

Care poate fi semnificaţia „pietrei" în starea post-mortem, ne 
arată o altă viziune a lui Jung, relatată în Amintiri. Aflat el însuşi, la 
un moment dat, în pericol de moarte din cauza unei îmbolnăviri 
subite, Jung are o viziune în care i se părea că pluteşte deasupra 
Pământului, la o înălţime de aproximativ 1.500 km. Contemplând 
priveliştea, vede „un bloc imens şi întunecat de piatră", ca un me¬ 
teorit care plutea liber în univers. 1 Lângă intrare şedea un indian 
negru care părea să îl aştepte. Nişe în care se aflau mici lămpi de ulei 
aprinse, înconjurau uşa. Jung are atunci certitudinea că va intra într-o 
încăpere luminată, unde îi va întâlni pe toţi acei oameni „cărora le 
aparţin în realitate". Acolo va înţelege şi din ce context istoric face 
parte viaţa sa. „Aş şti ce a fost înaintea mea, de ce am devenit ceea 
ce sunt şi către ce continuă să se deruleze viaţa mea..." în acel 
moment fu chemat înapoi pe pământ de imaginea medicului său. 

Aceeaşi „piatră", darîntr-o formă puţin diferită, îi apare lui Jung 
şi peste ani, chiar cu câteva zile înainte de a muri. A fost ultimul vis 
pe care l-a povestit 2 : 

intr-un loc sterp, la înălţime, se afla o piatră mare, rotundă. Pe 
ea se puteau citi cuvintele: „Aceasta să fie pentru tine un semn al 


' Vezi Erinnerungen, Traume, Gedanken, p. 293 şi urm. în română: Amintiri, 
vise, reflecţii, p. 334-336. 

2 Vezi şi Marie-Louise von Franz, C.G. Jung, Sein Mythosin unsererZeit, ed. a ll-a, 
Ziirich şi Dusseldorf, 1996, p. 264. 

unităţii şi al totalităţii." Apoi a văzut, în dreapta, multe vase ordonate 
într-un careu şi în timp ce se opri în mijlocul lor, fu împrejmuit de 
un careu de copaci, ale căror rădăcini îl înconjurau protector - fire 
lucitoare de aur erau întreţesute în rădăcini. 

în imaginea templului „dintr-o singură piatră" se promite ilu¬ 
minarea, ca în templul din viziunile lui Zosima. Iar ca în textul 
Comarios, în imaginea pietrei rotunde din ultimul vis, este accen¬ 
tuată devenirea în unul. 

Jung spunea deseori că resimte viaţa individuală a eului său ca 
ivită dintr-un rfzom (rădăcină observată în special la ciuperci); el însuşi, 
cel terestru, pare trecător, dar o altă formă de viaţă dăinuie în adân¬ 
cime 1 : „Viaţa am asemuit-o întotdeauna unei plante care trăieşte din 
rizomul ei. Viaţa sa propriu-zisă nu este vizibilă, ea îşi are sălaşul în 
rizom. Ceea ce devine vizibil deasupra pământului durează doar o 
vară. Apoi, se ofileşte - o apariţie efemeră! Dacă ne gândim la deve¬ 
nirea şi dispariţia infinită a vieţii şi a culturilor, ni se conturează impre¬ 
sia unei deşertăciuni absolute; dar eu n-am pierdut niciodată 
sentimentul perenităţii vieţii sub eterna schimbare..." în ultimul său 
vis, Jung s-a întors în rizom - fără a se dizolva în forma sa individuală, 
ocrotit la sânul pământului. Rădăcinile au de-a face cu un proces 
spiritual de devenire care se extinde mult peste durata vieţii unui om 
şi „din care omul individual creşte ca florile efemere şi fructele lor din 
rizom" , 2 Vasele care îl înconjoară pe Jung în vis, amintesc de canopele 
(ulcioare) din vechile morminte egiptene, în care erau păstrate vis¬ 
cerele mortului, separat de mumie; capacele acestora reprezentau 
capetele celor patru fii ai lui Osiris. Conform textului îmbălsămării, 
citat deja, cele patru canope reprezintă „membrele divine". „Grăsi¬ 
mea" sau „unguentul" lor, adică esenţa psihică, pătrundem viscerele 
mortului şi „le protejează", adică le face nepieritoare. 3 


' Vezi Erinnerungen, Traume, Gedanken, p. 11. în română: Amintiri, vise, 
reflecţii, p. 22. 

2 C.G. Jung, „Die Visionen desZosimos", în GW 13, par. 120. 

3 Vezi Gunther Roeder, Urkunden zur Religion des alten Ăgypten, p. 298. 

Motivul „pietrei" apare şi în trăirile dinaintea morţii ale unui 
prieten al lui Hampe, căzut în război. Hampe consemnează 1 cum 
într-o stare de inconştienţă, din care s-a trezit pentru scurt timp, 
prietenul şi-a văzut mama, apoi tatăl, cu care făcea o plimbare 
într-un încântător peisaj montan. Relatarea continuă prin cuvintele 
acestuia: „...Am găsit o piatră mare şi am întors-o: era lipsită de 
greutate. Pe spate erau o mulţime din cele mai frumoase cristale 
de stâncă. Se uniseră în formă de dom. Am simţit o mare bucurie." 

în lumina acestei relatări, piatra roşie, neînnegrită de foc din visul 
menţionat în capitolul 6 al cărţii noastre îşi dobândeşte întreaga sem¬ 
nificaţie: ea este simbolul formei de existenţă care va supravieţui 
morţii iminente a visătorului. în visul lui Jung, „piatra" este mult mai 
diferenţiată în semnificaţia sa de templu, decât în aceste două ultime 
exemple, desigur şi pentru că pe Jung l-a preocupat Şinele, legătura 
cu totalitatea interioară, mai mult decât pe majoritatea oamenilor. 

Ideea unei case veşnice, dincolo de moarte, poate fi găsită în 
multe rituri funerare. Deja romanii vorbeau despre mormânt ca des¬ 
pre domus aeterna, amintind de modele egiptene sau ale vechiului 
Orient. De multe ori mormintele erau amenajate cu ustensile casnice, 
ca pentru locuit 2 , crezându^se că acolo vor sălăşlui împreună morţii 
întregii spiţe. Etruscii însemnau mormintele femeilor cu o casă, iar 
pe cele ale bărbaţilor, cu un falus. 

Şi stupele culturilor budiste par a avea la origine o semnificaţie 
similară. Aşa cum a demonstrat R. Mus 3 , stupele îşi au obârşia în 
mormintele prebudiste ale unor străvechi rituri funerare, în care mor¬ 
mântul reprezenta „o lume a morţilor, în miniatură" şi, totodată, 
universul în forma lui Purusha (omul primordial, omul cosmic). Mus 
subliniază că mormântul este „mai puţin un adăpost al morţilor, cât 
un substitut pentru rămăşiţele mortului, trecătoare până în momen¬ 
tul morţii..." Avem, aşadar, de-a face cu un corp construit care 


1 Johann Christoph Hampe, Sterben istdoch anders, p. 70 şi urm. 

2 Vezi Franz Cumont, Lux Perpetua, p. 24 şi figurile. 

3 Citat după Jorinde Ebert, „Parinirvana", în Leben und Todin den Religionen, 
p. 287, p. 289. 

178 I VISELE Şl MOARTEA 



reprezintă sălaşul mortului, în acelaşi fel în care corpul său terestru 
era sălaşul omului în timpul vieţii. Deşi învăţătura budistă accentu¬ 
ează faptul că Buddha nu mai este - aflându-se în Nirvana, credinţa 
populară a văzut, totuşi, în stupe corpul său veşnic. Un text javanez 
spune chiar foarte simplu: „Corpul lui Buddha, văzut din exterior, este 
o stupă" sau stupă este o parte din Buddha însuşi, cea care a rămas 
în această lume, după Parinirvana. Arta budistă Gandhara, influenţată 
de arta vestică, a creat sculpturi care dădeau iluzia morţii lui Buddha, 
pentru ca mai târziu să dea de înţeles, în aceleaşi imagini, că această 
moarte nu e reală. Anumite învăţături apărute ulterior susţineau că 
Buddha mai posedă după moarte alte trei corpuri, dharma kaya (exis¬ 
tenţa sa adevărată, absolută); sambogha kaya (corpul fericirii), prin 
care Buddha cunoaşte o formă de existenţă chiar şi în Nirvana; şi un 
al treilea nirmana kaya (corpul-umbră) prin care Buddha al compasi¬ 
unii ajută fiinţele să ajungă în Nirvana. Cel ce vede în Buddha numai 
acest corp-umbră trăieşte, de fapt, doar o experienţă subiectivă. 1 

Pentru, noi este important faptul că sanctuarul (sau stupă) era 
considerat substitutul de piatră al corpului lui Buddha după moarte; 
după cum se ştie, stupă este o mandala tridimensională. Piatra 
poate fi, aşadar, şi o casă sau un templu funerar. Cu aproximativ 
două luni înainte de moartea sa, Jung a avut un vis impresionant, 
care prezintă, fără îndoială, o legătură cu aceste crezuri: 

Era într-un loc necunoscut, în preajma turnului „său" din 
Bollingen, construit numai din aur. Avea cheia în mână şi o voce îi 
spunea că „ turnul" este gata acum şi ar trebui să se mute. Remarcă 
deplina izolare a locului (nu era nimeni acolo) şi liniştea totală. Văzu 
apoi un ţărm de mare. în apă, o femelă gluton îşi învăţa puiul să 
înoate, fiindcă nu reuşea încă de unul singur. 

De când îşi construise turnul în Bollingen, Jung avea des vise în 
care apărea o copie exactă a turnului său în lumea de apoi sau pe 
„celălalt mal" al lacului. Interpretarea sa era că turnul nu este 


’ Ibid, p. 295. 

altceva decât o imagine terestră a formei pe care o va avea el în 
lumea de dincolo, adică a Sinelui său. Visul îi spunea că locuinţa 
Sinelui, din „lumea de dincolo" este gata pentru mutarea sa. Stra¬ 
niu este motivul animal de la sfârşitul visului. El ne spune, fără în¬ 
doială, că aşa cum mama natură îşi adaptează copiii la viaţă şi îi 
învaţă, dăruindu-le instincte, tot aşa, un „instinct" ne va ajuta şi pe 
noi să ne adaptăm condiţiilor schimbate din lumea de dincolo. 1 

Pentru J ung „turnul" era încă din timpul vieţii sale pământeşti 
un recipient al Marelui Om interior sau al Sinelui. în Amintirile sale, 
el spune 2 : „încă de la început, turnul a devenit pentru mine un loc 
al maturizării - pântecele mamei sau o formă maternă în care 
puteam fi din nou aşa cum sunt, cum am fost şi cum voi fi... La 
Bollingen mă aflu în fiinţa mea cea mai autentică, în ceea ce îmi 
corespunde... Uneori sunt ca răspândit în peisaj şi în lucruri şi trăiesc 
eu însumi în fiece pom, în clipocitul valurilor, în nori, în animalele 
care vin şi pleacă şi în lucruri..." Când Jung a visat turnul de aur din 
lumea de apoi, inconştientul i-a arătat imaginea primordială, veş¬ 
nică, a ceea ce şi-a construit pe pământ, ca proprie imagine. 

„Piatra albă" din textul lui Zosima, cea care adăposteşte „omul 
de aur" şi izvorul vieţii, este o paralelă a acestui vis al lui Jung. 
Stupele asiatice par şi ele a avea o semnificaţie similară, ca locuinţă 
a formei lui Buddha, rămasă pe Pământ, în ciuda morţii sale. 

în textul Comarios natura strălucitoare, radiind de lumină pune 
în evidenţă natura imaginii devenită una, în alte cuvinte, calitatea 
sa „iluminantă" 3 . Aşa cum am văzut, unitatea regăsită în mortul 
reînviat se numeşte în text andrias, adică statuie de formă umană. 


1 Vezi şi Barbara Hannah, C.G. Jung. Sein Lebenund Werk, Fellbach, 1982, p. 428. 

2 Erinnerungen, Traume, Gedanken, p. 229. în română: Amintiri, vise, reflecţii, 
p. 264-265. 

3 M. Berthelot, Collection des Anciens Alchimistes Grecs, voi. 2, IV, XX, 15, 
. p. 279; vezi C.G. Jung, „Mysterium Coniunctionis", în GW 14/1, par. 77, Obs. 211 

şi în GW 14/11, par. 244. în română: „Mysterium Coniunctionis", în OC 14/1, trad. 
Dana Verescu, Trei, Bucureşti, 2005 şi în OC 14/2, trad. Daniela Ştefănescu, Trei, 
Bucureşti, 2006. 

în viziunea lui Zosima, ei îi corespunde „bărbatul de bronz" care se 
transformă mai întâi în argint, apoi în aur: o statuie vie, de metal, 
dar un metal deopotrivă unu şi multiplu. 

Regăsim simbolul şi în seria publicată de Edward Edinger, în 
următorul vis 1 : 

Priveam o grădină unică şi frumoasă într-un mod curios. Era un 
pătrat mare, cu o podea de piatră. La intervale de vreo doi metri 
erau plasate obiecte de bronz, stând vertical şi semănând foarte 
mult cu „Pasărea măiastră" a lui Brâncuşi. Am rămas aici vreme 
îndelungată. Grădina avea o semnificaţie pozitivă, dar nu eram 
capabil să pricep care anume era aceea. 

Edinger amplifică simbolul, un stâlp metalic, mai gros în partea 
din mijloc, cu terminaţii conice şi ajunge la ţintirea falică, verticală, 
către tărâmul spiritului superior. El introduce, ca paralelă, coloana 
egipteană, djed, a cărei ridicare în poziţie verticală, la sfârşitul 
ceremoniei funerare, semnifică învierea. 2 Acestui stâlp metalic îi co¬ 
respunde, de asemenea, falusul funerar de pe mormintele bărbaţilor 
etrusci şi, într-o oarecare măsură, poate fi comparat şi cu flacăra 
vieţii din visul lui J.B. Priesley ca imagine a impulsului vital creator, 
care dăinuie dincolo de moarte. în visul citat, formele sunt de bronz. 
Metalul are, aşa cum subliniază Jung 3 , ceva din răceala străină; el 
caracterizează şi forma simbolică a păsării şi exprimă originea sa 
îndepărtată, în domeniul materiei anorganice, la fel ca şi „piatra" 
alchimică. 


' Edward Edinger, EgoandArchetype, p. 220 şi urm. în română: Edward Edinger, 
Ego şi arhetip, p. 294-295. 

2 Vezi restul amplificărilor, ibid, p. 221. 

3 Vezi C.G. Jung, „Das Wandlungssymbol in der Messe", în GW 11, par. 355 
(este un citat atribuit de Zosimos lui Ostanes). în română: C.G. Jung, „Simbolul trans¬ 
substanţierii în liturghie", în OC 11, par. 355. 

De la începuturi, mulţi alchimişti au asimilat „piatra" lui Hristos; 
dar, aşa cum a arătat Jung 1 , în tradiţia alchimică există şi o altă 
raportare, mult mai particulară cu privire la materia corporală, ca şi 
când ea ar fi un fel de principiu divin ascuns în materia cosmică, 
în măsura în care Hristos a „devenit carne", există o analogie cu 
piatra, dar piatra este încarnată în fiecare om şi poate fi produsă 
de fiecare om sau, cum am spune în psihologia abisală, conştien¬ 
tizată interior de fiecare dintre noi. Atunci „piatra"alchimiei nu 
înseamnă, de fapt, Hristos, ci este un simbol compensator pentru 
imaginea lui Hristos. Jung scrie 2 : „Intenţia acelei naturi inconşti¬ 
ente, care a creat imaginea pietrei filosofale, este cât se poate de 
limpede. Ideea că îşi are originea în materie, că e extrasă de om, 
că e răspândită peste tot şi că realizarea ei, situată cel puţin virtual 
în domeniul omului, este peste tot posibilă, toate aceste caracte¬ 
ristici arată lacunele resimţite în imaginea lui Hristos: un aer prea 
subţire pentru nevoile omului, o distanţă prea mare şi un loc lăsat 
liber în inima omenească. Se simţea lipsa unui Hristos interior care 
să aparţină fiecărui om. Spiritualitatea sa era prea înaltă şi omul 
natural, prea jos. în imaginea lui Mercur şi a lapis- ului, carnea se 
glorifica în felul său unic, nelăsându-se transformată în spirit, ci 
dimpotrivă, fixând spiritul în piatră. într-un anume sens, lapis- ul 
poate fi de aceea interpretat ca simbol al lui Hristos interior, al lui 
Deus in homine." El era privit ca încununarea lucrării de mântuire 
a lui Hristos; altfel decât figura oficială a lui Hristos, lapis- ul nu îşi 
are originea în domeniul spiritualităţii metafizice, ci „în acele do¬ 
menii psihice limită, care ajung la secretul materiei lumii". Presimţind 
corect unilateralitatea spirituală a imaginii lui Hristos, speculaţia 
teologică a fost preocupată deja de la începuturi de corpul lui 
Hristos, adică de materialitatea sa şi a rezolvat temporar problema 
lansând ipoteza „corpului învierii". Fiindcă aceasta reprezenta doar 
un răspuns provizoriu şi deci, nesatisfăcător, problema a reapărut, 


' Vezi C.G. Jung, „Die Visionen des Zosimos", în GW 13, cap. 4 complet: „Die 
Steinsymbolik", par. 126 şi urm. 

2 Ibid, par. 127. 

logic, în contextul înălţării la Cer a Măriei. întrebarea era dacă 
Maria s-a înălţat la cer în trupul său terestru, adică cu trup cu tot. 
însă nici aici nu avem altceva decât debutul unei probleme care 
încă nu şi-a găsit rezolvarea în creştinism, dar care rămâne o sursă 
de nelinişte pentru omul modern. De aceea, mi se pare că ar fi 
timpul ca în preocupările creştinismului să-şi găsească loc simbo¬ 
lismul alchimic, care, chiar dacă nu aduce vreun răspuns definitiv, 
pare cel puţin să schiţeze o soluţie simbolică. 

Eu însămi mi-am pierdut tatăl pe când era încă relativ tânăr. La 
circa şase săptămâni după moartea sa subită, am avut următorul vis: 

Tatăl meu mi-a apărut în vis, sănătos şi plin de viaţă, dar ştiam 
că era mort. îmi spuse cu bucurie: „Draga mea, învierea cărnii există 
intr-adevăr. Vino cu mine, îţi pot arăta." Porni înspre cimitirul în care 
era înmormântat. îmi era groază, dar l-am urmat. La cimitir, merse 
printre morminte, obsen/ându-le pe fiecăreinparte. Dintr-odată îmi 
arătă un mormânt şi strigă: „Aid, de exemplu, vino să vezi!" Am 
văzut cum pământul începea să se mişte din interior şi priveam, 
plină de groază, aşteptând să apară un cadavru pe jumătate putre¬ 
zit. însă din pământ se ivi, ridicându-l, un crucifix strălucitor, ver- 
de-auriu, de circa un metru înălţime. Tatăl meu strigă: „Uite, aici: 
asta este învierea cărnii." 

Bineînţeles, m-am gândit la expresia „înviat întru Hristos", însă, 
ce semnificaţie avea cu adevărat imaginea, nu am reuşi să elucidez. 
Esenţial este, mi se pare, faptul că acel crucifix era din metal însufle¬ 
ţit, asemenea statuii alchimiştilor. Aurul verde, ca motiv, trimite şi el 
la alchimie. Jung spune în Amintirile' sale, că a avut odată o viziune 
a unei figuri, a lui Hristos, din aur verde, subliniind în acel context: 
„Aurul verde este calitatea vie pe care alchimiştii n-o vedeau numai 
în om, ci şi în natura vie. Este expresia unui spirit al vieţii, anima 
mundi sau filius macrocosmi, anthropos-u\ care trăieşte în întreaga 


’ Erinnerungen, Traume, Gedanken, p. 214. în română: Amintiri, vise, reflecţii, 
p 249. 

lume. Acest spirit s-a infiltrat până şi în materia anorganică, el este 
prezent şi în metal şi piatră. Astfel, viziunea mea era o unificare a 
imaginii lui Hristos cu analogia sa care se află în materie - fiul mi¬ 
crocosmosului... Scoaterea în evidenţă a metalului îmi arăta ... con¬ 
ceperea alchimică nedisimulată a lui Hristos drept unire a materiei 
spirituale vii cu cea fizică moartă." Visul meu accentuează aceeaşi 
dublă natură a corpului învierii, ca unire a contrariilor. Crucea, însă, 
semnifică suferinţa provocată de contrarii. Visul meu mai spune des¬ 
pre „corpul învierii" că este, totodată, „omul interior veşnic" şi nu 
eul efemer, deşi acest „eu" al tatălui meu defunct pare a fi apărut 
în vis şi ca martor al procesului învierii. Este evident că, abia în unirea 
eului cu corpul învierii, se desăvârşeşte devenirea omului în totalitate. 

Un ultim exemplu este despre o femeie în vârstă de 80 de ani. 
lată aici visul ei înainte de propriul sfârşit 1 : 

A văzut o cruce şi în mijlocul ei strălucea un safir. Visul i-a 
provocat o fericire extraordinară, pentru că a simţit că are legătură 
cu viaţa celestă. 

Şi în acest vis crucea simbolizează unificarea tuturor contrariilor, 
în timp ce safirul ne trimite cu gândul la tradiţia medievală unde 
era piatra lui Hristos şi simbolul pentru „piatra de temelie" a 
Ierusalimului ceresc. 


Citat după David Eldred, Psychodynamics of the Dying Process, p. 171. 



10 

CORPUL SUBTIL ŞI VARIANTELE SALE 

> 

Hinduşii şi taoiştii, dar şi numeroase alte popoare consideră că 
după moarte, sufletul - indiferent de definiţia care i se dă - ar 
poseda un corp de esenţă subtilă. Este o credinţă pe care o împăr¬ 
tăşeau şi multe societăţi primitive. în Occident, spiritismul lucrează 
cu aceeaşi ipoteză şi există nenumărate rapoarte asupra fenome¬ 
nelor de materializare în care apar fantome cu corp de „abur" sau 
„fum"Este, fără îndoială, vorba despre o reprezentare arhetipală, 
careînsă nu a putut fi verificată, excepţie făcând, eventual, rapoar¬ 
tele parapsihologice. 

Jung a fost primul care a atras atenţia asupra unei modalităţi 
empirice de a observa existenţa undi atare „corp subtil" 2 . El spune 
că avem foarte puţine informaţii conştiente sau directe despre 
ceea ce se petrece în corpul nostru. Nu ştim, spre exemplu, nimic 
despre starea splinei noastre, în caz că nu ne consultă un medic, 
iar acesta îşi va formula şi el concluziile pe baza unor simptome 
indirecte. Constatarea acestei lacune, spune Jung, permite ipoteza 
că ar exista un fel de strat intermediar, poate un „corp subtil", 


' Vezi Emil Mattiesen, Das personliche Oberleben des Todes, passim. 

2 Scrisoare către Raymond Smithies, 1952, în C.G. Jung, Briefe, voi. 2, p. 252 
şi urm. 

care s-ar interpune între propriul corp şi percepţia noastră despre 
noi înşine. 

Aşa cum ne apare nouă, acest strat intermediar sau „corp subtil" 
este identic cu tot ceea ce suntem capabili să trăim în interiorul 
nostru, altfel spus, ar fi sufletul nostru perceput prin intermediul 
introspecţiei. Fiecare dintre noi cunoaşte din experienţă cum senti¬ 
mente ca invidia, iubiră sau ura, anumite gânduri intense, imagini 
fanteziste par să se impună obiectiv eului nostru. Când le sesizăm, 
avem senzaţia că aceste trăiri se ridică din interiorul corpului nostru, 
în acest caz, „corpul subtil" ar corespunde întru câtva psihismului 
obiectiv din psihologia lui Jung şi ar putea, la fel de bine, să se ma¬ 
nifeste şi sub alte aparenţe, de exemplu, ca un „corp de aer" 1 . Ştim, 
de exemplu, că în stări de extremă excitaţie, rănile, chiar şi cele foarte 
grave, nu sunt percepute imediat (cum li se întâmplă soldaţilor răniţi 
pe câmpul de luptă). Intensificarea factorului psihic „derealizează" 
într-un fel corpul, în ciuda faptului că secreţiile de adrenalină inten¬ 
sifică activitatea senzorială. 

în lumina observaţiilor lui Jung, voi parcurge câteva din teoriile 
tradiţionale despre existenţa unui corp de natură subtilă. în Antichi¬ 
tate, discipolii lui Pitagora, orfiştii şi, în primul rând, platonicienii 
susţineau că sufletul posedă un corp subtil strălucitor, vehicul 
(ochema) al manifestărilor sale. Potrivit lui Hierodes din Alexandria 2 , 
aşa-numitele reguli pitagoreice de viaţă serveau eliberării sufletului 
de materia brută, pentru a deveni „luminos" ( augoeides ), reuşind 
astfel să intre în legătură cu fiinţele eterice (zei). în Phaidros (250 C) 


' Cu sensul de corp aerat, diafan, translucid, cum par, de exemplu, pentru eul 
care se autopercepe, închipuirile sau produsele imaginaţiei. Termenul de „ corp de aer" 
poate trimite şi la sentimentul de ireal sau de desprindere ca şi când ceea ce se în¬ 
tâmplă nu este în realitate, eul percepându-se pe sine detaşat de corp. în psihanaliză 
ar corespunde sentimentului de derealizare pe care îl subliniază şi autoarea în con¬ 
tinuare cu privire la trăirile foarte intense de durere (n. red). 

2 Vezi G.R.S. Mead, The Doctrine of The Subtle Bodyin Western Tradition, ediţia 
a ll-a, Stuart & Watkins, Londra, 1967, p. 63 şi urm. Hierodes din Alexandria, Comment 
on the Golderi Verses, editată de Needham (Chaldarean Orades), 1907, p. 227. 

de Platon, sufletul, în starea de dinainte de coborârea în „mormântul 
corpului", este descris ca „sclipire de lumină". 

Conceptul platonician de „sclipire" (auge) îi va încuraja pe co¬ 
mentatorii neoplatonicieni să vorbească despre un „suflet-lumină" 
(augoeides). De fapt, neoplatonicienii sunt cei care au conturat ideea 
„corpului de lumină" şi a unui „corp subtil" superior, nemuritor, 
într-un fragment păstrat din lucrările lui Damascius se spune 1 : „Su¬ 
fletul posedă un anume vehicul (ochema) luminos, care este denu¬ 
mit şi astral ( astroeides) şi este veşnic. El se află în corp, fie în cap, 
fie în umărul drept." în comentariul său la Parmenidele lui Platon, 
Damascius 2 descrie cum acest suflet strălucitor se întunecă treptat şi 
devine tot mai material, pe măsură ce se încarnează; nu îşi pierde, 
însă, „identitatea numerică", ceea ce înseamnă, probabil, unitatea. 
După diferiţi autori, corpul de raze sau corpul de lumină al sufletului 
nu pătrunde brusc în corpul grosier material, ci mai înainte trece 
print-ofază de „spirit corporal" 3 , un fel de chintesenţă a celor patru 
elemente care mişcă trupul, produce circulaţia sângelui şi asigură 
funcţionarea organelor senzoriale. Când este orientat spre ceea ce 
e înalt, el creează conţinuturi sufleteşti obiective şi idei raţionale; 
când este orientat în jos, dă naştere iluziilor (phantasias). Sufletul 
poate deveni „umed" sau apos, în vreme ce în forma sa nobilă este 
uscat şi arzător, precum ne spunea deja Heraclit. Regăsim aici stările 
„mobile" ale eului, pe care le-am discutat în Capitolul VIII. 

în secolul al ll-lea d.Hr., Plutarh descrie sufletele morţilor 4 : ele 
sunt înconjurate de o bulă sau văl asemănător unei flăcări, „unele 
făcute din cea mai pură lumină a lunii pline, transmiţând o culoare 
blândă, continuă şi egală. Altele erau decolorate şi palide, acoperite 
de pete albe, ca viperele, altele aveau zgârieturi uşoare". Ştergerea 
culorii şi paloarea sunt atribuite moral greşelilor din viaţa trecută. 
La neoplatonicianul de mai târziu Joannes Philoponus (sec. al Vll-lea), 


' Suidas. S'ae lexicon; ex. rec. Imman. Bekkeri, Berol., 1854, p. 194. 

2 Vezi Ruelle, Chaignet, cap. III, citat după Mead, ibid, p. 60. 

3 „Spirituous body" sau „spirit body", la Mead. 

4 De sera Numinis Vindicta, XXII, p. 564. 

ideea de suflet este în continuare diferenţiată în reprezentarea unui 
„suflet parţial pur, care zboară la zei, a unui eidolon, un suflu gol 
sau umbră impură, care coboară în Hades". 1 Sufletul pur „raţional", 
adică înţelept, este luminos şi are mişcare sferică; când însă se dedă 
lipsei de judecată şi pasiunilor, se întunecă şi se mişcă în linie 
dreaptă, devine înnourat şi negru. Concepţii asemănătoare are şi 
de Porfirio, în comentariile sale la Platon. 2 

în domeniul „înnourat" trăiesc şi demonii şi ei pot afecta sufletul, 
în starea sa pură, plină de lumină, el se află în afara atingerii lor. 
Iluziile (phantasmata) influenţează şi ele sufletul prin intermediul 
demonilor şi îi întipăresc forma şi culoarea lor. Faţă de dihotomia 
relativă (luminos/întunecat) de până atunci, Filopon va întreprinde o 
nouă divizare. 3 în concepţia sa, omul posedă 

1) sufletul raţional, care se desparte de corp şi este nemuritor; 

2) sufletul iraţional, pasional, care se desparte de corp, dar nu 
şi de sufletul raţional; 

3) „spiritul corporal" care supravieţuieşte corpului brut, dar se 
stinge, totuşi, după un timp; 

4) suflet pur „vegetativ", care dispare odată cu corpul brut. 

„Spiritul corporal" merge în Hades, de unde, prin jertfă de 
sânge, poate fi adus în faţa celor vii printr-un sacrificiu, după cum 
ştim din Odiseea, în timpul vieţii, acest spirit poate fi purificat şi 
volatilizat într-un grad mai mare, prin dietă şi miresme; el se poate 
manifesta prin imaginaţia sufletului spiritual, superior lui. 4 

Primilor alchimişti şi adepţilor ermetismului le erau familiare 
aceste concepţii filosofice cu care erau, de altfel, contemporani 5 . 


' Mead, ibid, p. 43 şi urm. 

2 Sententiae ad intelligibilia descendentes, XXIX, p. 13, editată de Mommert, 
Leipzig, 1907, citat după G.R.S. Mead, ibid, p. 45. 

3 Mead, ibid, p. 48 şi urm. 

4 Ibid, p. 51. 

5 Documentaţie, vezi ibid p. 36 şi urm. 

Unii alchimişti au încercat chiar să-şi articuleze opera ca transfor¬ 
mare şi regenerare a acestui spirit interior al corpului subtil. Cel mai 
elocvent exemplu îl reprezintă, în sec. al lll-lea, viziunile lui Zosima 1 , 
cel mai detaliat document din epocă. 

Idei neoplatonice similare au supravieţuit şi în spaţiul islamic, 
chiar până în sec. al XVIII-lea, în mişcarea şiită, Shaykhi. Unul dintre 
reprezentanţii proeminenţi ai acestei şcoli este Shaykh Ahmad 
Ahsă'i (t 1836), a cărui învăţătură este pe larg prezentată de Henry 
Corbin. 2 Shaykh Ahmad, care se ocupă în opera sa în special de 
corpul învierii, distinge, de asemenea, patru părţi ale sufletului, dife- 
renţiindu-se însă în unele puncte de Filopon. El distinge două jasad 
(organisme vii) şi două jism (mase corporale sau volume corporale): 

1) Jasad A este corpul brut, trecător, 

2) Jasad B constă din elemente subtile ale pământului mistic 
Hurqalya (Corbin îl asimilează lui „archetypus mundus" 3 ), iar din 
ele se naşte caro spiritualis, corpul învierii; 

3) Jism A este un lucru al lumii intermediare, se naşte din dome¬ 
niul sferelor celeste, fiind astfel „corp astral" şi o formă provizorie 
a corpului subtil pentru că, în măsura în care este absorbit la înviere, 
în jasad B, acest caro spiritualis este trecător, 

4) Jism B este corpul subtil esenţial, arhetipal, veşnic, netrecător, 
individualitatea eternă, corpus supracoeieste în om, alter egoul său 
transcendental 4 şi corpul-lumină. 

Pentru contextele mai profunde şi mai subtile ale acestei concep¬ 
ţii despre suflet şi corp îl îndrum pe cititor spre lucrarea fundamentală 
a lui Henry Corbin. Din punctul nostru de vedere, este important 
faptul că în concepţiile neoplatonice, hermetice şi alchimice şi la 
anumiţi mistici islamici, sufletul şi corpul nu apar despărţite de o 


1 Vezi C.G. Jung, „Die Visionen des Zosimos", în GW 13, par. 85 şi urm. 

2 Henry Corbin, Spiritual Body and Celestial Earth, cap. 2. 

3 Ibid, p. 91 şi urm. 

4 „Fiinţa de lumină" a lui Raymond Moody. 

frontieră, ci formează un ansamblu de domenii în care se regăsesc 
împreună, în aşa fel că sunt de neseparat unul de celălalt. Pluralitatea 
sufletelor din concepţia multor popoare primitive, aşa cum le-am 
descoperit în capitolele precedente, transpare şi în aceste concepţii. 
Tradiţia alchimică seva diferenţia de religie şi filosofie prin faptul că 
accentuează continuitatea dintre diferitele aspecte ale sufletului: 
scopul operei alchimice este tocmai acela de a găsi Unul \n multiplu 
şi de aceea alchimistul lucrează în cât mai mare măsură asupra 
„straturilor" sufleteşti apropiate de corp. 

Dintre cele patru componente psihosomatice diferenţiate de 
Shaykh Ahmad, acel jism A (volum corporal) trecător, resorbit la 
înviere, în jism B (omul etern) merită o atenţie deosebită. în măsura 
în care constă din influenţe ale sferelor celeste, el este „corp astral". 
Ideea unui corp subtil produs prin influenţe astrale îşi are şi ea 
originea tot în concepţiile neoplatonice şi gnostice. Spre exemplu, 
în concepţia lui Plotin 1 , sufletul aflat în starea sa pură posedă un 
corp eteric, însă, când trece de la logos la phantasia (imaginaţie), 
devine mai curând corp solar. Continuându-şi coborârea, sufletul 
se leagă de forme şi devine feminin, cu un corp selenar. La finalul 
coborârii sale se scufundă în lumea materială, devine complet 
amorf, constituit din emanaţii umede. Aici pierde orice conştiinţă 
a realului, fiind copleşit de tenebre şi puerilitate: De îndată, însă, 
ce se va separa de acest domeniu inferior, devine o rază de lumină 
(auge), fără umbră sau nori. 2 

Produs formulează aceeaşi idee uşor diferit, în comentariul său 
la Timaios 3 al lui Platon. Pentru el, omul este un microcosmos şi 
posedă, asemenea universului (fo pan), spirit şi raţiune (nous şi logos), 
precum şi un corp divin şi unul muritor. Ca nous corespunde prin 


' Publicat de Porfir (305) în Sententiae ad intelligibilia descendentes, editat de 
Mommert, XXIX, p. 14 şi urm. 

1 Vezi G.R.S. Mead, The Doctrine of the subtle bodyin Western Tradition, p. 61 
şi urm. 

3 Proklos, CommentariusinPlatonis Timaeum, editată de Schneider, Breslau 1847, 
p. 384 A B, p. 848. 

natura sa aştrilor ficşi. Ca logos (raţiune) corespunde lui Saturn, iar 
în aspectul său social îi corespunde lui Jupiter. Partea iraţională a 
omului are şi ea legăturile sale: pasiunile îi corespund lui Marte, 
elocinţa lui Mercur, poftele lui Venus, percepţia Soarelui şi viaţa 
vegetativă Lunei. 

Vehiculul strălucitor al sufletului ( augoeides) îi corespunde ceru¬ 
lui, iar învelişul său muritor, lumii sublunare. Porfir urmează aici, 
după cum observă Mead, mai degrabă schema vechiului Babilon, 
în vreme ce Produs, pe cea neobabiloniană. 1 După Filopon, strălu¬ 
citorul vehicul al sufletului constă din chintesenţa celor patru ele¬ 
mente naturale şi forma lui este sferică. Pentru Aristotel corpul 
chintesenţial este transparent şi asemănător cristalului, fiind o revăr¬ 
sare a sferelor celeste. Corpul chintesenţial al lui Filopon îi cores¬ 
punde mai degrabă jism-ului B, adică acelui corp al învierii născut 
din „mundus archetypus" din concepţia lui Shaykh Ahmad, în timp 
ce „corpul astral" se aseamănă mai mult trecătorului jismA. 

în Renaştere, Paracelsus va propune o nouă dezvoltare a tradiţiei 
apusene a corpului subtil. în Liber de Lunatids el spune că în om 
există „două trupuri" 2 : „unul din elemente, celălalt din astre... 
După moarte, trupul elementar împreună cu spiritul său ajung în 
groapă, elementele eterice sunt consumate în firmament". Paracelsus 
înţelege prin acesta corpul sideral sau astral, care bântuie încă un timp 
după moarte, ca imagine-oglindă sau spectru, fiind apoi reabsorbit 
treptat de stele. Doar „spiritul imaginii lui Dumnezeu merge la Cel a 
cărui imagine este" - acesta este nucleul sufletesc nemuritor, adică, 
în limbaj psihologic, Şinele. 

„Corpul astral" este, aşadar, în concepţia autorilor citaţi, uneori 
trecător, alteori veşnic. Este însă evident că el are de-a face cu ceea 
ce am numi astăzi inconştientul colectiv, fiindcă deja în Antichitate, 
corpurile cereşti erau considerate zei, iar în islam, îngeri. Ele sunt 
astfel în viziunea modernă, simboluri arhetipale care reprezintă în 
totalitatea lor inconştientul colectiv. Aici debutează, însă, o mare 


1 Mead, ibid, p. 63. 

2 Citat după Aniela Jaffă, Geistererscheinungen und Vorzeichen, p. 79. 

incertitudine: ce se întâmplă cu aşa-numitul inconştient colectiv din 
om la moartea sa? Supravieţuieşte acest strat al sufletului odată cu 
omul sau omul se desparte de el, fiindcă niciodată nu a fost o parte 
a persoanei sale şi, cu atât mai puţin, a conştiinţei sale? Sau o 
parte a sa (după Produs, cea care se află deasupra lunii) este păs¬ 
trată împreună cu „corpul de lumină", iar cealaltă (cea sublunară) 
este respinsă? Sau aspectul cosmic al inconştientului colectiv dăinuie, 
separat de defunct, care păstrează doar aspectul care i-a fost încar¬ 
nat? Spre această din urmă variantă pare să tindă Shaykh Ahmad 
şi de aceea doresc să readuc în atenţie concepţia sa, interpretând 
psihologic reflecţiile lui Corbin: 

Ahmad crede, în tradiţia cosmologiei lui Avicenna, în existenţa 
unui pământ care se află între domeniul superior al inteligibilului 
(al spiritului pur, al ideilor platonice) şi pământul brut material. în el 
trăiesc anumiţi îngeri şi sufletele. Dimensiunea sa nu este lumea 
senzorială, ci una a „imaginaţiei active", adică a unei imaginaţii care 
percepe şi modelează ceea ce este obiectiv şi real,, în opoziţie cu 
dorinţele şi iluziile. Ea corespunde, cum arată Corbin, conceptului 
alchimic de imaginatio vera, în opoziţie cu imaginatio phantastica. 
Imaginaţia adevărată este organul tuturor trăirilor religioase, charis- 
melor, revelaţiilor, intuiţiilor autentice şi aşa mai departe. Acest do¬ 
meniu, cel al pământului Hurqalya, care reprezintă centrul întregului 
univers, intermediază între lumea spiritului pur şi cea a materiei 
brute. El este o „coincidentia oppositorum", un domeniu în care 
suflet şi corp se întâlnesc nedistinctiv, în centru. 

în limbajul psihologiei abisale, acest pământ este, aşa cum a vă¬ 
zut deja Corbin, un mundus archetypus, însă se cere o completare, 
el este acel archetypus mundus unificat în arhetipul Sinelui, pe care 
Jung, urmând tradiţia apuseană, l-a denumit unus mundus şi l-a 
descris ca fond al evenimentelor sincronistice în domeniul brut ma¬ 
terial.’într-o scrisoare adresată preotului F. Pfăfflin, Jung se referă 


1 Conform lui Shaykh Ahmad, doar chintesenţa acestui aspect al inconştien¬ 
tului colectiv supravieţuieşte morţii individului, durând, ca să spunem aşa, în 
„corpul spiritual". 

la o asemenea lume sau „pământ" al corpului subtil. Destinatarul 
i-a relatat că a simţit intens prezenţa fratelui său, mortîntr-un acci¬ 
dent în Africa, şi a purtat o discuţie cu acesta. Jung răspunde: „în 
ceea ce priveşte interesanta discuţie post-mortem pe care aţi avut-o 
cu fratele dumneavoastră, ea demonstrează toate caracteristicile 
semnificative ale trăirilor de acest fel. Subliniez, în special, preocu¬ 
parea aparte pe care morţii o au pentru stările sufleteşti ale celorlalţi 
(morţi). De asemenea, existenţa locurilor de vindecare (sufletească). 
Am intuit de mult că instituţiile religioase, bisericile, mănăstirile, tem¬ 
plele, riturile şi eforturile psihoterapeutice de vindecare ar fi imitări 
ale stărilor sufleteşti (transcendentale) post-mortem, o adevărată 
ecdesia spiritualis ca model al bisericii pe pământ, una sancta. în Est, 
o asemenea idee nu ar fi ceva nemaiauzit, de vreme ce, de pildă, 
filosofia budistă a creat pentru această existenţă sufletească (în afara 
spaţiului şi atemporală), termenul de sambhoga-kâya, anume lu¬ 
mea formelor subtile, care se comportă faţă de nirmana-kâya precum 
corpul subtil faţă de corpul material. Lumea subtilă este înţeleasă 
ca o stare intermediară între nirmana-kâya şi dharma-kâya. în 
dharma-kâya, care simbolizează starea cea mai înaltă, separarea 
formelor se anulează în unitate absolută şi amorfism." 

în aceeaşi scrisoare, Jung presupune că, în inconştientul abisal, 
unde timpul şi spaţiul par a fi anulate, domneşte „o veşnicie relativă 
şi o relativă lipsă de separare de celelalte suflete, respectiv, o devenire 
în Unul a acestora". Această sferă este, neîndoielnic, identică cu 
pământul Hurqalya al misticii islamice. Legătura cu această dimen¬ 
siune văzută ca unus mundus este decisivă pentru om, ei fiindu-i 
destinată, în cele din urmă, întreg procesul pe care, în temenii psi¬ 
hologiei, îl numim individuaţie. 

Acum înţelegem mai bine de ce Jung spune în Amintirile sale : 
„întrebarea hotărâtoare pentru om e: te raportezi sau nu la infinit? 
Acesta este criteriul vieţii sale. Numai dacă ştiu că nemărginirea este 
esenţialul, nu-mi fixez interesul pe futilităţi şi pe lucruri care nu au 
o însemnătate decisivă. Dacă nu ştiu, atunci insist să mi se recu¬ 
noască o valoare în lume, din cauza unei însuşiri sau a alteia pe care 
o concep ca pe o avere personală: talentul „meu" sau, eventual, 

frumuseţea „mea". Cu cât omul pune mai mult accent pe o posesi¬ 
une falsă şi cu cât percepe mai puţin ceea ce este esenţial, cu atât 
mai nesatisfăcătoare îi este viaţa... Dacă înţelegem şi simţim că în 
timpul acestei vieţi suntem legaţi de nemărginire, dorinţele şi atitudi¬ 
nea se modifică. La urma urmei, valoarea noastră se datorează numai 
esenţialului, iar dacă nu avem aşa ceva, viaţa este irosită... Ating însă 
sentimentul de nemărginire numai dacă am ca limită extrema. Limi¬ 
tarea cea mai mare a omului este Şinele; el se manifestă în trăirea lui: 
Eu sunt numai asta! Doar conştiinţa limitării mele celei mai înguste 
în şinele meu se racordează la nelimitarea inconştientului..." 

în această perspectivă, nemărginirea, inconştientul are un sens 
doar atunci când este conectat la conştiinţă, altfel este „pierdut în 
sine însuşi". Doar ceea ce omul a conştientizat din inconştient pare 
a-l însoţi ca „fruct" în lumea de dincolo. în plus, acest fruct, adăpos¬ 
tit în „tezaurul" sau „biblioteca" sau „hambarul" lumii de dincolo, 
pare a opera pozitiv şi durabil în continuare. 

Reprezentările astrologice pot ilustra acelaşi lucru. Constelaţiile 
astrologice reprezintă ceea ce noi numim arhetipurile inconştien¬ 
tului colectiv. Ele sunt imagini ale arhetipurilor proiectate pe cer. 
Horoscopul naşterii prezintă o combinaţie individuală, specifică, de 
elemente arhetipale colective, la fel cum factorii noştri ereditari 
biologici sunt colectivi, dar în particular formează, de fiecare dată, 
o nouă compoziţie individuală. Combinaţia stelelor în horoscop 
ilustrează în mare măsură fiinţa individuală şi astfel, destinul sufle¬ 
tesc al fiecăruia. De aceea, conform experienţei, nu putem conşti¬ 
entiza sau integra un arhetip în sine, luat ca totalitate, ci doar acel 
aspect al arhetipurilor care ni se oferă în decursul vieţii, din exterior 
sau din interior, ca eveniment predestinat şi se pare că doar asta 
se păstrează împreună cu noi, în moarte. Conştientizarea, însă, 
depinde în cele din urmă, de legătura eului cu Şinele, adică de 
orientarea eului spre nemărginire sau divin. A te lăsa copleşit sau 
posedat de un arhetip stă în putinţa fiecăruia, dar prin asta nu se 
realizează sufleteşte nimic, demonul doar vine şi pleacă. Numai 
conştientizarea Sinelui care, ca spiritus rector al tuturor evenimen¬ 
telor biologice şi psihologice, reprezintă elementul unificator al 

tuturor arhetipurilor şi pare a fi în moarte o posesiune nepieritoare, 
într-o scrisoare adresată unei femei care deplângea moartea pre¬ 
matură a unui copil, Jung scrie : 

„Ceea ce se întâmplă dincolo de moarte este atât de extraor¬ 
dinar, încât nu se poate descrie în cuvinte, imaginaţia şi simţurile 
noastre nu sunt suficiente pentru a înţelege, nici chiar într-o mică 
măsură. Cu câteva zile înainte de moartea surorii mele, faţa ei avea 
o expresie de o măreţie atât de îndepărtată de natura umană, încât 
m-a înspăimântat. 

Şi un copil pătrunde în această măreţie, căci va şti să se elibe¬ 
reze de această lume şi de varietatea de individuaţii mai repede 
decât cineva mai în vârstă; el atinge mai repede o stare comparabilă 
cu a dumneavoastră acum, în aşa fel încât diferenţele se şterg re¬ 
pede. Mai devreme sau mai târziu, toţi morţii devin în esenţă ceea 
suntem şi noi. Din realitatea noastră de aici, ştim puţin sau nu ştim 
nimic despre această esenţă. Şi ce vom şti despre acest pământ 
dincolo de moarte? Forma noastră temporală se va dizolva în veş¬ 
nicie, dar sensul său nu se va pierde. Poate că degetul mic va învăţa, 
de fapt, că aparţine palmei." 

Prin ideea că „morţii vor deveni ceea ce suntem şi noi", Jung 
face aluzie aici la secretul Sinelui, căci toate sufletele, ale viilor şi ale 
morţilor, sunt întemeiate pe unitatea sa, totodată una şi multiplă. 
La fel pentru hinduşi afman-ul personal (Şinele) şi afman-ul cosmic 
au fost dintotdeauna unul. 



11 

O IPOTEZĂ NOUĂ A LUI C.G. JUNG 

A admite existenţa unui corpsubt //înseamnă a accepta ipoteza 
că se poate trece gradual de la materialitatea brută, grosieră, a cor¬ 
pului (care se manifestă ca un consum de energie) la psihismul pur. 
Ceea ce numim energie fizică şi energie psihică nu ar fi decât două 
aspecte ale uneia şi aceleiaşi energii. Jung formulează această ipo¬ 
teză într-o scrisoare referitoare la corpul subtil, destinată lui 
Raymond Smythies. După ce lansează ideea corpului subtil (pe care 
am analizat-o şi noi în capitolele precendente), Jung scrie: „Ar fi 
poate necesar să concepem psihicul ca intensitate neextinsă şi nu 
ca un corp care se mişcă în timp. Se poate presupune că psihicul 
creşte de la extensia cea mai mică, la infinita intensitate, irealizând 
corpul, de exemplu, atunci când depăşeşte viteza luminii... Din 
acest punct de vedere, creierul poate fi o staţie de comutare în care 
tensiunea sau intensitatea relativ infinită a psihicului este transfor¬ 
mată în frecvenţe sau «extensiuni» perceptibile. 1 Invers, lipsa per¬ 
cepţiilor introspective ale corpului se explică printr-o «psihificare» 


1 Mai nou, cunoscutul neurolog sir John C. Ecdes postulează, de asemenea, 
independenţa unei părţi a psihicului de creier, The Human Psyche, Berlin şi New York, 
1979; la fel şi Wilder Penfield, The Mystery of the Mind, Princeton Univ. Press, 1975. 

graduală, adică intensificare pe seama extensiunii. Psihic = intensi¬ 
tate maximă în spaţiu minim." 

Este vorba aici, deci, de o formă de energie care trece gradual 
de la ceva măsurabil fizic, la ceva sufletesc, nemăsurabil. în această 
perspectivă, corpul subtil ar fro formă de psihic, încă aproape de 
corp, dar cu o masă minimă şi o extindere spaţio-temporală, care, 
desigur, nu ar mai putea aparţine, în niciun caz, materiei fizice, în 
accepţiunea comună a termenului. 

Trebuie să rămânem conştienţi de faptul că fizica modernă a dat 
oricum lovitura de graţie ideii noastre de realitate materială. Fritjof 
Capra descrie acest lucru astfel 1 : „în fizica modernă masa nu mai 
are substanţă şi nu se mai crede că particulele constau dintr-o ma¬ 
terie oarecare, ci că sunt fascicule de energie... Aşa cum am văzut, 
ele nu trebuie privite ca obiecte tridimensionale, ca, de pildă, o bilă 
sau un grăunte de nisip, ci ca structuri tetradimensionale, în conti- 
nuumul spaţiu-timp. Formele lor trebuie înţelese dinamic, ca forme 
în spaţiu şi timp. Particulele subatomice sunt structuri dinamice, care 
au aspect spaţial şi aspect temporal. Aspectul spaţial le permite să 
apară ca obiecte cu o anumită masă, iar aspectul temporal, ca procese 
definite de o energie corespunzătoare." 

Dacă înţelegem „materia" în acest fel, ideea trecerii progresive 
a corpului într-o concentrare de intensitate energetică, care nu mai 
e definită prin categorii de spaţiu şi timp, devine mai puţin de 
neconceput. 

într-o altă scrisoare, în care comentează cartea lui Edward White, 
The Unobstructed Universe, Jung spune 2 : „Cea mai bună idee în 
Unobstructed Univers este, fără îndoială, aceea a frecvenţei. Este o 
idee cu care am cochetat şi eu în încercarea de a explica relativa 
realitate a fenomenelor metafizice. Paralela pe care o face White cu 
esenţa gândului mi se pare foarte corectă. Gândul nu are nicio altă 
calitate în comun cu lumea fizică, decât cea a intensităţii, care poate 
fi cert exprimată matematic, ca frecvenţă. Se observă o creştere 


' Fritjof Capra, Der kosmische Reigen, Munchen, 1975, p. 292. 
2 C.G. Jung, Briefe, voi. 2, p. 42 şi urm. 

vizibilă de intensitate, respectiv, de frecvenţă, în orice caz în care se 
manifestă un arhetip sau în cazul unui abaissementdu niveau mental, 
când inconştientul, reacţionând, trece în primul plan, de exemplu, în 
cazul viziunilor despre viitor, al extazelor, al viziunilor muribunzilor 
şi aşa mai departe." 

Ipoteza lui Jung privind unitatea energiei fizice şi psihice mi se 
pare atât de importantă, încât cred că merită să trecem în revistă 
simbolismul viselor redate până acum, pentru a vedea dacă ele con¬ 
ţin argumente pro sau contra acestei idei. în primul rând, ar fi visul 
lui J.B. Pristley, despre acea flacără a vieţii care traversează mulţimea 
păsărilor vii şi moarte (vezi cap. 2). Semnificativă este trecerea din 
ce Jn ce mai rapidă a timpului. Acest aspect ar corespunde acelei 
creşteri a intensităţii despre care vorbeşte Jung; flacăra albă ar fi 
atunci o imagine a însăşi vieţii psihice, de o uriaşă tensiune, care 
traversează totodată fenomenele brute materiale. întregul proces 
al vieţii culminează în această flacără albă, care „irealizează" lite¬ 
ralmente viaţa corporală, potrivit exprimării lui Jung. Timpul, „tre¬ 
când mereu mai repede", adică fluxul de energie devenind mereu 
mai intens, apare observatorului ca stând pe loc - ceea ce înseamnă 
că păsările din vis nu se mai mişcă. Totul pare extins simultan într-un 
spaţiu infinit. „Spaţiul minim" al intensităţii psihice ar fi, de fapt, la 
fel ca universul, un punct - poate, un fel de punct omniprezent, 
o imagine care era un cunoscut simbol medieval al lui Dumnezeu. 

în materialul prezentat, apare cel mai adesea imaginea luminii. 
Jung formulează presupunerea că realitatea psihică se află pe ni¬ 
veluri de frecvenţă superioare celor ale luminii, ceea ce înseamnă 
că poate depăşi viteza de propagare a iuminii. „Lumina" ar fi, în 
acest caz, ultimul grad observabil al tranziţiei înainte ca psihicul să 
„irealizeze" (potrivit termenului lui Jung) în totalitate corpul. Din 
nou, lumina ar fi prima manifestare a psihicului în procesul „încar¬ 
nării" energiei psihice în continuumul spaţiu-timp prin conectarea 
lui la un nivel inferior de energie. Pe lângă mărturiile citate aici după 
Moody (vezi cap. 4), găsim atât în lucrările acestuia, cât şi în restul 
literaturii parapsihologice, numeroase relatări despre apariţii lumi¬ 
noase ca fenomene care însoţesc moartea sau nălucile. 

Un vis redat de John Sanford ilustrează în mod deosebit de clar 
ipoteza lui Jung. Este visul unui preot protestant, cu câteva zile 
înainte de moarte 1 : 

Acele ceasornicului, care se mişcau până adineauri, se opresc. 

Şi acum, în spatele ceasului se deschide o fereastră şi lumina pă¬ 
trunde înăuntru. Deschiderea ferestrei devine o poartă, iar lumina, 
un drum strălucitor. Păşesc pe acest drum de lumină pură şi dispar. 

Alchimistul Gerhard Dorn descrie o „fereastră" asemănătoare ca 
fenestra aeternitatis sau spiraculum (gol de aer) aeternitatis, o fereas¬ 
tră care se deschide adeptului prin opus-ul alchimic, astfel că, potrivit 
lui Jung, acesta „este eliberat din strânsoarea sufocantă a unei ima¬ 
gini unilaterale a lumii ". 2 în textele religioase, Maria era lăudată ca 
fenestra evasionis, fereastra care permite o evadare din lume . 3 

Amintesc aici câteva din numeroasele mărturii impresionante din 
cartea lui J. C. Hampe. Cea de faţă este a arhitectului Ştefan von 
Jankovic 4 : „Una dintre cele mai mari cunoaşteri care mi-au fost date 
în timpul morţii este principiul vibraţiilor... Pentru mine, de atunci, 
(Dumnezeu) reprezintă cea dintâi între toate sursele de energie; ine¬ 
puizabilă şi atemporală, ea radiază continuu energie, o absoarbe 
totodată, e o continuă pulsaţie... Lumi diferite emană vibraţii dife¬ 
rite, frecvenţele sunt cele care determină diversităţile. în acelaşi timp 
şi din acest motiv, pot exista lumi diferite în acelaşi loc, fiindcă vibra¬ 
ţiile neînrudite nici nu se influenţează reciproc... Naşterea şi moartea 
pot fi înţelese ca evenimente care ne conduc dintr-o frecvenţă vibra- 
torie în alta şi astfel dintr-o lume, în cealaltă..." în această descriere, 
Jankovic se apropie foarte mult de concepţia lui Jung. 


1 John Sanford, Gottes vergessene Sprache, Olten, 1956, p. 45. 

2 C.G. Jung, „Mysterium Coniunctionis", în GW 14/11, par. 388, 417. în ro¬ 
mână: C.G. Jung, „Mysterium Coniunctionis", în OC 14/2, par. 388, 417. 

3 Marie-Louise von Franz, „Aurora Consurgens", în C.G. Jung, GW 14/111, par. 
555. în română: C.G. Jung, OC 14/3, par. 555. 

4 Johann Christoph Hampe, Sterben istdoch anders, p. 126. 


O ipoteză nouă a lui C.G. Jung 199 



în cele mai multe din relatările experienţelor în apropierea morţii, 
sesizăm sentimente de neplăcere la întoarcerea în realitatea coti¬ 
diană. Acestea ar coincide cu momentul în care creierul începe să 
„conecteze la un nivel inferior" intensitatea psihică, limitându-ne 
astfel la necesitatea reprezentărilor de spaţiu, timp şi masă. Corpul 
adineauri „irealizat" se face din nou simţit. 

Mai puţin influenţată de reflecţii ulterioare şi, în acest sens, mai 
autentică decât descrierea lui Jankovic este cea a lui Victor Solov, 
care s-a aflat în moarte clinică timp de 23 de minute: 

Mă mişcăm foarte repede spre o reţea strălucitoare în ale cărei 
puncte de intersecţie intensitatea luminoasă vibra cu o energie 
rece, fără seamăn. Reţeaua era ca un grilaj de netrecut, pe care nu 
vroiam să-l străpung. Pentru un scurt moment, înaintarea mea 
păru că se încetineşte, darîn următorul moment eram deja în grilaj. 
Când l-am atins, sclipirea luminii era de o atare intensitate încât 
mă consuma şi mă transforma în acelaşi timp. Nu am simţit nicio 
durere. Sentimentul nu era nici neplăcut, nici plăcut, dar mă cu¬ 
prindea cu totul. De atunci totul e altfel - cum? Se poate exprima 
prea puţin în cuvinte. Totul era ca un transformator, ca un trans¬ 
formator de energie care mă transporta, amorf, dincolo de timp şi 
spaţiu. Nu mă aflam într-un alt loc, fiindcă dimensiunile spaţiale 
nu mai existau, ci într-o altă stare . 1 

0 astfel de reţea apare şi în una dintre relatările citate de Lindley 2 : 

Cu cât mă concentram mai mult la sursa de lumină, cu atât 
mai mult îmi dădeam seama că natura acestei lumini era foarte, 
foarte ciudată... Era mai mult decât lumină, era o reţea de energie 
(grid of power)... m-aş fi putut gândi, într-un fel, la o pânză de 
păianjen de vară târzie, extrem de fină, care pătrundea totul... 


1 Ibid, p. 81 şi urm. (n.a.). 

2 1. Lindley, Near Death Experiences, p. 111. 

Această reţea - grilaj sau pânză fină aminteşte de „draperia de 
fire" după care dispărea, în visul unei femei, unchiul ei. La vremea 
visului, unchiul murise, fără ca femeia să ştie ceva despre asta. 1 

Eu însămi am avut acest vis la circa cinci ani după moartea ta¬ 
tălui meu: 

Eram cu sora mea îrrtr-o staţie de tramvai în Zurich şi voiam 
să mergem în centru, cu tramvaiul nr. 8. Am sărit în el şi am ob¬ 
servat - prea târziu - că mergea în direcţie opusă. Eu am spus: 
„Dacă numai una dintre noi ar fi făcut asta ar fi fost, pur şi simplu, 
o greşeală, dar fiindcă am făcut-o amândouă, trebuie să aibă o 
semnificaţie. Să vedem unde se ajunge." Apoi un controlor ne-a 
verificat biletele. Pe chipiu scria E.W.Z (Elektrizitătswerk [Uzina Elec¬ 
trică] Zurich). Mă miram că un angajat al E.W.Z. poate fi controlor. 

Am coborât la staţia următoare. Un taxi s-a apropiat de noi şi din 
el a coborât tatăl meu! Ştiam că e un spirit. Când am vrut să-l 
salut, mi-a făcut semn să nu mă apropii prea mult şi a plecat în 
direcţia casei în care locuiserăm împreună, l-am strigat: „Nu mai 
locuim acolo!" El a dat însă din cap şi a murmurat: „Asta nu mă 
mai interesează acum!" 

Motivele importante ale visului meu sunt tramvaiul nr. 8 şi con¬ 
trolorul neobişnuit. Opt înseamnă în simbolismul numerelor atempo¬ 
ralitate şi veşnicie. Potrivit lui Augustin (Sermo IX, 6), după cele şapte 
zile ale Creaţiei, urmează o a opta, „care nu mai are seară". în alchi¬ 
mie, opt este numărul desăvârşirii. 2 în ceea ce priveşte controlorul, 
m-am gândit la cuvântul „control" - după cum se ştie, acesta este în 
şedinţele de spiritism un personaj-fantomă care intermediază între 
mediu şi „spirite". Multe medii nici nu pot lucra fără un astfel de 
„control"; el este, ca să spunem aşa, ani mus -ul lor personificat 


1 Vezi Aniela Jaffâ, Geistererscheinungen und Vorzeichen, p. 209. 

2 Vezi C.G. Jung, „Psychologie und Alchemie", în GW 12, par. 200-211. în 
română: C.G. Jung, „Psihologie şi alchimie", în OC 12, trad. Carmen Oniţi şi Maria 
Magdalena Angelescu, Teora, Bucureşti, 1998, par. 200-211. 

(sau anima în cazul mediilor bărbaţi). Dar de ce în visul meu, el este 
un lucrător al uzinei electrice din Zurich? M-am gândit că ar putea 
avea de-a face cu transformarea unei tensiuni sau frecvenţe electrice, 
probabil, cu creşterea unei asemenea frecvenţe. Mi se pare că toate 
aceste experienţe menţionate aici susţin ipoteza lui Jung. 

Funcţiile psihice responsabile pentru percepţia noastră de timp 
şi spaţiu par a-şi înceta activitatea când se atinge un anumit prag 
superior de frecvenţă. Jung a accentuat neobosit că o anume parte 
a psihicului nu este legată de categoriile spaţiu-timp. într-o scri¬ 
soare 1 el spune: „Ceea ce se înţelege de obicei prin «psihic» este, 
cu siguranţă, un fenomen trecător, în măsura în care sunt desem¬ 
nate astfel fapte conştiente obişnuite. Pătrunzând, însă, în alte do¬ 
menii ale psihicului, anume în ceea ce numim inconştient, găsim 
lucruri care pun sub semnul întrebării categoriile obligatorii ale lumii 
conştiente, adică cele ale timpului şi spaţiului. 2 Este clar că percep¬ 
ţiile atemporalităţii şi aspaţialităţii pot avea loc numai în virtutea 
unei structuri similare a sufletului perceptiv... ceea ce conduce... 
cel puţin la îndoială faţă de temporalitatea exclusivă a sufletului, 
sau... la îndoială faţă de timp şi spaţiu... Este neîndoielnic clarcă 
nu vom putea niciodată concepe atemporalitatea şi aspaţialitatea 
cu mijloacele inteligenţei noastre, astfel că este nevoie să ne mul¬ 
ţumim cu reprezentarea acestei limite. Cu toate acestea, ştim 
astfel că există o uşa spre o cu totul altă ordine a lucrurilor decât 
cea cu care ne confruntăm în lumea noastră conştientă empirică." 

Şi în altă parte 3 : „Este un fapt că, la fel ca toate formele concep¬ 
tuale, timpul şi spaţiu nu sunt axiome, ci, în fond, adevăruri statistice. 
Se demonstrează astfel că psihicul, cel puţin în parte, nu este sub¬ 
ordonat acestor categorii. El este capabil de percepţii telepatice şi 
pre-cognitive. în măsura în care are această capacitate, el se află, 
de fapt, în afara continuumului spaţiu-timp. Este atunci de aşteptat 
să apară fenomene post-mortem pe care trebuie să le considerăm 


1 C.G. Jung, Briefe, voi. 1, p. 156. 

2 De exemplu, telepatia (n.a.). 

3 C.G. Jung, Briefe, Voi. 3, p. 302 şi urm. 

autentice. Nu putem identifica durata extra-temporalităţii. Relativa 
raritate a unor astfel de fenomene indică însă, fără îndoială, că for¬ 
mele de existenţă ale intra- şi extra-temporalităţii Sunt atât de bine 
delimitate, încât depăşirea graniţei ţine de domeniul celor mai mari 
dificultăţi. Aceasta nu împiedică însă ca existenţa intra-temporală 
să decurgă paralel cu cea extra-temporală. Mai mult, ca noi înşine să 
existăm în acelaşi timp, în ambele, ceea ce uneori şi presimţim. Ceea 
ce se află însă în afara timpului nu se mai poate schimba în concepţia 
noastră. Acel lucru posedă o veşnicie relativă." 

O convorbire cu o muribundă, consemnată de Luckel, este o 
bună ilustrare a acestei reprezentări a timpului, la Jung 1 : Luckel îi 
spune că are impresia „că ea ar trăi, parcă, în două lumi... da, 
exact, spune ea. - E un sentiment foarte frumos pe de-o parte, dar 
şi foarte ciudat: Un timp se scurge mai departe - celălalt stă pe 
loc. Şi pot chiar să influenţez asta - puţintel, în orice caz. Luckel: 
Dar astea sunt atunci două sentimente foarte diferenţiate, coexis¬ 
tând în dumneavoastră, două sentimente diferite ale timpului. - Ea: 
Da, un sentiment cuprinzător şi adânc, de parcă m-aş putea afla 
peste tot in acelaşi timp. îmi simt corpul cumva de parcă aş fi ca 
aerul sau, mai degrabă, ca lumina - de parcă n-ar exista nici o li¬ 
mită.. . celălalt sentiment - e ca şi când cineva mi-ar număra clipele. 
Şi ele trec, pleacă mereu. Nu pot să le opresc. - E ca şi când m-aş 
tot împuţina..." 

Este evident că în pragul morţii încetează nu doar experienţa 
spaţiului şi a timpului, ci şi legătura psihicului cu activitatea creierului, 
psihicul nemaifiind extensiv, ci devenind mai ales intensitate. Toate 
trăirile luminoase, despre care am vorbit, par a confirma acest feno¬ 
men, din moment ce lumina este, să spunem aşa, limita superioară 
a extensivului. 

în mărturiile introduse de Aniela Jaffâ, motivul luminii apare 
deosebit de frecvent. Să dăm aici doar câteva exemple 2 . în noaptea 
de Crăciun, o femeie îşi vede tatăl mort astfel: „Atât de frumos, 


’ Kurt Luckel, Begegnung mit Sterbenden, p. 182 (n a.). 

2 Aniela Jaffâ, Geistererscheinungen und Vorzeichen, p. 67 şi urm. 

strălucitor ca aurul, transparent precum ceaţa." în altele, morţii 
sunt „transparenţi şi solari" sau „luminaţi de o rază sacră" sau o 
lumină precede cu puţin timp apariţia mortului. 1 Descrierile conti¬ 
nuă astfel: „luminozitate neobişnuită, ca o sclipire stranie" sau 
„orbitor de luminos, ca un soare", ele referindu-se la apariţii în vis 
sau viziuni în stare de trezie. Şi stafiile nefaste apar uneori într-o 
lumină asemănătoare. Astfel, un bărbat care mergea cu căruţa prin 
pădure, vedeîntr-un loc bântuit de o ucigaşă de copii, „o bilă sau 
un cerc de lumină, de o strălucire puternică, ba chiar excesivă", de 
care caii fug în panică; sau un altul vede pe stradă, în locul în care 
avusese loc o sinucidere, o bilă de lumină orbitoare, cu două figuri 
în interior. 2 Astfel de apariţii luminoase pot interveni şi atunci când 
un complex autonom al unui viu este intens constelat. 3 

Deosebit de concludente mi se par şi fulgerele roşii ieşind din 
cufărul negru, în visul redat mai sus (vezi cap. 6). Dreptunghiul 
negru (cufărul) trebuie asociat morţii simbolizată de sicriu, mor¬ 
mânt; din el ţâşnesc fulgerele. Acest lucru aminteşte de acea stra¬ 
nie idee a lui Origen, anume că trupul învierii se naşte din cadavru, 
prin emanaţie de scântei ( spintherismos ), ca şi când din corpul 
mort s-ar revărsa o „energie" pentru a construi corpul învierii - 
poate aceasta este, în acelaşi timp, şi o indicaţie cu privire la natura 
trecerii progresive a corpului „material" la o formă de existenţă 
după moarte. 

Şi în materialul cules de Mattiesen referitor la apariţia fantomelor 
lângă patul de moarte, regăsim simbolismul corpului subtil, lumină 
şi intensitate energetică. Astfel, la patul de moarte al unui anumit 
Horace Frankel, martorii au văzut fantoma prietenului său, Walt 
Whitman, constituindu-se ca „mic nor", transformat apoi în figura 
lui Whitman. Unul din martori a atins-o, simţind ceva „ca un uşor 


1 Ibid, p. 70 şi urm., vezi şi p. 72 şi urm., p. 76. 

2 Ibid, p. 89, p. 90, vezi şi p. 92. 

3 Ibid, p. 91. 

şoc electric". 1 Despre o experienţă aproape similară vorbeşte şi von 
Guldenstubbe 2 , care a văzut într-o seară o „coloană întunecată de 
abur cenuşiu" devenind treptat albastră, pentru ca apoi să se trans¬ 
forme în figura unui bărbat. Când dispare, fantoma trece din nou în 
forma de coloană, „foarte încet, lumina păleşte, părând că pâlpâie 
o vreme, ca o lampă care se stinge". 

Materializările sunt descrise chiar de către mediumuri ca structuri 
de materie de „joasă frecvenţă". 3 în completare, Mattiesen intro¬ 
duce teorii ale mediumurilor, care mie îmi par însă prea speculative. 4 
Dimpotrivă, mi se pare probabilă ideea sa că notoria „răceală", vânt 
rece, boare, care însoţeşte apariţiile spiritelor, se datorează faptului 
că ele absorb energia celor vii, pentru a se putea manifesta. 5 în orice 
caz, simbolismul din aceste rapoarte parapsihologice trimite la pro¬ 
cese energetice. 

Un vis impresionant este cel redat mai jos, intervenit cu trei zile 
înaintea morţii unui domn C. cu care visătoarea avea o legătură: 

Sunt într-un loc extrem de ridicat, unde conştientizez o inten¬ 
sitate imensă, de o natură oarecare. Nu ştiu dacă e căldură sau 
răceală. Ştiam - domnul C. era mort şi apoi l-am văzut pe un mic 
nor strălucitor, împreună cu alte două figuri îmbrăcate în alb, ca 
îngerii slujitori sau amoraşii. 

La o energie radiantă trimite şi cutia de metal din visul deja 
redat (vezi cap. 1): urna cu cenuşa fiului este asociată de visătoare 
cu micuţa cutie conţinând substanţa radioactivă care poate iradia 
întreg universul - aceasta ar constitui o nouă interpretare a visului, 


1 Emil Mattiesen, Daspersonliche Uberleben des Todes, voi. 1, p. 90, vezi apariţia 
luminoasă, ibid, p. 93 şi p. 112 şi voi. 2, p. 261 şi 313, unde apare o lumină similară 
în timpul unei experienţe extracorporale. 

2 Cit. după Mattiesen, ibid, voi. 3, p. 25. 

3 Ibid, p. 171. 

4 Ibid, p. 189 şi urm. 

5 Vezi ibid, p. 221. 

care ar permite o asociere cu ipoteza lui Jung referitoare la o ener¬ 
gie sau o formă de existenţă a psihicului neîncarnat, excedând 
energia luminii. 

Unor asemenea abordări energetice le vin în întâmpinare şi 
unele ipoteze ale fizicii moderne. Dintr-o perspectivă unificatoare, 
aceste ipoteze tind astăzi să privească întregul univers material ca 
pe un „dans al configurărilor energetice". 1 Deosebit de apropiată 
de ideea lui Jung este paradigma fizicianului David Bohm, ea atin¬ 
gând problema unor posibile aspecte neobservabile ale existenţei. 2 
Bohm acceptă, în primă instanţă, ipoteza indivizibilităţii tuturor 
proceselor materiale, aşa cum este dată prin paradoxul lui Einstein, 
Rosen şi Podolski. 3 El postulează că, dacă observă separat două 
particule (A, B) cu moment cinetic (spin) contrar, legate în acelaşi 
atom, atunci orice perturbare a spinului lui A antrenează simultan 
o perturbare a spinului lui B. Simultaneitatea pare să repună în 
discuţie legea conform căreia o informaţie nu se poate propaga 
mai repede decât viteza luminii. Totul se întâmplă ca şi când B 
„ar şti" ce se petrece cu A. 4 Concluzia probabilă este că universul 
material este o totalitate indivizibilă. Bohm postulează mai departe 
că universul material observabil nu este decât ordinea desfăşurată 
sau explicită (explicate order) a fiinţării şi căreia îi serveşte ca bază 
o ordine înfăşurată sau implicită (implicate order)} Ambele ordini 
coexistă într-o mişcare totală (holomovement), indefinibilă. 6 An¬ 
samblul desfăşurat (explicate order) şi ansamblul înfăşurat ( impli¬ 
cate order) există şi durează împreună, înfăşurate într-o mişcare 
universală pe care nu o putem sesiza. 7 


' Vezi Fritjof Capra, Der kosmische Reigen, p. 2. 

2 Vezi David Bohm, Wholeness and the Implicate Order, Londra, 1980. 

3 Ibid, p. 72. 

4 Acest paradox este foarte bine explicat, iar consecinţele sale lămurite, în lu¬ 
crarea lui Bernard d'Espagnat, A la recherche du râel, Paris, 1980. 

5 Bohm, Wholeness and the Implicate Order, p. 147 şi urm. 

6 Ibid, p. 151. 

7 Ibid, p. 184 şi urm. 

Lumea manifestă, comprehensibilă simţurilor noastre este lumea 
explicită; ea este aceea pe care o percepe conştiinţa noastră, adică 
aceea care este actualizată prin observarea noastră conştientă. 
„Materia în general şi conştiinţa în special au în comun lumea 
desfăşurată 1 , întemeindu-se ambele pe o ordine superior dimensio¬ 
nată, înfăşurată. Ceea ce observăm ca mişcare temporală este, în 
fapt, coprezenţa numeroaselor faze ale ordinii implicite." 2 Pentru 
un psiholog este clar că David Bohm, prin ideea sa de ordine im¬ 
plicită, furnizează, în proiecţie, un model al inconştientului colectiv 3 
şi că, odată cu teoria sa, suntem în faţa unei încercări de a schiţa 
un model unic, psihofizic, al întregii existenţe. Fondul acestei exis¬ 
tenţe este, aşa cum spune el, un rezervor infinit, o mare de energie 4 , 
ascunsă adânc sub conştiinţa noastră explicită sau desfăşurată în 
spaţiu şi timp. 

Această nouă concepţie despre lumea fizică a lui David Bohm 
este perfect compatibilă cu ipoteza lui Jung despre o energie unică, 
manifestă fizic ca desfăşurată în spaţiu şi timp şi manifestă psihic ca 
energie pură intensitate (implicită) în afara spaţiului şi a timpului. 

Alţi fizicieni moderni au riscat şi ei să ofere modele speculative 
despre un univers psihofizic unitar. Fritjof Capra a comparat concep¬ 
ţia actuală a materiei ca „dans energetic" cu concepţii ale Orientului 
îndepărtat ale taoismului sau dansul lui Shiva 5 . Olivier Costa de 
Beauregard, pornind de la teoria informaţiei, ajunge la concluzia că 
„universul cercetat de fizicieni ar putea să nu reprezintă totalitatea, 
ci dincolo să fie posibil un univers psihic faţă de care universul 
material ar fi doar un dublu pasiv şi parţial". Universul psihic este 
atemporal şi atotcuprinzător şi conţine, de asemenea, o cunoaştere 
transpersonală, echivalentă cu cunoaşterea pe care Jung o atribuie 


1 Ibid, p. 186. 

2 Ibid, p. 209. 

3 Vezi şi Stanislav Grof, „Die Erfahrung des Todes", în Integrative Therapie 2/3, 
157 şi urm. 

4 Ibid, p. 210. 

5 Fritjof Capra, Der kosmische Reigen. 

inconştientului colectiv. 1 Un alt fizician, Jean Charon, postulează o 
omniscienţă psihică a anumitor electroni. 2 Desigur, acestea sunt 
doar speculaţii care nu pot fi privite în prezent ca o cunoaştere 
certă, însă ele arată o tendinţă spre a presupune că poate exista 
un plan de fond psihic şi material al universului, în care materia 
cosmică şi inconştientul colectiv pot fi aspecte ale uneia ş i aceleiaşi 
substanţe fundamentale. 3 

Poate că la o relaţie progresivă între cele două forme de energie 
(materie corporală şi psihic) fac aluzie şi diferitele trepte, scări şi alte 
forme de gradare care apar adesea în materialul oniric pe care l-am 
abordat. Este totodată posibil ca în procesul morţii să aibă loc o eli¬ 
berare graduală de legăturile spaţiale şi temporale, ceea ce ar explica 
de ce tocmai în jurul muribunzilor apar frecvent fenomene de sincro- 
nicitate. Se ridică aici un ansamblu de întrebări care, în orizontul 
ipotezei lui Jung, apar ca fiind legate într-o unitate surprinzătoare. 

Ipoteza unei relaţii progresive între corpul brut material şi psihi¬ 
cul neîncarnat nu este contrazisă de faptul că moartea pare a inter¬ 
veni relativ abrupt. în termeni medicali identificarea precisă a 
momentului morţii nu este chiar lipsită de dificultate. Oricum, deja 
în cazul a numeroase procese energetice, constatăm că există „pra¬ 
guri" în preajma cărora apar modificări relativ „bruşte": de pildă, în 
punctul de îngheţare sau la începutul vaporizării lichidelor. în ma¬ 
terialul oniric prezentat se găsesc numeroase indicaţii ale existenţei 
unui astfel de „prag". 4 Să luăm, de exemplu, visul cu lumânarea 
care se stinge, dar care arde apoi mai departe, pe pervazul exterior 
al ferestrei (vezi cap. 6). Pragul este simbolizat aici de sticla solidă, 
un material puternic izolant. Este ca şi când lumânarea s-ar fi de¬ 
materializat pentru a se materializa din nou, de cealaltă parte a 
ferestrei. Era consumată într-o parte, iar în cealaltă, o regăsim de 
mărime normală şi arzând. Un alt exemplu ar fi reţeaua din acea 


' ie Second Principe de la Science du temps, Paris, 1963, p. 14. 

2 Jean E. Charon, L'Esprit-cetinconnu, Paris, 1977. 

3 Vezi şi Michel Cazenave, ia Science etl’âme du monde, Paris, 1983. 

4 Vezi şi Michael B. Sabom, Erinnerungen an den Tod, p. 67, 72, 76, 160. 

experienţă în apropierea morţii a lui Solov (vezi cap. 9) care pare 
a reprezenta tot un „prag". Că în natură există asemenea praguri 
o demonstrează cel mai bine aşa-numitele „găuri negre" descoperite 
în Univers. Se presupune că, în aceste cazuri, o stea de o anumită 
mărime devine din ce în ce mai densă datorită forţei de gravitaţie 
care acţionează între particulele ei (forţă care creşte cu inversul 
pătratului distanţei dintre particule). Sub efectul de atracţie se pro¬ 
duce un colaps. Continuumul spaţiu-timp din jurul stelei se cur¬ 
bează tot mai mult, până când nici lumina nu mai poate evada din 
el, iar razele de lumină care ajung prea aproape sunt, ca să spunem 
aşa, „absorbite". în jurul stelei se creează un „prag de percepţie" 
de unde, pentru noi, nu mai răzbate nimic observabil. Steaua iese 
totodată din timpul nostru şi dispare din zona observabilităţii noas¬ 
tre, deşi „esteîncă acolo". 1 

în visul următor este evocat simbolic un fenomen, asemănător. 
Este visul uneia dintre pacientele mele, pe care o văzusem la acea 
dată doar în câteva şedinţe. Nu îl cunoştea personal pe Jung, dar 
avea pentru el o mare stimă. în noaptea de după moartea lui, 
despre care nu ştia nimic, a visat: 

Era la o petrecere în aer liber; pe pajişte se aflau mulţi oameni. 
Jung era printre ei. Purta un costum ciudat: în partea din faţă, haina 
şi pantalonii erau de un verde-deschis, iar la spate, negre. A văzut 
apoi un perete negnj cu o gaură care avea forma exactă a conturului 
lui Jung. Jung intră brusc în această gaură şi acum se vedea doar o 
suprafaţă neagră, închisă, însă ştiau cu toţii că el era încă acolo. Apoi, 
visătoarea îşi privi propriile haine şi descoperi că şi ea e îmbrăcată cu 
6 rochie asemănătoare, verde în faţă şi neagră la spate. După vis, 
s-a trezit mirată şi după ceva timp a auzit la radio că Jung a murit. 

Acest vis pare a spune că moartea este o problemă de prag de 
percepţie între cei vii şi morţi. Cei din urmă dispar, la fel ca steaua 


1 Vezi Hubert Reeves, Patience dans l'azur. L'ăvolution cosmique, Paris, 1981, 
p. 245 şi urm. 

în găurile negre, în spatele unui „orizont de evenimente", însă 
există pe deplin, în prezent. 

Multe popoare din Africa neagră pun accent pe unitatea dintre 
aici şi acolo, unde aici este viaţa şi acolo este domeniul morţilor. 1 
O bătrână zulu explică acest lucru cu propria-i înţelegere 2 . Arătându-şi 
palmele deschise, orientate în sus, ea spune: „Aşa trăim noi." Apoi 
întoarce palmele în jos şi spune: „Aşa trăiesc străbunii." Şi cum ar 
putea fi exprimată mai simplu, dacă nu aşa, ideea că lumea morţilor 
şi cea a viilor, întoarse una spre cealaltă precum privitorul şi imaginea 
sa din oglindă, constituie un tot unitar? 

Este ceea ce, într-un fel, spune şi Jung într-o scrisoare 3 : „Spec¬ 
tacolul bătrâneţii ar fi de nesuportat, dacă nu am şti că sufletul 
nostru va ajunge într-o lume care nu este supusă schimbării în timp, 
nici stagnării într-un loc fix. în această altă formă de a fi, naşterea 
noastră este o moarte, moartea noastră, o naştere. Cele două talere 
ale balanţei totalităţii se echilibrează." 


1 Vezi A. Vorbichler, „ Das Leben i m Rhythmus von Tod und Wiedergeburt i n der 
Vorstellung der schwarzafrikanischen Volker", în Leben und Tod in den Religionen, 
p. 230: „în acest context tradiţional religios, se află, de asemenea, moartea şi tot 
ceea ce ţine de ea. Ea nu este în niciun caz sfârşitul, ci doar o trecere în altă stare de 
existenţă, în cadrul comunităţii." 

2 Theo Sundermeier, „Todesriten und Lebenssymbole in den afrikanischen 
Religionen", în Leben und Tod in den Religionen, p. 256. 

3 C.G. Jung, Briefe, voi. 2, p. 205. 

Visele muribunzilor arată că inconştientul, adică lumea instincte¬ 
lor noastre, nu pregăteşte conştiinţa pentru un sfârşit definitiv, ci mai 
degrabă pentru o transformare profundă şi, deci, pentru o continu¬ 
are a procesului vieţii, pe care, însă, nu ne-o putem reprezenta cu 
mijloacele noastre obişnuite. Temele si structurile de simboluri din 
aceste vise se regăsesc în doctrinele diferitelor religii despre viaţa de 
dincolo de moarte şi, tot în ele, regăsim un impresionant număr 
de imagini mitice. 

Aici am citat doar un număr limitat de cazuri, însă sper ca această 
lucrare să stârnească unei echipe de cercetători dorinţa de a realiza, 
într-o zi, un studiu amplu şi sistematic. Un astfel de studiu va presu¬ 
pune ca, pe lângă cunoştinţe de psihologie, cercetătorii să aibă şi o 
lârgă cunoaştere etnologică şi de istorie a religiilor. Fără îndoială că 
dintr-o asemenea colaborare pot ieşi la lumină lucruri surprinzătoare. 

Lucrarea mea oferă răspuns numai câtorva dintre întrebările pe 
care tema le ridică. în schimb, acolo unde nu am putut oferi răspun¬ 
suri, s-au ivit alte întrebări noi sau unele vechi s-au reaşezat într-o 
nouă lumină. Dacă există o viaţă după moarte, este ea provizorie sau 
durează? Cum se raportează morţii unul la celălalt? Ce este, de fapt, 
o existenţă atemporală? De ce există, independent de specificul cui- ; 
tural şi moral al diferitelor religii, pe de-o parte, descrieri tragic 

nefericite ale lumii de apoi şi, pe de altă parte, imagini dătătoare de 
speranţă? Ce se întâmplă cu persoana mortului şi dacă întotdeauna 
sau numai în anumite cazuri este separată în mai multe părţi? Ce 
înseamnă moartea parţială de care vorbeşte Jung? Există indicii care 
confirmă ipoteza reîncarnării? - şi aşa mai departe. 

Marea incertitudine în faţa morţii, pe care mulţi oameni o resimt, 
conştient sau inconştient, rămâne şi astăzi într-atât de neliniştitoare 
încât' aproape că-i invidiem pe cei care încă pot privi apropierea 
morţii puternic ancoraţi într-o credinţă. 

în cartea sa, Ego şi arhetip, Edward Edinger a numit seria de vise 
ale unui muribund „vise metafizice". într-adevăr, aceste vise sunt 
diferite de cele cu care suntem obişnuiţi în practica psihoterapeutică 
şi este dificil să le interpretezi la un nivel pur subiectiv, adică exclusiv 
ca reprezentări simbolice ale proceselor interioare subiective. Ele nu 
pot fi, de fapt, „psihologizate", cum spune Jung; uneori suntem 
nevoiţi să le lăsăm aşa cum sunt, nişte mesageri simbolici ai unei 
alte realităţi de care ne despart bariere primejdioase şi neliniştitoare. 

Toate descoperirile recente despre psihicul uman mi se pare că 
au legătură cu fizica modernă, care începe să vorbească despre „uni¬ 
versuri cu care nu putem comunica". Ne aflăm la o mare şi salutară 
răscruce a ştiinţei moderne, la un pas de a conştientiza că raţiunea 
noastră e înconjurată de peste tot de mistere de nepătruns - aici, să 
sperăm, va fi şi începutul pentru o mai mare modestie intelectuală. 
Aceasta nu ar înseamnă, însă, nici pe departe o renunţare la noi 
căutări. Poate că, dimpotrivă, tocmai aceste cercetări vor aprecia 
perspectiva pe care o oferă analiza ştiinţifică a viselor prin metoda 
jungiană, chiar dacă ea va stârni, la rându-i, alte noi întrebări. 

Nuntă în moarte ca motiv pe un sarcofag etrusc 

Vuci, Italia, 330-300 Î.Hr., Boston, Museum of Fine Arts. Donaţie a Mrs. Gard- 
ner Brewer. 

Lumină şi lumea de jos 

Din: Agyptische Urrtenveltsbucher, edit. de Erik Flornung, Artemis, Zurich 
şi Munchen, 1972, p. 430, fig. 83 (Das Buch von derErde, Partea A, Scena 2). 

Osiris ca mumie cu grâu 

Din: M.-L. von Franz, Alchemy. An Introduction to the Symbolism and the 
Psychology, Inner City Books, Toronto, 1980, p. 73 

Dublu leu cu disc solar 

Din: Erik Flornung, Das Totenbuch derAgypter, Artemis, Zurich şi Mun¬ 
chen, 1979, p. 61, din fig. 8a (la versetul 17). 

Fig. 5, p. 51 

Cap cu două feţe, Horus şi Seth 

Din: Agyptische Unterweltsbucher, p. 289, fig. 63 (Das Pfortenbuch, Ora 
a unsprezecea, Scena 78). 

Fig. 6, p. 57 

Fabricarea „pietrei filosofale" 

După textul: M. Berthelot, Cdlection des Anciens Alchimistes Grecs, voi. 2, 
IV, xx, p. 290 şi urm., par. 4 şi 5. 

Fig. 7, p. 63 

înviere vegetală 

Din: Das Totenbuch derĂgypter, p. 167, fig. 41 (la versetul 81 A). 

Fig. 8, p. 67 

Pe drumul spre renaştere 

Din: Paul Arnold, Das Totenbuch der Maya, © Drepturi exclusive în Ger¬ 
mania ale Scherz-Ve'rlag, Berna, Munchen şi Viena, pentru Programul Otto 
Wilhelm Barth, 1980. 

Fig. 9, p. 89 

Nuntă în moarte 

Din: Zauberei und Jenseilsglauben, Prefaţă şi traducere de Gunther Roeder, 
Artemis, Zurich şi Munchen, 1961, p. 351. 

Fig. 10, p. 103 

Răsărit de soare 

Din: Das Totenbuch der Agypter, p. 58, fig. 7 (la versetul 16). 

Fig. 11, p. 123 

„Marea de foc" 

Din: Ăgyptische Unterwelttbucher, p. 210, fig. 20 (Das Pfortenbuch, Ora 
a treia. Scena 10, detaliu). 

Fig. 12, p. 128 

Trecerea prin apă 

• Din: Das Totenbuch derĂgypter, p. 133, fig. 34 (la versetul 63 A). 

Fig. 13, p. 137 

„ Elaborarea" corpului 

Din: M.-L. von Franz, Alchemy p. 74. 

Fig. 14, p. 171 

Unificare a sufletelor Ba şi Ka (a doua nuntă) 

Din: Das Totenbuch der Agypter, p. 180, fig. 48 (la versetul 89). 

Fig. 15, p. 175 

Inimă de piatră verde 

Din: Das Totenbuch derĂgypter, p. 94, fig. 15 (la versetul 29 B). 

